
Cugetări mistice despre Biserică şi cultul divin ortodox 
I. Despre Biserică sau comunitatea credincioşilor 


Biserica este comuniunea văzută a lui Dumnezeu cu oamenii, Împărăţia lui 
Dumnezeu pe pământ. Ea îi arătă omului obârşia sa, demnitatea sa, marea 
năpastă pe care i-a pricinuit-o căderea în păcat, țelul şi menirea sa, mijloacele 
prin care se poate ridica (şi ea îi dă toate aceste mijloace), învierea morților, 
judecata, chinul cel veşnic şi fericirea veşnică; zi de zi îl învaţă, îi luminează 
mintea, îl conduce la Dumnezeu şi dreptatea Lui, îl curăţă, îl vindecă, îl 
întăreşte, îl sfinţeşte, îl pacifică, îi dă alinare, îl îndumnezeieşte. Mergi la 
biserică, la dumnezeieştile slujbe şi toate acestea le vei încerca aievea. 


Biserica este purtătoarea duhului lui Hristos, a duhului dragostei Sale, duhul 
mântuirii, sfinţeniei, adevărului, blândeţii, nerăutăţii, al răbdării şi îndelung- 
răbdării Lui; al înţelepciunii Lui, al vieţii Lui: viaţa veşnică. Însemnătatea Bisericii 
în viaţa creştinului nu cunoaşte margini: ea îl duce de mână şi îl mântuieşte în 
toate, din leagăn până la mormânt şi dincolo de mormânt. 


În afara sfinţeniei, sobornicităţii şi apostolicităţii, o altă însuşire a Bisericii este 
caracterul pan uman şi comunitar al vieţii ci. La dumnezeieştile slujbe, 
sobornicitatea Bisericii se exprimă în ectenii, în care se înalţă rugăciuni pentru 
întreaga lume, în rugăciuni pentru toţi oamenii din toată lumea, îndeosebi la să- 
vârşirea Liturghiei. 


Istoria Bisericii este o dovadă concreată, vie a răscumpărării neamului omenesc de 
către Răscumpărătorul, făgăduit încă primului om; o dovadă pe care o învederează 
faptele însele, persoanele, evenimentele, puterea dragostei creştine, bărbăţia şi tăria 
rămase neînfrânte în timpul chinurilor îndurate pentru credință; nenumăratele 
minuni, minunatele prefaceri săvârşite înăuntrul creştinilor, tăgăduirea de sine a 
acestora, disprețul faţă de lume şi faţă de toate desfătările şi frumuseţile ei, față de 
toată slava şi bogăţia lumii. Credinţa creştină a odrăslit mulțime nenumărată de 
sfinți, unii dintre ei recunoscuţi şi obşteşte proslăviţi, alții rămaşi în taină şi 
cunoscuţi numai de unul Dumnezeu. Ce unitate între istoria sfântă a Vechiului şi 
Noului Testament şi istoria Bisericii! Ce armonie! Dumnezeieştile slujbe de 
fiecare zi, de peste săptămână şi de peste an sunt o imagine a acestei unităţi şi 
armonii dintre sfânta istorie biblică şi cea bisericească, pe de o parte, şi 
minunatul plan al lui Dumnezeu de mântuire al omenirii care s-a împlinit şi se 
împlineşte până la sfârşitul veacurilor, pe de altă parte. 


Ce nemăsurată bogăţie de daruri ale lui Dumnezeu, ce viață cerească, câtă sfin- 
ţenie şi cât adevăr - un adevărat buchet al tuturor virtuţilor dumnezeieşti - închide 
întru sine Biserica lui Dumnezeu! În ea se află întreaga minunată economie a 
mântuirii noastre; în ca se află toate dumnezeieştile taine ce se săvârşesc în ea 
pentru sfinţirea, înnoirea şi mântuirea noastră; în ea se află adunaţi în chip minunat 
toţi sfinţii care au bineplăcut lui Dumnezeu prin viaţa lor, prin virtuțile lor şi prin 
răbdarea lor, precum şi întreagă lume a îngerilor; în ea răsună neîncetat minunata 
propovăduire a mântuirii. 


În lumea văzută, sau în natură, putem vedea arătarea înţelepciunii, bunătăţii, 
frumuseţii, dulceţii şi nemărginitei puteri a lui Dumnezeu. În Biserică mai vedem, 
pe lângă acesta, arătarea dreptăţii şi a milei nemărginite a lui Dumnezeu faţă de 
noi păcătoşii: în făgăduinţa Fiului lui Dumnezeu şi trimiterea Lui pe pământ de 
către Dumnezeu Tatăl, în întruparea, viaţa, învăţătura, muninile şi 
propovăduirea Lui, în patimile, moartea şi învierea Lui din morţi, în înălţarea la 
cer şi înfricoşata Sa venire pe pământ. Toată viaţa Lui, învăţătura, minunile, 
chinurile, învierea şi înălțarea se pomenesc, propovăduiesc şi proslăvesc în 
Biserică, spre învăţătura, povăţuirea şi mântuirea credincioşilor; şi se săvârşesc 
neîncetat mântuitoarele sale taine; oricine vrea, se poate folosi de ele şi să se 
mântuiască, findcă fără ele nu este mântuire. 


Și iată că faţă de această Biserică a lui Dumnezeu creştinii au devenit indiferenți, 
reci, ca şi când n-ar fi mădularele ale acesteia. Ce fenomen straniu, absurd! 


In construcţia locaşului bisericesc şi în dumnezeieştile slujbe Sfânta Biserică a 
trasat, ca într-o cartă sau într-un codex, principalele momente ale destinului lumii 
şi omului; astfel ea închipuie 


=> prin psalmul 103 facerea lumii, 

=> prin altar cerul, 

> prin naosul bisericii pământul, 

=> prin pridvor iadul; 

= închipuie starea de fericire a omului, 

= căderea lui întunecată, 

— izgonirea din Rai în lume, zăvorărea porţilor Raiului şi aşezarea drept 
paznic în dreptul lor a Heruvimului cu sabie de foc; 

= pocăinţa lui Adam şi a Evei, făgăduinţa unui Răscumpărător,; 

= aşteptarea Mântuitorului de către oamenii Legii vechi, aducerea de jertfe de 
milostenie (tămâie); 


= prorocirile, preinchipuirile, 

= arătarea Mântuitorului, viața Sa ascunsă până la vremea Lui, botezul Lui, 
postul Lui şi ispitirea, arătarea Sa lumii, predicile, minunile, patimile, 
moartea, îngroparea, învierea şi înălțarea la cer. 


V În lume murim prin păcate - în Biserică ne facem vii în har prin pocăință; 

Y în lume suntem supuşi necazurilor, întristărilor, năpastelor, bolilor - în 
Biserică ne eliberăm de ele, ne vindecăm, dobândim mângâiere, aflăm 
alinare; 

V în lume orbecăim în bezna patimilor, nu ştim ce facem, către ce tindem, 
fiindcă ne orbeşte întunericul păcatului - în Biserică ne luminăm prin 
deschiderea ochilor minţii şi vedem limpede lumina; 

V în lume ne întinăm - în Biserică ne curățim şi ne sfinţim; 

V în lume cădem în neputinţa trupească şi sufletească - în Biserică ne întărim 
cu sufletul şi trupul. 


Din Biserică iradiază iertare, viaţă, putere, sfinţenie, adevăr, lumina, curajul 
duhului, mângâiere şi bucurie. Slavă şi mulțumire lui Dumnezeu care a închis 
atâtea bunătăţi cereşti în Biserica de pe pământ! 


În dumnezeieştile slujbe ale Bisericii noastre Ortodoxe fiecare credincios atent 
observă  numaidecât şi Simte viu gândul că toţi credincioşi de pe pământ - 
păstori şi păstoriţi — iar în cer sfinţii bineplăcuţi lui Dumnezeu - începând cu 
Sfânta Maică a lui Dumnezeu - alcătuiesc o singură Biserică, o singură casă a 
lui Dumnezeu, un Singur trup, al cărui Cap este Domnul nostru Însuşi lisus 
Hristos şi al cărui suflet este Însuşi Duhul Sfânt, care însufleţeşte, luminează, 
curăţă şi întăreşte toate mădularele ce se luptă pe pământ ale acestui mare Trup. 


Cel ce vine să se roage în biserică nu trebuie să-l piardă niciodată din vedere acest 
gând, profund şi cu adevărat mângâietor. Fiindcă el poate şi trebuie să aibă o 
acțiune deosebit de binefăcătoare şi mântuitoare asupra stării duhului creștinului, 
mai cu seamă în timpul rugăciunii, dar şi asupra întregii sale vieţi, servindu-i drept 
izvor de simțăminte înalte, mântuitoare şi de virtuţi, ca de pildă: o compasiune 
nefăţarnică faţă de fiecare, milă, blândeţe, nerăutate, respect, prietenie sfântă, o 
aşteptare bucuroasă faţă de viaţa după moarte. Să ai convingerea vie că eşti un 
mădular al Bisericii, că în trupul ei viu este o legătură reciprocă între toate 
mădularele, între cele desăvârşite şi cele slabe, între cele puternice şi cele 
neputincioase, atât în viaţă, cât şi după moarte, dincolo de mormânt. 


lată ce ne dă cea mai mare mângâiere sufletească, încurajare, tărie în ceasurile 
triste ale vieţii. Biserica ne aduce neîncetat aminte că pentru noi se roagă neîncetat 
în cer: Maica Domnului, sfinţii îngeri, toţi cei care au bineplăcut lui Dumnezeu; că 
şi pe pământ Biserica luptătoare mijloceşte ziua şi nopatea înaintea lui Dumnezeu 
pentru noi, fiii săi credincioşi; să fie oare zadarnice aceste rugăciuni, mijlociri? Nu, 
nu sunt zadarnice; ele fac minuni pe pământ; salvează lumea de la distrugere - 
fiindcă din butucul rămas va lăstări o mlădiţă sfântă [Îs 6,13] - îi scapă pe oameni 
de la nenumărate nenorociri la care sunt inevitabil supuşi pentru fărădelegile lor 
fără număr, care îl mânie pe Dumnezeu; aceste mijlociri şi rugăciuni salvează 
împărăţii întregi de la pierzare şi nimicire. 


Aduceţi-vă aminte mijlocirea lui Leon cel mare, Sfântul papă al Romei, când 
cetatea era ameninţată de Attila, căpetenia hunilor; a Sfântului Serghie din Radonej 
şi a altor sfinți ruşi pentru împărăţia rusească, mai cu seamă de cea a Maicii 
Domnului pentru stăpânirea rusească; cât de des a salvat Ea, prin rugăciunile sale 
atotputernice patria noastră de năvălirile vrăjmaşilor! Oare acestea nu trebuie să ne 
dea mângâiere? Nu este oare o mare bucurie să fii mădular bun al unei asemenea 
Biserici? Ce-ar putea fi mai de preţ, mai însemnat, mai înalt şi mai slăvit decât 
acesta? După adevăr, nimic. lată din ce pricină cei mai credincioşi fii ai Bisericii - 
sfinții mucenici - se ţineau de Biserică cu atâta înfocare şi cu atâta tărie, dându-și 
viaţa pentru credinţă şi pentru Biserică. Iată de ce prescripţiile şi canoanele erau 
îndeplinite cu atâta asprime de Sfinţii nevoitori, de cuvioşii părinţi şi cuvioasele 
femei, de fiii credincioşi ai Bisericii. Ei ţineau la mare preț faptul de a fi fiii ei, 
țineau la mare preţ faptul de a fi mădulare ale lui Hristos Însuşi, împreună- 
mădulare cu Însăşi Preacurata maică a Domnului, cu sfinţii îngeri, cu toţi 
Sfinţii, şi se temeau Să nu întristeze nici măcar cu gândul, printr-un cuget 
nelalocul lui trupul sfânt al Bisericii, necum cu vorba sau cu fapta. Să le urmăm 
pilda şi noi, mădulare ale aceleaşi Biserici, ale aceluiaşi Trup tainic. 


Oare a încetat să vă uimească şi să vă înfricoşeze prin măreția sa de necuprins, 
înţelepciunea şi bunătatea sa nemărginită, întruparea Fiului lui Dumnezeu, viaţa şi 
învăţătura Sa, minunile pe care le-a făcut cât timp S-a aflat printre oameni şi mai 
cu seamă chinurile înfricoşătoare şi moartea pe cruce, iar apoi învierea din morţi şi 
înălţarea la Cer la Tatăl Său? O, vinovată nepăsare! O păcătoasă orbire şi 
nesimţire! Dar, prin chemarea noastră, datori suntem, să tunăm fără istov în 
urechile voastre spre a vă trezi şi a vă întoarce la pocăință, pe voi cei cufundaţi în 
somnul păcatului. Prin dumnezeieştile sale slujbe de fiecare zi şi prin praznicile 
sale de peste an, Sfânta Biserică Ortodoxă îi cheamă pe oameni să se ridice din 
somnul păcatului şi al patimilor vieţii şi să-şi aducă aminte de menirea lor. În 


veci să fie slăvit Dumnezeul nostru şi lucrurile sale minunate în noi păcătoşii - 
în Sfânta Biserică! 


După cum cei ce aparțin Bisericii celei sfinte, soborniceşti şi apostoleşti au, ca să 
spunem aşa, dreptul la o mijlocire, în faţa lui Dumnezeu din partea sfinţilor, tot 
aşa, dimpotrivă, cei ce s-au despărțit în chip samavolnic de Biserică pierd acest 
drept ca nişte mădulare moarte ce sunt; îl pierd, fiindcă împotrivirea lor le-a adus 
veşnică pieire. În afara Bisericii nu este mântuire, nu este duhul harului. 


Ce stâlpi ai Bisericii şi, în cele din urmă - ai noştri, sunt Sfinţii lui Dumnezeu, 
Maica Domnului, Înainte-mergătorul, apostolii, prorocii, mucenicii, ierarhii, 
cuvioşii, şi toți sfinţii! Ei se roagă pentru noi, pentru binele nostru. Nu în zadar 
îi chemăm. Fiindcă noi nu suntem decât trestii clătinate de vânt [Mt 11, 7]. 





Din toată lucrarea mântuitoare a lui Dumnezeu în lume Sfânta Biserică proslăveşte 
cel mai mult minunea minunilor: Întruparea lui Dumnezeu şi urmările sale mân- 
tuitoare pentru neamul omenesc, precum şi pe Preacurata, Preabinecuvântata 
Maică a lui Dumnezeu. Laudele aduse Maicii Domnului, îndeosebi în canoane, 
stihuri, dogmatice, acatiste sunt mai multe decât firele din nisipul mării. ŞI toate 
acestea i se cuvin după cuviinţă, fiindcă s-a învrednicit să fie Maica lui Dumnezeu 
şi prin Ea Dumnezeu S-a unit cu oamenii şi 1-a îndumnezeit (vezi Nepătată, 
neîntinată, rugăciunea de la sfârşitul pavecerniţei). Şi noi trebuie - ca să spunem 
aşa - să respirăm prin această întrupare tainică, să trăim, să ne smerim şi să ne 
întărim prin ea. 


Pe cât de departe stă cerul de pământ, pe atât de mult ne întrec pe noi, păcătoşii, 
sfinții plăcuţi lui Dumnezeu; ei sunt fiinţe cereşti - noi suntem pământeşti; ei sunt 
sfinți - noi suntem plini de mulțimea păcatelor; ei L-au iubit pe Dumnezeu, din 
toată inima, cu toată puterea lor, urându-se pe sine şi lumea - noi ne iubim cu o 
împătimire extremă pe noi înşine şi lumea; iubim toate lucrurile ei pierzătoare de 
suflet şi potrivnice lui Dumnezeu; ei au agonisit o minte cerească, o inimă 
cerească, o voinţă cerească, prinzând dragoste de voia lui Dumnezeu şi înfrân- 
gându-şi propria lor voinţă, trupească, stricată, pierzătoare - noi ne-am făcut 
pământeşti şi am întinat mintea şi inima şi voința noastră, toate pornirile şi 
înclinațiile noastre sufleteşti. De aceea, fiecare creştin să stea cu evlavie în faţa 
Sfinţilor, să-i cinstească cu cinstea ce li se cuvine şi cu care i-a proslăvit după 
vrednicie Însuşi Dumnezeu şi să caute să le urmeze viaţa, credința lor; ca 
aducându-și aminte de înflăcărata lor iubire de Dumnezeu şi de apoapele, inima 


lui să se umple de iubire înflăcărată şi de speranţă vie, să năzuiască mereu acolo 
unde este Iubirea cea veşnică, care iubeşte toate, unde este Adevărul cel veşnic şi 
Sfinţenia, acolo unde este viaţă şi doxologie veşnică şi veşnica bucurie a 
sfinţilor. 


Biserica este casa lui Dumnezeu; în ea stă Domnul, căpetenia tuturor sfinţilor 
triumfători în ceruri şi a celor care viețuiesc şi se luptă pe pământ, şi toți sunt 
mădulare ale sale; un singur Duh, al lui Dumnezeu, dă viaţă, sfinţeşte, întăreşte pe 
toţi. În această casă a Domnului toţi se simt aproape unii de alţii, ca mădulare ale 
aceluiaşi trup, sănătoase şi neputincioase, şi cereşti şi pământeşti, toate se ajută 
unele pe altele. Cele pământeşti le roagă pe cele cereşti să le ajute; cele cereşti se 
roagă pentru ele Domnului; în acest chip, mila lui Dumnezeu se revarsă din belşug 
peste Biserică, peste toată plinătatea ei. Şi în trecut şi astăzi Biserica pământească a 
fost şi este plină de minunile Maicii lui Dumnezeu şi a multor sfinți. 


Născătoarea de Dumnezeu este mai cinstită decât Heruvimii şi decât Serafimii şi 
decât toată făptura; pentru tine, creştine, pentru mântuirea şi înălţarea ta; ca să te 
mântuie şi să te acopere; toţi cei plăcuţi lui Dumnezeu sunt slăviţi pentru minunatul 
chip în care s-au izbăvit de păcat, pentru măreţia minunilor lor, care izvorăsc din 
pântecele lor ca nişte râuri de apă vie revărsată asupra întregii lumi, pentru 
neputrezirea rămăşiţelor lor - toate acestea îți sunt ţie spre mântuire şi ridicare din 
păcat, pentru a putea sorbi din acest izvor de apă vie şi din acest mănunchi de 
minuni; pentru ca să poţi vedea în ei propria ta naştere bună - naştere din 
Dumnezeu, pentru ca să-ţi dai seama de menirea ta la cele de sus, pentru ca să 
înţelegi măreţia sufletului tău, făcut după chipul şi asemănarea lui Dumnezeu, 
pentru ca să urăşti trupul, lumea, patimile trupeşti şi toată zădărnicia cea 
pământească şi pentru ca să năzuieşti din toate puterile şi din tot focul dragostei 
cereşti spre împărăția cea de sus, luptându-te cu patimile şi cu poftele şi cu toţi 
vrăjmaşii văzuţi şi nevăzuţi ai mântuirii. 


Istoria Bisericii, vieţile sfinţilor, icoanele sfinţilor, trebuie să îţi fie mereu 
călăuze spre cer; iar mai presus de toate slujbele dumnezeieşti şi Sfintele Taine, 
înfrânarea, postul şi rugăciunea, şi Supunerea faţă de păstorii duhovniceşti. Cu 
ce iubire de mamă şi sfântă păzeşte sufletele şi trupurile noastre Sfânta Biserică, 
orânduind pentru noi posturi dese, acre unora le par, pentru neştiinţa lor, un fel de a 
le constrânge libertatea! Prin înfrânare şi post însă, Biserica vrea să ne dea cea mai 
largă libertate spirituală; fiindcă neînfrânarea înrobeşte duhul nostru trupului, 
patimilor şi poftelor lui; trupul însuşi se îngreunează şi este doborât de boli. 

De ce duce lipsă în fiecare zi şi în fiecare ceas omul păcătos, întinat? De mulă, de 
curăţie şi de sfințire. Unde şi cum se dă, unde şi cum poate fi dobândit acest har? 


Prin Biserică. Când anume? În timpul dumnezeieştilor slujbe şi al săvârşirii 
diferitelor taine. Dar acasă? Poate fi dobândit şi acasă prin rugăciune 
sârguincioasă şi prin ţinerea unor rânduieli. Poate fi dobândit în orice loc şi orice 
timp, dar nu se revarsă niciunde atât de îmbelşugat şi de lucrător ca în locaşul 
bisericii. De aceea locaşul bisericii le este creştinilor atât de scump, ca un izvor 
de apă vie, şi o casă a lui Dumnezeu, ca un loc al milei, curăţiei, sfinţeniei, vieţii 
cereşti. 


În biserică, sunt zugrăvite pe icoane chipurile sfinţilor pomeniţi la Liturghie, la 
proscomidie şi la Liturghia celor credincioşi; cei ce au fost înainte-vestitorii şi 
prorocii credinţei noastre; ce au pecetluit adevărul şi darul cel mântuitor al 
credinței cu sângele lor, cu schingiuiri fără număr şi cu moarte, cu minunate 
nevoinţe, cu post şi rugăciune şi care, se roagă cu îndrăzneală lui Dumnezeu pentru 
noi - martori veşnici ai adevărului credinţei şi ai puterii ei de viaţă făcătoare în cele 
mai grele chinuri şi sub amenințarea morţii, stâlpi pe veci neclintiţi ai Bisericii în 
jurul căreia înalță zid cu ale lor rugăciuni, slava şi podoaba Bisericii. 


Datu-Mi-s-a toată puterea, în cer şi pe pământ [MT 28,18]. În virtutea acestei 
puteri Domnul aşează păstorii Bisericii —erarhi şi ceilalţi clerici de sub autoritatea 
lor: preoţi, diaconi. În virtutea acestei puteri sunt săvârşite toate Tainele: Botezul, 
sau înnoirea prin apă şi prin Duh, Mirungerea sau darul Duhului Sfânt; prefacerea, 
prin Duhul Sfânt a pâinii şi vinului în Trupul şi Sângele Său, dezlegarea păcatelor 
prin Duhul Sfânt în Spovedanie, binecuvântarea unirii dintre bărbat şi femeie prin 
Cununie; vindecarea bolilor prin Taina Sfântului Maslu. În virtutea acestei puteri 
atotputernice a fost păzită Biserica Sa, în primele sale veacuri de existență, veacuri 
cumplite persecuții şi chinuri asupra urmăritorilor Ei; au căpătat putere şi s-au 
făcut nebiruiţi sfinţii săi, înfruntând toate caznele şi proslăvindu-se în chip minunat 
- i-a păzit pe ei până acum şi îi va păzi până la sfârşitul veacurilor, cu această 
putere atotputernică El ne apără astăzi şi ne izbăveşte pe fiecare de păcate şi de 
vrăjmaşii văzuţi şi nevăzuţi. 


Orice om bolnav sufleteşte, adică pătimaş şi păcătos, neputincios, necurat, ticălos, 
blestemat, nenorocit, sărac, orb, gol, mort. Domnul a pogorât din ceruri pe pământ 
ca să mântuiască pe cel pierdut |Mt 18,11; Le 19,10], şi a întemeiat pe pământ 
Biserica Sa, pentru ca oricând să mântuiască pe cei ce doresc mântuirea, pentru ca 
oricând să se vindece de boli trupeşti şi sufleteşti cei ce doresc să se vindece, 
pentru ca oricând să se lumineze cei ce caută să se elibereze de întunericul 
păcatului, pentru a-i întări pe cei neputincioşi, pentru a-i lumina şi curăţi pe cei 
necuraţi, pentru a-i izbăvi de necazuri şi nevoi şi de sărăcia sufletească şi de a-i 
îmbogăți cu Dumnezeirea prin împărtăşirea cu sfintele lui Hristos taine şi prin 


unirea cu Hristos, pentru ca să se acopere goliciunea şi necuviinţa noastră, să vieze 
oricând, în fiecare zi, pe cei ce mor cu sufletul prin moartea păcatului. lată ce lucru 
însemnat este pentru noi Biserica şi ce lucru de neapărată trebuinţă este pentru 
fiecare dintre noi! Dar mulţi rătăciţi fug acum de ea, se înstrăinează de ea, o 
hulesc! O, sărmanilor, nefericiților, care vă daţi pierzării! Cunoaşteţi lucrarea 
mântuitoare a Dumnezeieştii Bisericii şi întoarceţi-vă la ea, ca la o mamă gingaş 
iubitoare, că la mântuitoare, ca la o mijlocitoare pentru voi în faţa lui Dumnezeu. 
Cine vă vede atât de satisfăcuţi, trăindu-vă atât de superficial viaţa, ar putea crede 
că nu mai puteţi de atâta sănătate şi mulțumire şi că nu aveţi nevoie de Biserică, de 
tămăduirea ei, de mântuirea ei, de serviciile ei - dar aceasta numai în aparenţă, 
fiindcă sufletul vă este sărac, blestemat, milog, orb şi mort. 


Atât cât credem în Biserică, care este comunitatea credincioşilor întru Domnul, 
adunaţi ca într-un singur trup de Hristos, capul său şi însuflețit de Duhul cel unul al 
lui Dumnezeu, noi, ca mădulare ale trupului Bisericii, trebuie să ne păzim şi să ne 
iubim unii pe alţii, ca pe noi înşine, ca pe sufletul şi trupul nostru - să stârpim din 
inimile noastre iubirea de sine, lăcomia, invidia, duşmănia, mânia, ura, ţinerea 
minte a răului, desfrânarea, neînfrânarea, să iertăm unii altora aşa cum vrem să fim 
iertaţi noi înşine de ceilalți, să fim sensibili la neputinţele semenilor, să îi ajutăm cu 
ajutor sincer şi de bunăvoie. Iubirea este semnul cel mai autentic prin care se 
recunosc ucenicii lui Hristos şi mădularele Bisericii lui Hristos. Fără iubire nu 


există Biserică. Sădeşte în noi, Doamne această iubire, ca să nu mai gândim 


Nici o mărturisire a credinţei creştine, afară de cea ortodoxă nu-l poate duce pe 
creştin la desăvârşirea vieţii creştine sau la sfinţenie şi la curățirea desăvârşită de 
păcate şi la nestricăciune, pentru că celelalte confesiuni neortodoxe fin nedreptatea 
drept adevăr [Rm 1,18], amestecă deşarta cugetare şi minciună cu adevărul şi nu 
au acele mijloace dăruite de Dumnezeu pentru curățire, sfințire, naştere din nou, 
înnoire pe care le are Biserica ortodoxă. Experienţa veacurilor sau istoria Bisericii 
Ortodoxe şi a altor Bisericii au demonstrat şi demonstrează această extraordinară 
evidenţă. Aduceţi-vă aminte de mulțimea sfinților Bisericii noastre, din vremurile 
vechi şi din cele de astăzi - şi de lipsa lor, dacă ne raportăm la alte biserici 
neortodoxe, catolică, luterană, anglicană. 


Prin întruparea Fiului Său, Dumnezeu dă neamului omenesc daruri neasemuite. S-a 
surpat zidul despărțitor al păcatului dintre Dumnezeu şi om - fiindcă prin jertfa 
adusă pentru noi şi care rămâne în veac s-a dat izbăvire de păcate şi de moarte 
veşnică, învierea neamului omenesc; omul s-a învrednicit de tot harul ceresc, de 
toată puterea de viaţă şi buna cucernicie, a fost dus din nou în Rai şi chiar aşezat 


împreună cu Hristos pe scaunul Dumnezeirii |Ef 2,6], fiindcă omul prin înomenirea 
Fiului lui Dumnezeu se îndumnezeieşte. Biserica este întemeiată pe pământ ca 
obşte a celor mântuiţi şi uniţi în capul Său atotputernic şi atotsfânt, Hristos 
Dumnezeu şi însufleţiți de Duhul cel unul al harului: ni se dă harul naşterii din 
nou sau al unei noi existenţe, pecetea şi sfinţirea de la Duhul Sfânt Care este 
arvuna bunătăţilor viitoare; ni se dăruieşte harul iertării păcatelor prin Taina 
Pocăinţei, harul săvârşirii şi împărtăşirii cu Taina atotmântuitoare şi de viaţă 
dătătoare a Trupului şi Sângelui lui Hristos, harul vindecării neputinţelor 
trupeşti şi sufleteşti prin Taina Maslului, sfinţirea naşterii fireşti şi a creşterii 
copiilor prin Taina Cununiei; neîncetata propovăduire a cuvântului lui 
Dumnezeu şi călăuzirea pastorală cu împuternicire Dumnezeiască e întemeiată 
prin Preoţie. 


Vino mai des la biserică pentru a-L slăvi pe Dumnezeu sau pentru a-ţi plânge 
neputinţa sufletească, sărăcia duhovnicească şi păcătoşenia; nimeni nu-ţi va putea 
împărtăşi durerea mai sincer şi mai puternic decât Biserica; copii săi cei mai buni 
au fost încercaţi ca şi tine, s-au simţit neputincioşi ca şi tine, au greşit ca şi tine. Ea 
nu-ți ascunde faptul că plaga păcatului este cumplită, că i-a rănit pe toţi, nimeni n-a 
scăpat de ea; şi toţi au plâns, s-au rugat, au suferit, s-au întristat, au fost supuşi la 
mari încercări - şi îţi va fi mai uşor să rabzi, să-ți trăieşti durerea. 


Pentru ca iubirea noastră faţă de Dumnezeu şi faţă de credinţa în Hristos şi Sfânta 
Sa Biserică să nu se răcească, trebuie să ne aducem aminte oricât de des de marile 
binefaceri pe care le-am primit de la Dumnezeu prin credinţa cea mântuitoare şi 
prin Biserică. Aceste binefaceri sunt: copărtăşia noastră din mădular sau foarte 
apropiata comuniune cu Capul Bisericii şi cu mădularele lui cereşti şi pământeşti 
(Biserica cerească şi pământească) - şi ca urmare a acestora neîncetată mântuire, 
trezire la viaţă şi înnoire prin darul lui Hristos, ocrotire, curăţire de păcate, sfințire, 
luminare, pace, odihna duhului, ajutor în toată lucrarea mântuirii, nădejdea dulce, 
tare şi desăvârşită în harul dat prin descoperirea lui lisus Hristos; dulcea nădejde a 
vieţii veşnice, încrederea că ne aflăm mereu sub acoperământul deosebi al lui 
Dumnezeu, al Maicii Domnului, al Sfinţilor Îngeri, al Sfinţilor dacă vieţuim 
potrivit credinţei, în pocăință şi în fapte bune; părtăşie la mântuirea minunată 
săvârşită prin mijlocirea Tainelor lui Hristos şi, în general, la minunile purtării de 
grijă (proniei) dumnezeieşti faţă de noi şi care se săvârşeşte în Biserică. Cine este 
Dumnezeu mare ca Dumnezeul nostru? Tu eşti Dumnezeu care faci minuni! [Ps 716, 
13]. 


Sfânta Biserică poartă de grijă şi se îngrijește de fiii săi ca o doică |lTes 2, 7], în 
fiecare zi, ziua şi noaptea (prin ectenii, rugăciuni). 


Când sunt în biserică - sunt în lumea minunilor lui Dumnezeu, în împărăţia 
harului, a dreptăţii dumnezeieşti, a Sfinţeniei, în lumea cea nestricăcioasă, în 
lumea îngerilor şi a sfinţilor care sunt scrişi în ceruri [Evr 12, 23]. Sunt 
împreună cu Dumnezeu şi cu Maica Domnului, cu îngerii şi cu toți Sfinţii. Ceea 
ce uimeşte în deosebi în Vechiul Testament este minunea facerii lumii numai prin 
cuvântul lui Dumnezeu; în Noul Testament minunea întrupării lui Dumnezeu. 
Dumnezeu s-a făcut om fără a înceta să fie Dumnezeu: iată minunea minunilor! 
Dumnezeu a pătimit, a murit după firea Sa omenească, a înviat pentru 
răscumpărarea omului şi ne-a dat nădejdea învierii întregului neam omenesc - 
aceasta este minunea milostivirii, a îngăduinţei lui Dumnezeu. 


Trăim în împărăţia minunilor, adică în împărăția duhovnicească a Sfintei Treimi - 
în Biserica lui Dumnezeu - şi cea dintâi şi cea mai mare minune este în ea minunea 
întrupării lui Dumnezeu, înomenirea lui Dumnezeu Cuvântul şi minunea Maicii 
fără de bărbat care a născut pe Dumnezeul — om şi înălțarea ei mai presus de toată 
făptura, mai presus decât Heruvimii cei prea luminoşi şi de Serafimii de flacără. 
Această minune este proslăvită, după cum se cuvine în Biserica lui Dumnezeu. Cât 
de sus a fost înălțată omenirea prin minunea întrupării lui Dumnezeu! Cu câtă 
generozitate, cu câtă iubire şi cât de minunat a fost ea mântuită de binemeritata 
pedeapsă veşnică, de îndreptățitul blestem al lui - Dumnezeu - învrednicindu-se de 
o nouă existență şi de moştenirea Cerului! Acest lucru e vrednic de o veşnică 
doxologie! În Apocalipsă este înfăţişată această doxologie a celor mântuiţi de 
Domnul [Ap 7,10; 12, 10-11; 19,1]. Trebuie ca noi să-i răspundem lui Dumnezeu 
cu dragoste şi să ne iubim unii pe alții ca mădulare ale unui singur trup, al cărui 
cap este Hristos. 


Biserica pe pământ este un focar de viaţă adevărată duhovnicească, un focar de 
sfințenie, de dreptate dumnezeiască, de înţelepciune, de pace a lui Dumnezeu, de 
adevărată libertate. 


Biserica este obştea celor mântuiţi; Biserica este sfânta şi minunata copărtăşie a 
sufletelor drepţilor care împărăţesc în ceruri şi a oamenilor cu dreaptă credinţă în 
Hristos şi care se mai nevoiesc pe pământ, uniți între ei de Capul Bisericii - 
Hristos, copărtăşie însuflețită, sfințită şi întărită de Duhul Sfânt. 


Biserica ests fântâna lui Iacov, plină mereu cu apă vie [In 4,6.14], harul lui 
Dumnezeu, care ne face vii, care ne domoleşte setea sufletului, ne răcoreşte de 
arşiţa păcatului, ne curăţă de păcate. 


Nu există în Biserica noastră nici o instituţie, nici un obicei sau un ritual care să nu 
fi fost aşezate prin voinţa Capului ei, Domnul nostru lisus Hristos, şi a Celui ce pe 
toate le plineşte - Duhul Sfânt: EI îi povăţuieşte pe păstorii Bisericii la tot adevărul; 
Lui 1 se datorează întreaga bună-întocmire a Bisericii. 


Biserica este prietenul cel mai bun, ceresc al fiecărui creştin adevărat; preotul 
trebuie să fie cel ce poartă şi exprimă duhul ei pentru toţi mirenii. Biserica ne 
este mama noastră duhovnicească cea mai gingaş iubitoare; preotul trebuie să 
fie purtătorul către mireni al duhului acestei iubiri materne, expresia acesteia; 
de aceea i se şi spune “părinte”, iar mirenii Sunt numiţi “copiii” lui. 


Istoria Bisericii este martora tunătoare a întregului adevăr dumnezeiesc, a întregii 
Revelaţii. Biserica lui Dumnezeu este farul întregii lumi, ce îşi revarsă lumina 
asupra tuturor celor ce plutesc pe marea cea învolburată a vieţii (apostoli, proroci, 
mucenici, ierarhi şi preoţi, cuvioşi). În Biserică duhul iubirii de oameni a lui 
Dumnezeu şi-a găsit expresie în pastorat, în paternitate şi filialitate (în aceea că 
există părinţi duhovniceşti, fii duhovniceşti). Atât păstorii cât şi păstoriţii trebuie să 
păzească cu străşnicie acest duh. Nu păstorim noi, păstorii, ci Însuşi Tatăl ceresc 
păstoreşte prin noi. Noi trebuie să aducem aminte paternitatea Sa cerească, către 
care trebuie să ne îndreptăm toate năzuinţele şi către care avem datoria să-i aducem 
prin pastoratul bisericesc pe credincioşii noştri. Domnul mă paşte şi nimic nu-mi va 
lipsi [Ps 22, 1]. 


La ce înălțime de sfinţenie, de dreptate, de îndumnezeire a fost înălțată firea 
sfinţilor care au bineplăcut lui Dumnezeu - Înainte-mergătorul, apostoli, 
proroci, Sfinţi ierarhi, mucenici, cuvioşi, doctori fără de arginţi şi a tuturor 
sfinţilor! Ei 










Oamenii trupeşti nu le înţeleg 
înălțimea şi vrednicia, socotindu-i ca pe nişte oameni obişnuiţi, în faţa căruia nu 
merită Să te închini şi să le ceri ajutorul (luteranii şi alţii ca ei). 


Sfânta Biserică, înţeleasă ca obşte (comunitate) a tuturor sfinţilor, a celor ce s-au 
mutat la cer şi a tuturor drepteredincioşilor creştini care se luptă pe pământ, are o 
mare nepământească putere; ea trebuie să biruie orice răutate a diavolului şi a 
oamenilor vicleni şi porniţi spre răutate, poate surpa toate uneltirile lor; numai să 
ne punem mereu încrederea în Dumnezeu şi în atotputernica mijlocire înaintea lui 
Dumnezeu, pentru noi, a Maicii Domnului şi a tuturor sfinților care sunt mijlo- 
citorii noştri şi mai cu seamă să trăim vrednici de marea noastră chemare. Acesta 
este temeiul pe care, în ectenia mare, în cea mică şi în cea de cerere, Sfânta noastră 
Biserică ne îndeamnă stăruitor să apelăm la mijlocirea Maicii Domnului şi a 


tuturor Sfinţilor, îndemnându-ne să ne predăm unii pe alţii şi toată viaţa noastră lui 
Hristos Dumnezeu. Tot aşa suntem îndemnați şi în rugăciunile de la litie, în stihuri, 
în canoane. Biserica este o cetate întărită pe care n-o pot birui toate puterile iadului 
la un loc! Numai să ne ţinem strâns de Capul ei, Domnul şi să-L chemăm cu 
osârdie, să privim necontenit către cea care este indreptătoarea oamenilor, Prea- 
sfânta Născătoare de Dumnezeu, către toţi îngerii şi sfinţii. 


În apostoli, mucenici, sfinţii ierarhi, cuvioşi, în toţi sfinţii avem şi exemplul 
dragostei fierbinți, al ascultării şi predării către Dumnezeu, precum şi dovada că 
ține numai de dorinţa noastră pentru ca să ne putem face plăcuţi lui Dumnezeu şi să 
ne mântuim pe noi şi pe alţii. Vedem în ei alinarea de necredinţă, lipsa de 
înţelegere, lenea, nepăsarea, răceala noastră, şi de aceea, cu atâta mai vârtos vom fi 
osândiţi dacă nu ne pocăim. În afară de aceasta, în sfinţi avem ajutători şi rugători 
pentru noi înaintea lui Dumnezeu; să-i chemăm deci cu sârguință. 


Biserica oferă adevărata hrană pentru sufletele noastre: cuvântul lui Dumnezeu, 
Tainele, dumnezeiesteile slujbe, citirile, cântările, sfintele rânduieli care hrănesc 
mintea şi simţirea. Mergeţi mai des la Biserică, hrăniți-vă mintea, inima, buzele cu 
hrana nestricăcioasă. În lume vă hrăniţi neîncetat cu hrana stricăcioasă: văzul, 
auzul, gustul, mirosul, pipăitul, mintea, memoria şi imaginaţia, toate simţurile 
voastre se hrănesc cu stricăciune. În Biserică nimic nu este stricăcios; frumuseţea 
nu se strică, e veşnică, dulceaţa, bogăţia, slava sunt nestricăcioase; frumuseţea, 
dulceaţa, slava, bogăţia lumească, trupească, însă, sunt toate supuse stricăciunii, 
pieirii; pe deasupra mai sunt şi înşelătoare, iluzorii, păcătoase. Ține minte, 
creştine, că atunci când te lupţi cu păcatul şi diavolul o faci pentru viaţa cea 
veşnică, pentru ea înduri răni, necazuri, strâmtorări, supărări, chinuri, sărăcie; 
pentru ea faci fapte bune! Ai pentru ce să te trudeşti, să rabzi! Îndelungă- 
răbdarea i-a făcut pe toţi sfinţii să dobândească viaţa veşnică. Să ai întotdeauna 
în vedere, creştine, țelul pe care-l urmăreşti. Ce anume? 


Istoria Bisericii nu trebuie să fie o simplă înşiruire de fapte, ci o şcoală a dogmelor 
şi a tuturor virtuţilor creştine pentru tinerii învăţăcei şi pentru toate vârstele, din 
care să învăţăm: rugăciunea, credinţa, speranţa, iubirea, răbdarea, curajul, sme- 
renia, supunerea față de Providenţă, înfrânarea, curăța, neprihănirea, ascultarea 
etc. Ea trebuie să demaşte moravurile societăţii de astăzi, să ne apere de viciile ei. 
Tinerii dar şi vârstnicii trebuie să vadă în ea ca într-o oglindă fie neajunsurile, fie 
desăvârşirea la care au ajuns oamenii despre care se povesteşte în ea, pentru a nu se 
lua după exemplele proaste, ci a le imita pe cele bune. 


Fraţilor! Iubiţi Biserica! În ea se află viaţa voastră sau altfel spus, (apa voastră) cea 
vie, care ţâşneşte neîncetată din izvorul cel nesecat al Duhului Sfânt; pacea voastră, 
curăția voastră, sfințirea, vindecarea, mângâierea, luminarea, puterea, ajutorul şi 
slava voastră; în ea găsim toate interesele sublime şi veşnice ale omului. Ce lucru 
bun - Biserica! Slavă Domnului Bisericii Care revarsă peste ea mulțime nenu- 
mărate de daruri ale Sale. Credeţi! Credeţi nu doar cu vorba, ci şi cu fapta în Sfânta 
sobornicească şi apostolească Biserică, sau obştea celor ce se mântuiesc întru 
Hristos, împodobită de toate virtuțile. 


Cât adevăr cuprind până la o iotă, toate învăţăturile şi predaniile Bisericii, dacă ar 
fi să luăm doar învăţătura despre chinurile veşnice. Le încerc cu adevărat, deşi sunt 
încă pe pământ. Când slujesc lui Dumnezeu simt din când în când cum demonii cei 
răi şi spurcaţi parcă pun stăpânire pe sufletul meu, împiedicându-l să se înalțe, cu 
gândul şi cu cuvântul lui Dumnezeu, şi punându-mi tot soiul de piedici: sau cu 
gânduri desfrânate, sau cu o pornire pătimaşă, spre ghiftuială, spre bani, spre haine, 
sau cu lenevie şi picoteală. Tot aşa pun ei stăpânire pe sufletul păcătos şi după 
sfârşitul omului. 


Ca dovadă a adevărului, unităţii, sfinţeniei, sobornicității, apostolicităţii şi 
caracterului mântuitor al Bisericii slujeşte faptul că ea îi cuprinde, deopotrivă, pe 
toți sfinții din cer, pe cei aflați în viață pe pământ şi pe cei morți şi că ea îi 
recapitulează pe toţi în Hristos. Înfăţişând acest lucru şi construcția unei Biserici se 
împarte în trei părți: altarul, care însemnează cerul; naosul, care însemnează 
pământul şi pronaosul care însemnează iadul. În această dumnezeiască, prea- 
înţeleaptă şi mântuitoare întocmire totul e dumnezeiesc, prea înţelept, mântuitor, 
mângâietor;, membrii Bisericii se ajută unii pe alţii să se învrednicească de mân- 
tuire şi fericire în Dumnezeu; membrii Bisericii cereşti îi ajută pe cei ai Bisericii 
pământeşti; cei ce viețuiesc pe pământ se ajută între ei, dar îi ajută şi pe morţi; 
există una şi aceeaşi legătură vie, plenară, a unora cu alţii, în timp ce la luterani 
această legătură este ruptă: ei nu au cinstirea sfinților şi a moaştelor duhovniceşti şi 
dătătoare de viaţă; nu au jertfă de mulțumire pentru sfinţi nici jertfă de milostivire 
pentru morți; morții rămân lipsiți de ajutor, nu se bucură de grija şi iubirea 
Bisericii, sunt lăsaţi de izbelişte. 


In Biserică totul respiră înţelepciune, sfinţenie, strălucire, înviorare, învăţătură; de 
aici ţâşneşte un şuvoi de viaţă: aici e pace, bucurie, libertate. 


Cunoaşteţi de bună seamă cât de cumplit infestată de păcate e firea omenească, cât 
de necurat este omul în chiar embrionul său; fiindcă cu toţii suntem zămisliţi şi 
născuţi în păcate. Sfinţii, însă, oameni ai lui Dumnezeu, prin harul lui Dumnezeu şi 


prin propriile lor nevoinţe, prin post, priveghere, rugăciune, neîncetata luare- 
aminte la sine, gândire la Dumnezeu, învăţarea cuvântului lui Dumnezeu, omorârea 
de sine în nevoinţe muceniceşti au înfrânt puterea păcatului, s-au curăţat de orice 
intinăciune trupească şi sufletească, s-au făcut grâul curat al lui Dumnezeu, aurul 
curat al lui Dumnezeu. Şi fiindcă o asemenea curăţie se dobândeşte cu preţul celor 
mai mari şi îndelungate nevoinţe prin tăgăduire de sine din dragoste faţă de 
Dumnezeu şi faţă de aproapele, nevoinţă la care arareori se încumetă oamenii 
predați lumii, iubirii de sine peste măsură, sfinţii sunt îndeobşte puţini şi se 
învrednicesc cu proslăvire de la Dumnezeu în cer şi pe pământ, fiindcă Dumnezeu 
le-a dat nestricăciune şi fericirea Raiului, precum şi harul mijlocirii pentru oamenii 
aflaţi în viaţă şi-i cheamă pe pământ şi chiar trupurile multora dintre ei s-au 
proslăvit prin neputrezire şi prin putere vindecătoare. Cum să nu-i cinstim 
închinându-ne până la pământ pe sfinţi, pe aceşti oameni ai lui Dumnezeu, prieteni 
ai lui Dumnezeu, în care Dumnezeu sălăşluieşte ca în nişte temple ale sale, vii, 
curate, nezidite de mână omenească? 


De ce oare nu-i cinstesc chiar unii dintre creştinii pravoslavnici şi toţi următorii lui 
Luther, Calvin sau, în zilele noastre cei ai lui Paskov? Însuşi Dumnezu spune: Eu îi 
proslăvesc pe cei ce Mă proslăvesc [1 Rg 2, 30]. Foarte am cinstit pe prietenii Tăi, 
Dumnezeule, spune proorocul David [Ps 138, 17] - şi i-a proslăvit pe ei. Pentru 
propria noastră mântuire, să-i imităm pe sfinți în credință, nădejdea şi dragostea lor 
către Dumnezeu, să-i slăvim cu sârguinţă pe sfinţii lui Dumnezeu: fiindcă cinstea 
pe care le-o dăm se urcă la Dumnezeu Însuşi, EI fiind Cel Care i-a proslăvit pe 
sfinți şi sălăsluieşte în ei; îndeosebi şi fără tăcere să o cântăm şi proslăvim pe 
Preasfânta Născătoare de Dumnezeu şi Fecioara Maria ca pe un chivot însuflețit al 
Dumnezeirii, ca pe aceea ce a slujit înfricoşată şi mântuitoarea taină a întrupării lui 
Dumnezeu -Cuvântul şi a obşteştii noastre mântuiri, sfințiri, îndumnezeiri, ca pe o 
mijlocitoare a noastră către viaţa cea veşnică şi călăuza spre ea. 


O, sfânta mireasă a lui Hristos, Maică a noastră, Biserica lui Dumnezeu! Zi şi 
noapte porți la sânul tău de mamă pe copiii tăi, începând de la ierarhi şi până la 
clericii de rând şi oamenii simpli (pentru popor - Evr 5,3), de la împărat şi până la 
cel din urmă ostaş şi supus. Tu porți grijă şi suferi pentru toţi, eşti mijlocitoarea 
tuturor bunătăţilor: pentru buna-întocmire a văzduhului, pentru îmbelşugarea 
roadelor pământului, pentru izbăvirea de la tot necazul, mânia, primejdia şi nevoia, 
pentru apărarea, mântuirea, miluirea, păzirea de Dumnezeu cu harul Său. Şi cu câtă 
înfocare se roagă ea pentru odihna celor răposaţi! De câtă speranţă şi îndrăzneală 
sunt pătrunse rugăciunile, ecteniile, ecfonisele preoților, otpusurile rugăciunilor 
pentru cei răposaţi! Cât de mult chinuie toate acestea rărunchii vrăjmaşilor noştri 
celor fără de trup! Cum se mai căznesc ei să astupe gura preotului -mijlocitor către 


Dumnezeu - să-l tulbure, să-l zăpăcească, să-l încurce, să-l paralizeze! Dar Doa- 
mne, buzele mele vei deschide şi gura mea va vesti lauda Ta! [Ps S0, 16]. 





Sfinții au bineplăcut lui Dumnezeu prin neîncetata înfrânare, priveghere, rugă- 
ciune, gândire la Dumnezeu, curăţie. Şi ce pace dumnezeiască, ce libertate a 
duhului au avut ei după ce s-au îndepărtat de lăcomia pântecelui, de patima 
desfătărilor, de necurăţie, răutate, aceste metehne care îi încearcă pe aproape toți 
cei ce viețuiesc în lumea oamenilor şi de care şi noi suferim. Ce plinătate a duhului 
era în ei! Câtă lumină! Câtă înflăcărată iubire de Dumnezeu şi de semeni! 


Ei sunt prietenii lui Dumnezeu, biserici însuflețite ale lui Dumnezeu, în care 
Domnul n-a încetat nicicând să sălăşluiască. Luteranii şi anglicanii se uită la ei ca 
la nişte oameni simpli şi prin aceasta Îl supără pe Dumnezeu Care i-a proslăvit pe 
ei; chiar şi unii creştini ortodoxi numai cu numele, nu şi cu fapta, nu se uită la sfinţi 
după dreptate, înjosind vrednicia şi meritele lor în faţa lui Dumnezeu şi a Bisericii, 
îi privesc doar pe unii ca pe nişte eroi (şi mucenici) ai credinţei, iar pe alţii (cuvioşi 
şi nebuni întru Hristos) ca pe nişte exaltaţi. Dar creştinii cu adevărat ortodocşi îi 
cinstesc aşa cum se cuvine, organizând în cinstea lor solemnităţi. 


Preasfânta Născătoare de Dumnezeu este făclie care luminează în întuneric: 
fiindcă aprinzând foc nematerial în inimile tuturor, ne povăţuieşte la cunoştinţa 
lui Dumnezeu, care luminează minţile. Sfinţii care au bineplăcut lui Dumnezeu - 
Înainte-mergătorul, apostolii, mucenicii, Sfinţii ierarhi, cuvioşii şi toţi Sfinţii - 
Sunt şi ei făclii aprinse, dătătoare de lumină oamenilor care rătăcesc prin 
întunericul vieţii şi al patimilor. Este drept ca înaintea icoanelor lor să ardă 
candele şi lumânări. Lumânările aprinse amintesc pogorârea Sfântului Duh în 
chip de limbi de foc peste apostoli [FA 2, 3-4] precum şi faptul că sfinţii sunt 
făclia care arde şi luminează [În 5,35]. Când află un suflet pregătit să primească 
harul Său, Bunul şi Preabunul Dumnezeu îl revarsă din belşug asupra lui; să luăm 
drept pildă pe Sfânta Fecioară Maria, pe sfinţii apostoli, mucenici, sfinţii ierarhi şi 
printre ei îndeosebi pe Sfântul Ierarh Nicolae, făcătorul de minuni, pe ceilalți sfinţi. 
Nici noi nu suntem lipsiţi de harul lui Dumnezeu, pe măsura credinţei şi osârdiei 
noastre. 


Credinţa creştină a dat un uriaş impuls gândirii umane, a luminat cu o lumină 
minunată întreaga sferă a gândirii, ducând-o spre multiple şi diverse decoperiri în 


sfera ştiinţei şi a vieţii sociale. S-a adeverit astfel cuvântul lui Dumnezeu că 
poporul care stătea în întuneric a văzut lumină mare şi celor ce şedeau în latura şi 
în umbra morţii lumină le-a răsărit |Mt 4, 16]. De aceea, credinţa lui Hristos să fie 
cinstită întotdeauna mai mult şi mintea omenească să nu se fălească, socotindu-le 
toate ale sale. 


Sfinţenia celor plăcuţi lui Dumnezeu este o mare taină a sufletelor lor sfințite pe 
care a săvârşit-o şi o săvârşeşte în ei Duhul Sfânt, acesta fiind izvorul sfinţeniei în 
care rămân veşnic sfinţii. Adu mulţumire, creştine, celor plăcuţi lui Dumnezeu şi 
sârguieşte-te să le imiți exemplul prin propria ta viaţă; Că Sfânt eşti Dumnezeul 
nostru Cel ce între sfinţi Te odihneşti |Ecfonis]; Căci voia lui Dumnezeu aceasta 
este: sfințirea voastră |lTes 4,3]. 


Domnul ne-a dat nouă, nevrednicilor, bogăţia slavei, bogăţia îndumnezeirii, cea 
mai mare cinste şi slavă prin Botez, prin Mirungere, prin Împărtăşirea cu Sfintele 
Taine ale Trupului şi Sângelui lui Hristos. Ce altceva am mai putea căuta pe 
pământ, ce slavă? De cele mai multe ori căutarea e zadarnică: fiindcă noi căutăm 
să obținem distincţii, decoraţii, cruci şi ordine. Nebuni ce suntem! Nu ştim 
singuri ce şi pentru ce căutăm şi nu ne dăm seama că prin aceste căutări ne 
înjosim, ne dăm pe faţă vidul moral, servilismul sufletului nostru josnic şi de 
nimic, care cugetă cele de pe pământ, nu cele de sus [Col 3,2]. De ce nu căutăm 
oare crucile interioare, răstignind trupul împreună cu patimile şi cu poftele [Ga 
5, 24], neprivind la cele ce se văd, ci la cele ce nu se văd, fiindcă cele ce se văd 
sunt trecătoare, iar cele ce nu se văd sunt veşnice [2 Co 4, 18]? De ce nu ne 
aducem aminte de sfinţii cei mari care au bineplăcut lui Dumnezeu şi care în loc 
de laude - pe care le-ar fi binemeritat - recunoştinţă, onoruri, satisfacţii, odihnă, 
au îndurat tot felul de lipsuri, prigoane, pribegii, mucenicii, moarte silnică? 
V Adu-ţi aminte de drepţii care au rătăcit în pustii şi în munţi şi în peşteri şi în 
crăpăturile pământului, drepți de care lumea nu era vrednică [Evr 11, 38]. 
V Adu-ţi aminte de Iov, de Ilie prorocul, de Isaia, Ieremia, lezechiel, Iona. 
V Adu-ţi aminte de marele Înainte-mergător al Domnului ce drepţi mari au 
fost, ce prieteni lui Dumnezeu şi cum au trăit, cum au suferit! 
V Dar apostolii, al căror cin îl purtăm şi noi, preoţii, cum trăiau ei, cu câtă 
tăgăduire de sine, în câte osteneli ziua şi noaptea! Câte chinuri au îndurat! 
Nu se gândeau niciodată la distincţii pământeşti, ci năzuiau la slava cerească, 
la cununile cele neveştejite. Aproape toţi au fost răstigniţi pe cruce. 


Iubirea atotcuprinzătoare şi care nu cade vreodată a Bisericii ne poartă de grijă 
şi după moarte. Unde este aceasta în Bisericile neortodoxe? Neputinţa omenească, 


orbirea, mărginirea minţii, patimile omeneşti sunt vădite în Bisericile căzute. 
Luteranii nu se roagă pentru morţi - nici anglicanii. 


Aici în Biserică este vindecare pentru orice suflet bolnav de păcat şi de întristări 
sufleteşti. Ferice de cel ce nu se înstrăinează de Biserică: va avea parte de 
vindecare sigură, dacă va căuta vindceare. Aici se tămăduieşte orbirea sufletului. 
Ferice de cel care, recunoscându-şi această orbire, caută aici: o va găsi de bună 
seamă. În Biserică se află puterea care ne oferă în dar: toate cele ce sunt spre viață 
şi spre bună cucernicie |2 Ptr 1, 3]. Minunat orânduite sunt toate dumnezeieştile 
slujbe de zi şi de noapte, săptămână şi de peste an. 


Noi, creştinii drept-măritori [ortodocşi], ne bucurăm de foloasele chemării şi stării 
noastre pentru noi înşine şi pentru alții. Sfânta Biserică, mama noastră curată şi 
fără de prihană este în chip desăvârşit aproape de Dumnezeu şi are mare 
îndrăzneală la EI. Îl poate ruga pentru orice: orice rugăciune a ei este îndeplinită de 
Dumnezeu. Rugaţi-vă Lui cu adevărat, cât mai des şi cât mai Stăruitor împreună 
cu ea, trăiţi în curăţie: şi vi se va da totul. Celelalte bisericii care s-au îndepărtat 
de la adevărul ei, nu pot avea la El îndrăzneala pe care o are Biserica noastră. 


Biserica este alcătuită din sfinți, capul ei fiind Hristos şi de aceea în fiecare zi îi 
cântăm şi îi proslăvim pe sfinţii care au bineplăcut lui Dumnezeu, le cerem în 
rugăciuni să fie mijlocitori noştri; dar şi noi - care suntem împreună - mădulare ale 
Bisericii lui Dumnezeu - ne ajutăm unii pe alţii. 


Riturile bisericeşti corespund desăvârşit duhului Sfintei Scripturi, în care găsim 
atât de multe elemente metaforice sau simbolice după cum corespund şi 
înţelepciunii lui Dumnezeu care se exprimă foarte adeseori în parabole sau 
alegorii; fiindcă în acest fel se face loc iubirii noastre de cunoaştere şi lucrării 
minţii noastre — deoarece cunoştinţele descoperite lesne sau obţinute fără nici un 
efort se uită uşor şi nu sunt îndeajuns preţuite - şi anumite adevăruri şi reguli de 
viaţă ne sunt înfăţişate în chip palpabil. 


Prin Sfântul Sinod de la Însuşi Domnul se revarsă asupra întregii Ruşii sfinţite, 
prin alegerea, ipopsifierea şi sfinţirea episcopilor şi prin sfinţirea de către episcopi 
a sfinților slujitori şi slujitori bisericeşti. Toate slujbele şi tainele bisericeşti 
lucrează sfinţitor; prin ele se săvârşeşte călăuzirea duhovnicească a credincioşilor, 
ca mădulare duhovniceşti ale Împărăției harice a lui Hristos (Binecuvântată este 
Împărăţia Tatălui şi Fiului şi a Sfântului Duh...) - se vesteşte neîncetat cuvântul 
lui Dumnezeu. 


Biserica se roagă pentru de Hristos iubitoare oaste ca pentru apărătoarea statului, a 
credinţei, a Bisericii, a tronului. Toţi creştinii drept- măritori [ortodocşi] sunt însă 
oşteni duhovniceşti ai lui Hristos, care se luptă necontenit cu păcatul, cu ispitele 
lumii, împotriva diavolului. Biserica lui Hristos pe pământ este o Biserică 
luptătoare. Tu suferă împreună cu mine ca un bun oştean al lui Hristos [2 Tim 2, 
3]. 


În Sfânta credinţă şi în Biserică se află atâta înţelepciune încât ar ajunge din 
belşug tuturor înţelepţilor lumii pentru a cugeta asupra ei, a se minuna şi a se 
proslăvi prin ea. Domnul a ascuns-o însă de cei înţelepţi, deştepţi, mândri şi 
îngâmfaţi şi a descoperit-o celor copii la suflet, adică oamenilor simpli, blânzi, 
smeriţi. lată care este judecata lui Dumnezeu! Înţelepţii şi deştepții îngâmfaţi 
sunt lipsiţi de înţelepciunea lui Dumnezeu cea luminătoare, curăţitoare, 
mântuitoare! O, adâncul bogăției şi al înţelepciunii şi al ştiinţei lui Dumnezeu! 
[Rm 11, 33]. Căci gândurile Mele nu sunt ca ale voastre şi căile Mele ca ale 
voastre, zice Domnul. Şi cât de departe sunt cerurile de pământ, aşa de departe 
sunt căile Mele de căile voastre şi cugetele Mele de cugetele voastre [Îs 55, 8-9]. 
Slavă Ţie, Doamne, slavă Ţie! Căci ai ascuns acestea de cei înţelepţi şi pricepuţi 
şi le-ai descoperit pruncilor! [Mt 11, 25; Lc 10, 21]. 


Sfânta Biserică este mama noastră, mijlocitoarea, hrănitoarea, luminătoarea, gingaş 
ocrotitoarea şi odihna noastră, apărătoarea noastră şi zid nesurpat, curățirea, 
sfinţirea şi adevărata noastră înnobilare, tăria noastră, călăuza noastră, îndu- 
mnezeirea noastră. În acelaşi timp, ea este aerul nostru duhovnicesc: sufletele 
noastre respiră prin ea, prin aerul său întremător, sănătos, dătător de viaţă. 


La toate dumnezeieştile sale slujbe, Sfânta Biserică doreşte să trezească în noi 
Sentimentul şi convingerea Sau conştiinţa extremei noastre păcătoşenii, 
neputinţe, sărăcii duhovniceşti, orbiri, goliciuni şi, în acelaşi timp, Să facă să se 
ivească în noi conştiinţa şi sentimentul nevoii unui Mântuitor. Pentru acesta sunt 
toate rugăciunile, psalmii, cântările bisericeşti; pentru aceasta sunt ecteniile, 
Tainele, toate slujbele; pentru aceasta îndeosebi este slujba cea de toată noaptea. 
Ea ne sugerează că primii oameni, Adam şi Eva, au fost la început sfinţi şi fericiţi, 
dar foarte curând după aceea, din cauza neluării-aminte, nepăsării şi iubirilor de 
sine au căzut în păcat şi L-au mâhnit din cale-afară pe Făcătorul lor, prin încălcarea 
poruncii Sale şi prin nerecunoaşterea încăpăţânată a păcatului lor; ne arată cum 1-a 
izgonit Dumnezeu din raiul desfătărilor ca să-şi mănânce pâinea din sudoarea 
frunţii [Fc 3, 19], cum a zăvorât porțile Raiului, cum atunci când s-au trezit ei în 
nenorocire, lipsiţi de harul lui Dumnezeu şi-au cunoscut păcatul şi au început să 
şi-l plângă căindu-se cu smerenie în faţa lui Dumnezeu, şi cum Dumnezeu, ţinând 


seama de această căință, le-a făgăduit, în marea sa milă, că va veni cândva pe 
pământ un Mântuitor al oamenilor şi EI îi va mântui pe ei de păcatele lor şi va 
zdrobi capul şarpelui ispititor şi ucigaş. De pocăinţa cea cu lacrimi a lui Adam şi a 
Evei după izgonirea din Rai ne aduc aminte desele exclamaţii de pocăință din 
scurta rugăciune Doamne miluieşte, stihurile psalmului Fericit bărbatul care n-a 
umblat în sfatul necredincioşilor [Ps 1,1]; ne aduce eminte îndeosebi psalmul 
Doamne, strigat-am către Tine, auzi-mă |Ps 140, 1] şi stihurile ce se cântă 
împreună cu versetele acelui psalm şi care arată că Dumnezeu a venit în lume şi l-a 
mântuit pe Adam şi întreg neamul omenesc de păcat, de blestem şi de moarte prin 
patimile sale şi prin moartea Sa. 


Trebuie să ne rugăm cu osârdie Sfântului şi de viaţă făcătorului Duh, mângâietorul, 
Cârmuitorul Sfintei Biserici a lui Hristos, pentru ca EI să sufle duhul iubirii în 
inimile tuturor creştinilor şi să-i lumineze pe toți cu sfânta Sa lumină, spre 
cunoaşterea adevărului lui Dumnezeu şi al lui Hristos, spre unire întreolaltă, spre 
respingerea tuturor ereziilor şi dezbinărilor, spre surparea oricărei dihotonii 
obşteşti. Atotbunule, atotînţelepte, atotputernice şi drepte Duhule Sfinte, fă toate 
acestea pentru numele lui Hristos! O, cât de aproape de noi este Duhul Sfânt! 
Întotdeauna EI ne face bine, ne curăţă de păcate, ne sfinţeşte, ne luminează, ne 
aduce pace, ne dezleagă, ne eliberează sufletul de legăturile păcatului, de 
întunericul duhovnicesc, care face vii sufletele noastre omorâte de păcat, ne 
întăreşte, ne mângâie, ne dă lacrimi de umilinţă, se roagă pentru noi cu suspine 
negrăite [Rm 8, 26]. Slavă şi mulţumire aducem Ție, Părinte Sfinte, din Care pur- 
cede veşnic Duhul Sfânt şi prin EI, pace celor pe care îi ameninţă cu pieire răul! 
Fă-i vii pentru numele Fiului Tău, Izbăvitorul nostru, Care cu atâta dăruire, 
răbdare, îndelungă-răbdare ne-a slujit nouă. 


Chipul cel dintâi a venit la chip, Făcătorul la făptură. Acest gând - esenţa credinței 
creştine - străbate întregul creştinism, toate slujbele dumnezeieşti. Unitatea e marea 
problemă a creştinismului; împăcarea cu Dumnezeu, săvârşirea Tainelor, curățirea 
ŞI sfinţirea creştinilor, năzuinţa către desăvârşirea creştină, mântuirea - iată lucrul 
pe pământ al Bisericii lui Dumnezeu. 


Acea credinţă (sau confesiune creştină) este adevărată, care stârpeşte, în fiecare zi 
şi fără încetare, păcatul atotpierzător din omul credincios, care îl curăţă, îl sfinţeşte, 
îl luminează, îl înnoieşte, îl face viu, îl întăreşte, iar nu cea care izvodeşte 
duşmănia, prigoanele, caznele (cea catolică) sau cea care duce la înţelepciune 
mincinoasă, la domnia raţiunii corupte asupra Revelaţiei dumnezeieşti, la 
tăgăduirea ierahiei, a Tainelor, a posturilor şi chiar la negarea a tot ce Sfântul Duh, 
Care a lucrat prin Sfinţii apostoli şi prin Sfinții Părinţi, a statornicit pentru 


mântuirea noastră (cea protestantă). Nu este adevărata acea biserică care s-a rupt 
în chip trufaş şi neruşinat de Biserica celor întâi-născuţi, care sunt înscrişi în 
ceruri [Evr 12, 23], care au bineplăcut lui Dumnezeu, care ÎL slăvesc pe Dumnezeu 
şi neîncetat se roagă şi mijlocesc prin rugăciunile lor pentru noi cei de pe pământ 
ajutându-ne în lucrarea mântuirii; nu este adevărată acea Biserică care, în chip 
trufaş şi neruşinat, a rupt legătura cu cei morţi (sau cu Biserica de dedesubt) şi care 
consideră lipsite de orice efect rugăciunile pentru ei. 


Există o mulțime de confesiuni creştine cu felurite structuri de organizare internă şi 
externă, cu diferite opinii şi doctrine, nu arareori potrivnice adevărului dumne- 
zeiesc al Evangheliei şi învăţăturii Sfinţilor apostoli, Sinoadelor Ecumenice şi lo- 
cale şi Sfinţilor Părinţi. Nu toate pot fi considerate adevărate şi mântuitoare; 
nepăsarea faţă de credinţă sau recunoaşterea oricărei credinţe drept mântuitoare nu 
pot duce decât la necredinţa sau la răceala faţă de credinţă, la slăbirea râvnei pentru 
îndeplinirea rânduielilor şi rânduielilor legate de credinţă, la răceala creştinilor unii 
faţă de alţii. Simone, Simone, iată satana v-a cerut ca să vă cearnă ca pe grâu [Le 
22, 31]. Acesta, aatana, a lucrat şi lucrează dezbinările şi ereziile. Ţine-te strâns de 
adevărata credinţă şi de Biserică. Este o singură credinţă, un singur botez, un 
singur Dumnezeu şi Tatăl tuturor [Ef 4, 5]. 


La începuturile neamului omenesc şi căderea primilor oameni, în idolatrie iar la 
începuturile creştinismului în dezbinări şi erezii, toate acestea sunt lucrul satanei. 
Viaţa lumească, exterioară, trupească, senzuală este tot lucrarea lui. 


Când te rogi lui Dumnezeu, să ţii seama că aproape este de tine cuvântul în gura ta 
şi în inima ta [Rm 10, 8], că EL te iubeşte ca pe unul din copiii Săi, ca pe chipul său 
ŞI îţi face bine, îţi dă viaţă, te curăţeşte, te sfinţeşte, te luminează, te face paşnic, te 
întăreşte, te mângâie, te hrăneşte, te ajută - cheamă-L şi tu cu cea mai mare iubire, 
adu-l mulţumire şi proslăvire, fiindcă aceasta este datoria ta, viaţa ta, slava ta. Adu- 
ți aminte că eşti mădular al unei obşti, cereşti, sfinte: Biserica lui Hristos. Ce 
mădulare desăvârşite înscrise în ceruri alcătuiesc această Biserică; mă gândesc în 
primul rând la Preabinecuvântata Sa Maică, apoi la Sfinţii Îngeri, la toate cinurile 
cereşti, apoi la Înainte-mergătorul Ioan, unul decât care nu este altul mai mare 
născut din femeie [Mt 11, 11], apoi Sfinţii apostoli - noi făpturi - de Duh purtătorii 
proroci, ierahi, cuvioşii şi de Dumnezeu purtătorii părinți, care în viaţă fiind s-au 
făcut locaşuri ale lui Dumnezeu, mucenicii, doctorii cei fără de arginţi, drepții şi 
toți sfinții. Adu-ţi aminte de aceasta şi cunoaşte câtă sfinţenie, câtă desăvârşire se 
cere şi de la tine - mădular al aceluiaşi trup. 


În Taina pocăinţei, înainte ca preotul să fi rostit judecata asupra noastră, fiecare 
trebuie să-şi poată da o judecată nepărtinitoare, severă şi cu cât va fi mai sinceră şi 
mai aspră judecata pe care ne-o dăm noi înşine cu atât mai milostiv se va arăta față 
de noi Dumnezeu, cu atât mai deplină va fi iertarea sa. Căci de ne-am fi judecat noi 
înşine, nu am mai fi judecaţi || Co 11, 31]. De ce, dar, de la voi înşivă nu judecaţi 
ce este drept? [Lc 12, 57], zice Domnul. 


Inimii noastre îi vorbesc foarte mult obiecte provenite de la o persoană de seamă, 
ca de pildă de la unul de la care am dobândit anumite binefaceri, sau, în general, de 
la un om stimat şi iubit, care a plecat într-o ţară îndepărtată sau a murit. Adeseori 
noi păstrăm, cinstim şi împodobim acest obiect, îl aşezăm la vedere atât pentru a 
ni-l fixa în amintire pe binefăcătorul nostru, cât şi pentru a trezi în noi simţăminte 
de dragoste şi de recunoştinţă care altfel ar putea să dispară sau să adoarmă din 
pricina preocupărilor şi deşertăciunilor vieţii. Un asemenea obiect este pentru noi, 
în cel mai înalt grad, Crucea de viaţă făcătoare a Domnului nostru lisus Hristos, 
Care a murit pe ea, dându-se jertfă pentru noi, ca să ne mântuiască de dreapta 
mânie a lui Dumnezeu şi să ne răscumpere pe cruce de păcat, de blestem şi de 
chinurile veşnice. Asemenea obiecte mai sunt: Sfintele icoane ale Domnului, ale 
Preacuratei Sale Maici, ale sfinților care au bineplăcut lui Dumnezeu; asemenea 
obiecte sunt înseşi locaşurile Bisericilor în care se săvârşesc dumnezeieştile Slujbe, 
prin care se pomenesc lucrurile minunate, atât de scumpe inimii noastre ale 
Creatorului Proniatorului şi Mântuitorului nostru; asemenea obiecte sunt Tainele, 
prin mijlocirea cărora ne naştem a doua oară, ne sfinţim, ne întărim în credinţă, ne 
hrănim duhovniceşte, ne tămăduim sufleteşte şi trupeşte, în care răsună neîncetat 
cuvântul lui Dumnezeu, viu şi lucrător. Aceste sfinte obiecte vorbesc nespus de 
mult minţii şi inimii noastre şi nimeni nu ne poate învinui pentru respectul şi 
pentru evlavia pe care le-o purtăm. 


Anglicanilor şi luteranilor le spun: vreţi să nu mai existe icoane, ca ele să nu mai 
fie cinstite! Dar aceasta este o nerozie şi o absurditate! Omul este chipul lui 
Dumnezeu, pe care şi voi îl cinstiţi în persoana tatălui, a mamei, a demnitarilor, a 
şefului statului, a feluriților binefăcători; de ce refuzaţi să cinstiţi închipuirea lui 
Dumnezeu în trup, Începătorul credinţei, Împăratul, Mântuitorul şi Binefăcătorul 
nostru sau a Preasfintei Sale Maici, Fecioară, cea mai presus de heruvimi şi decât 
toată făptura, a prorocilor, apostolilor, mucenicilor, ierarhilor, cuvioşilor? Doar 
sfinții sunt prietenii lui Dumnezeu, templele, mădularele sale în care EI sălăş- 
luieşte: Nu ştiţi oare, că voi sunteţi temple ale lui Dumnezeu şi că Duhul lui 
Dumnezeu locuieşte în voi? [1 Co 3, 16] şi că toţi suntem mădulare ale trupului 
Lui, din carnea Lui şi din oasele Lui? [Ef 5, 30]. Suntem fiii şi fucele Lui, 
neamul Lui. Cum să nu cinstim închipuirile lor? 


Sfânta Biserică, ca o mamă plină de o generoasă iubire poartă mereu în inimă şi pe 
buzele sale toate mădularele ei; pentru fiecare dintre ele mijloceşte înaintea lui 
Dumnezeu, pentru fiecare dintre ele suferă; pentru fiecare dintre ele îndură durerile 
facerii, dorind să-i vadă născuţi din nou, înnoiţi; se roagă şi suferă neîncetat pentru 
întreaga lume. Cum are trebui să fie arhiereul, preotul sau diaconul, aceşti purtători 
ai duhului Bisericii, vestitorii duhului ei, ai iubirii, grijii şi gândurilor sale? Trebuie 
să fie pătrunşi neîncetat de duhul iubirii, sfinţeniei, mântuirii! Trebuie să poarte cu 
ei şi să ofere întotdeauna din ei duhul Sfintei Biserici, duh ceresc, nu pământesc, 
duhul iubirii nefăţarnice, răbdătoare, îndelung-răbdătoare, atot-ocrotitoare, care 
poartă grijă de toţi, care suferă pentru toţi! Da, prin duhul său, preotul trebuie să fie 
ca un înger al lui Dumnezeu, vestitorul voinţei, sfinţeniei, adevărului, dragostei, 
blândeţii, îndelung-răbdării Sale. 


Când începi să te rogi cu rugăciunea către Duhul Sfânt, nu uita că Duhul Sfânt a 
venit în lume prin Domnul nostru lisus Hristos şi lucrează în lume cu deosebire în 
sfânta Sa Biserică săvârşind mântuirea noastră. Sfântul Duh săvârşeşte toate 
tainele, sfinţeşte, luminează, întăreşte, cheamă la rugăciune, umple sufletele de 
străpungere, stoarce lacrimi de pocăință, de mulţumire, de laudă, preface sufletele, 
mântuieşte, dă viaţă, duce de la moarte duhovnicească la viaţă, dăruieşte pace, 
libertatea duhului, harul înfierii făcând să ţâşnească din inimile drepţilor şi din 
străfundul sufletelor lor: Avva, părinte [Rm 8, 15]. lată de ce începem rugăciunile 


noastre cu rugăciunea către Duhul Sfânt. 5 —=—=— 


Sfântul Sinod şi toţi păstorii îi călăuzesc pe credincioşi spre unirea cu Dumnezeu şi 
spre viaţa veşnică, restabilind chipul şi asemănarea lor cu Dumnezeu în rațiune şi 
cuvânt, şi înălțându-i de la pământ la cer. Mari sunt menirea şi datoria păstorilor 
duhovniceşti! Să nu ne legăm de patimile vieţii, ci să paştem sufletele încredințate 
nouă de Hristos! Să dea Dumnezeu că toţi să-şi aducă mereu aminte de aceasta şi 
să lucreze acest lucru al lui Dumnezeu bine, cu râvnă, fără lenevie, neîncetat, cu 
înţelegere. 


Ce bogăţie duhovnicească minunată se află în Biserică, bogăţia credinţei, speranţei 
şi iubirii, bogăția bunătăţii, a milei, a înţelepciunii lui Dumnezeu, bogăţia minu- 
nilor, a curăţirii de păcate, a sfințirii, a luminării, a mângâierii, păcii, libertăţii 
duhovniceşti! O, dacă toţi credincioşii şi necredincioşii ar cunoaşte şi s-ar pătrunde 
de acest lucru, dacă şi-ar aduce aminte şi ar alerga cu osârdie la Biserică! 


Sfânta Biserică este purtătoarea şi propagatoarea duhului lui Hristos, duh ceresc, 
duhul iubirii universale. Băgaţi de seamă ce duh animă, străbate ecteniile ei, 


cântările, actele sfinţitoare ale preoţilor. Păstorii sunt purtătorii duhului lui Hristos, 
duh ceresc, ai iubirii, smereniei, blândeţii, răbdării, sfinţeniei Lui. Înaltă şi vrednică 
de cinstire este chemarea păstorului: Pentru lucrarea lor să-i socotiți pe ei vrednici 
de dragoste prisositoare |l Tes 5, 13]. 


O singură Biserică - un trup Suntem, cei mulți || Co 10, 17] şi trebuie să trăim în 
iubire, iar pe cei ce se împotrivesc să-i aducem la Dumnezeu sau să-i mustrăm cu 
blândeţe. Vrăjmaşul cel neadormit caută mereu să smulgă din inimile noastre 
adevărata iubire, dar noi trebuie să i ne împotrivim din răsputeri şi să păstrăm 
nestins focul acestei iubiri, să fim tot mai aproape unii de alţii, uitând ocările, 
iertându-ne unii altora greşelile. 





Prin întruparea Fiului lui Dumnezeu am fost îndumnezeiți şi ridicaţi la ceruri, 
aşezaţi alături de Fiul lui Dumnezeu pe tronul dumnezeiesc: cum trebuie să ne 
purtăm, cât de sfântă trebuie să ne fie viaţa; cât de departe trebuie să ne ţinem de 
orice deşertăciune, necurăţie, cât de mult să sporim în dragostea pentru Dumnezeu 
şi unii faţă de alții! Am fost făcuți deopotrivă cu îngerii şi alcătuim împreună cu ei 
o singură Biserică: să râvnim deci o vieţuire îngerească, mintea să ne fie îndreptată 
spre cele de sus, nu spre cele de jos. S-a apropiat Împărăţia Cerurilor [Mt 3,2]. 


“Vulturul” de sub picioarele episcopului înseamnă că el trebuie să se afle mereu la 
înălțimea contemplației creştine şi a lipsei de patimi lumeşti (să socotească toate 
cele pământeşti de mică importanţă şi să nu se lase atras spre nici o deşertăciune a 
acestei lumi: bogăţie, reputaţie, gustul aristocrației, lux, splendoare, distincţii, 
laude; după cum deopotrivă nu trebuie să dispreţuiască sărăcia, starea socială 
inferioară, simplitatea, lipsa titlurilor de nobleţe, să nu fie tulburat de mustrările, 
pizma, vrăjmăşia sau neprietenia oamenilor faţă de el). Asemenea episcopului, 
preoţii trebuie să se afle şi ei la înălțimea contemplaţiei creştine şi lipsiţi de patimi 
lumeşti. Vai preotului şi episcopului care se leagă de poftele şi desfătările vieții! 
Sfinţii care au bineplăcut lui Dumnezeu sunt umanitatea cea aleasă, desăvârşită 
prin harul dumnezeiesc, pentru care depune mărturie Însuşi Dumnezeu; Biserica îi 
proslăveşte după cuviinţă şi dreptate: fiindcă prin aceasta este proslăvit Însuşi 
Dumnezeu şi prin această laudă dobândim folos duhovnicesc, învăţăm să-i imităm 
după puterile noastre. 


Sfânta Biserică apostolică Ortodoxă, a cunoscut gândul Domnului [1 Co 2, 16]; de 
aceea toate rugăciunile, ecfonisele, cântările, rânduielile şi celelalte ale ei au o 
însemnătate şi o putere deosebit de înalte, vrednice de tot respectul. 


Proslăvindu-i pe sfinţii lui Dumnezeu, ÎI proslăvim pe Domnul Care i-a proslăvit 
pe ei; rugându-ne sfinţilor sau proslăvindu-i ne lucrăm nouă înşine cel mai mare 
folos, fiindcă ne atragem mijlocirea lor. Slava lor este slava ta; fiindcă ei sunt 
oameni aşa cum şi tu eşti om; în ei s-a proslăvit propria ta natură. Dar şi în general, 
atunci când te rogi pentru morți sau pentru vii îți lucrezi un mare folos: fiindcă 
Dumnezeu primeşte rugăciunea iubirii ca pe o jertfă plăcută; şi cei morţi, înşişi 
dacă au îndrăzneala înaintea lui Dumnezeu, se roagă pentru noi cei ce ne rugăm 
pentru ei, iar cei vii pentru care ne rugăm îşi deschid inimile pentru noi şi ne 
iubesc. 


Biserica Ortodoxă stă mai presus de toate Bisericile neortodoxe prin: adevărul său, 
dreapta ei credință, păstrată şi dobândită cu sângele apostolilor, ierarhilor, 
mucenicilor, cuvioşilor şi tuturor sfinţilor, prin faptul că duce la mântuire în chipul 
cel mai sigur (pe o cale netedă, directă şi sigură); prin aceea că prin ierahia Sa, prin 
dumnezeieştile slujbe, Taine, posturi, curăţă, sfinţeşte, înnoieşte în chipul cel mai 
sigur, şi prin faptul că ne învaţă cel mai bine cum să-l cinstim pe Dumnezeu şi cum 
să ne mântuim sufletele, ne călăuzeşte cum nu se poate mai bine spre pocăință, 
rugăciune, mulțumire, doxologie. Unde mai există asemenea rugăciuni, doxologii, 
mulțumiri, cereri şi slujbe dumnezeieşti atât de frumoase ca în Biserica ortodoxă? 
Nicăieri. 


Sub paravanul credinţei creştine, luteranismul este în realitate o tăgăduire a 
credinţei, o concesie făcut senzualităţii prin tăgăduirea posturilor, a monahismului 
sau a vieţii în feciorie, închinate exclusiv slujirii lui Dumnezeu, o concesie făcută 
aşa-zisei raţiuni umane, aiurelilor filozofice ale acesteia şi idolatrizării lor; 
tăgăduirea autorităţii divine a sinoadelor ecumenice şi sfinţilor părinţi. Ruperea 
arogantă de Biserica universală şi de Capul ei, Hristos, o adunătură samavolnică 
care şi-a luat numele de Biserică “purificată”, “reformată”. 


Ce înseamnă să crezi în Biserică? lată ce: de vezi un sărac care îți cere milostenie, 
recunoaşte în el din toată inima un frate, un mădular al lui Hristos şi dă-i 
milostenie cu convingerea că ea este primită de Însuşi Hristos, sub chipul aceluia, 
şi atunci vei fi credincios în Biserică. A venit la tine un oaspete: primeşte-l şi pe 
acela ca pe un mădular al lui Hristos, cu mângâiere, stai de vorbă cu el, sincer, spre 
folosul sufletului lui, omeneşte-l cu bucurie, şi atunci vei fi credincios în Biserică. 


Îţi iese în cale un preot: recunoaşte din suflet că este un păstor al turmei cuvân- 
tătoare a lui Hristos, aşezat de Însuşi Iisus Hristos să-i povăţuiască pe oameni, să-i 
nască şi să-i crească pentru viaţa veşnică; priveşte la el ca la chipul lui Hristos; 
crede că în el se odihneşte harul Sfântului Duh şi puterea de a învăţa, de a săvârşi 


tainele, de a călăuzi pe credincioşi spre viaţa veşnică; crede în dreptul lui de a 
binecuvânta, pe care l-a primit de la Însuşi lisus Hristos, primeşte binecuvântarea 
lui cu respect şi supunere, ca pe o binecuvântare a lui Hristos; ascultă-l atunci când 
te învaţă, povăţuieşte, scoate la iveală răul; primeşte de la el Tainele ca de la Însuşi 
Hristos; primeşte pedepsele duhovniceşti, ca şi când ar veni de la Însuşi Dumne- 
zeu; cinsteşte în ierarh chipul Întâi-stătătorului păstorilor duhovniceşti, Hristos; 
recunoaşte că după apostoli, prin el pogoară asupra credincioşilor harul sfinţeniei şi 
toată darea cea bună a lui Hristos; supune-te lui, ca lui Hristos Însuşi, uită-te la el 
ca la un apostol, ca la un moştenitor cu puteri depline al puterilor, iar la preoți şi 
diaconi ca ajutoarele sale investite cu har, şi vei fi credincios în Biserică. 


Y Mai departe: recunoaşte din tot sufletul că Preasfânta fecioară, de Dumne- 
zeu Născătoarea este începătoarea tuturor învățăturilor bisericeşti, că ea 
este pururea cu noi, ca o Maică, în casa unică a lui Dumnezeu (Biserica) şi 
că ne vede, ne aude, ne poartă de grijă, se gândeşte la noi, mai cu seamă la 
sporirea noastră duhovnicească şi la mântuirea noastră, că împărăţeşte 
peste noi ca o împărăteasă, că ne mustră ne judecă, ne pedepseşte şi că, în 
general, ia parte activă la viaţa noastră duhovnicească, cu deosebire însă la 
viața celor care O cunosc, care cred în Ea, care o cinstesc cu evlavia. 

Y Mai departe: crede că toţi sfinţii sunt fraţii noştri mai mari în casa unică a 
Părintelui nostru ceresc, care au trecut de pe pământ la cer, rămănând însă 
de-a pururi împreună cu noi, întru Dumnezeu, şi că necontenit ne învaţă, ne 
călăuzesc spre viața veşnică prin mijlocirea slujbelor bisericeşti de dânşii 
alcătuite, a Tainelor, ritualurilor, a învățăturilor, rânduielilor bisericeşti 
cum Sunt: posturile, sărbătorile, şi am putea zice că ei slujesc împreună cu 
noi, cântă, vorbesc, învaţă, ne ajută în ispite şi în necazuri; de aceea, 
cheamă-i ca pe unii ce trăiesc sub acelaşi acoperiş cu tine, slăveşte-i, 
mulțumeşte-le, stai de vorbă cu ei, ca şi când ai vorbi cu nişte oameni vii şi 
vei fi credincios în Biserică. 


Străduieşte-te să dobândeşti şi tu drept de cetate în locaşurile cereşti, aşa cum l-au 
dobândit sfinţii, curăţă-te neîncetat de orice întinăciune a trupului şi sufletului; 
cheamă-L cu osârdie şi neîncetat pe Domnul nostru lisus Hristos şi primeşte Tai- 
nele Bisericii spre curăţire, întărire şi călăuzire, şi vei fi credincios în Biserică. Şi 
atunci când crezi că răposaţii, strămoşi, părinţi, mame, rude, cunoştinţe, toţi drept- 
măritorii creştini trăiesc cu sufletul şi după moarte şi că fiecare, după faptele 
săvârşite pe pământ, se chinuie sau gustă din fericirea viitoare, şi te rogi lui 
Dumnezeu pentru ei, aşa cum se roagă slujitorii altarului şi că rugăciunea ta are 
putere la Dumnezeu, în nădejdea că Dumnezeu îți va asculta rugăciunea ta pentru 
ei şi va putea să-i miluiască pe ei, şi atunci te arăţi credincios în Biserică, fiindcă şi 


morţii fac parte din Biserică. Dacă te rogi şi pentru creştinii care sunt în viaţă şi 
pentru ceilalţi oameni şi crezi că rugăciunea ta pentru ei nu va rămâne fără rod în 
faţa lui Dumnezeu, şi atunci eşti credincios în Biserică. Iată ce înseamnă să crezi 
în Biserică. Dacă trăieşti pe pământ viaţa Bisericii, dacă te străduieşti să duci 
viață cerească, sfântă, cu pace, atunci eşti credincios în Biserică. 


Nici un om nu trebuie să uite că îi este infinit dator lui Dumnezeu, în fiecare minut 
pentru toate; pentru fiecare înghițitură de aer şi de vlagă, pentru fiecare rază de 
soare care te încălzeşte, te luminează, îţi dă viaţă, sau care pentru binele tău, 
încălzeşte şi coace fiecare spic de grâu, fiecare rod cu care te hrăneşti, pentru 
fiecare rază de adevăr ceresc sau pentru fiecare gând bun şi sfânt, pentru fiecare 
simţământ bun şi sfânt, pentru fiecare lucru bun, pentru fiecare lucrare lăuntrică a 
harului dumnezeiesc care izbăveşte de rău, străpunge, curăţă, sfinţeşte, împacă şi 
bucură inima ta; care te ajută în lupta cu patimile şi cu vrăjmaşii cei netrupeşti, în 
rugăciune şi în toate faptele bune. Dar trebuie să-l mulţumeşti lui Dumnezeu mai 
cu seamă pentru că ai fost adus din neființă la fiinţă şi pentru că ai primit de la EI 
prin Botez o nouă viaţă, sau o nouă naştere, unirea cu Biserica, înfierea de către 
Dumnezeu (cea mai mare cinste), că ai primit prin Mirungere pecetea Duhului 
Sfânt (cea mai mare cinste şi fericire, cea mai mare comoară şi bogăţie), că te-ai 
învrednicit a te împărtăşi cu dumnezeieştile, prea curatele şi de viaţă făcătoarele 
Taine (cea mai mare cinste şi cea mai mare fericire), prin care te cureţi de păcate, 
te faci viu, te sfinţeşti, te hrăneşti duhovniceşte, te întăreşti în toate virtuțile şi prin 
aceasta dobândeşti arvuna vieţii veşnice. 


Sfânta Biserică este cel mai măreț, mai sfânt, mai binecuvântat, mai înţelept şi mai 
de trebuinţă aşezământ al lui Dumnezeu pe pământ: este acel cort adevărat al lui 
Dumnezeu, făcut nu de om, ci de Domnul, nu de Luther, nu de Calvin, nu de 
Mahomed, nu de Budha sau de Confucius sau de alții asemenea lor, oameni păcă- 
toşi şi pătimaşi. Biserica este uniunea instituită de Dumnezeu a oamenilor uniți 
între ei prin credinţă, învăţătură, autoritate sfințită şi Taine; este oastea duhov- 
nicească a lui Hristos, înarmată cu toate armele duhovniceşti împotriva nenu- 
măratelor oştiri ale diavolului, fiindcă lupta noastră nu este împotriva trupului şi a 
sângelui, ci împotriva stăpânitorilor întunericului acestui veac, împotriva duhu- 
rilor răutăţii, care sunt în văzduhuri |EF 6, 12]. Sfânta Biserică este un spital 
duhovnicesc în care omenirea lovită de neputinţa din pricina plăgii păcatului se 
vindecă cu binecuvântatele doctorii date de Dumnezeu - pocăinţa şi împărtăşirea cu 
Sfintele taine ale lui Hristos, cu Trupul şi Sângele său - şi cu cuvântul lui Dumne- 
zeu, cu povăţuirile şi sfaturile, cu mângâierile de la păstorii turmei cuvântătoare a 
lui Hristos; este baia cea de obște a curăţirii naşterii din nou şi sfințirii; este 
sfințirea lui Dumnezeu în care toate se sfinţesc prin Duhul Sfânt prin Botez, 


Mirungere şi celelalte Taine şi slujbe dumnezeieşti; este soarele duhovnicesc în 
lume, care luminează şi dă viaţă tuturor celor ce şed în întuneric şi din umbra 
morții şi mor în păcate. 


În natura acţionează legea atracției universale, corpurile mici sunt atrase de cele 
mari, cele mari de altele şi mai mari; acționează de asemenea şi o lege a coeziunii 
în virtutea căreia diferite părți solide şi lichide ale unor corpuri organice şi 
neorganice se pietrifică în pietre, metale şi minerale; şi aceasta condiționează 
existenţa, duritatea, ordinea, utilitatea, frumuseţea, relaţiile reciproce şi diversitatea 
tuturor creaturilor. Cauza acestora este nemăsurata înţelepciune, bunătate şi infinita 
atotputernicie a Creatorului care a făcut o lume atât de minunată, măreaţă, prea 
frumoasă, de o infinită diversitate şi de o extraordinară măreție, care ne apare ca o 
creaţie unică, un întreg indestructibil, armonios, de o mare frumuseţe. Şi lumea 
spiritului acţionează legea atracției universale şi a unității. Lumea este una singură, 
Dumnezeu unul singur, credinţa e una şi Biserica lui Dumnezeu una, fiindcă Capul 
ei este Hristos Dumnezeu, precum şi Ocârmuitorul care însufleţeşte tot trupul 
Bisericii este Duhul de viaţă făcător al lui Dumnezeu care umple şi face viu întreg 
universul. 


De câtă minunată, gingaşă, iubitoare ocrotire s-a învrednicit neamul omenesc, care 
pierea în păcat, din partea Tatălui Ceresc! Ce mijloc extraordinar de mântuire le-a 
fost dat oamenilor pentru a se izbăvi de păcate, de blestem şi de veşnica pieire! Ce 
Luptător minunat şi puternic (Hristos) a fost trimis din ceruri pe pământ ca să lupte 
cu acel vrăjmaş viclean, neînchipuit de rău, greu de răpus - vrăjmaşul neamului 
omenesc - diavolul! Ce Biserică a fost întemeiată pe pământ - care nu poate fi 
nimicită de nici o putere a iadului - cetate şi întăritură apărare în care pot sta în 
afara oricărei primejdii din partea vrăjmaşului toți cei care cred şi sunt atașați 
sincer acestei Biserici! Ce taine mântuitoare ni s-au dat! Ce fel de şi cât de multe 
mijloace înțelepte de a dobândi harul lui Dumnezeu se oferă de această Biserică 
pentru oameni! Dar cu ce ar trebui să răspundă oamenii lui Dumnezeu penru marea 
grijă pe care o poartă mântuirii noastre? - Cu credinţa lor, cu munca lor, cu 
pocăinţa lor, cu tăgăduirea lor de sine, cu lupta puternică împotriva păcatului, cu 
fapte bune, cu supunerea desăvârşită față de Dumnezeu şi de Biserica Sa. 


Biserica este una; capul ei este unul; turma, una; un trup cu multe mădulare. Fără 
capul ei - Hristos - Biserica nu este Bisericâ, ci adunătură samavolnicâ. Cum sunt 
luteranii, rascolnicii, adepţii lui Paskov şi ai lui Tolstoi. 


lată Eu sunt cu voi în toate zilele, până la sfârşitul veacului [Mt 28, 20]. 
Domnul Însuşi e prezent în Biserica Sa; de ce ar mai avea nevoie de un locţiitor - 


papa? Şi poate fi, oare, un om păcătos locţiitorul Domnului? Nu poate. Un locţiitor 
al ţarului, al patriarhului, într-un oraş oarecare poate exista şi aşa ceva şi există, dar 
un locţiitor al lui Dumnezeu, al Împăratului Cel fără de început şi Capul Bisericii 
nu există şi nu poate exista. Acesta este Adevărul. Catolicii greşesc. Fă-i Doamne, 
să-şi dea seama cât de neghiob este cel care susţine aşa ceva împodobindu-se cu 
trufie, ca şi cu o diademă de perle. 


În creştinism, această religie cerească, religia revelației dumnezeieşti, nu poate 
exista ceva mai vătămător decât primatul unui om în Biserică, de pildă cel al papei 
şi presupusa sa infailibilitate. Marea greşeală constă tocmai în dogma infaili- 
bilităţiu, fiindcă papa este om păcătos şi nemernic, dacă el crede despre sine că este 
infailibil. Să ne gândim câte erori colosale, fatale pentru sufletele omeneşti a 
născocit biserica catolică papală, în dogme, în rituri, în dreptul canonic, în slujbele 
dumnezeieşti, în relaţiile ostile dintre catolici şi ortodocşi, în ponegririle şi 
calomniile la adresa Bisericii Ortodoxe, în injuriile aduse Bisericii Ortodoxe şi 
creştinilor ortodocşi! Şi de toate vinovat este papa, pasămite, infailibil şi doctrina 
iezuiţilor lui, duhul falsităţii şi duplicităţii lor, şi toate celelalte mijloace incorecte 
“ad maiorem Dei gloriam” (chipurile spre o mai mare slavă a lui Dumnezeu). 


Noi, membrii Bisericii Ortodoxe, suntem mădulare ale Trupului lui Hristos, al 
cărui Cap este Insuşi Hristos Dumnezeu, fiecare fiind mădular al Său; dar Hristos, 
Capul trupului este sfânt; şi mădularele trebuie să fie şi ele sfinte. 


Creştinii sunt mădulare ale Bisericii, iar Biserica este Trupul lui Hristos, capul ei 
fiind Însuşi Hristos, iar Luminătorul ei - Duhul Sfânt. Hristos a iubit Biserica şi 
S-a dat pe Sine pentru ea, ca s-o sfinţească, curăţând-o cu baia apei prin cuvânt 
şi ca s-o înfăţişeze Sieşi, Biserică sSlăvită, neavând pată sau zbârcitură, ori 
altceva de acest fel [Ef 5, 25]. Sunteţi turmă aleasă şi sfântă, mădulare ale Bise- 
ricii celei sfinte, soborniceşti şi apostoleşti. Ce se cere de la voi? Câtă sfinţenie şi 
adevăr! Câtă luare-aminte la sine! Câtă contemplare duhovnicească şi lucrare 
tainică! Câte deprinderi bune , lucrare a virtuţilor, câte credință, câtă speranţă, câtă 
iubire! Câtă înfrânare, milostenie, grijă unul față de altul şi îndemn întreolaltă spre 
virtute! 

După pogorârea Duhului Sfânt asupra Apostolilor, descrisă în cartea faptelor lor, se 
vorbeşte adeseori despre lucrarea atotpronietoare a Duhului Sfânt în Biserică, 
despre călăuzirea cu putere absolută a apostolilor, despre propovăduirea şi lucrarea 
lor mântuitoare în Biserică. Acesta este acel alr Mângâietor [În 14, 16] atotbun şi 
atotadevărat, Care le-a fost făgăduit apostolilor de Domnul nostru lisus Hristos. 









Mijlocirea Sfintei Bisericii înaintea lui Dumnezeu este deosebit de puternică, plină 
de merite, de puterea, de dreptatea şi de măreţia Fiului lui Dumnezeu, Cel Atotbun 
şi Atotputernic, capul Ei. Prin mijlocirea ei, totul devine cu putinţă. O asemenea 
putere mijlocitoare nu are nici o Biserică neortodoxă ca unele ce sunt lipsite de 
dreapta judecată şi de cap. 


Creştinul trebuie să se îngrijească necontenit de educaţia sa duhovnicească, pentru 
care s-a şi născut din nou în baia cea sfântă a Duhului Sfânt dobândind o nouă 
existență duhovnicească şi a fost pecetluit cu mir - “pecetea Sfântului Duh” - şi s-a 
învrednicit de împărtăşirea cu prea cinstit Sângele Domnului. Din voinţa lui 
Dumnezeu, Sfânta Biserică este cea dintâi şi cea mai legitimă educatoare a 
sufletelor creştine. Nu există lucru mai important decât educaţia creştină. Judecaţi 
şi socotiți singuri cât de mult ţine Dumnezeu la aceste suflete raţionale ne- 
muritoare, răscumpărate cu Sângele Însuşi Fiului lui Dumnezeu, chemate din 
bezna neştiinţei la lumina cunoştinței de Dumnezeu de către Însuşi Domnul, 
logodite şi însoțite cu Domnul ca nişte fecioare cu un Preacinstit Mire! Ce lucru 
bun este mântuirea acestor suflete, cărora Însuşi le dă drept mâncare şi băutură 
Preacuratul Său Trup şi Preacuratul Său Sânge, pe care EL Însuşi s-a legat să le 
educe duhovniceşte prin aceste minunate, înfricoşătoare, de viaţă făcătoare şi 
dumnezeieşti taine! Ocupaţi-vă cu toţii de educația voastră duhovnicească, cu toată 
luarea-aminte şi osârdia; ocupaţi-vă cu gândirea la Dumnezeu, cu rugăciunea, cu 
crecetarea de sine, cu osârdia de sine, îndreptaţi-vă în toate privinţele, stăruiți în 
virtutea blândeţii, smereniei, ascultării, răbdării, milosteniei, integrităţii, simplităţii, 
nerăutăţii şi stârpiți toate gândurile, poftele, năravurile şi patimile păcătoase. 


Nepăsarea, nerâvna, lenea faţă de mântuirea noastră sunt de toată mirarea! 
Fiindcă să ne gândim numai câte mijloace şi câtă putere ne-au fost puse la 
îndemână spre mântuirea noastră de mult-milostivul şi atotputernicul 
Dumnezeu! Întâi de toate: fireasca noastră sete de mântuire, pace şi fericire 


sufletească; lumina raţiunii şi aspiraţia voinţei noastre spre adevărul, binele, 
frumosul, spre, spre tot ce este curat şi înălțător; belşugul de har dat nouă spre 
mântuire şi care se revarsă din Biserică asemeni unor râuri şi potolesc setea 
sufletului însetat de mântuire; apropierea lui Dumnezeu gata de a ne mântui în 
toată vremea şi în tot ceasul; Duhul Sfânt care se roagă pentru noi cu suspine 
negrăite [Rm 8, 26], ajutorul şi împreună-lucrarea spre mântuire a îngerilor 
păzitori, dumnezeieştile slujbe de fiecare zi din biserică, mântuitoarele Taine, 
rugăciunile şi mijlocirea Maicii Domnului şi a tuturor sfinţilor. De mirare este 
că, avându-le pe toate acestea, noi putem pieri, în loc să ne mântuim cu toții. 
Fireşte sunt multe lucruri care se împotrivesc mântuirii: ispitele cărnii celei pline 
de patimi, ale lumii amăgitoare şi păcătoase, ale diavolului, care întinde pre- 
tutindeni mrejele pierzaniei; stricăciunea naturală, zămislirea păcătoasă şi naşterea 
în păcat; înclinarea spre păcat şi atracția acestuia. Dar mijloacele de mântuire sunt 
cu mult mai multe decât cele ce duc la pierzanie; Căci mai mare este Cel ce este 
în voi (Hristos) decât cel ce este în lume (diavolul) [1 În 4,4] şi nu sunt sfinţi 
care să nu fi biruit toate piedicile şi să nu se fi mântuit. Dar noi ce facem? 
Picotim şi dormim! E ruşinos, păcătos, dureros, de plâns! Păcatul pune stăpânire 
pe noi atunci când intră şi se aşează adânc în noi şi în inima noastră, în carnea 
noastră mult-pătimaşă; când îşi face întăritura din patimile noastre, din iubirea de 
sine, din iubirea de desfătări şi onoruri, din trufie, lăcomie, neînfrânare, părere de 
sine, puţină credinţă, necredinţă, lberă-cugetare, prefăcătorie, favoritism, lenevie, 
viclenie, iar cu toate aceste patimi, asemenea unor arme puternice, suntem loviți şi 
duşi în captivitate, îndepărtați şi rupţi de Hristos - adevărata noastră Viaţă. De 
aceea cel ce doreşte mântuirea, trebuie să sape în inima Sa, adâncind mereu, 
pentru a aşeza acolo temelie de piatră, adică pe Hristos Mântuitorul, pe credinţa 
puternică, neclintită, în EL, pe speranţa în EI, şi pe nimic altceva şi nimic mai 
mult decât pe iubirea fierbinte pentru EI şi pentru aproapele. 


În Biserica sa, Domnul ni se înfăţişează ca şi Creator, ca un Artist iscusit şi ca un 
Atoatefăcător, ca un Părinte, ca un înţelept Doctor şi Mântuitor, Proniator, 
Începător de viaţă, Hrănitor, Legiuitor, Căpetenie a oastei Sale duhovniceşti, 
Luptător, Biruitor. Omul se află în mâinile Sale - creatura rațională, făcută după 
chipul Creatorului, menită nemuririi dar care a devenit creatură căzută, coruptă, 
întinată, îndepărtată de Dumnezeu pentru păcate, care s-a aflat sub blestem dar 
care, din milă şi din mărinimia Fiului lui Dumnezeu Cel Unul-Născut a fost 
răscumpărată şi ridicată din cădere, izbăvită de blestem şi cinstită din nou, prin 
binecuvântarea Tatălui ceresc, prin mijlocirea şi prin meritele Fiului, izbăvită din 
bezna greşelilor, luminată cu lumina cerească a Evangheliei lui Hristos, zidită din 
nou, curățită de rugină şi de necurăţia păcatului, spălată în baia de taină, înmi- 
resmată cu Sfântul Mir şi însemnată cu pecetea Duhului Sfânt al lui Dumnezeu pe 


toate organele de simţ, îndrumată pe calea mântuirii şi către Împărăţia de sus a 
fericirii, întărită în lupta cu păcatele şi cu duhurile rele, vrăjmaşe de către Însuşi 
Domnul prin harul Duhului Sfânt, hrănită tainic cu Pâine cerească, călăuzită de 
păstori văzuţi, având împuterniciri duhovniceşti de la Însuşi Iisus Hristos. 


Întrebaţi: pentru ce sunt în Biserică atâtea şi atâtea Taine? Ce rost are preoţia şi 
păstoria? Ce rost au bisericile, la ce servesc slujbele dumnezeieşti? Ce rost are 
neîncetata propovăduire a cuvântului lui Dumnezeu ? Ce rost are pocăinţa, 
împărtăşirea cu Sfintele Taine ? - Toate acestea sunt pentru renaşterea, luminarea, 
călăuzirea, întărirea omului căzut, întinat, corupt şi pierdut. lată pentru ce e nevoie 
de harul Botezului, al naşterii din nou, al unei noi existenţe şi înnoiri prin Sfântul 
Duh. Ai parte de cea mai mare cinste, omule! Ai fost menit să fii purtător de 
Dumnezeu, purtător de Dumnezeire. Auzit-ai oare de Dumnezeu purtătorii 
părinţi, care-L purtau necontenit în ei pe Dumnezeu ca nişte temple vii, nezidite 
de mână omenească? Și tu trebuie să fii un asemenea purtător de Dumnezeu! De 
aceea ţi s-a dat să te împărtăşeşti cu Trupul şi Sângele Domnului, al 
Dumnezeului - om Hristos, pentru ca Domnul să se sălăşluiască mereu întru 
tine, după cuvântul şi făgăduinţa Lui: Cel ce mănâncă Trupul Meu şi bea 
Sângele Meu rămâne întru Mi-ne şi Eu întru El [În 6, 56]. 


Hristos a venit în lume ca să înnoiască firea omenească cea stricată prin păcat şi 
pentru a încredința în marea Sa bunătate, milostivire, dreptate şi înţelepciune 
această măreaţă lucrare, Sfintei Sale Biserici. Duhul Sfânt, Care a coborât în lume 
şi lucrează în Biserică prin sfinţii slujitori, prin slujbele dumnezeişti, predică, 
Taine, săvârşeşte neîncetat această înnoire. Această putere înnoitoare se arată 
numai în Biserică; în afara Bisericii, ea nu este şi nu poate fi. 


Sunt adânc mâhnit, plâng şi suspin din pricina îngrozitoarei plăgi a păcatului care 
corupe omenirea, o duce la o pierzare de nedescris, de multe feluri şi fără de 
întoarcere. Plâng şi suspin gândindu-mă la înşelăciunea păcatului care ține captivă 
omenirea şi o înrobeşte păcatului până acolo încât aceasta să se şi laude cu robia ei 
şi să se mângâie cu ea ca şi cu un folos. Dar în acelaşi timp mă bucur, radiez de 
fericire şi bat din plame când mă gândesc la acel ajutor dumnezeiesc care prin 
voința Făcătorului ni se dă ca un dar făcut de marele Mântuitor şi Dumnezeu 
întregului neam omenesc şi Bisericii lui Dumnezeu care a fost întemeiată pe 
pământ ca să aducă mântuire neamului omenesc prin minunatul har dumnezeiesc. 


Ce este harul? Un dar al lui Dumnezeu dăruit omului pentru credinţa în Hristos 
spre mântuirea sufletului. Harul este puterea iertătoare, miluitoare, lumină- 
toare, mântuitoare care îndeamnă spre fapta cea bună. 


Când îl cuprinde pe omul credincios şi râvnitor către cele sfinte şi adevăr, harul 
izgoneşte îndată din inimă şi din trup, din toată ființa omului întinăciunea şi orice 
păcat gătindu-l pentru nestricăciunea veşnică, alungă duhoarea păcatului şi dă 
buna-mireasmă. Încă din timpul vieţii Sfinţii au exalat din trupul lor mireasma 
sfințeniei şi nestricăciunii: au fost temple curate ale Duhului Sfânt, au făcut 
minuni. Trăieşte după duh şi grijă de trup să nu ţi-o prefaci în pofte [Rm 13, 14]. 


Ni s-a dat porunca lepădării de sine, ni s-a dat loc de nevoinţă, de a face binele, de 
a dobândi cununa slavei celei neveştejite; ni s-a dat harul, puterea dumnezeiască de 
a birui viclenia vrăjmaşului şi toate patimile. Însuşi Domnul, începătorul a toată 
nevoinţa, îi ajută pe cei ce se nevoiesc, dă biruinţă şi împarte cununi oştenilor Săi. 


Orice păcătos care se întoarce către Dumnezeu cu sinceritate trebuie să-şi pună 
nădejdea în ajutorul harului lui Dumnezeu, în lupta sa cu păcatele, cu patimile, cu 
toate deprinderile păcătoase. Trebuie să creadă însă sincer şi fără şovăială în 
Dumnezeu şi să-L cheme în ajutor cu osârdie şi să urască sincer păcatul şi să se 
căiască din inimă şi cu intenţii curate şi să nu stăruie în păcat. Sunt gata să vină în 
ajutorul mântuirii noastre toţi sfinţii, Însăşi Maica Domnului, sfinţii îngeri păzitori 
şi toţi cei ce au bineplăcut lui Dumnezeu; părinţii şi păstorii duhovniceşti sunt 
aşezaţi de Dumnezeu ca să mântuiască şi călăuzească pe cei ce caută mântuirea; 
conştiinţa fiecărui om este un judecător incoruptibil, sever şi drept; ascult-o numai 
neîncetat şi cu sârguinţă. 


Tot ce este curat, drept şi sfânt, necuratul demon se străduieşte să spurce sau să 
sluțească, să înfăţişeze sub o formă impură, pervertită. O, cât este de viclean, de 
necurat, de neobrăzat, dar şi de întreprinzător este el în viclenia, în răutatea şi 
ticăloşia lui! Cine scapă din mrejele lui? Cel ce crede cu tărie în Hristos şi în 
Biserică. 


Pentru binele creaturilor sale raţionale, adică al oamenilor, Domnul vrea să-i 
unească pe oameni într-un singur trup şi să sălăşluiască EI însuşi în ei: Ca toți să 
fie una, după cum Tu, Părinte întru Mine şi Eu întru Tine, aşa şi aceştia în Noi să 
fie una [În 17, 21]. Diavolul însă caută dezbinarea tuturor, să-i împrăştie, să-i 
gonească, împrăştiindu-i pe oameni ca pe o turmă fără păstor: în familii seamănă 
vrajbă, neînțelegere, nemulțumiri şi ocărt; în sate şi oraşe îi ridică pe unii împotriva 
altora; între state, ridică un popor împotriva altui popor, o Împărăţie împotriva altei 
Împărăţii; în comunităţile religioase îi cheamă pe adepţii unei confesiuni să-i 
prigonească pe adepţii altei confesiuni şi, mai presus de orice, are o mare ură 
împotriva credincioşilor ortodocşi, ca unii ce fac parte din Biserica adevărată, 
trimițând asupra lor tot felul de persecuții. Să ţinem cu tărie de singură Sfânta 


Biserica Ortodoxă, al cărei cap este Insuşi Hristos Dumnezeul nostru, Care lucrea- 
ză în noi neîncetat spre mântuirea şi înnoirea noastră. 


Vrăjmaşul mântuirii noastre, diavolul, cunoscând că toată comunicarea noastră 
mântuitoare cu Dumnezeu se face prin credință şi prin Biserică şi prin harul 
dumnezeiesc încearcă prin toate puterile şi toate vicleşugurile să rupă legătura 
noastră cu Dumnezeu, prin păcat, prin patimile trupeşti, prin pasiunile lumeşti. 
Trebuie să ţinem cu toţii cu tărie comuniunea cu Dumnezeu şi cu Biserica, 
respectând poruncile Domnului. 


Aşadar, apartenenţa la Biserica lui Hristos, al cărei cap este atotputernicul Împărat, 
Biruitorul iaduluui, lisus Hristos, este o condiţie indispensabilă. Împărăţia Lui este 
Biserica care duce război cu începătoriile şi cu puterile şi cu stăpâniile întune- 
ricului veacului acestuia, cu duhurile răutăţii din văzduhuri, care alcătuiesc un 
imperiu organizat artificial şi duc cu mare iscusinţă, inteligență, precizie şi forță 
război cu toţi oamenii, cunoscându-le prea bine toate patimile şi apucăturile. În 
acest război nici omul singur, dar nici o comuniune mare, însă neortodoxă şi 
acefală, adică fără a-L avea drept cape pe Hristos, nu poate face nimic în faţa unor 
vrăjmaşi atât de vicleni, de subtili, mereu în ofensivă, care au învăţat cum nu se 
poate mai bine ştiinţa războiului lor. Creştinul ortodox are nevoie de un puternic 
ajutor de sus, de la Dumnezeu şi de la sfinţi, oşteni ai lui Hristos care au biruit pe 
duşmanii mântuirii cu puterea harului lui Hristos; dar şi de la Biserica 
pământească, drept-măritoare, de la păstorii şi dascălii ei, şi apoi de la rugăciunea 
obştească şi de la Taine. lată deci cine este ajutoarea creştinului în războiul cu 
vrăjmaşii văzuţi şi nevăzuţi: Biserica lui Hristos, căreia, cu mila lui Dumnezeu îi 
aparținem, şi noi. Catolicii au născocit un cap nou, înjosind astfel Capul unic şi real 
al Bisericii, pe Hristos; luteranii au căzut şi au rămas fără cap; anglicanii aşijderea; 
ei nu au Biserică, comuniunea cu Capul Bisericii a fost ruptă, ei s-au lipsit de 
ajutorul cel atotputernic, iar Veliar se războieşte cu ei cu toată lumea, şi cu 
viclenia, ţinându-i pe toţi în trufia şi în pierzania lor. Necredinţa în Dumnezeu şi 
viaţa în desfrâu pierde mulțime de oameni. 


Crearea omului după chipul şi asemănarea lui Dumnezeu Creatorul, a pus bazele 
unei strânse comuniuni între Creator şi creatură, adică între Dumnezeu şi om. El 
trebuie să întreţină aceasta fericită comuniune prin supunere necondiționată faţă de 
Creator, prin împlinirea sfintelor, înţeleptelor şi de viaţă - făcătoarelor Sale poru- 
nci; că esenţa a acestor porunci 1-a fost dată omului prin porunca de a nu mânca din 
rodul pomului cunoștinței binelui şi a răului. Această reținere trebuia să-i 
întărească voinţa şi să i-o pună în acord cu voia lui Dumnezeu, în aşa chip încât 
voia lui Dumnezeu să fie una cu voinţa omului, aşa cum voinţa unei persoane din 


Treime trebuie să fie aceeaşi cu voinţa celei de a doua şi de a treia persoane: După 
cum Tu, Părinte, întru Mine şi Eu întru Tine, aşa şi aceştia în Noi să fie una [În 17, 
21]. Prin neascultare, omul a rupt cu neruşinare comuniunea sa cu Dumnezeu şi a 
fost izgonit de la Dumnezeu şi viaţa Lui. Şi fiindcă plata păcatului este moartea, s- 
a supus morţii vremelnice şi veşnice cu toate nenumăratele şi păgubitoarele urmări 
ale păcatului: boli, necazuri, amărăciuni, întristări, putrezire, robia păcatului în 
toate aberantele sale manifestări. 


Nimeni altul în afară de Fiul lui Dumnezeu nu putea să restabilească această 
comuniune, şi în nemăsurata Sa bunătate şi pogorâre faţă de omul căzut El a 
restabilit-o cu înţelpciune în chip minunat, astfel încât oamenii înţelepţi şi aleşi 
au putut să se folosească de de această minunată şi binefăcătoare restabilire. 
Prin ce mijloace a restabilit El această comuniune? Prin faptul că, fiind Fiul lui 
Dumnezeu, a luat firea omenească afară de păcat, a împlinit toată dreptatea lui 
Dumnezeu în firea omenească, a luat asupra Sa jurământul nostru, a pătimit şi a 
murit pentru noi şi biruind moartea a înviat din morți dăruindu-ne înviere şi 
neputreziciune. A aşezat pe pământ o singură Biserică, al cărei Cap este Însuşi şi a 
cărei călăuză este Duhul Sfânt, dându-ne în ea toate mijloacele de restabilire a 
comuniunii pierdute cu Dumnezeu prin învăţătură şi Taine prin călăuzirea păsto- 
rilor; ne-a dat Botezul, Mirungerea, Pocăinţa, dumnezeieştile slujbe, învăţătura 
statornică prin cuvântul lui Dumnezeu. Acum, cei ce vor să trăiască în sfânta 
comuniune cu Biserica învăţătoare şi sfințitoare spre sfinţenia şi adevărul 
Împărăției lui Dumnezeu - şi se vor mântui. 


Cel ce nu este cu Mine este împotriva Mea, şi cel ce nu adună cu Mine risipeşte 
[Lc 11, 23]. Cine nu este cu Biserica, acela este împotriva Bisericii; cine nu este în 
Biserică, acela este împotriva Bisericii; cine nu crede acela este împotriva 
credinţei; cine nu face faptele pocăinței, faptele virtuţii acela este împotriva 
virtuţilor. Puțin lucru este să te numeşti creştin; trebuie să o dovedeşti prin fapte, 
să împlineşti poruncile lăsate de Hristos; trebuie să te căieşti neîncetat, să fie 
neîncetat cu tine luarea-aminte în duhul credinţei, să te rogi neîncetat, să te îndrepți 
neîncetat, să te lupţi neîncetat cu tine însuţi şi să te desăvârşeşti, şi ca să ajungi la 
acest ţel trebuie să te verifici neîncetat pe tine însuţi: sunt oare în credinţă? 
Trăiesc eu oare, după credinţă, sunt oare împreună cu Biserica? Mă duc oare la 
Biserică? Iubesc oare Biserica? Împlinesc oare cele prescrise de Biserică sau 
poruncile lui Hristos propovăduite de Biserică? lată cum ne învaţă Hristos 
Dumnezeu. De aceea, cel ce nu se căieşte, nu merge la biserică, ci la teatru, la 
felurite spectacole şi adunări lumești, în loc de biserică, dispreţuind biserica, acela 
nu este creştin. 


Dumnezeu i-a legat cu EI pe credincioşii drept-măritori prin Unul Duhul Sfânt şi 
prin Biserica cea una, printr-o singură credinţă, prin unitatea poruncilor, Tainelor, a 
ierarhiei, spre binele obştesc al făpturii celei cuvântătoare. Să ne ţinem de această 
legătură printr-o viaţă sfântă şi prin supunere unul față de altul. 


Creştine! Până mai e vreme, Străduieşte-te aici pe pământ să te apropii de 
Dumnezeu şi de sfinţii Lui prin credinţă şi evlavie; fii bisericos, hrăneşte în tine 
duhul bisericesc, duhul pocăinţei, al păcii sfinte, al gândirii la Dumnezeu, al 
iubirii, al blândeţii, smereniei, răbdării, bunei -supuneri, mântuirii. Să nu te ţii 
semeţ, să nu disprețuieşti Biserica, Maica ta, cea care te mântuieşte; mergi 
deseori la biserică la vremea dumnezeieştilor slujbe, stai smerit, ascultă, cugetă, 
Sau citeşte şi cântă. Dacă nu te vei apropia acolo de Biserică şi prin ea, de 
Dumnezeu, vei rămâne Străin şi de ea şi de Dumnezeu, iar după moarte, 
Dumnezeu nu te va primi la EL, iar sfinţii Săi se vor lepăda de tine, ca de unul de 
ei străin cu duhul şi cu Starea inimii şi a gândurilor şi vei fi izgonit într-o ţară 
Străină, într-un loc întunecat şi în care arde foc nedomolit, locul duhurilor 
căzute şi al sufletelor omeneşti nepocăite. Fii înţelept, ca să nu cazi pradă 
vicleniei diavolului şi să fii vrednic de marea ta chemare. 


Aparţii Bisericii lui Dumnezeu sau obştii credincioşilor în Hristos; această Biserică 
este Trupul cel Unul al lui Hristos şi Hristos Dumnezeu este Capul ei. Eşti oare un 
membru vrednic al acestei obşti, duci oare o viaţă sfântă, te căieşti neîncetat, cauţi 
să-ţi îndrepți inima şi viaţa, năravurile, gândurile, simţămintele, intenţiile, năzuin- 
țele, întreaga ta purtare? Eşti oare un mădular al ei viu sau mort? Oare te vor primi 
sfinţii, când vei trece din această viaţă vremelnică la cea veşnică? Nu te vor lepăda 
ca pe un mădular putred, urât mirositor, netrebnic? Nu va fi oare partea ta cu cei 
lepădați de Dumnezeu? - Grăbeşte-te să mai îndrepți ceva, să-ţi îndrepțţi toată 
purtarea ta. Ți s-a dat vreme pentru aceata. 


Lucrarea mântuirii sufletelor noastre este un lucru foarte mare şi foarte înţelept şi 
acest lucru, această artă trebuie învățată de la cei ce au descoperit şi au împlinit 
acest lucru. Dar acest lucru al mântuirii, al pocăinţei se decoperă cu deosebire 
sfinților, ca unii ce s-au străduit îndeosebi, să şi-o însuşească şi înfăptuiască, într- 
un chip plăcut lui Dumnezeu şi mântuitor sufletului. Sfinții ne-au lăsat această 
moştenire duhovnicească, această artă a pocăinţei şi mântuirii prin Biserica 
Ortodoxă, aşezând în ea, ca într-o visterie sigură, toată înţelepciunea lor, cuvântul 
lor, strădania, iscusinţa şi experienţa lor. De la ea trebuie să învăţăm pocăinţa şi 
mântuirea. lată, toţi am mers şi mergem la slujbele bisericeşti, la cele de duminică, 
din zilele de sărbătoare, la cele obişnuite şi la cele din Postul mare. Toate aceste 
slujbe ne învaţă pocăinţa şi mântuirea. Aţi ascultat Canonul cel mare al Sfântului 


Andrei Criteanul? Aţi auzit rugăciunea Sfântului Efrem? Aţi auzit troparele şi 
canoanele din Postul mare? Ce duh de pocăință respiră în ele! Câtă umilinţă, 
zdrobire pentru păcatele omenirii păcătoase! Câtă sete de mântuire şi de milostivire 
de la Dumnezeu! Câte suspine şi lacrimi ale păcătoşilor care se căiesc! De aceea 
învăţaţi de la Sfânta Biserică pocăinţa şi milostivirea lui Dumnezeu. Ascultaţi cu 
luare-aminte, cugetaţi, aduceţi-vă aminte de păcatele voastre, zdrobiţi-vă inimile, 
căiți-vă, nu vă sumeţiţi, faceţi faptele milosteniei; fiindcă cei milostivi se vor milui. 


Din nemăsurată iubire a lui Dumnezeu şi pentru necuprinsa Sa înţelepciune şi 
dreptate, omul căzut s-a învrednicit de cinstea de a mărturisi numele lui Dumnezeu 
înaintea necredincioşilor şi de a pătimi pentru acest Nume, pentru Domnul 
Dumnezeu, Cel în Treime lăudat şi închinat. De această cinste s-au învrednicit 
îndeosebi sfinţii apostoli, mucenicii, ierarhii, cuvioşii, drepţii. De această cinste se 
învrednicesc şi astăzi toţi cei ce se nevoiesc cu inima curată pentru credința 
creştină drept măritoare şi pentru faptele bune, cei ce apără cu tărie Sfânta credință 
ortodoxă şi Biserica, suferind hulă şi mucenicie de la vrăjmaşi. 


Oamenii sfinți ai lui Dumnezeu n-au vrut să trădeze credinţa şi legea creştină nici 
măcar cu o iotă. lar dacă se va fi întâmplat cândva, din viclenia prigonitorilor să 
săvârşească vreo trădare, cu cuvântul sau cu fapta, au fost gata să-şi şteargă păcatul 
supunându-se la chinuri. lată cât de straşnic ţineau sfinţii dreapta mărturisire. Dar 
creştinii de astăzi, cum sunt? — Trestii clătinate de vânt [Mt 11, 7]. 


Dobândind răsplata credinţei voastre, mântuirea sufletului [1 Ptr 1, 9]. lată sfârşitul 
şi țelul credinţei drept — măritoare a lui Hristos: mântuirea sufletului fiecărui 
credincios. Cât de prețioasă e credinţa noastră! Cât de sfântă, dreaptă, plăcută lui 
Dumnezeu, puternică şi mântuitoare! Câtă iubire îi datorăm, câtă cuvenită preţuire, 
pentru că ne folosim de ea neîncetat, pentru mântuirea noastră şi a altora. 





Ce înseamnă rânduiala trecerii de la diferite credinţe şi confesiuni şi a unirii cu 
Biserica Ortodoxă? Necesitatea indispensabilă a lepădării de credinţele şi 
confesiunile false, a negării rătăcirilor, a mărturisirii adevăratei credinţe şi a po- 
căinţei de toate păcatele dinainte, a făgăduinţei date lui Dumnezeu de a păzi şi 
mărturisi cu tărie credinţa nealterată, a feririi de păcate şi a vieţuirii în virtute. 


Începătura oricărei învățături mincinoase, a ereziilor, sectelor, dezbinărilor este 
lucrarea şarpelui, ispititorul a toate. Cea dintâi învățătură mincinoasă, atât 
păgubitoare i-a dat-o în Rai, şarpele Evei, apoi lui Adam, apoi lui Cain, căruia 
diavolul, care a fost şi este dintotdeauna duşmanul de moarte al omului, i-a şoptit 
cuvânt bârfitor împotriva fratelui, Abel, anume că-i stă în cale, că unelteşte 
împotriva lui, nu gândeşte, nu simte, nu trăieşte ca el, ba chiar îşi bate joc de el şi-l 
vorbeşte de rău. De aici se trag toate ereziile, sectele şi dezbinările. Din dorinţa de 
a impune o altă învățătură decât cea care vine de la Dumnezeu: una care vine de la 
tine însuţi şi de la patimile tale. De aici se trag adepţii lui Tolstoi, a lui Paskov, 
stundiştii etc. 


Vi se pare că am venit să aduc pace pe pământ ? Vă spun că nu, ci dezbinare. Căci 
de acum înainte, cinci dintr-o casă (Biserica lui Dumnezeu) vor fi dezbinaţi: trei 
împotriva a doi şi doi împotriva a trei [Le 12, 51-52]: catolici, reformaţi, luterani, 
rascolnici, sectanţi. 


Ura împotriva Ortodoxiei, fanatismul şi prigonirea ortodocşilor, crimele străbat ca 
un fir roşu toate secolele de existenţă ale catolicismului. După roadele lor îi veţi 
cunoaşte! Acesta să fie oare duhul în care ne-a poruncit să trăim Hristos? Dacă da, 
atunci catolicilor, luteranilor, reformaţilor le putem spune mereu: Nu ştiţi oare fiii 
cărui duh sunteţi? [Le 9, 55]. 


Cauza tuturor falsurilor Bisericii romano-catolice este trufia şi recunoaşterea papei 
drept capul efectiv al Bisericii şi încă unul infailibil. De aici vine tot caracterul 
opresiv al Bisericii Apusene. Oprimarea gândirii şi a credinţei, lipsa adevăratei 
libertăţi în credinţă şi în viaţă; mâna grea a papei apasă şi se face simțită 
pretutindeni; de aici —dogmele false, duplicitatea şi viclenia în gând, în cuvânt, în 
faptă; de aici - tot felul de canoane şi rânduieli false la mărturisirea păcatelor; de 
aici indulgenţele; de aici denaturarea dogmelor; de aici modul de fabricare al 
sfinților în Biserica apuseană şi a unor moaşte inexistente, care nu au fost 
proslăvite de Dumnezeu sub masca evalviei şi a râvnei pentru mai mare slavă a lui 
Dumnezeu. 


Papa şi papistăşii s-au trufit şi s-au înălțat pe ei până acolo încât i-a dus mintea să-l 
critice pe Hristos, Întelepciunea Ipostatică a lui Dumnezeu şi au împins (sub 
pretextul dezvoltării dogmelor) mândria lor până acolo, încât au denaturat unele 
cuvinte, porunci şi lasaminte ale Sale, care n-ar fi trebuit schimbate până la 
sfârşitul veacurilor. Bunăoară cuvântul despre Sfântul Duh, porunca privitoare la 
potirul cu Preacuratul Său Sânge de care i-au lipsit pe mireni, nesocotind cu 
desăvârşire cuvintele apostolului Pavel: căci de câte ori veți mânca această pâine 


şi veți bea acest pahar, moartea Domnului vestiți, până când va veni || Co 11, 26]; 
iar în loc de pâine dospită întrebuinţează la Liturghie azima. 


În rugăciunile mele de supunere şi ascultare către Domnul, când stau în faţa 
atotmântuitoarei şi înfricoşatei jertfe (Trupul şi Sângele lui Hristos), mulţumind 
Domnului, pomenesc şi marile comunităţi care se numesc creştine, care s-au rătăcit 
în credinţă, de la care în esenţă au apostaziat: catolicii, luteranii, anglicanii etc. Mă 
rog şi pentru venirea la credința adevărată şi a tuturor popoarelor, precum şi 
schismaticilor [rascolnicilor] noştri. 


Contele Lev "Tolstoi s-a ridicat împotriva adevărului Evangheliei şi al întregii 
Sfinte Scripturi, a denaturat sensul Evangheliei, a cărei importanţă pentru oamenii 
din toate veacurile nu poate fi exprimată în cuvinte. S-a lepădat de credinţa în 
Hristos pe Care nu-l recunoaşte ca Fiu al lui Dumnezeu, Răscumpărătorul şi 
Mântuitorul lumii; i-a ademenit pe mulţi să-l urmeze ducându-i la pierzanie, s-a 
lepădat de Biserica întemeiată de Hristos, a nesocotit harul Botezului, al 
Mirungerii, al Pocăinţei, al Împărtăşaniei şi al tuturor Tainelor, socotindu-se pe 
sine însuşi cu minte trufaşă, judecător al Cuvântului lui Dumnezeu şi arbitru 
suprem dar pe sine însuşi nu s-a verificat. Vai celui ce se încrede numai în propria 
sa înțelepciune, socotindu-se pe sine singurul înțelept (proorocul Isaia). 


25 decembrie, ziua Naşterii lui Hristos. Astăzi s-a arătat taina dinainte hotărâtă 
mai înainte de toţi vecii în sfatul Celui Preaveşnic, adică venirea pe pământ a lui 
Dumnezeu în Trup, a Dumnezeului - om. Taina menită pentru mântuirea 
neamului omenesc; taina atât de binecuvântată, atât de înţeleaptă, de dreaptă, la 
îndemâna oricărui credincios drept - măritor care vrea să se mântuiască şi care 
se străduieşte să primească în minte şi în inimă şi în toată viaţa sa, puterea 
acestei taine mântuitoare. Aceasta taină S-a arătat pentru toate popoarele, 
precum întregul neam omenesc, dar ea este proslăvită, lucrează Sfinţitor şi poate 
fi însuşită numai în Sfânta Biserică a lui Dumnezeu, cea una, întemeiată pe 
pământ de Însuşi Dumnezeu Întrupat, în sfintele slujbe dumnezeieşti, în Sfintele 
Taine şi în sfintele canoane. În acest chip, prin taina întrupării Fiului lui 
Dumnezeu ni s-a dat tuturor cele mai adevărate mijloace de mântuire. Dar eu 
mă întreb: primit-au şi primesc oare toţi puterea acestei taine? Aparțin oare toţi 
Bisericii cea una şi apostolească? 


Care este sensul şi copul întrupării, a pătimirii şi morţii Fiului lui Dumnezeu? 
Creat după chipul şi asemănarea lui Dumnezeu, în sfinţenie şi adevăr, omul a 
căzut prin păcat de la Dumnezeu şi S-a Supus vrăjmaşului luiDumnezeu, 
diavolul, care are stăpânirea morţii şi a făcut firea supusă la tot răul şi la toată 


viclenia, supusă blestemului, bolilor şi morţii. Legătura cu Dumnezeu a fost 
ruptă, comunicarea permanentă a omului cu Dumnezeu s-a întrerupt. Omului îi 
era peste puteri să restabilească această comunicare, această legătură a creaturii 
cu Creatorul, fiindcă trebuia restabilită sfinţenia, în firea cea căzută, care 
trebuia curăţită de toată viclenia, renăscută, înnoită, scoasă de sub puterea 
blestemului şi trebuia împăcat omul cu Dumnezeu şi dărâmat zidul despărțitor 
dintre Dumnezeu şi om - păcatul. Iar acest lucru putea să-l facă numai un 
Mijlocitor fără seamăn, nu vreun înger sau altcineva, ci numai Însuşi 
Dumnezeu. Pentru aceasta, trebuia ca El să-şi asume natura omenească, lipsită 
însă cu desăvârşire de orice păcat şi prin ea să se împlinească întreaga dreptate 
dumnezeiască, să sfinţească prin Sine - prin învăţătura şi viaţa Sa - firea 
omenească cea întunecată de păcat, să sădească în ea credinţa cea adevărată şi 
sfinţenia, să mijlocească iertarea prin credinţa cea adevărată şi sfinţenia, să 
mijlocească iertarea prin credinţă şi pocăință şi de aceea să sufere pentru 
păcatele omenirii şi să moară pe lemnul crucii, aducând prin aceasta 
răscumpărarea omenirii de păcat, de blestem, de moarte; să mijlocească 
revărsarea binecuvântării dumnezeieşti peste omenirea miluită şi toate puterile 
harului, spre viaţă şi bună-cinstire. lată sensul şi scopul înomenirii, pătimirii şi 
morţii Dumnezeului -om, care de bunăvoie şi numai din bunătate s-a adus pe 
Sine Însuşi jertfă pentru omenire, pentru a-i ridica blestemul cel după dreptate, 
pentru a o binecuvânta şi a-i deschide prin El drum către Dumnezeu prin 
credinţă şi pocăință, prin îndepărtarea de păcat şi lucrarea dreptăţii. Aceste 
merite ale Fiului lui Dumnezeu sunt atât de mari, răscumpărarea pe care ne-a 
adus-o atât de bogată şi de generoasă încât este cu prisosinţă îndestulătoare 
pentru răscumpărarea păcatelor lumii întregi, pentru miluirea şi mântuirea 
întregului neam omenesc, dacă întreaga omenire ar crede şi s-ar căi. Dar nu toţi 
au credinţă. Există o mulţime de necredincioşi, vicleni, trufaşi, înfumuraţi care 
resping credinţa în Hristos, ca Dumnezeu-om, Răscumpărător şi Mântuitor, sau 
cred la modul rece, raţional, fără a face fapte bune, nu dau dovadă de pocăință 
şi asemeni smochinului neroditor pier. Mulţi chemaţi, puţini aleşi. 


blestemul pentru păcat a trebuit ca Însuşi Fiul lui Dumnezeu Să se întrupeze, să 
se facă om, să îndeplinească toată dreptatea lui Dumnezeu pe care trebuia s-o 
împlinească oamenii, dar n-au făcut-o; a trebuit să îndure moartea pe lemnul 
crucii pentru toate păcatele omenirii şi să guste moartea, fiind fără de păcat, 
prea curat, cu trup de Dumnezeu-om, pentru a desființa osânda noastră la 
moarte şi a dărui înviere întregului neam omenesc; să se înalțe la cer după 
omenitate, ca să ne deschisă nouă cerul şi să stea la dreapta lui Dumnezeu - 
Tatăl, pentru ca cei ce au biruit păcatul şi lumea să-i aşeze cu Sine pe tronul 


Pentru a înlătura boldul morţii, care a rănit neamul omenesc şi pentru a nimici 


slavei. Minunate Sunt lucrurile Tale, minunată grija Ta, Doamne, pentru 
neamul omenesc! 


Chiar dacă omul nostru cel din afară trece, cel dinăuntru se înnoieşte însă în 
fiecare zi [2 Co 4, 16]. Stricăciunea a intrat în lume prin păcat; nestricăciunea a 
înflorit prin împlinirea dreptăţii lui Dumnezeu; nici un om nu putea să împlinească 
pe de-a-ntregul această dreptate; a împlinit-o doar Domnul lisus Hristos, ca 
Dumnezeu-om. El Singur dezrădăcinează stricăciunea omenirii păcătoase după cre- 
dinţa ei. El Singur a deschis din belşug izvoarele nestricăciunii în Biserica sa prin 
credinţa şi prin naşterea din nou în noi: Botezul, prin buna-mireasmă a Mirungerii 
prin care ni se dă Duhul Sfânt, prin Care tot sufletul viază şi cu curăţie se înalță; EI 
restabileşte mereu nestricăciunea în noi, în noi cei care păcătuim mult în tot 
ceasul, prin Taina Pocăinţei şi prin Împărtăşirea Sfintelor Taine, prin rugăciuni 
şi prin dumnezeieştile slujbe de fiecare zi, prin citirea şi ascultarea cuvântului lui 
Dumnezeu şi ascultarea de El. 


Edificiul mântuirii noastre veşnice se construieşte timp îndelungat; el are o temelie 
deosebit de durabilă şi drept constructor un Artist de o nesfârşită iscusinţă, atot- 
puternic şi atotbun: Însuşi Hristos lisus, Domnul Cel Veşnic este constructorul ei, 
Dumnezeu Tatăl şi Duhul Sfânt. Fericiţi toţi cei ce li se alătură cu inimă deschisă şi 
cei care iau parte la ea! 


În acest chip, fraților, voi toţi, ca nişte pietre vii, vă zidiţi într-un templu 
duhovnicesc, înălțaţi jertfe duhovniceşti bineplăcute lui Dumnezeu, lisus Hristos, 
Domnul nostru [1 Ptr 2,5], nădăjduind cu tărie să dobândiți veşnica mântuire în 
lisus Hristos, prin credinţa voastră şi prin faptele iubirii. O, cât de înţelept alcătuit 
este edificiul mântuirii noastre! Cât de rezistent! Ce călăuze şi mijlocitori are! 
Însuşi Domnul, Stăpâna noastră, Născătoarea de Dumnezeu! Îngerii Domnului, 
sfinţi ai lui Dumnezeu! Întăreşte-ne Doamne! Luminează-ne, Doamne! 


Iubirea este comunitară. Dumnezeu este iubire infinită şi desăvârşită şi este infinit 
de comunitar şi milostiv, fiindcă chiar dintru început, când l-a zidit pe om după 
chipul şi asemănarea Sa, l-a chemat să intre în comuniune cu El, dându-i porunca 
pe care omul, dacă ar fi împlinit-o, comuniunea sa cu Dumnezeu s-ar fi întărit fără 
sfârşit şi în veci. Şi atunci când cu uşurinţă şi fără ruşine omul a încălcat această 
poruncă, rupând legătura sfântă cu Creatorul său şi intrând în comuniune cu 
vrăjmaşul, diavolul, ademenit fiind de acesta - Dumnezeu, Cel în Trei Ipostase L-a 
chemat din nou pe omul căzut să reintre în comuniune cu EI, dându-i porunci 
limpezi, poveţe, făgăduinţe, ameninţări, mijloace pentru înnoire a lui, făgăduindu-i 
că va veni în lume un Răscumpărător, Fiul Său Cel Unul -Născut. Când a venit 


vremea s-a arătat Răscumpărătorul, s-a arătat Însuşi Dumnezeu în trup, devenit om 
desăvârşit de la Duhul Sfânt şi din Maria fecioară şi rămânând mereu Dumnezeu, 
neamestecat şi neîmpărțit cu firea noastră; de vreme ce pruncii s-au făcut părtaşi 
sângelui şi trupului, în acelaşi fel şi EI s-a împărtăşit de acestea, ca să surpe prin 
moartea Sa pe cel ce are stârpirea morţii, adică pe diavolul [Evr 2, 14]. Ce 
extradordinară, uimitoare, pentru orice minte, îngerească şi omenească, această 
comuniune a lui Dumnezeu cu omul, a Creatorului Cel fără de început şi 
atotdesăvârşit cu creatura! Spăimântatu-s-au de aceasta cerul şi pământul, miratu- 
s-au marginile lumii că Dumnezeu s-a făcut om în trup .Şi pentru a-şi arăta dorinţa 
sa de comuniune nu numai oamenilor contemporani arătării Dumnezeului-om în 
lume, ci şi oamenilor tuturor timpurilor, El a dat Bisericii Sale o poruncă prea 
bună, prea înţeleaptă şi de mare bucurie: să săvârşească până la sfârşitul veacurilor 
Taina atotmântuitoare şi de mare trebuință a Trupului şi Sângelui Său şi a 
împărtăşirii credincioşilor. Şi astfel avem fericirea de a ne împărtăşi foarte, foarte 
des de Dumnezeire - şi ce strânsă, apropiată comuniune! Cel ce mănâncă Trupul 
Meu şi bea Sângele Meu, rămâne întru Mine şi Eu întru El. Cel ce mănâncă Trupul 
meu şi bea Sângele Meu are viaţa veşnică şi Eu îl voi învia în ziua cea de apoi. ŞI 
mai zice Domnul: Dacă nu veți mânca Trupul Fiului Omului şi nu veţi bea Sângele 
Lui nu veţi avea viaţă în voi [În 6, 53-56]. Aceasta este comuniunea de iubire, 
cum a fost dintru început şi cum nu încetează să fie! Maica lui Dumnezeu, 
Pururea Fecioara Maria, e de asemenea plină de dragoste pentru omenire şi 
îndeosebi pentru neamul creştin care o cinsteşte după dreptate şi cum se cuvine. 
Şi cât de mişcător, de minunat, de binefăcător şi de mântuitor s-a arătat şi se 
arată comuniunea. E cu oamenii încă de la începuturile proslăvirui Ei şi până 
astăzi, în nenumărate semne uimitoare şi minunate! Câte minuni ale ocrotirii, 
apărării, salvării unor împărații şi popoare drept-măritoare, unor evlavioase 
persoane particulare sau unora ce s-au pocăit cu sinceritate de păcatele şi de 
nedreptăţile lor! Câte icoane făcătoare de minuni, fericite şi proslăvite după 
dreptate! După asemănarea Domnului şi Maicii Sale, ce comuniune în dragoste şi 
mântuire au arătat şi arată față de creştinii drept -măritori sfinţii îngeri, arhangheli, 
mulți, foarte mulţi sfinţi din Biserica lui Hristos, de pildă Sfântul ierarh Nicolae, 
făcătorul de minuni, marii mucenici Gheorghe şi Pantelimon, alți mucenici şi 
mucenice: Teodor Tiron, Teodor Stratilat, doctorii fără de arginți şi făcători de 
minuni Cosma şi Damian, marile mucenice Parascheva, Ecaterina, Varvara şi mulți 
alți sfinţi. Să ne arătăm râvnitori către această comuniune şi să o imitam, după 
puteri şi noi, fiind părtaşi ai Duhului Sfânt şi ai harului lui Hristos, prin credință 
ortodoxă! Să ne purtăm sarcinile unii altora ca să împlinim poruncile lui Hristos 
[Ga 6, 2]! 


Să nu-ţi precupeţeşti ostenelile trupeşti pentru semeni, dar nu pentru lucrurile 
stricăcioase. Dumnezeu Cel Atotbinecuvântat Care S-a făcut om întru toate 
asemenea mie, m-a unit pe mine, pe toţi creştinii bine cinstitori, cu Dumnezeirea 
Sa. De aici şi datoria mea şi a fiecărui om de a ne uni cu alții prin credinţă şi mai 
cu seamă prin iubire. Trebuie să mă îngrijesc de comuniune, trebuie să mă socotesc 
nu altceva decât mădular al Bisericii, trebuie să iubesc pe orice om ca pe mine 
însumi. 


Biserica este păzitoarea şi învăţătoarea nestricăciunii, Sfinţeniei, dreptăţii, milos- 
teniei, înfrânării, curăţeniei şi înţelepciunii. La orice slujbă dumnezeiască, bise- 
ricească, fie ea privată, la casa creştinului, fie ea comunitară, în faţa ochilor 
duhovniceşti ai creştinului ortodox se înfăţişează ideea trupului duhovnicesc 
unic, care este Trupul lui Hristos, stâlpul şi temelia ade-vărului, al cărui Cap 
este Însuşi Hristos Dumnezeu. Aceasta este Biserica lui Hristos, sau Trupul 
duhovnicesc al lui Hristos alcătuit din trei părți: una cerească, alta 
pământească, alta fiind cea a celor aflaţi în întunericul iadului. De aceea Sfânta 
Biserică pământească (sau partea pământească) mijloceşte în fiecare zi prin 
rugăciunile sale înaintea Capului ei, pentru iertarea păcatelor celor adormiţi în 
credinţă şi în pocăință şi pentru aşezarea lor în Împărăţia Cerurilor; şi 
mijlocirea ei cheamă mijlocirea membrilor Bisericii cereşti şi pe însăşi 
Începătoarea înţelegerii celor bisericeşti, Maica lui Dumnezeu, pentru ca, prin 
rugăciunile lor, să ne acopere păcatele şi să nu ne lipsească de Împărăţia 
Cerurilor. Nouă, ca mădulare ale Bisericii lui Dumnezeu care trăim pe pământ, 
ne este întotdeauna foarte plăcut şi mângâietor să credem, Să ştim, să nădăjduim 
că Maica noastră duhovnicească, Sfânta Biserică se roagă pentru noi neîncetat 
şi în taină, ziua şi noaptea; că ne aflăm mereu sub acoperământul harului Însuşi 
Domnului nostru lisus Hristos, a Maicii Domnului, a Sfinţilor Îngeri, a 
Înaintemergătorului şi a tuturor sfinţilor. La catolici, capul Bisericii este papa, 
om Supus greşelii (deşi este considerat pe nedrept infailibil) şi, aşa fiind, a 
îngăduit mulțime de greşeli în Biserica lui Hristos, arătându-se ca atare prin 
propriile fapte, şi a denaturat însăşi noţiunea de Biserică a lui Hristos, 
subjugând libertatea de conştiinţă a creştinilor catolici, supunând totodată unei 
nedrepte calomnii şi ostilităţi a catolicilor Sfânta Biserică ortodoxă, stâlpul şi 
temelia adevărului. La protestanți, nemți şi englezi, noţiunea de Biserică este 
fundamental denaturată, fiindcă ei s-au lipsit de harul legiuit al preoţiei; nu au 
Taine afară de Botez şi (lucrul principal!) împărtăşirea cu Trupul şi Sângele lui 
Hristos; nu au partea cerească (Biserica cerească): nu-i recunosc pe Sfinţi; nu 
au nici Biserica celor de dedesubt — a morţilor — nu o recunosc şi nu se roagă 
pentru morți, socotind aceasta fără nici un folos. Slavă Bisericii Ortodoxe! Slavă 
lui Hristos Dumnezeu, Capul Preasfânt al unicei Biserici a lui Dumnezeu pe 


pământ! Slavă lui Dumnezeu în Treime, că noi n-am căzut în hulă împotriva lui 
Dumnezeu, n-am recunoscut şi nu vom recunoaşte în veci drept cap al Bisericii 
un om păcătos! 


Sfântul Tău Trup Doamne, să-mi fie mie pâine de viaţă veşnică, iar scumpul Tău 
Sânge tămăduire de mulţimea păcatelor. Ce iubire gingaşă, minunată, sfântă, prea 
înţeleaptă, neapropiată, faţă de omenirea păcătoasă şi credincioasă în Biserica 
creştină ortodoxă! Ce roade aduce Împărtăşania: curăţire, sfințire, înnoire, pace, 
bucurie, îndumnezeire, viaţă veşnică! De aceste bunătăţi fără seamăn nu se bucură 
schismaticii (rascolnicii) noştri. De aceste bunătăţi minunate s-a lipsit şi Lev 
Tolstoi, cel ce aduce injurii credinţei. 


În ce anume constă marea iubire a lui Dumnezeu şi a sfinţilor Lui faţă de noi, 
păcătoşii? Între altele, în aceea că Dumnezeu şi sfinţii Lui ne dau, neîntârziat, prin 
har, după rugăciunile şi cererile noastre bunătăți duhovniceşti şi adeseori şi 
materiale, dacă ne sunt de  neapărată nevoie. De aceea, roagă-te neîncetat cu 
convingerea că vei primi ceea ce ceri. 


Ce educaţie (pedagogie) dă Sfânta Biserică omenirii prin învăţătura, Tainele şi 
rânduielile ei? Una duhovnicească, nestricăcioasă, pentru veşnica şi fericita 
împreună - împărăție a omului cu Dumnezeu şi cu sfinţii Săi în ceruri. Pentru aşa 
ceva însă oamenii trebuie mai întâi pregătiţi, luminaţi, curăţiți, schimbaţi cu bună 
schimbare, înoiţi, învăţaţi nestricăciunea, viaţa fără vicii, blândeţea, smerenia, 
curăția, ascultarea, curajul, răbdarea, înfrânarea, iubirea nefăţarnică, milostenia, 
nădejdea nezdruncinata credință neşovăitoare, hpsa de avuţii, comuniunea 
bunurilor pământeşti, materiale şi duhovniceşti. 


Potrivit rânduielilor Sfintei noastre Biserici, în fiecare zi, în fiecare săptămână, 
lună sau an în timpul Ssăvârşirii dumnezeieştilor slujbe de zi, de dimineaţă, de 
seară, ne veselim împreună cu Maica Domnului, cu Sfintele puteri cereşti şi cu 
toţi sfinţii: patriarhi, proroci, apostoli, ierarhi, cuvioşi, drepţi, proslăvindu-le 
viața lor dreaptă şi nevoinţele. Îi rugăm să fie rugători pentru noi, mijlocitori 
înaintea lui Dumnezeu şi prin rugăciunile lor, nădăjduim să ne învrednicim Să 
dobândim Împărăţia lui Dumnezeu pe care au dobândit-o ei şi cu deosebire 
harul, generozitatea şi iubirea de oameni a Unuia-Născut Fiul lui Dumnezeu, 
Care S-a adus jertfă pentru noi pentru greşelile noastre cele de voie şi fără de 
voie. 


Văzând faţa altora, mi-o văd pe a mea, fiindcă noi toţi, ca unul, suntem creaţi de 
Dumnezeu, dintr-un singur om, dintr-un singur sânge şi toţi, deopotrivă, suntem 


după chipul lui Dumnezeu şi de aceea la toţi trebuie să ne uităm curat, fără toane, 
fără vrăjmăşie, fără viclenie, fără lăcomie, cu iubire curată dumnezeiască. De 
asemenea, văzând la icoane feţele sfinţilor, faţa Maicii Domnului şi a Însuşi 
Dumnezeului-om, Domnul nostru lisus Hristos, mă văd în ei pe mine însumi; 
fiindcă ei sunt oameni, iar lisus Hristos, Domnul nostru, prin întrupare şi 
înomenire a luat întru totul firea mea omenească, dând omenirii o cinste 
nemăsurată, risipind duhoarea păcatului din cei ce cred şi se botează în numele 
Lui, înmiresmându-i cu sfinţenia Duhului Sfânt şi sălăşluindu-se în ei prin 
credinţă, Botez şi Împărtăşirea cu dumnezeiescul Său Trup şi Sânge. Aşadar 
vezi-te pe tine însuţi în ceilalți, ca şi ceilalți să se vadă pe ei înşişi în tine, iubeşte- 
i pe toţi ca pe tine însuţi; şi aşa te vei vedea în Hristos, în Preacurata Sa Maică şi 
în feţele sfinţilor pe tine însuţi şi omenirea, ca şi ei să vadă în tine pe ei înşişi, în 
măsura în care te vei asemăna lui Dumnezeu şi după virtuţi şi ei vor recunoaşte 
în tine mădularul lor, când vei veni la judecata a toată lumea şi când vei fi 
socotit ca pe unul de-al lor. 


Preasfânta Născătoare de Dumnezeu este mângâierea mea tare, care nu mă 
părăseşte nicicând; este plină de bunătate, de sfinţenie, milostivire, compasiune - 
ceea ce eu nu am şi este în Ea cu prisosinţă. În mine nu este curăţie, sfinţenie, 
bunătate sinceră şi milostivire; în Ea însă toate acestea Sunt cu prisosinţă şi prin 
rugăciunile şi prin mijlocirea Sa, Ea poate să ceară orice de la Fiul şi 
Dumnezeul Său. De aceea mă rog Ei: 





Au existat pe pământ din rândul sfinţilor care au bineplăcut lui Dumnezeu oameni 
departe văzători care cunoşteau gândurile de taină ale inimilor. Oare Maica lui 
Dumnezeu să nu ne cunoască totdeauna gândurile, Maică lui Dumnezeu în Care s-a 
sălăşluit în veacuri nesfârşite Ochiul atotvăzător — Dumnezeu Însuşi?! 


Pântecele sfinților este iubirea de oameni, binele, mişcarea spre milostenie şi 
compasiunea faţă de toţi. Poate oare pântecele Maicii lui Dumnezeu să nu fie 
iubirea de oameni, nici mişcarea spre milostenie? Nu! Ea este ocean de milă şi 
mărinimie. 


În sfinţii lui Dumnezeu sunt întruchipate toate virtuțile: 
Y în cuvioşi - fecioria şi răstignirea cărnii împreună cu patimile şi poftele ei, 
Y în cei fără de arginţi — neagonisirea banilor (potrivnica iubirii de arginți); 
Y în mucenici - nepăsarea făţă de trup şi faţă de viața însăşi; 


V în drepți - dragostea de dreptate, în general; 
Y în Preasfânta Fecioară de Dumnezeu Născătoarea - dragostea de curăţie 
feciorelnică, smerenia, ascultarea. 


Ia din toate acestea ce vrei: izvoarele sunt multe şi nu seacă niciodată! 


Ce va fi cu omul care, căzând din corabie în apă şi văzând funia care 1 se aruncă 
sau luntrea trimisă ca să-l salveze, nu numai că nu se agaţă de funie sau de luntre, 
ci le respinge! Piere în adânc. Aşa şi creştinii cărora li se dă din cer spre mântuirea 
de veşnica pieire ceva ca un colac de salvare: Sfintele Scripturi, toate Tainele, cu 
cea mai mare dintre ele — taina Trupului şi Sângele lui lisus Hristos. Luntrea 
salvatoare este Biserica lui Hristos. Cine o respinge acela va pieri de bună seamă 
plătind astfel pentru mândria, nebunia, înfumurarea, patima josnică sau capriciul 
său. 


Aşa cum nu poate etiopianul să-şi schimbe pielea (din neagră în albă) şi nici râsul 
blana lui tărcată, tot aşa nici voi nu puteţi face binele după ce aţi deprins răul: 
aceasta înseamnă că răul se află în noi de când am fost zămisliţi, se află în firea 
noastră căzută prin păcat şi de aceea fără un har deosebit de sus şi fără ajutorul lui 
Dumnezeu omul nu poate face prin el însuşi un bine curat şi aproape toate faptele 
lui bune pornesc din iubirea de sine, dintr-un anumit calcul, lăcomie, falsă 
bunăvoință, sete de mărire, dorinţa de a obţine slavă omenească, sau din frică, din 
starea de rob faţă de puternicii lumii acesteia. 


După cum harapul nu-şi poate schimba pielea, s-o facă din neagră albă, iar jivina 
numită râs nu-şi poate da blana tărcată pe una de altă culoare, tot aşa nici voi nu 
puteţi face binele după ce v-aţi obişnuit cu răul şi cu viclenia. E nevoie de ajutorul 
unui har atotputernic, venit de sus. 


Negrăit de mare este mila lui Dumnezeu, ea putând schimba prin pocăință inimile 
noastre rele în bune, pe cele mânioase în blânde, pe cele iubitoare de sine în 
iubitoare de Dumnezeu, pe cele desfrânate în cuminţi, pe cele iubitoare de 
agoniseală în unele neiubitoare de agoniseală, pe cele leneşe în râvnitoare, pe cele 
trufaşe în smerite, pe cele iubitoare de desfătări în înfrânare, pe cele moarte în vii. 
Aceasta e o minune actuală, o prefacere, o nouă existență şi înnoire! Pentru 
aceasta, să dăm slavă Domnului nostru lisus Hristos împreună cu Tatăl şi cu Duhul 
Sfânt Cel de viaţă făcător. 


Cine are nevoie să se pocăiască: noi sau Domnul, înaintea Căruia ne căim? Fireşte 
nu Domnul, ci noi, păcătoşii, vinovaţi faţă de EI, necontenit cu fapta, cu cuvântul şi 


cu gândul. Noi avem nevoie să restabilim neîncetat comuniunea cu Dumnezeu, 
neîncetat surpată. Dacă vom rupe această comunicare vitală, sfântă şi fericită cu 
Dumnezeu, fără de care făptura nu poate duce o viaţă fericită ci este sortită să se 
chinuiască fără de sfârşit, ne paşte o îngrozitoare şi nesfârşită nenorocire. Sufletul 
este creat după chipul lui Dumnezeu, dar păcatul l-a denaturat şi l-a făcut după 
chipul diavolului, cel ce s-a lepădat de Dumnezeu şi este plin de tot răul şi viclenia, 
astfel încât sufletul s-a făcut rău şi viclean după chipul diavolului. Pocăinţa, marele 
dar pe care ni l-a dat Dumnezeu, Cel mult-milostiv, aduce sufletul la bunătatea cea 
dintâi, îl face iarăşi după chipul şi asemănarea lui Dumnezeu, îi şterge desfigurarea 
pricinuită de păcat şi îi redă frumuseţea dintâi, readucându-l într-o comuniune 
fericită cu Dumnezeu. De asemenea şi toate Tainele - Botezul, Mirungerea, 
Împărtăşania, Preoţia, Maslul, Nunta — sunt de trebuință nu lui Dumnezeu, ci nouă 
pentru restabilirea şi susținerea comuniunii nostre fericite cu Dumnezeu; de 
asemenea, dumnezeieştilor slujbe de fiecare zi, din posturi, din zilele de sărbătoare 
şi duminici, ne sunt de trebuinţă nouă, nu lui Dumnezeu, Care nu duce lipsă de 
nimeni şi de nimic. 


V Să ne scrutăm viaţa şi păcatele noastre înaintea lui Dumnezeu sincer, fără 
cruţare, cu inimă înfrântă şi smerită şi să ne osândim pe noi înşine în ele 
fără părtinire, să dorim cu sinceritate (cu fierbinte râvnă) îndreptarea de 
păcate şi de patimi, de care ni se împiedică în fiecare zi sufletul — iată 
adevărata pocăință. 

V Să ne străduim Să ştergem vechile păcate şi patimi - iată adevărata 
pocăință! 

V Să luăm hotărârea de a ne lepăda cu totul de o patimă sau alta, de un nărav 
sau de altul - iată adevărata pocăință! 


Altmiteri la ce am mai vorbi de pocăință? 


Aproape întotdeauna nu ne aflăm în noi înşine, ci în afara noastră, fiindcă 
Suntem preocupaţi cu toţii de lucruri şi probleme exterioare şi nu dăm nici o 
atenţie lumii nostre lăuntrice. Taina pocăinţei sau ziua pocăinţei ne dă prilejul şi 
imboldul de a pătrunde adânc în noi înşine şi de a încerca, verifica ceea ce se 
află înăuntrul nostru, gândurile, dorinţele, intenţiile, credinţa noastră, pro- 
blemele, demersurile, relaţiile noastre cu Dumnezeu şi cu oamenii, dragostea sau 
ura; de a ne cunoaşte deprinderile, patimile, înclinațiile noastre - într-un cuvânt, 
de a face rânduială, pe cât e cu putinţă, în lumea noastră lăuntrică Sau în haosul 
nostru lăuntric. 


Spovedania are drept scop curățirea şi îndreptarea inimii. Fiule, dă-mi inima ta! 
Cel ce din orgoliu, nu vrea să-şi recunoască vina înaintea oamenilor, acela nu se 
poate căi sincer înaintea lui Dumnezeu. Recunoaşte-ţi greşelile cu inima curată şi 
cu smerenie înaintea oamenilor şi te vei putea căi în faţa lui Dumnezeu. 


Cu ajutorul lui Dumnezeu am început Postul mare, petrecând prima lui săptămână 
în rugăciuni de pocăință şi în metanii; şi sufletele noastre s-au deşteptat din 
moțăiala păcatului, ni s-a ridicat de pe ochii inimii legătura care ne împiedică să 
vedem păcatul, am ajuns să ne recunoaştem păcatele şi ne-am pregătit cu inima 
zdrobită să ne pocăim, dându-ne seama de nebunia, absurditatea, nocivitatea pă- 
catului, atât pentru noi, cât şi pentru alții şi vrem să ne împăcăm cu Dumnezeu, 
Făcătorul şi Mântuitorul nostru? Postul a fost rânduit tocmai pentru aceasta: ca prin 
înfrânare şi rugăciune de pocăință să ne înnoim, să ne luminăm, să ne trezim din 
somnul păcatului şi să împlinim poruncile lui cu vioiciune, cu tărie, cu înţelegere şi 
din inimă, cunoscând că ele ne duc la viaţa veşnică. 


Ce putere minunată are pocăinţa! Pocăinţa nefăţarnică, pe toate planurile, cea 
care imploră necontenit mila lui Dumnezeu, pe care L-am mâniat cu păcatele şi 
toate nedreptăţile noastre, cea care schimbă în chip minunat alcătuirea 
sufletului nostru, făcându-l să nu mai fie apăsat de mâhnire, strâmtorare, 
tulburare, beznă de ne-pătruns şi care aduce în suflet pace, odihnă, duh drept, 
îndrăzneală, lumină, putere, bucurie a vieţii, înnoire. Slavă lui Dumnezeu, Care 
a binevoit aşa! Harul pocăinţei se dă tuturor credincioşilor, fără deosebire în 
toată viaţa. 


Cel ce mănâncă Trupul Meu şi bea Sângele Meu rămâne întru Mine şi Eu întru 
el [În 6, 56]. Ce strânsă comuniune duhovnicească, sfântă, nestricăcioasă între 
creatură şi Creator! Cum poate sălăşlui împreună lumina cu întunericul, fiindcă 
păcatul este întuneric demonic; sau nestricăciunea cu stricăciunea, dreptatea cu 
nedreptatea, buna-mireasmă cu duhoarea, frumuseţea cu urâţenia, simplitatea cu 
viclenia, smerenia cu trufia, blândeţea cu furia, duhul cu trupul, adică toate pa- 
timile trupeşti, iubirea de oameni cu ura, milostivirea cu inima împietrită, curăția şi 
sfințenia cu necurăţia păcatului?! Omul este ființă liberă; el se poate schimba în 
bine după harul lui Dumnezeu, se poate preface din viclean în simplu; din rău în 
bun, din mânios în blând, din necurat în curat, prin pocăință din inima necontenită, 
prin suspinare, lacrimi, rugăciuni, aşa cum vameşul s-a schimbat printr-o rugăciune 
scurtă” “Dumnezeule, milostiv fii mie, păcătosului!” Omul îmbătrânit şi spurcat în 
păcate poate deveni ființă nouă. 


Dumnezeul meu, câtă nemărginită iubire, câtă bunătate! Câtă deplină dăruire! 
Să mi Te dai mie drept hrană şi băutură cu toate veşnicele şi nesecatele Tale 
bunătăţi! Să Te dai tot unui vierme de nimic - omului! Doamne, ce sunt eu, că îţi 
aduci aminte de mine, mă cercetezi şi sălăşluieşti întru mine! 


Domnul ni se dă nouă pe Sine Însuşi sub înfăţişarea pâinii şi a vinului fiindcă S- 
a arătat oamenilor în trup, cu Suflet omenesc şi fiindcă altmiteri omul n-ar putea 
să se unească cu EI decât prin mijlocirea naturii Sale văzute şi pipăibile, 
respectiv prea curatului Său Trup şi Sânge prefăcute după fiinţa lor în însuşi 
adevărul din pâine şi din vin. În aceasta stă cea mai mare bunătate şi 
înțelepciune a lui Dumnezeu, care lucrează cu puterea Dumnezeirii dulcelui 
nostru Domn. 


Împărtăşindu-te cu Sfintele Taine, adu-ţi aminte neîncetat Cine se află întru tine şi 
în Cine trebuie să fii. Împărtăşindu-te cu blândul şi neprihănitul Miel, trebuie să fii 
tu însuţi un miel fără răutate şi fără de prihană; împărtăşindu-te cu deplinătatea 
tuturor bunătăţilor, nu trebuie să mai tânjeşti după bunătățile pământeşti sau să le 
doreşti pentru semenii tăi; împărtăşindu-te cu Cel ce împărăţeşte întru cele înalte, 
cugetă şi tu la cele înalte, lăsând înţelepciunea pământească, trupească şi grăbindu- 
te spre limanul ceresc şi veşnic. 


De ce ne împărtăşim cu Trupul şi cu Sângele lui Hristos? Pentru a ne curăţi de 
păcat, a ne lumina, sfinţi, înnoi, a ne lepăda de patimile pământeşti, pentru a cugeta 
la cele înalte, acolo unde Hristos şade de-a dreapta Tatălui, fiindcă Hristos, Cel ce 
sălăşluieşte în noi se află în cer. Tu, preotule, cugetă cu deosebire la cele înalte, 
dispreţuind toate patimile cele de jos. Ce bine este să te împărtăşeşti cu Sfintele 
Taine pe stomacul gol, adică după înfrânarea din ajun. Câtă pace, câtă dulceaţă, 
îndrăzneală, lărgime, uşurare a sufletului! În Sângele Tău, Doamne, se îneacă toate 
păcatele mele, prin EI sunt izbăvit de tot răul, întristarea şi boala şi mi se dăruieşte 
tot binele: lumină şi putere, odihnă, bucurie, fericire, viaţă desăvârşită. lată ce simt 
de fiecare dată după ce mă împărtăşesc cu Sfintele Taine, nu spre judecată sau 
osândă ci spre îndrăzneală, cu credinţă şi iubire. Ce I-aş putea aduce sau ce I-aş 
putea da Împăratului meu şi a toată făptura, Cel ce atât de mărinimos şi fără de 
moarte, pentru nenumăratele, nemăsuratele şi feluritele binefaceri ale Sale faţă 
de mine? Chiar dacă, Împărate Sfinte, Ţi-aş aduce cântări de laudă multe cât 
nisipul mării, nu m-aş arăta în chip desăvârşit vrednic de ceea ce Mi-ai dat! Slavă 
Domnului nostru lisus Hristos şi dătătoarelor de viaţă Sale taine! 


Am avut prilejul să văd bolnavi care se topeau ca ceara de suferinţă, cu totul slăbiți 
şi istoviţi, dar care atunci când se împărtăşeau cu Dumnezeieştile Taine, pe care le 


cereau fie la sfatul meu, fie din îndemnul propriei lor inimi, se restabileau degrabă 
în chip minunat. 


Astfel , l-am împărtăşit de două ori, în zile diferite, pe un bătrân trecut de 80 de ani 
ce trăia cu familia sa în sărăcie, într-un moment când boala ajunsese într-o fază 
disperată, când el îşi pregătise testamentul şi când îi binecuvântase pe toţi ai casei, 
şi în amândouă rânduri, a doua sau a treia zi după împărtăşanie, el s-a ridicat din 
pat şi s-a înzdrăvenit. 


La gimnaziu, un elev dinn clasele inferioare era de trei luni bolnav de o congestie a 
stomacului; nu mai avea poftă de mâncare şi în ultimul timp slăbise de tot, 
ajungând ca un schelet şi era la un pas de moarte. L-am văzut, l-am sfătuit să se 
împărtăşească cu Sfintele Taine, am izbutit să trezesc în el această dorință. Apoi, în 
scurtă vreme, m-am dus să-l împărtăşesc; l-am împărtăşit şi bolnavul a început să 
mănânce, să bea, s-a înzdrăvenit în scurtă vreme, s-a ridicat din pat gata să se ducă 
la clasă. 


Un alt băiat, fiul unui negustor, era bolnav de şase săptămâni, avea febră mare şi 
îndată ce l-am împărtăşit cu Sfintele taine, s-a înzdrăvenit. 


Organismul lovit de boala stă parcă în aşteptarea Dumnezeiescului Trup şi Sânge şi 
atunci când le primeşte, îndată prinde viaţă, se însănătoşeşte. 


Am dat doar exemplul a trei cazuri care mi-au venit în minte pe loc. Dar martor îmi 
este Dumnezeu şi conştiinţa mea de preot că asemenea cazuri de înzdrăvenire 
rapidă a bolnavilor, după împărtăşirea cu Dumnezeieştile taine sunt nenumărate. 
Dătătorul de viaţă, Cel ce sălăşluieşte întreg în Făcătoarele de viaţă Sale Taine a 
dăruit adeseori sănătate şi viaţă suferinzilor aflaţi la un pas de moarte şi de la care 
EI mai aştepta încă roade bune. 


De ce oare, după toate acestea, creştinii se tem să cheme preotul la căpătâiul 
omului bolnav, crezând că l-ar putea înspăimânta cu gândul apropierii morţii; în 
felul acesta ei fac ca bolnavul să se stingă, răpus de boală fără creştineasca 
mângâiere, fără izvorul nemuririi: sfântul Trup şi sânge al lui Hristos? Ce puţină 
credință! Câtă diavolească orbire! Se tem de Hristos, Dătătorul de viaţă şi de 
Făcătoarele de viaţă Sale Taine! Se tem de Preadulcele nostru Mântuitor! Nu 
trebuie să se teamă de Sfintele Taine, ci să dorească cu tot sufletul împărtăşirea cu 
Ele chiar de la începutul bolii fiecărui bolnav, pentru ca înainte de orice doctorie să 
primească Doctoria Dumnezeiască! Noi înşine trebuie să facem aşa şi să-i sfătuim 
şi pe alți să facă la fel. Atunci bolile noastre cele mai grele ar trece foarte repede şi 


nu ne-ar istovi ţinându-ne la pat; am fi scutiţi atunci de tratamentul sâcâitor cu tot 
felul de doctorii; n-am mai da banii pe la doctori şi pentru medicamente, aceştia 
putând să ne rămână pentru a-i folosi în ajutorarea oamenilor sărmani sau pentru 
nevoile noastre. Nu sunt împotriva doctorilor şi nici a mijloacelor naturale de 
vindecare; doctorii sunt necesari; Domnul ni i-a dăruit; iar mijloacele de vindecare 
tot Domnul ni le-a arătat, dar la ele trebuie recurs, după adminustrarea Doctoriei 
Minunate, de viaţă făcătoare; medicamentele trebuie date neîntârziat atunci când 
boala apare subit şi nu suferă amânare în privinţa ajutorului medical. 


A nu te împărtăşi multă vreme cu Sfintele Taine e o nenorocire; sufletul începe să 
răspândească duhoarea păcatului, puterea acestuia crescând pe măsură a cât timp 
nu ne cuminecăm cu Dătătorul de viaţă. 


Ce taină mântuitoare, îndumnezeitoare, a predat Domnul în mâinile preotului 
atunci când i-a încredinţat săvârşirea prin harul preoţiei şi cu puterea Sfântului Duh 
de viaţă făcătorul, taina preacuratului Său Trup şi Sânge. Câtă sfinţenie şi câtă 
fericire duhovnicească se cuvine să aibă persoanele care săvârşesc această taină 
cerească şi care împărtăşesc adeseori cu ea aducând la rândul lor fericire şi bucurie 
mulțimii norodului care se împărtăşeşte. Ce plină de lumină şi de slavă este acea 
Biserică ce are asemenea Taine predate ei de Însuşi Domnul - Viaţa a toate şi pe 
care le-a păstrat neschimbate sfinte de la începuturi până acum! 


Ce măreție înfricoşătoare, ce dreptate nesfârşită, ce bunătate nemăsurată cuprinde 
în sine jertfa pe care o aduce preotul la săvârşirea Liturghiei a toată lumea şi cum 
trebuie să fie preotul care aduce asemenea jertfe! De câtă iubire de oameni trebuie 
să fie pătruns; cât de sfânt trebuie să fie, lipsit de orice patimă! Cum trebuie să se 
pregătească întotdeauna pentru slujirea Liturghiei ! 


La săvârşirea Liturghiei tot neamul creştinesc dreptmăritor e adus la un numitor 
comun: adică la Trupul cel Unul al lui Hristos (Biserica este Trupul lui Hristos) şi 
Capul ei unic — Hristos, iar cel ce săvârşeşte această dumnezeiască slujbă a toată 
lumea, cu adâncă credinţă şi cu dreptate în inimă, lucrează mântuitor şi active 
asupra întregii Biserici soborniceşti asupra tuturor celor trei părţi ale sale: cerească, 
pământească şi subpământeană. Să dea Dumnezeu ca această slujbă să fie săvârşită 
întotdeauna cu evalvie, cu inimă curată, cu o inimă în care să încapă întreaga 
plinătate a Bisericii! 


Pe care mai înainte i-a hotărât, pe aceştia i-a şi chemat [Rm 38, 29]. Domnul m-a 
învrednicit cu slujirea preoțească, cea mai măreaţă după slujirea împărătească a Lui 
şi de către oamenii Lui, a Ziditorului şi a zidirii Lui: slujirea preotului este o slujire 


mijlocitoare, împăciuitoare, luminătoare, lucrătoare a tainelor, îndrumătoare du- 
hovniceşte, sfinţitoare, înnoitoare, desăvârşitoare, îndumnezeitoare. Ea îl înalță pe 
om până la ceruri şi chiar mai presus de ceruri, când se săvârseşte Taina 
Euharistiei, Taina Preacuratului Trup şi Sânge al lui Hritos; atunci preotul însuşi se 
uneşte tainic şi fiinţial cu Domnul, în Taina Împărtăşaniei şi îi uneşte pe oameni cu 
Dumnezeu şi slujeşte ca un mijlocitor al îndumnezeirii lor. 


Doi ia inCicdiaaț a O ICOANA MOPREȚUIlĂI sufletele nemuritoare ale 


oamenilor răscumpărate cu Sângele Lui; să nu precupeţeşti nimic pentru a le 
Sluji, nici o osteneală, nici măcar viaţa, pentru ca să le mântuieşti şi să le duci la 
Împărăţia Cerurilor, gătită lor încă de la facerea lumii. Să nu ai afecţiune 
pătimaşă faţă de nimeni, să nu aţipeşti, să nu dormi, să nu te leneveşti, iubeşte 
oile cuvântătoare ale Domnului, binele lor veşnic din toată inima; luptă, 
lucrează neîncetat pentru binele lor, întăreşte-te şi îmbărbătează-te împotriva 
puterilor vrăjmaşe şi plata ta va fi multă în ceruri. 


Doamne, începe astăzi al şaptelea an de când, cu nevrednicie îți slujesc Ţie, 
Împăratului Cel fără de inceput, Cel ce eşti mai înainte de veci; de când stau cu 
înfricoşare înaintea prestolului Tău de viaţă dătător, de când mijlocesc pentru mine 
însumi şi pentru poporul Tău, pentru a ne curăţi toţi de păcate; şapte ani de slujire a 
cereştilor, prea curatelor, atotrăscumpărătoarelor, dumnezeieştilor şi înfrico- 
şătoarelor Tale Taine, de slujire a dreptăţii, a nestricăciunii, a vieţii veşnice, a 
înnoirii şi îndumnezeirii, în slujirea cea mai înaltă adusă Dumnezeirii, alta mai 
sfântă şi mai înaltă nefiind pe lume. 










Preotul foloseşte foarte adeseori semnul crucii cu un gest special şi printr-o 
dispunere a degetelor pentru a-şi aminti sieşi şi tuturor, în numele cui se roagă şi 
pentru cine săvârşeşte slujbele - că se roagă şi lucrează în numele lui Hristos, nu 


de la sine; cu toată eficienţa şi puterea slujirii sale stă în Hristos sau în harul lui 
Dumnezeu 


Slavă minunatei puteri a Crucii Tale, Doamne! Când Domnul nostru Iisus 
Hristos stătea răstignit pe cruce, pironit pe ea în cuie de ostaşii romani, atunci - 
0, înfricoşătoare minune! - Hristos şi crucea erau una, Trupul lui Hristos şi 
lemnul Crucii s-au unit într-un singur tot. În acest chip, Domnul s-a logodit parcă 
cu Crucea şi cele câteva ceasuri ale răstignirii Lui pe cruce L-au unit - ca să 
spunem aşa - cu Crucea până la sfârşitul veacurilor. lată de ce Crucea are şi va 
avea până la sfârşitul veacurilor o mult-felurită putere; iată de ce Crucea este 
numită purtătoare de Hristos (hristoforă) şi dătătoare de viaţă; iată de ce Hristos, 
Crucea şi semnul crucii sunt unul şi acelaşi lucru; Hristos este pe Cruce şi Crucea 
în Hristos; iată de ce orice încercare de a nesocoti crucea este o nesocotire a lui 
Hristos Însuşi, Mântuitorul. Şi cum este în cele mai felurite chipuri nesocotită 
Crucea şi semnul crucii? Mulţi creştini se închină neglijent şi nu vor să facă peste 
ei înşişi în chip cuviincios semnul crucii, multora le este ruşine să-şi facă cruce! 
Fraţilor! Vă ruşinaţi oare de arma mântuirii voastre; de trofeul biruinţei Domnului 
vostru? Vă ruşinaţi de însăşi slava voastră? Noi nu ne vom lăuda decât numai în 
Crucea Domnului. Pătimind pe ea, a omorât patimile; de aceea şi noi ţinem 
Crucea Domnului ca laudă a tuturor: lemnul acesta ne este nouă spre mântuire, 
armă a păcii (prin ea ne împăcăm cu Dumnezeu), biruinţă nebiruită, crucea - chip 
al Treimii. 


Semnul crucii, pe care îl închipuim asupra noastră sau a altora arată că Hristos 
este în noi; dacă nu veţi arăta că Hristos este în voi cum vă veţi recunoaşte? 
Unde este Crucea, acolo e şi Hristos; rugându-ne lui Dumnezeu şi închipuind 
asupra noastră semnul Crucii, parcă i-am spune Tatălui ceresc Miluieşte-ne nu 
pentru noi, ci pentru Fiul Tău prea iubit, Răscumpărătorul nostru, Care a 
pătimit pentru noi şi a luat asupra Sa păcatele lumii! 


Binecuvântarea lui Dumnezeu- Tatăl sălăşluieşte întreagă pe toate jertfele sau 
prestolurile bisericilor creştine ortodoxe, fiindcă Dumnezeu - Tatăl a glăsuit despre 
Fiul său aşa: Acesta este Fiul Meu Cel Iubit întru Care am binevoit [Mt 3, 17]. În 
fiecare Biserică sălăşluieşte în Sfintele Taine de pe Sfântul Prestol, Fiul lui 
Dumnezeu, Cel Unul -Născut. Aşadar, bunăvoirea lui Dumnezeu se află întreagă în 
fiecare biserică. 


Fraților! Prindeţi cu urechea inimii fiecare cuvânt al Mântuitorului din Evanghelie 
Şi asezaţi-vi-l în inimă; acesta nu este cuvânt omenesc, cuvânt care de multe ori 
este mincinos, găunos, fără putere, aducător de nenorociri, ci cuvânt al lui 


Dumnezeu, cuvânt al adevărului, cuvânt atotputernic. Fiecare cuvânt al Domnului 
este viaţă pentru noi şi tot ce a spus Mântuitorul se va împlini până la o iotă - nimic 
nu va trece. 


Aici pe pământ, toate năzuiesc spre lumina soarelui, a lunii sau a focului şi nu vor, 
le e urât şi tânjesc când se află în întuneric; dar marea majoritate a oamenilor nu 
caută lumina veşnică a Împărăției Cerurilor şi nu se înspăimântă de întunericul 
veşnic şi de nepătruns; ba chiar multora le place să fie în întunericul păcatului şi nu 
vin la lumină, ca să nu se dea în vileag faptele lor. Fraților şi surorilor care aţi căzut 
în întuneric, năzuiți spre lumina veşnică, părăsiți cât mai repede cu putință 
întunericul veşnic, timpul zboară repede! Eu sunt Lumina lumii; Cel ce vine după 
Mine nu va umbla în întuneric, ci va avea lumina vieţii! [În S, 12]. Citiţi 
Evanghelia: iată Soarele nostru! 


Untdelemnul (în greceşte “elei”) înseamnă milă şi slujeşte ca semn al milei lui 
Dumnezeu revărsate necontenit asupra noastră; untdelemnul care arde în faţa 
icoanelor înseamnă mila lui Dumnezeu revărsată neîncetat asupra noastră, dar şi 
jertfa noastră de mulţumire pentru această milă, precum şi continuitatea vieţii 
noastre, asemeni untdelemnului sau focului duhovnicesc. 


Îi pomenim în rugăciuni pe cei vii sau pe cei morţi pentru ca şi Domnului să-i fie 
tot atât de uşor şi cu putinţă să miluiască persoanele pomenite, pe cât ne este nouă 
de uşor să le rostim numele. Dacă Stăpânul nostru se arată atât de bun şi de 
milostiv încât Îşi pleacă urechea la rugăciunile noastre izvorâte din inimă, dacă 
miluirea atârnă uneori de o rugăciune făcută din inimă şi chiar de simpla rostire 
a numelui Său, de ce nu rostim şi noi, în rugăciunile noastre, în virtutea iubirii 
creştine numele strămoşilor, părinţilor, fraţilor noştri, ale rudeniilor, prietenilor 
şi cunoştinţelor? 


Posturile sunt un exerciţiu de omorâre a trupului şi de răstignire a lui împreună cu 
toate patimile şi poftele. Rău fac cei ce trăiesc fără să simtă nevoia să postească. 
Pentru a ne pregăti pentru acea viaţă în care nu va mai fi nevoie de mâncare şi 
băutură, trebuie să postim încă de aici. De aceea au fost rânduite atâtea posturi la 
creştinii ortodocşi, ele sunt o pregătire treptată pentru acea viaţă în care nu se 
mănâncă şi nu se bea. A te deda aici lăcomiei de mâncare şi de băutură este sub 
demnitatea omului menit cerului. De aceea, sfinți lui Dumnezeu, dorind cu înflă- 
cărare nemurirea cea fericită, şi-au veştejit trupul lor cu post şi rugăciune, şi-au 
omorât patimile lor trupeşti. 


Pentru ce sunt posturile, slujbele dumnezeieşti din Postul mare, metaniile, 
pocăinţa, bătăile de clopot rare şi timpurii? Pentru a-l aduce pe om la conştiinţa şi 
simțământul păcatelor sale, al faptului că s-a îndepărtat de Dumnezeu şi se află în 
primejdie de a se pierde, pentru a surpa zidul despărțitor al păcatului şi a-l uni pe 
om cu Dumnezeu, pentru a-i curăţi inima de păcat şi ca ea să-L vadă pe Dumnezeu. 


Ce moment reprezintă ziua de naştere sau onomastica cuiva: de ce o sărbătorim? 
lată semnificația momentului: este ziua intrării în funcţie!- aşa ar spune un om din 
lume. Iar ce zic eu: ce neghiobie! 'Te întreb: Ce este mai important: când păşeşti în 
viaţă, în această lume sau când intri în funcție? Cred că atunci când păşeşti în viaţă, 
fiindcă dacă nu te-ai fi născut, n-ai fi văzut lumina, n-ai fi intrat în funcţie. Este 
bine şi drept să sărbătoreşti aniversarea zilei de naştere şi onomastica; ele sunt 
deopotrivă zile ale intrării în funcţie, în funcţie, în serviciul Împăratului Ceresc. 
Chiar şi Irod, mare pentru răutăţile sale, recunoştea necesitatea de a se sărbători 
ziua de naştere. Toţi oamenii cinstesc această zi mare pentru ei, ziua în care s-au 
născut, în care au fost scoşi afară din neființă şi a nu o sărbători, mai bine zis, a nu 
o cinsti, este o lipsă de recunoştinţă faţă de Creator, faţă de nepreţuitul dar al vieţii, 
un gest de dispreţuire a acestui dar. Noi sărbătorim solemn naşterea Domnului 
lisus Hristos, Dumnezeul şi Mântuitorul nostru, a Preacuratei Sale Maici, a Înainte 
- mergătorului şi Botezătorului loan, zilele apostolilor, prorocilor, ierarhilor, 
mucenicilor, cuvioşilor şi ale tuturor sfinţilor. În felul acesta, ziua de naştere este 
un moment important, fiindcă în această zi Dumnezeu ne-a dat existenţa rațională, 
iar ziua onomastică ne aduce aminte că am primit un nume creştinesc şi că am 
intrat în obştea celor ce se mântuiesc întru Hristos lisus. 


Biserica este comuniunea cu Dumnezeu, cu cerul, izvorul luminii, al adevărului 
şi dreptăţii, al puterii lui Dumnezeu, al nestricăciunii, al sfinţeniei, izvorul păcii, 
al libertăţii duhului; izbăvirea din robia patimilor. 


Cât de minunată este comuniunea de aur a Bisericii lui Hristos cerească, 
pământească, subpământeană având un singur Cap, pe Atotputernicul Făcător şi 
Împărat, Hristos, Mielul lui Dumnezeu, Care ridică păcatele lumii; aflându-ne în 
această minunată comuniune cerească prin credinţă, rugăciune, pocăință însoțită de 
fapte bune, suntem apăraţi de vrăjmaşii văzuţi şi nevăzuţi, putem avea nădejde 
bună în mântuirea noastră, ne putem simţi fericiți mereu şi mereu, în fiecare zi, 
încercăm înăuntrul nostru şi asupra noastră puteri dumnezeieşti, făcătoare de viaţă, 
care ne apără, ne sfinţesc, ne vin într-un ajutor, ne înnoiesc şi ne întăresc, ne 
luminează minţile, ne călăuzesc spre viaţa cea nestricăcioasă, spre îndumnezeire şi 
spre Împărăţia Cerurilor. Ţinând această sfântă comuniune bisericească ne aflăm în 
fiecare zi într-o legătură vie cu Maica Domnului, cu îngerul păzitor, cu toate 


puterile cereşti, cu patriarhii, protopărinţii, prorocii, apostolii, sfinții Bisericii 
creştine - urmaşii apostolilor, mucenicii, cuvioşii, doctorii fără de arginţi, drepţii şi 
toţi sfinţii; viaţa lor, ca şi nevoinţele, scrierile, minunile care s-au făcut prin ei să 
ne fie de învăţătură şi să-i mulțumim necontenit lui Dumnezeu Care ne-a aşezat 
într-o asemenea minunată, sfântă şi mântuitoare comuniune. 

Sunt adânc întristat că această sfântă comuniune a fost ruptă în Apus şi prin Apus 
de către faimosul romano-catolicism, de către luterani şi reformaţi, iar la noi de 
rascolnici şi secte. Adevărata Biserică este şi va fi una, nedespărțită şi singura 
mântuitoare, anume Biserica ortodoxă. Dovada acestui fapt o vedem, neîncetat de 
minunatele, mântuitoarele, de har dătătoarele puteri, care se arată în Biserică, în 
Tainele săvârşite de ea, în dumnezeieştile slujbe, în moaştele cele făcătoare de 
minuni, în Sfintele icoane din care izvorăsc minuni de vindecare şi nenumăratele 
alte puteri dumnezeieşti, care se revarsă din milostivirea lui Dumnezeu, asupra 
credincioşilor. 


Cugetă cum se cuvine Să Stai în casa lui Dumnezeu, căci este Biserica Dumne- 
zeului Celui Viu, stâlpul şi temelia adevărului [1 Tim 3, 15]. Cât de măreaţă, de 
minunată, de sfântă este casa lui Dumnezeu - Sfânta Biserică! În ea se întâlnesc toţi 
Sfinţii îngeri şi toţi oamenii credincioşi, toți sfinţii şi creştinii ortodocşi, care au 
trăit pe pământ şi care s-au săvârşit în credinţă şi evlavie. Ce casa slăvită! Cât de 
solidă, indestructibilă, veşnică! Prin Duhul Sfânt ea este stâlpul şi temelia ade- 
vărului, pe care nici porţile iadului nu o vor putea birui. 


Cugetă cum se cuvine Să Stai în casa lui Dumnezu, căci este Biserica Dumne- 
zeului Celui Viu, stâlpul şi temelia adevărului. Biserica Ortodoxă este casa lui 
Dumnezeu, în care Dumnezeu este Tatăl, sfinții sunt copiii Lui cei întâi-născuţi: 
toți sfinții din cer; ierahia părintească, mădularele Lui: păstorii şi păstoriţii. 
Dumnezeieştile slujbe ale Bisericii Ortodoxe sunt o închipuire a Bisericii ca şi casă 
a lui Dumnezeu (proscomidia). 


Neamul omenesc căzut adânc în năpastă, prin neascultare, supus blestemului cel 
drept al lui Dumnezeu, s-a înălţat pe sine, biruitor în persoana fără de prihană şi 
prea binecuvântată a Fecioarei Mania, Care pentru curăția ei fără seamăn, pentru 
blândeţea şi smerenia ei s-a vrednicit să fie Maica Ziditorului şi Mântuitorului 
neamului omenesc, precum şi în persoana numeroşilor sfinţi ai Testamentului celui 
Nou, fecioare şi femei şi chiar copii care s-au nevoit şi care i-au răpus pe duşmanii 
mântuirii prin suferinţă, post şi rugăciuni. Ca să nu mai spunem nimic de mulțimea 
fără număr a mucenicilor şi asceţilor credinţei, care au strălucit prin mucenicie şi 
post. În acest chip, credinţa şi Biserica ortodoxă au avut şi au de partea lor, în 
trecut şi în prezent, mulțime nenumărată de fii credincioşi care au demonstrat prin 


întreaga lor viaţă şi prin nevoinţele lor toată puterea de viaţă făcătoare şi nebiruită 
ca atribute eterne ale ei [ale Bisericii]. Şi în acest veac, orice creştin sau creştină 
are de ce şi pentru ce să se nevoiască fiindcă bunătăţile cele veşnice, gătite de 
Dumnezeu celor ce cred şi Îl iubesc pe EI sunt atât de mari încât nici o limbă 
omenească nu le-ar putea exprima. 


Se poate vedea că în Sfânta credinţă creştină e ceva de mare preţ, viu şi desfătător 
care atrage la el inimile credincioase, bune şi drepte. Care să fie acel element atât 
de preţios, inestimabil şi incomparabil pentru sufletul creştinului? Această 
comoară este Însuşi Hristos Dumnezeu, Viaţa noastră veşnică, Puterea noastră, 
Lumina noastră, Pacea noastră, Bunătatea şi Frumuseţea infinită, Fericirea care 
rămâne în veci nesfârşită. Necredincioşilor de astăzi, făgăduinţele lui Hristos vi se 
par visuri irealizabile, jocuri ale imaginaţiei; dar realitatea bunurilor viitoare este 
confirmată însă de înseşi cuvintele Adevărului întrupat - căpetenia şi Înfăptuitorul 
credinţei noastre, lisus Hristos: El este Calea, Adevărul şi Viaţa noastră, El care a 
pecetluit toate făgăduinţele sale cu cuvântul “amin”: “amin, amin grăiesc vouă” 
(adevărat, adevărat grăiesc vouă), iar cuvântul Său l-a confirmat prin fapte: 
învierea din morţi, El Însuşi arătându-se biruitorul morţii. Toţi necredincioşii din 
zilele noastre, ar trebui să mediteze adânc asupra sensului acestui cuvânt (amin) 
rostit de Însuşi Adevărul cel Veşnic: fiindcă acest cuvânt îi va judeca în ziua din 
urmă a lumii pe toţi scriitorii care tăgăduiesc adevărata credinţă şi s-au lepădat de 
ea. Cuvântul pe care l-am spus lor îi va judeca pe ei în ziua cea din urmă [În I2, 
48]. Şi acest cuvânt este Amin. 


La catolici, capul propriu-zis al Bisericii nu este Hristos, ci papa, iar catolicii se 
arată râvnitori pentru papă, nu pentru Hristos, pentru papa se luptă, nu pentru 
Hristos şi râvna lor trece întotdeauna din credinţă în fanatism pătimaş, în ura 
turbată faţă de om, în fanatismul sângelui şi sabiei (rugurilor), în intoleranță, 
duplicitate, minciună, viclenie. Amin, amin zic vouă...(adevărat, adevărat, grăiesc 
vouă) Hristos Mântuitorul, Adevărul ipostatic cel veşnic, prin Care toate s-au făcut 
îşi pecetluieşte vorbele Sale cu cuvântul “amin”, atunci când vorbeşte de adevăruri, 
morale sau dogmatice veşnice şi nestrămutate, când statorniceşte mântuitoarele 
Taine: Botezul, Împărtăşania cu Preacuratul Său Trup şi Sânge; când vorbeşte 
despre judecată şi răsplată, despre învierea morţilor, despre fericirea veşnică a 
drepţilor şi despre chinul veşnic al păcătoşilor care nu se căiesc. Oare faimoşii 
noştri scriitori acordă vreo atenţie acestui cuvânt, acestui sfânt şi nestrămutat 
sigiliu al cuvintelor Domnului? Sau cred ei oare în acest cuvânt care pecetluieşte 
adevărurile nestră-mutate ale credinţei? 


Atunci când a trebuit să se facă un bilanţ al păcatelor omeniriii a reieşit că ele sunt 
“zece mii de talanți”, adică mulţime fără număr, mai multe decât nisipul mării şi 
nici un mijlocitor, nici un înger nu putea plăti dreptului Dumnezeu această datorie 
afară de singur Fiul lui Dumnezeu, Cel Preasfânt şi fără de păcat; numai EI a putut 
împlini pentru noi toată dreptatea; numai EI, binecuvântat fie în vecii vecilor, a 
putut lua asupra Sa blestemul nostru şi să ne izbăvească de el, dăruindu-ne 
binecuvântare. Numai El a putut să pătimească drept răscumpărare pentru noi, să 
moară şi să ne izbăvească de moartea veşnică. Cât de mult trebuie să-L iubim, să-l 
mulțumim, să-L slăvim şi să-l împlinim sfintele sale porunci! 


Învierea din morţi a lui Hristos ne aduce aminte, în primul rând de învierea 
duhovnicească, cea care trebuie să se săvârşească în noi în fiecare zi printr-o 
pocăință tainică, fiindcă noi păcătuim necontenit şi muţim prin păcat, lăuntric, în 
adâncul sufletelor noastre, bunăoară prin mânie, prin gânduri rele, în general prin 
feluritele patimi ale vieţii; în al doilea rând să ne aducem aminte de învierea 
obştească a tuturor oamenilor în ziua cea de pe urmă şi că trebuie să fim gata 
mereu să-L întâmpinăm pe Domnul la a doua a Sa slăvită şi înfricoşătoare venire. 


Căci dacă nu Mă voi duce, Mângâietorul nu va veni la voi, iar dacă Mă voi duce, 
Îl voi trimite la voi [În 16, 7]. La răscumpărarea neamului omenesc au luat parte 
deopotrivă toate Persoanele Sfintei Treimi. Duhul Sfânt îi face pe oameni să-şi 
însuşească răscumpărarea neamului omenesc săvârşită de lisus Hristos. EI lucrea- 
ză asupra minţii şi inimii lor, curată, luminează, sfinţeşte, întăreşte, mângâie în 
întristări, boli, năpaste; păzeşte Biserica neatinsă şi neştirbită apărând-o de orice 
atacuri ale vrăjmaşilor, biruie pe toţi vrăjmaşii, dă în vileag ereziile, dezbinările, 
sectele. 


Împărate ceresc, Mângâietorule...Îl numeşti pe Duhul Sfânt Mângâietorul, fiindcă 
EI este într-adevăr, aşa, după fiinţa Lui. Dar îţi este EI oare Mângâietor în viaţa 
ta? Nu cumva altceva îţi este mângâiere, ceva lumesc, trupesc, ceva păcătos? Poate 
onorurile lumeşti, poate banii, poate podoaba locuinţei sau a veşmintelor, poate 
desfătarea la teatru, la circ, la hipodrom, în jocuri, dansuri, serate şi în alte 
îndeletniciri de ruşine şi distracţii lumeşti, poate citirea de cărți deşarte şi ziare? 
Mângâierea Duhului Sfânt este o mângâiere cerească, nestricăcioasă, mângâierea 
sfințeniei, dreptăţii, milei, compasiunii faţă de semeni, biruinţa asupra patimilor cu 
care se luptă creştinii şi înlăturarea lor, mângâierea conştiinţei curate, a rugăciunii 
sincere, mângâierea pocăinței sincere, mângâierea biruinței supra ereziilor, 
sectelor, dezbinărilor. Cea mai mare parte a mângâierilor omeneşti sunt deşer- 
tăciuni, ca oamenii înşişi. 


Credinţa în Domnul nostru lisus Hristos, în patimile sale răscumpărătoare, în 
moartea pe Cruce, mi-au adus şi îmi aduc zi de zi un nesfârşit folos, o nesfârşită 
izbăvire de felurite ispite şi patimi, necazuri şi întristări. Fie şi numai chemarea cu 
credință şi pocăință nefăţarnică a numelui lui lisus Hristos, mă mântuie de o sută 
de ori pe zi şi îmi asigură libertatea față de patimi, pacea, împăcarea cu Dumnezeu, 
un duh drept, un orizont larg, îndrăzneală, putere, bucuria de a trăi. 


La ce ne obligă credinţa lui Hristos? - La schimbare duhovnicească, la neîncetată 
pocăință, rugăciune, la iubire, la dreptate şi ura pentru orice nedreptate, la sporire 
în toată fapta cea bună, la blândeţe, smerenie, ascultare, bunătate, înfrânare, 
curăție, milostivire, sensibilitate, compasiune, împreună-suferinţă în întristări, 
împreună- bucurie în izbânzi, tăgăduire de sine, răbdare, sinceritate în toată dorința 
de bine. Credinţa lui Hristos cere ca omul lui Dumnezeu să fie desăvârşit, gata la 
tot lucrul bun. De este cineva în Hristos, acela este făptură nouă. Ce se află însă în 
omul cel vechi? Ce însuşiri, ce patimi? Viclenie, minciună, înşelătorie, egoism, 
iubire de desfătare, aviditate, invidie, lipsă de bunăvoință, mândrie, vanitate, neas- 
cultare, înfumurare, favoritism, dispreţ față de semeni, ură, împietrirea inimii 
zgârcite, avariție, ghiftuială, lăcomie, beţie, desfrânare, hoție, escrocherie, 
clevetire, mărturie mincinoasă, lene la rugăciune, necredinţă, nerăbdare, iritare, 
mânie, nelegiuire, blasfemie, hulă împotriva lui Dumnezeu, cârteală, deprimare, 
disperare, crimă, sinucidere. Diavolul a semănat în inimile oamenilor un noian de 
patimi; l-a corupt pe om, făcându-l să apară în faţa lui Dumnezeu şi a semenilor ca 
duşman al lui Dumnezeu şi străin de EI, dar apropiat de diavol. Numai credinţa lui 
Hristos îl împacă pe om cu Dumnezeu şi îl trece la EI, îl schimbă în chip 
minunat, făcându-l moştenitor al lui Dumnezeu, restaurând în el chipul şi 
asemănarea lui Dumnezeu, alterată şi pierdută prin păcat. 


În Domnul Dumnezeu se află o nesecată comoară de bunătate şi milostivire. Căci 
aşa mult a iubit Dumnezeu lumea, încât pe Fiul său, Cel Unul-născut L-a dat ca 
oricine va crede în EI să nu piară, ci Să aibă viaţa veşnică [În 3, 16]. Şi iată, 
această comoară de milostivire se găseşte în Biserică, în Taina Botezului, în Taina 
Preoţiei, care dă puterea de a lega şi dezlega păcatele oamenilor, în Taina 
Împărtăşirii cu Preacuratul Trup şi sânge al lui Hristos Dumnezeu, în puterea 
mijlocitoare a sfinţilor slujitori, care este o mijlocire a lui Hristos Însuşi, fiindcă 
este un singur mijlocitor între Dumnezeu şi om - Hristos lisus, Care S-a dat pe Sine 
izbăvire pentru toți [| Tim 2, 5], prin împlinirea, după omenitate, în Persoana sa, a 
întregii dreptăţi dumnezeieşti; prin luarea asupra Sa a blestemului care apăsa 
asupra neamului omenesc pentru păcatele sale, prin predarea Sa de bunăvoie 
caznelor chinuitoare ale răstignirii pe cruce şi morţii pentru toţi. În Liturghie, în 
această slujire a răscumpărării şi împăcării, a iertării a toate, a rezidirii şi reunirii 


noastre se găseşte îndreptarea şi împăcarea noastră de-a pururea cu Dumnezeu, 
înnoirea, sfințirea, întărirea, îndumnezeirea, izvorul nemuririi, aici se dă de 
şaptezeci de ori câte şapte, iertare celor ce au căzut în păcat, dar se călesc şi se 
împărtăşesc cu Sfintele Taine. 


Numai în Biserică, Care este stâlpul şi temelia adevărului, omul dobândeşte 
adevărata cunoaştere de sine - despre originea, despre crearea sa după chipul şi 
asemănarea lui Dumnezeu, despre căderea şi stricăciunea sa prin păcat, despre 
retaurarea, sfinţirea, înnoirea şi împăcarea cu Făcătorul şi Legiuitorul, cu Pronia- 
torul şi Mântuitorul său. Dar fără îndrumarea Bisericii, omul, fie el cât de cultivat 
şi cu cele mai mari aptitudini cade în cele mai mari şi mai păgubitoare rătăciri, ca 
şi scriitorul nostru rus Lev Tolstoi. 


Membrii Bisericii cereşti - patriarhii, prorocii, apostolii, sfințiţii ierarhi, mucenicii, 
Cuvioşii, doctorii fără de arginţi, nebunii pentru Hristos şi toți sfinţii - sunt 
mădulare vii, care au legături vii strânse cu Biserica pământească, cu toţi ierarhii, 
cu toți sfinții slujitori şi cu toți mirenii ortodocşi. Ei ne vin în ajutor mijlocind 
pentru noi înaintea lui Dumnezeu prin rugăciunile lor, prin minunile lor şi adesea 
prin arătările lor minunate. Simţi tu, oare, omule, această legătură vie, cu cerul? 
Simţi tu, oare, această legătură, vie, cu cerul? Simţi tu, oare această legătură 
neîntreruptă a Bisericii cereşti cu Biserica pământească, mai cu seamă în timpul 
dumnezeieştilor slujbe? 


În Maica Domnului s-a sălăşluit şi sălăşluieşte în veşnicie Ochiul înţelegător şi 
atoatevăzător - Dumnezeu Cuvântul care s-a întrupat din Ea şi S-a făcut om. De 
aceea Ea, ca Maică a Atoatevăzătorului Dumnezeu ne vede Ea însăşi pe toţi; vede 
toate gândurile şi mişcările inimilor omeneşti; toată viaţa fiecărui om, de la început 
şi până la sfârşit. De aceea noi, nevrednicii robii Ei, trebuie să ne ducem viaţa în 
toată fapta cea bună şi în curăţie şi în frica lui Dumnezeu. 


În urmă cu aproape două mii de ani a pogorât pe pământ în chip omenesc din 
ceruri Cuvântul Cel Împreună fără de început cu Tatăl şi cu Duhul Sfânt, sau Fiul 
lui Dumnezeu, prin care Dumnezeu Tatăl a creat toate veacurile, nu numai pe cele 
pământeşti, stihice, ci şi pe cele cereşti, îngereşti, mai înainte de existenţa lumii 
văzute. De aceasta s-a înfricoşat tot cerul şi s-au mirat toate marginile pământului 
că Dumnezeu S-a arătat oamenilor în trup, făcând prea curatul pântece al Fecioarei 
Născătoare de Dumnezeu mai încăpător decât cerurile. Dumnezeu - Cuvântul, prin 
care s-au făcut toate, cele văzute şi cele nevăzute, Cel mai presus de tronuri, de 
stăpânii, de începătorii, de puteri şi de toate cinurile îngereşti, şi-a ales Lui şi pe 
pământ împreună-lucrători, ajutători, pe care l-a numit Apostoli, cărora le-a dat 


puteri şi atribuţii extraordinare, ca să facă tot felul de minuni: pe bolnavi să-i 
vindece, pe leproşi să-i curețe, pe draci să-i izgonească, pe morţi să-i învie şi i-a 
trimis în cetățile şi satele Palestinei, ca să propovăduiască pocăinţa (înnoirea 
duhovnicească) şi apropierea Împărăției Cerurilor. Fiului lui Dumnezeu I-a fost 
încredinţată din ceruri, mai înainte de a fi veacurile, în sfatul Treimii, o misiune 
extraordinară pe pământ: răscumpărarea, restaurarea şi înnoirea neamului omenesc 
celui căzut, care fusese menit dintru început nemuririi şi fericirii în Dumnezeu şi 
care căzuse în stricăciune şi moarte veşnică. Domnul a chemat să slujească acestei 
restaurări şi înnoiri a neamului omenesc nu pe îngerii din cer, strălucitori ca 
fulgerul (vederea lor ca fulgerul - Mt 28, 3) şi respirând numai sfinţenie şi 
dreptate, ci pe oamenii cei simpli şi mai neînvăţați, pe care EI i-a umplut cu 
înţelepciunea şi cu puterea Sa şi le-a dat putere să binevestească Evanghelia în 
toată lumea şi să prefacă lumea din temelii, scoțând-o din amorţire şi abrutizare în 
necredinţă, necurăţie şi idolatrie. Lucru cu neputinţă unor simpli muritori. Acest 
adevăr - cel mai mare dintre toate - prefacerea neamului omenesc de către nişte 
simpli pescari, lipsiți de învăţătură, lisus Hristos l-a mărturisit solemn înaintea 
norodului spunând: Te slăvesc pe Tine, părinte, Doamne al cerului şi al 
pământului, că ai ascuns toate acestea de cei prea înţelepţi şi pricepuţi şi le-ai 
descoperit pruncilor. Da, Părinte, căci aşa a fost binevoirea ta înaintea Ta [Mt 
11, 25-26; Le 10, 21]. Un asemenea “prunc” simplu, lipsit de răutate şi care a 
primit din toată inima înţelepciunea lui Dumnezeu, este şi apostolul Andrei cel 
întâi chemat de la năvoadele pescăreşti - pe care îl prăznuim la 30 noiembrie. 


Minunat este Dumnezeu întru Sfinţii Lui ! Odată cu sfârşitul fiecărui an a venit din 
nou pomenirea iernatică a marelui sfânt al lui Dumnezeu şi stâlp al Bisericii 
Ortodoxe, ierarhul Nicolae al Mirei Lichiei, făcătorul de minuni; ea se prelungeşte, 
an de an de mai bine de un mileniu şi jumătate: într-atât de slăvită, de neveştejită, 
VIE şi roditoare este amintirea sfinților lui Dumnezeu! Monumente vii ale acestui 
sfânt al lui Dumnezeu se înalță în toată lumea în nenumărate inimi ale oamenilor 
din toate veacurile, fiindcă minunile lui binefăcătoare față de oamenii care-l 
cheamă cu credinţa sunt nenumărate pe pământ şi pe mare. Prin slăvita sa 
pomenire sfântul dă mărturie cu mare glas şi în auzul tuturor despre credința 
noastră plăcută lui Dumnezeu şi mântuitoarea noastră; despre viața nemuritoare ce 
va fi şi despre dreapta răsplătire de care vor avea parte toţi oamenii, despre paza 
neclintită cu care Dumnezeun înconjoară Sfânta Biserică faţă de care sfântul lui 
Dumnezeu s-a arătat râvnitor în timpul vieţii; despre marea sa îndrăzneală în faţa 
lui Dumnezeu şi despre puterea sa de a mijloci pentru noi. Amintirea sfinților lui 
Dumnezeu trăieşte veşnic în Sfânta Biserică a lui Hristos, nu însă aşa ca amintirea 
oamenilor ce s-au proslăvit prin ceva anume în lumea aceasta, fiindcă lumea trece 
şi poftele ei, şi cine face voia lui Dumnezeu rămâne în veac |l În 2, 17]. Lumea 


imită Biserică în privinţa imortalizării amintirii bărbaţilor slăviţi şi în acelaşi timp, 
vrea să umbrească luminoasa amintire a sfinţilor, nerecunoscându-le vrednicia şi 
veridicitatea celor ce se povestesc despre ei, spunând că aceste povestiri sunt 
poveşti şi basme; dar adevărul Bisericii triumfă şi amintirea sfinţilor lui Dumnezeu 
se reînnoieşte în fiecare an, cu noi minuni binefăcătoare săvârşite de ei şi de 
sfintele lor moaşte şi icoane, iar monumentele neînsuflețite ale oamenilor lumii 
acesteia se deteriorează şi se dărâmă cu timpul şi cad în uitare. 


Oamenii mărginiţi ai veacului acestuia, mânaţi de necredinţă, trufie şi viclenie, ne 
învinuiesc pentru cinstirea sfinţilor şi icoanelor lor, acuzându-ne pe nedrept de 
idolatrie şi cum că le împodobim peste măsură; ei înşişi însă se străduiesc din 
răsputeri ca să înalțe oamenilor din lume care s-au remarcat cu ceva monumenete 
costisitoare, care nu spun nimic oamenilor neinstruiţi şi foarte puţin celor instruiți, 
fiindcă oamenii culți ştiu şi fără ajutorul monumentelor prin ce anume s-au 
evidenţiat oamenii renumiţi. Şi astfel, slăvita şi binefăcătoarea amintire a sfinţilor 
este veşnică şi neveştejită după cuvântul împăratului şi psalmistului David: Dreptul 
fi-va veşnic întru pomenire şi nu se va teme de zvonul cel rău. Este deosebit de 
folositor şi de instructiv să fie săvârşită minunata pomenire a sfinţilor, din an în an, 
în cântări şi în citiri, în sfințite şi de biruinţă slujbe, fiindcă în acest chip învie şi se 
înnoiesc în sufletele noastre chipul lor sfânt, faptele şi minunile lor, credinţa lor 
nezdruncinată, viaţa lor de după moarte, mijlocirea şi intervenţiile lor pentru noi în 
faţa lui Dumnezeu. 


Dacă cei ce se numesc creştini ar citi sau ar da ascultare în simplitatea inimii, 
povestirilor despre viaţă şi minunile sfinţilor şi ar vrea să le urmeze exemplul, după 
puteri, în viaţa lor, o! Cât de tare ar fi atunci credinţa creştinilor; cum s-ar mai 
schimba moravurile spre bine: fiindcă sfinţii au fost oameni pătimaşi ca şi noi, dar 
cât de minunat s-au schimbat prin credinţă şi prin sârguinţa lor către Dumnezeu, 
prin râvna către faptele bune, prin înfrânare, răbdare, post şi rugăciune şi prin 
faptele milosteniei. Ei s-au asemănat îngerilor şi lui Dumnezeu Însuşi, şi de aceea 
Dumnezeu i-a cinstit cu slava veşnică, slavă a minunilor şi semnelor, a vieţii fără 
de moarte. 


Sfinţii ajută şi după moarte creştinilor care trăiesc cu cucernicie pe pământ, atât 
unor persoane individuale, cât şi oraşelor şi împărăţiilor şi se arată în chip văzut 
oamenilor cucernici cu puternicul lor ajutor. 


De câte ori Sfântul ierarh Nicolae făcătorul de minuni nu s-a arătat pe pământ şi pe 
mare, în toate țările unde a fost chemat cu credinţă! Pe câţi oameni nu i-a izbăvit de 
la moarte! De câte ori nu s-au arătat cu ajutor ceresc Sfântul mare mucenic 


Gheorghe, purtătorul de biruinţă sau Sfântul Serghie din Radonej şi mulțime de alţi 
sfinți! Sfinţii ne ajută în nevoi ca şi cum n-ar fi murit ca şi cum trăiesc împreună cu 
noi. 


Minunatele arătări ale sfinţilor din lumea de dincolo de mormânt ne fac dovada 
vieţii viitoare fără de sfârşit şi a necontenitei purtări de grijă a lui Dumnezeu faţă 
de Sfânta Biserica Sa care luptă pe pământ şi ne slujesc drept puternic îndemn 
către toată fapta cea bună şi pregătire pentru viaţa viitoare. Întocmai cum în nişte 
pepiniere de pe pământ se sădesc puieţi de arbori şi flori pentru a fi răsădiţi apoi 
într-o grădină cerească, aşa şi creştinii sunt ca nişte răsaduri tinere sădite în 
Biserică ca într-o Grădină cerească care, atunci când vor ajunge la maturitate, vor 
putea fi răsădite în Grădina cerească veşnică, pentru a creşte în desăvârşire şi a 
aduce roadele vieţii veşnice şi ale fericirii veşnice. 


Biserica este edificiul minunat, prea înţelept, indestructibil al Arhitectului ceresc, 
lisus Hristos, Înţelepciunea ipostatică a Tatălui, Cel ce în chip înţelept şi atot- 
puternic a alcătuit lumea şi întreaga ierahie cerească şi pământeană. Luaţi aminte 
la alcătuirea dumnezeieştilor slujbe ale Bisericii; ce relaţii indestructibile stabileşte 
Biserica între toate acestea! În toate rugăciunile, credincioşii se adresează întâi de 
toate atotputernicului cap al Bisericii, lisus Hristos, pe care ea [Biserica] Îl roagă 
să-i miluiască fiii prin rugăciunile Preasfintei Născătoare de Dumnezeu; se 
adresează apoi cinstitelor puteri cereşti celor fără de trup, Înainte-mergătorului, 
slăviților apostoli, ierarhilor, mucenicilor, cuvioşilor şi tuturor sfinților. 


Ce puternice legături au membrii |mădularele] Bisericii cu Capul acesteia şi ce 
membri are Biserica! Oare se va clătina Înainte-mergătorul în rugăciunea sa către 
Dumnezeu ca o trestie bătută de vânt? Dar apostolii şi nebiruiții mucenici, pe care 
nu i-au plecat toate puterile iadului! Dar sfinții ierarhi şi cuvioşi, stâlpii de neclintit 
ai credinţei şi cucerniciei, care au ţinut credinţa lui Hristos îndurând prigoana de la 
eretici şi care au păstrat-o întreagă şi nevătămată! 


Citiţi rugăciunile de pocăință, stihirile şi canoanele rânduite la slujbele vecerniei, 
pavecerniţei, utreniei de fiecare zi sau cele din postul mare şi luaţi aminte cum 
alcătuitorii acestor dumnezeieşti slujbe suspină pentru mulțimea păcatelor lor şi ale 
întregii omeniri şi aceste suspine pornesc din inima omului şi firea omenirii căzute, 
citiți şi veţi învăţa necontenită osandire de sine şi pocăință sinceră cu lacrimi 
înaintea lui Dumnezeu, încercate în inimă şi înăuntrul nostru. Mulţi sfinţi au fost 
atât de porniţi împotriva trupului lor încercat de mulțimea patimilor, încât au lăsat 
cuvânt ca, după moarte, el să fie aruncat într-o baltă; iar Sfântul Ignatiei Teoforul 


dorea cu tărie ca trupul să-i fie sfâşiat şi mâncat de lei, pentru a se preface astfel 
într-o pâine curată lui Dumnezeu. 


Cântare de biruință cântând, strisând, glas înălțând şi grăind: Sfânt, Sfânt, 
Domnul Savaot, plin e cerul şi pământul de mărirea Lui (cântarea serafimilor). 


Ce biruinţă celebrează şi proslăveşte în cântare oastea îngerească? Biruinţa 
asupra şarpelui cel vechi, ucigător de oameni, asupra diavolului şi a satanei, care s- 
a ridicat împotriva Creatorului său şi alcătuirii Lui: neamul omenesc. 


Cine a obţinut această slăvită biruinţă şi cum? Mielul lui Dumnezeu, cel ce ridică 
păcatele lumii, a biruit prin Sângele Său vărsat pentru lume, prin patimile şi 
moartea Sa pentru noi, prin învierea şi înălțarea Sa la cer, fiindcă împreună cu EI s- 
a înălțat la cer intrega făptură omenească, pe care a învrednicit-o să şadă, împreună 
cu EI, de-a dreapta Tatălui. Liturghia săvârşită în Biserica Ortodoxă este cel mai 
mare triumf al dreptăţii şi milei lui Dumnezeu faţă de noi nevrednicii. Fiindcă 
ccei ce se roagă Lui din inimă, căindu-se şi împărtăşindu-se cu Sfintele Taine 
dobândesc iertarea păcatelor şi nimicesc în ei lucrarea diavolului prin puterea Celui 
ce S-a răstignit, a murit şi a înviat; de fiecare dată în ei, în sufletele lor, triumfă 
biruinţa câştigată asupra păcatelor lor, lisus Hristos. Liturgia este câmpul de luptă 
al lui Goliat, diavolul cel din vechime, cu blândul împărat David care este Hristos 
Domnul, care a venit după trup în casa lui David. Minunate sunt lucrările tale, 
Doamne, spre mântuirea neamului omenesc! Minunată înţelepciunea Ta, dreptatea, 
mila, puterea, izbăvirea şi mântuirea! Treime Sfântă, mântuieşte-ne pe noi toţi! 


În timpul Liturghiei, când o săvârşesc eu însumi, la prefacerea Cinstitelor daruri în 
Preacuratul Trup şi Sânge, ţin în mâini Sfântul Disc cu Agneţul şi Potirul cu 
Preacuratul Sânge şi mă rog Domnului pentru mine însumi şi pentru toţi; ţin pe 
rând discul şi potirul, aşa cum ţinea desfrânata cu mâinile de picioarele Domnului 
lisus Hristos, plâng pentru păcatele mele şi mă rog Lui de iertare. Cât de minunat 
este că Domnul S-a apropiat de noi, prin Sfintele Taine, că a coborât până la firea 
nostra întinată şi stricăcioasă, dându-Se pe Sine Însuşi mâncare şi băutură: 
“Mâncaţi Trupul meu şi întru credinţă vă întăriți! ” 


Cine nu este în Biserică, acela nu este cu Hristos şi nu va avea comuniune cu 
Dumnezeu nici aici pe pământ, nici acolo în cer. Cine nu merge la biserică, 
acela se răceşte faţă de Dumnezeu şi faţă de rugăciune şi se lipseşte de harul lui 
Dumnezeu. Astăzi, mândri de ştiinţa lor, savanții au devenit nepăsători faţă de 
Hristos şi față de dumnezeieştile slujbe, în timp ce în biserică se află întreaga 
bogăție harică a cuvântului evanghelic, a minunatelor rugăciuni, a de viaţă 


făcătoarelor Taine, suflul Duhului Sfânt. Adepții lui Tolstoi propovăduiesc că 
copiii, îndeosebi cei de vârsta şcolară, nu trebuie să frecventeze biserica, să se ducă 
mai bine la teatru şi la cursurile în care este răspândită învăţătura lui Tolstoi, acesta 
putând, chipurile, să risipească superstițiile, adică credinţa în tot ce este sfânt; şi 
într-adevăr adepţii învăţăturii lui Tolstoi încetează să mai frecventeze Biserica, să 
se mai spovedească şi împărtăşească. 


Timp de aproape cinci mii de ani, omenirea, prin cei mai aleşi reprezentanţi ai săi, 
a aşteptat ziua în care avea să se nască cea menită să fie Maica Domnului, 
Fecioară, precum şi acelea zile mari în care ea avea să fie dusă în templul lui 
Dumnezeu, spre a fi crescută în casa întru tot sfântă a lui Dumnezeu, ca şi ziua 
când avea să stea înaintea ei, Gavriil - căpetenie a oştilor cereşti, aducând vestea 
cea bună, plină de bucurie, minunată veste a zămislirii şi naşterii din ea a Fiului lui 
Dumnezeu, Cel mai înainte de veci. Şi ce minunată şi sfântă privelişte a fost în 
sfânta cetate a Ierusalimului atunci când părinții Preacuratei Fecioare, înde- 
plinindu-şi făgăduinţa făcută lui Dumnezeu de a rămâne acolo până la o anumită 
vârstă, pentru a învăţa Sfânta Scriptură, pentru a vorbi cu Dumnezeu şi cu îngerii şi 
pentru a deprinde lucrul de mână al femeilor! Părinţii ei au adunat la casa lor 
însoţitoare - copile curate fără prihană şi, însoțită fiind de ele, îmbrăcate în 
sărbătoare şi purtând în mâini lumânări aprinse au dus-o într-un triumf cu cântări 
sfinte la templu, iar acolo, mai-marele preoților şi prorocul Zaharia a dus-o pe ea 
solemn în Sfânta Sfintelor, unde nu intră decât arhiereul şi acela doar o dată pe an. 
A fost dusă în Sfânta Sfintelor ca una ce avea să nască Cuvântul, mai sfânt decât 
toţi sfinţii şi Care avea să deschidă porţile cerului. Aici, în templu, ea se ruga des, 
citea cuvântul lui Dumnezeu, primea hrana cerească de la înger şi stătea de vorbă 
cu el, învățând de la el tainele cereşti. De ce oare a trebuit ca Sfânta Fecioară să 
fie crescută anume în templu şi nu într-o casă de oameni obişnuiţi? Pentru că 
templul este casă a lui Dumnezeu şi locaş ceresc şi în el sălăşluieşte Dumnezeu; în 
el se afla inima şi ochii Lui, după cuvântul Scripturii, în toată vremea, ziua şi 
noaptea, în timp ce în casele oamenilor domneşte deşertăciunea şi tot păcatul. 


Copiii mei, sufăr pentru voi, până când Hristos va lua chip în voi [Ga 4, 19]. În 
sufletele voastre trebuie să ia chip Hristos, adică dreptatea şi sfinţenia, blândeţea, 
smerenia, “înfelepțiți-vă întru cele înalte, unde este Hristos ”. Icoanele lui Hristos, 
ale Maicii Domnului şi sfinţilor sunt mijloace ajutătoare prin care trebuie să-L 


facem pe Hristos să ia chip în noi şi să se întipărească în noi virtuțile sfinţilor. 


De ce nu poate creştinul să ducă o viaţă adevărată fără Biserică (casă a 
rugăciunii), fără dumnezeieştile slujbe, fără participarea la Taine? Fiindcă omul 
este ființă căzută, coruptă, întinată în păcat sau de mari şi funeste patimi, este 


prizonierul nenumăratelor sale patimi; este şi ţinta permanentă a diavolului, cel ce 
a luat în robie neamul omenesc şi care ţinteşte mereu cu săgețile sale bine ochite în 
oameni; o ființă rănită peste tot, bolnavă de păcat, urât mirositoare din pricina 
nenumăratelor sale patimi, desfrânată şi potrivnică lui Dumnezeu nu poate fii în 
comuniune cu EI, cât timp nu se pocăieşte, nu se schimbă în bine, nu se leapădă de 
păcat, nu se îndepărtează de la năravurile şi deprinderile păcătoase, dacă nu 
agoniseşte credinţă, duh de rugăciune şi pocăință, nu se împodobește cu înfrânarea, 
blândeţea, smerenia, simplitatea, predarea totală lui Dumnezeu şi Sfintelor Sale 
Biserici. Biserica noastră ne este luminătoare şi vindecătoare; în ea găsim sfințire şi 
împăcare cu Dumnezeu, îndumnezeire. 


Cine nu merge la Biserică şi la dumnezeieştile slujbe şi cine n-a auzit de economia 
lui Dumnezeu privitoare la mântuirea noastră, care n-a auzit şi nu ştie nimic de 
oamenii lui Dumnezeu cei minunaţi, sfinți şi binefăcători, acela îşi va pierde cu 
desăvârşire fizionomia morală şi nu va putea cunoaşte de ce este în stare omul când 
este umbrit de harul lui Dumnezeu, înălțându-se moral deasupra simţurilor şi 
sporind în iubire de Dumnezeu, în predarea totală Lui; cu ce virtuţi şi cu ce fapte 
de seamă se împodobeşte şi de câtă fericire se va învrednici; până la ce 
împărătească înălțime se poate urca ştiind că apostolul Pavel a fost răpit până la al 
treilea cer şi a văzut lucruri despre care nu se poate grăi, pe care ochiul omenesc nu 
le-a văzut, nici urechea nu le-a auzit, nici la inima omului nu s-au suit - iată ce a 
pregătit Domnul celor ce-L iubesc pe El. Dar voi schimonosiţi fizionomia voastră 
morală, uitaţi scopul existenţei voastre şi trăiţi în lipsa unui sens moral şi fără un 
țel, supunându-vă fără crâcnire patimilor şi poftelor. 


De ce anume se lipsesc cei ce se îndepărtează de Biserică şi de dumnezeieştile 
slujbe, de participarea la ea cu mintea şi cu inima? Se lipsesc de cele mai 
preţioase şi mai vii izvoare: de lumină duhovnicească, de însuşirea de către 
Dumnezeu, de pace, de libertatea duhului, de bucuria în Duhul Sfânt, de 
comuniunea vie cu Dumnezeu; se răcesc față de Dumnezeu, se sălbăticesc şi se 
înstrăinează de rugăciune şi de orice sfințenie, mintea şi simţurile li se invar- 
toşează, se abrutizează faţă de tot ce este spiritual şi devin incapabili să judece 
sănătos asupra celor duhovniceşti, cad în rătăciri grosolane, pierd din vedere 
adevăratul scop al vieţii, urmărind numai scopuri pământeşti, cel mai adeseori 
josnice, pătimaşe, nedemne de numele de om, îşi supun gândurile şi sentimentele 
unei condiţii josnice, devin robi ai stricăciuni. 


Biserica este izvorul cunoaşterii de sine, cel mai limpede, mai curat, mai 
desăvârşit; învăţătoarea pocăinţei şi a desăvârşirii creştine; izvorul păcii, fericirii, a 
sfintei simplităţi; învăţătoarea tuturor virtuţilor: blândeţea, smerenia, ascultarea, 


răbdarea, milostenia; izvorul oricărei cunoaşteri adevărate, al desăvârşitei 
înţelepciuni, învăţătoarea desăvârşitei vieţi comunitare. 


Biserica îl călăuzeşte pe om la adevăr, la bine, la dreptate, la toată virtutea şi 
desăvârşirea; dăruie tot ajutorul harului prin învăţătura Sa, prin Tainele, prin 
dumnezeieştile slujbe; orice suflet de creştin drept, neviclean ştie şi simte aceasta şi 
de aceea sporeşte trecând de la o virtute la alta şi se mântuieşte şi Îi mulţumeşte lui 
Dumnezeu pentru o călăuză atât de înţeleaptă, luminată de Dumnezeu care îi 
mântuieşte cu putere pe cei ce i s-au predat cu toată mintea şi inima. 


Înţelepciunea [lui Dumnezeu] s-a dovedit dreaptă din faptele ei [Mt 11, 19] din 
faptele sfinților şi drepţilor, din cele ale cetelor patriarhilor, prorocilor, ierarhilor, 
mucenicilor, cuvioşilor şi ale tuturor sfinţilor; astfel spus: minunata purtare de grijă 
(pronie) a lui Dumnezeu privitoare la neamul omenesc s-a dovedit dreaptă prin 
toate mădularele adevărate ale Bisericii lui Dumnezeu în Vechiul şi Noul 
Testament. Ideea Bisericii ca Trup, al cărei cap este Hristos străbate toate 
dumnezeieştile slujbe ale Bisericii noastre: Vecernie, Utrenie, Liturghie, tot 
ciclul anual al slujbelor dumnezeieşti, cele obişnuite şi cele de sărbătoare sau de 
post, toate Tainele Sfintei noastre Biserici, toate legiuirile bisericeşti, toate 
Sinoadele Ecumenice şi locale şi canoanele lor, toată conducerea bisericească. 


În ce tagmă sfântă, măreaţă şi vrednică de cinstire ne-a aşezat Domnul încă de la 
naşterea noastră, făcându-ne mădulare ale sfintei, apostoleştii şi soborniceştii 
noastre Biserici! Mulţi însă, prin marea lor necredinţă şi printr-o viaţă vicioasă, 
lipsită de căință, s-au făcut nevrednici de această tagmă, necredincioşi, 
nerecunoscători, răi, trufaşi, dispreţuitori, nesupuşi, fii văzuţi ai celui viclean. 


Pentru a ne aduce aminte mereu că suntem creştini ortodocşi că alcătuim Biserica 
pământească şi suntem un trup cu Biserica cerească sau cu sfinții bineplăcuţi lui 
Dumnezeu - le zugrăvim chipurile şi ne închinăm acestora, cinstindu-le prin cădire 
cu tămâie şi aprinzând înaintea lor lumânări şi candele; prin aceasta închipuim 
aceea că ei sunt o bună mireasmă, plăcută lui Dumnezeu pentru sfinţenia şi 
dreptatea vieţii lor şi că ei au devenit pentru noi lumină duhovnicească, că ei au 
intrat în lumina cea neînserată din cer, că văd prea luminata Faţă a Domnului şi că 
mijlocesc pentru mântuirea noastră veşnică. Nu-i facem dumnezei, ci le dăm 
cinstea ce li se cuvine ca unor apropiaţi şi prieteni ai lui Dumnezeu, îi cinstim 
potrivit dorinţei lui Dumnezeu exprimată în cuvântul Său, îi chemăm în rugăciunile 
noastre; dar Numele lui Dumnezeu, care este mai presus de orice alt nume, îl 
chemăm ca pe un Creator, Atotţiitor şi Dumnezeu, prin Care trăim, ne mişcăm şi 


ne mântuim, ne luminăm şi căpătăm tărie, în care avem pace, libertate, îndrăzneală, 
putere, îndumnezeire şi mântuire. 


Fericit cel ce are sămânţa sa în Sion şi neamuri în Ierusalim [Îs 31, 9], adică acei 
sfinți pe care îi cinsteşte cu osârdie şi a căror viaţă o imită. Sfânta Biserică îi 
cinsteşte în fiecare zi ca pe nişte stâlpi şi temelii ale credinţei, învățându-i şi pe 
credincioşi aceasta (să-i cinstească). 


Ne interesează, oare, marile praznice creştine sau acele fapte de cea mai mare 
însemnătate săvârşite de Domnul pentru noi, pentru a noastră mântuire, pentru a ne 
ridica din păcat, din blestem, din chinul cel veşnic? În minunata sa purtare de grijă 
privitoare la neamul omenesc, Domnul ni se înfăţişează ca un Părinte şi ca un drept 
Judecător, ca un Doctor priceput, ca un Artist înţelept, ca un Începător al 
nevoinţelor, ca un Atlet atotputernic şi de nebiruit, ca un dătător de lumină şi 
Luminător, ca o Căpetenie a oştirii Sale duhovniceşti, ca un Gospodar al viei şi 
țarinei Sale, ca un Mântuitor al neamului omenesc cel căzut, ca un Arhitect prea 
înţelept, ca un Topitor, ca un iscusit Modelator şi Olar, ca un Giuvaergiu sau 
Șlefuitor de nestemate. Viaţa noastră e un mare semn de întrebare, o enigmă, a 
cărei rezolvare deplină se află numai dincolo de mormânt. Sărbătorile creştineşti ne 
oferă explicația faptelor măreţe şi minunate ale lui Dumnezeu, fapte ale mântuirii 
neamului omenesc de păcat, de blestem, de moarte. 


Trebuie să reflectăm adânc asupra praznicelor Domnului şi să le descoperim 
înţelesul şi ce a voit Dumnezeu să ne transmită prin ele cu privire la noi. Astfel, în 
praznicul Întâmpinării Domnului de către dreptul Simeon, Făcătorul legii se arată 
El Însuşi Împlinitor al legii Sale şi se aduce după lege la templul Tatălui ceresc şi 
Lui Însuşi, aducând în acelaşi timp pentru sine ca jertfă două turturele şi doi pui de 
porumbel; aceasta este pentru noi o lecţie cum că trebuie să păzim cu tărie şi să 
împlinim legile lui Dumnezeu. Prin toată viaţa Sa, Domnul ne învaţă să ne 
supunem stăpânirilor rânduite de Dumnezeu; înaintea naşterii Sale, EI a binevoit ca 
odată cu Maica Sa şi cu Iosif, tatăl său văzut, să se înscrie ca supus al Cezarului; El 
a plătit dajdie Cezarului şi ne-a învăţat să ne supunem stăpânirii, să dăm lui 
Dumnezeu ce este al lui Dumnezeu şi cezarului ce este al cezarului. 


Ii mulţumesc Domnului meu lisus Hristos că m-a învrednicit pe mine, netrebnicul, 
şi în acest an să întâmpin ziua de bucurie şi de mântuire a toată lumea a Sfintelor 
Paşti! 






Deşteaptă-te cel ce dormi şi te scoală din morţi şi te va lumina Hristos [Ef 5, 14]. 
E vorba despre deşteptarea creştinilor din somnul păcatului şi învierea duhov- 
nicească din morţi? Cine prăznuieşte Învierea Domnului numai după trup, nu şi 
după duh şi cine nu înviază lăuntric el însuşi din somnul păcatului şi al morţii, 
acela nu dobândeşte nici un folos din prăznuirea Învierii Domnului. Învierea lui 
Hristos trebuie să învie sufletele care omorâte de păcate (de mândrie, desfătare 
trupească, invidie, iubire de arginţi, nesupunere, curvie, încăpățânare, neascultare 
şi altele). 


Noi, creştinii ortodocşi suntem Casa lui Dumnezeu, Biserica lui Dumnezeu cel viu: 
de aceea trebuie să ştim cum să petrecem în casa lui Dumnezeu care este Biserica 
Dumnezeului Celui Viu || Tim 3, 15]. Cu Dumnezeu, cu Maica Domnului, cu 
îngerii, cu toți sfinții, stăm de vorbă în biserică, în timpul dumnezeieştilor slujbe, 
ca şi când ar fi de faţă lângă noi, ca nişte apropiaţi ai noştri, care ne văd şi ne 
ascultă, care ne vin în ajutor, iar noi îi proslăvim şi le mulţumim. 


II. Despre Biserică, locaş de închinare 


Biserica este chipul acelui cort al lui Dumnezeu cu oamenii pe care i-a văzut 
Sfântul loan Teologul într-o vedenie, când a auzit din cer spunându-i-se cu mare 
glas: Iată cortul lui Dumnezeu este cu oamenii şi El va sălăşlui în ei şi ei vor fi 
poporul Lui şi Însuşi Dumnezeu va fi cu ei [4p 21, 3]. 


Intrând în biserică, în timpul dumnezeieştilor slujbe sau când nu se slujeşte, 
intraţi ca într-o lume deosebită, care nu se aseamănă cu cea văzută: 

V vedeţi în Sfintele icoane feţele unor oameni care au trăit cândva pe pământ 
şi care s-au proslăvit printr-o viață minunată, sfântă, limpede văzătoare, 
făcătoare de minuni, prin nevoinţele unei uimitoare iubiri faţă de Dumnezeu 
şi de oameni, prin nevoinţele rugăciunii, înfrânării, curăţiei, muceniciei, 
răbdării, carităţii; 

V vedeţi chipul Preacuratei Sale Maici - Fecioară, minune de curăţie, de 
dragoste de oameni, milostivire, blândeţe, smerenie, răbdare, predare lui 
Dumnezeu, 

Y vedeți chipurile sfinţilor care au bineplăcut lui Dumnezeu: apostoli, proroci, 
ierarhi, mucenici, cuvioşi şi tot neamul sfinţilor, de tot rangul şi starea parte 
bărbătească şi parte femeiească şi care nu încetează până astăzi să 
uimească lumea cu tăria credinţei lor, cu nevoinţele abnegaţiei, înfrânării, 
curăţiei, răbdării, blândeţii şi nerăutăţii, ale iubirii lor fierbinţi, neştirbite şi 
nemicşorate faţă de Dumnezeu şi de omenire, care şi-au omorât patimile şi 
şi-au biruit propria natură, dobândind biruinţa supra cumpliţilor vrăjmaşi, 
văzuți şi nevăzuţi, ai neamului omenesc; care au săvârşit toată virtutea şi au 
primit cununile biruinţei, cununile slavei veşnice, din mâna Începătorului 
tuturor nevoinţelor, Domnul nostru lisus Hristos. 

Y Pe lângă toate acestea, mai vedem în biserică prestolul [altarul] lui 
Dumnezeu, pe care se află cartea Legământul lui Dumnezeu, veşnicul 
legământ care ne-a lăsat nouă oamenilor legământul iubirii, al sfinţeniei şi 
a toată faptă bună; 

V vedeţi pe prestol în spatele lui arma şi stindardul mântuirii noastre şi 
deopotrivă semn al nemăsuratei iubiri a lui Dumnezeu faţă de lume, semn 
al învierii şi al vieţii veşnice - Crucea Fiului lui Dumnezeu, pe care s-a 
săvârşit izbăvirea noastră de veşnică mânie şi pedeapsă a lui Dumnezeu, 
care ne-ar fi lovit neapărat fără jertfa pe cruce. 


Iar stând la vremea slujbelor dumnezeieşti, ce auziţi cel mai des? Proslăviri scurte 
şi adeseori repetate aduse lui Dumnezeu pentru nemăsurata Sa iubire de oameni, 
pentru bunătatea, milostivirea şi mărinimia Sa, pentru Împărăția Sa netrecătoare şi 


neclătinată, pentru puterea şi slava Sa veşnică; auziți deseori cuvinte precum: 
înviere, nemurire sau viaţa veşnică a omului; auziţi cuvinte despre înomenirea şi 
vieţuirea pe pământ a veşnicului Fiu al lui Dumnezeu, despre nemărginita, 
părinteasca Lui iubire faţă de oameni; auziţi învăţătura Lui, viaţa, minunile şi 
poruncile Sale, viaţa şi slava veşnică dăruite celor ce le îndeplinesc. 


În cuvintele şi în actele sfinţilor Lui slujitori vedeţi minunata, dumnezeiasca Cină 
de Taină, în timpul căreia a fost întemeiată cea mai mare, mai sfântă şi mai 
mântuitoare taină a împărtăşirii cu preacuratul Său Trup şi Sânge; parcă vedeţi 
pătimirea Lui pe cruce, în mâinile preotului încrucişate în chipul crucii, aşijderea 
moartea Sa pe cruce, punerea în mormânt (vohodul mare), învierea şi înălțarea la 
cer; auziți cuvinte despre minunatele nevoinţe (lupte) de credință, speranţă şi 
iubire, ale nenumăratei mulțimi a sfinților care au bineplăcut lui Dumnezeu şi care 
au arătat prin ei înşişi întreaga lucrare mântuitoare a credinţei lui Hristos, care i-a 
preschimbat, i-a curăţit, i-a întărit în nevoinţele virtuţii, 1-a făcut să se nască din 
nou, să trăiască în Dumnezeu, i-a înnoit, i-a sfinţit, i-a dus la viaţa veşnică. 


În lume vedeţi şi auziţi doar lucruri pământeşti, trecătoare, fragile, păcătoase, 
stricăcioase, care nu sunt în stare să aducă un folos veşnic, esenţial, pemanent, o 
desfătare veşnică; în biserică, dimpotrivă, vedeţi şi auziţi lucruri cereşti, netre- 
cătoare, veşnice, sfinte, aici auzul vostru se umple cel mai adesea cu cuvinte despre 
lumea cealaltă, o împărăție a dreptăţii veşnice, a iubirii, împărăţia tinereţii veşnice, 
a frumuseţii şi fericirii întru Dumnezeu şi cu Dumnezeu; în lume nimic nu poate 
potoli setea arzătoare, chinuitoare a sufletelor noastre, fiindcă, potrivit firii sale, 
sufletul îşi doreşte o mâncare şi o băutură nestricăcioasă, pe potriva sa; în biserică 
se potoleşte toată foamea şi toată setea sufletească în chipul cel mai desăvârşit; 
fiindcă în biserică este izvorul mântuirii; acolo se află izvorul cel mai curat al 
Cuvântului mântuitor al lui Dumnezeu, care stinge toată setea sufletului; acolo 
este harul lui Dumnezeu, care se revarsă din belşug în suflet, prin Sfintele taine. 


In lume totul este vremelnic, trecător, ca un fum şi ca un abur; în biserică e 
veşnicia pentru care a fost creat omul; în lume e deşertăciune şi păcat, în biserica 
adevăr şi dreptate. 


În biserică aflăm închipuirea acelor persoane, obiecte, evenimente, prin care 
Biserica îşi aduce aminte, cheamă şi prăznuieşte, atât zilnic, cât şi săptămânal şi 
anual, sau chiar la anumite ore ale fiecărei zile: feţele Domnului şi ale Maicii lui 
Dumnezeu, chipul făcătoarei de viaţă Cruci, coborârea de pe cruce şi punerea în 
mormânt a  Preacuratului Trup al Domnului (antimisul); închipuirea 
evenimentelor celor douăsprezece praznice împărăteşti; feţele  Înainte- 


mergătorului, ale aposto-lilor, ierarhilor, mucenicilor, cuvioşilor, îndeobşte ale 
tuturor Sfinţilor care s-au proslăvit prin virtuţi prin care S-au asemănat lui 
Dumnezeu, care au împodobit şi întărit Biserica prin scrierile şi viaţa lor şi care 
ne-au lăsat o prea frumoasă pildă de credinţă, speranţă şi dragoste creştinească, 
şi care sunt în general cei mai mari binefăcători ai omenirii. 


Focul lumânărilor şi candelelor aprinse, precum şi cădelniţa cu cărbuni aprinşi şi 
cu tămâie binemirositoare slujeşte pentru noi ca şi chip al focului duhovnicesc, al 
Duhului Sfânt, pogorât în chip de limbi de foc asupra apostolilor, mistuind 
întinăciunea păcatelor noastre, luminându-ne mintea şi inima, înflăcărându-ne 
sufletele cu flacăra iubirii de Dumnezeu şi a unora faţă de alţii; focul în faţa 
Sfintelor icoane ne readuce în minte înflăcărata iubire față de Dumnezeu a sfinților, 
pentru care ei au urât lumea, toate amăgirile ei şi toată nedreptatea ei, ne aduce 
aminte că trebuie să-l slujim lui Dumnezeu, să ne rugăm Lui cu duh înflăcărat, care 
de cele mai multe ori ne lipseşte, fiindcă inima ni s-a răcit. Astfel, în biserică, totul 
este spre învăţătură, nu există nimic de prisos, inutil. 


Când intraţi în biserică, lăsaţi în urmă pământul, pătrunzând într-un cer pământesc; 
lăsaţi timpul şi intraţi în veşnicie, fiindcă auziţi necontenit cântări de slavă şi de 
mulțumire lui Dumnezeu, cereri către Dumnezeu şi deasa repetare a unor cuvinte 
ce exprimă veşnicia lui Dumnezeu şi care cheamă veşnicia începând prin cuvintele 
cântărilor: Că Ție slavă înălțăm: Tatălui şi Fiului şi Sfântului Duh, acum şi pururea 
ŞI în vecii vecilor. 


Într-adevăr, celor ce cred în isus Hristos le este făgăduită viaţa veşnică şi li se dă 
această viaţă veşnică, iar ei începând încă de aici de pe pământ doxologia 
veşnicului Dumnezeu, ÎL vor proslăvi cu vrednicie şi cu dreptate şi în veacuri fără 
de sfârşit, fiindcă moartea lor va fi doar un somn, în timpul căruia sufletul va fi viu 
şi după ea îl va slăvi de-a pururi, împreună cu Tatăl şi cu Duhul Sfânt, pe lisus 
Hristos Care a călcat moartea noastră cu moartea Sa. Viu va fi sufletul meu şi Te 
va lăuda şi judecăţile Tale îmi vor ajuta mie [Ps 118, 175]. 


În general, atunci când intraţi în biserică şi auziţi pe sfinţii slujitori, pe citeţi, pe 
cântăreţi, înălţând lui Dumnezeu ca din partea poporului laude, mulțumiri şi cereri; 
aceasta este un lucru care înrâureşte plin de învățăminte, ziditor, emoţionant, 
mântuitor asupra tuturor sufletelor cu adevărat cucernice. Aici, cu o gură şi cu o 
inimă, toţi slăvesc şi cântă prea cinstitul şi de mare cuviinţă nume: al Tatălui şi 
Fiului şi al Sfântului Duh. Rugându-se neîncetat Biserica e o mare putere 
dumnezeiască, care a biruit legiunile demonilor şi poate să-i ceară lui Dumnezeu 
tot darul cel desăvârşit, tot ajutorul, toată ocrotirea, izbăvirea şi mântuirea. De 


aceea fericiţi sunt cei ce vin la Biserică şi se roagă cu inimă curată: cu ei este 
Dumnezeu şi nu se vor lipsi de tot binele [Ps 33, 10]. Vai de cei ce lasă adunarea 
credincioşilor din biserică; cu ei este diavolul; ei sunt prinşi în cursa lui pentru a-i 
face voia [2 Tim 2, 26]. 

Folosul, însemnătatea bisericii şi nevoia de a cunoaşte sfinţita limba slavonă. În 
biserică fiecare găseşte după nevoia lui: 

aici e scăparea de deşertăciunea şi de viforul grijilor vieţii; 

aici e limanul liniştitor al sufletelor care caută mântuirea, 

aici e hrana şi băutura nestricăcioasă pentru suflet; 

aici e lumina, luminarea oricărui om care vine în lume; 

aici e aerul curat, duhovnicesc, 

aici e izvorul de apă curgătoare spre viaţa veşnică [În 4, 14]; 

aici se împart darurile Duhului Sfânt; 

aici e curățirea sufletului. 


0 00016, 00 


Citirea şi cântarea în biserică se săvârşesc într-o limbă sfântă; toți creştinii drept- 
măritori trebuie să o înveţe, ca să poată înţelege dulcile spuse ale maicii lor, care îi 
creşte şi-i învaţă pe copiii săi pentru cer, pentru viaţa veşnică. Se întâmplă însă ca 
maica să le vestească copiilor săi cuvintele adevărului, mântuirii şi înţelepciunii şi 
ei să n-o poată înţelege, ca şi când le-ar vorbi într-o limbă străină. 


Y Aici, în biserică, omul descoperă adevărata nobleţe a sufletului său, prețul 
şi scopul vieţii, menirea lui; 

V aici i se dezmeticeşte sufletul din năuceala deşertăciunilor şi patimilor 
vieții; 

Y aici îşi descoperă destinul vremelnic şi veşnic; 

Y aici îşi cunoaşte amara şi adânca sa cădere şi stricăciune prin păcat; 

V aici i se descoperă Mântuitorul şi mântuirea noastră, mai cu seamă în 
Sfintele şi de viaţă făcătoarele Sale Taine, 

Y aici i se face cunoscută adevărata sa relaţie cu Dumnezeu, cu semenii, cu 
familia, cu societatea în care trăieşte. 


Biserica este cerul pe pămâni, locul celei mai strânse uniri cu Dumnezeirea; 


şcoala cerească, care îi creşte pe creştini pentru cetăţenia cea cerească, care îi 
învaţă vieţuirea cerească, comportamentul ceresc; este pridvorul cerului, locul 
rugăciunii, mulțumirii şi doxologiei obşteşti înălțate lui Dumnezeu Cel în Trei 
Ipostase, Creatorul şi păstrătorul a toate, locul unirii cu Sfinţii Îngeri. 


Ce-ar putea fi mai de cinste şi de onoare ca biserica? Nimic. În dumnezeieştile 
slujbe, sunt înfăţişate ca într-o schiță sinoptică destinele neamului omenesc, de la 
început şi până la sfârşit; dumnezeieştile slujbe - sunt alfa şi omega destinelor 
lumii şi omului. 


Aici este şcoala pocăinţei, a împăcării omului cu Dumnezeu; de aceea auzim aici 
atât de des strigătul de căinţă al păcătosului smerit: “Doamne miluieşte!” - fiindcă 
acesta este strigătul celui ce se căieşte: “Dă Doamne!” este glasul celui sărăcit de 
păcat; Ajută-ne Doamne, căci am sărăcit foarte, ca degrabă să ne învrednicim de 
bunătăţile Tale. 


Chipul Mântuitorului, ca prototip al nostru, ca model al nostru în viaţă, sta pe 
primul loc lângă uşile împărăteşti; vine la rând Preacurata Sa Maică în partea 
stângă, fiindcă prin ea am fost îndumnezeiţi şi am fost duşi în Rai. 


Cum trebuie să ne purtăm întotdeauna în biserică în timpul dumnezeieştilor 
slujbe? Cu credinţă, cu cucernicie, cu frică de Dumnezeu, deoarece suntem în 
casa lui Dumnezeu, unde neîncetat, ziua şi noaptea Sunt ochii şi inima lui 
Dumnezeu, unde Dumnezeu cu mii de ochi mai strălucitori decât soarele îi vede 
pe cei ce vin la biserică, pe cei ce se roagă şi pe cei ce nu se roagă, răsplătindu-i 
pe cei râvnitori cu pace şi iertarea păcatelor şi pedepsindu-i pe cei nerâvnitori 
prin lipsirea de harul Său. 


Creştinul însuşi este un templu al Duhului Sfânt şi se cuvine să fie sfânt cu sufletul 
şi trupul, să vină în biserica lui Dumnezeu pentru sfințire, luminare, mângâiere. 
Slujind lui Dumnezeu pe pământ, în biserica pământească, ne pregătim pentru a 
sluji lui Dumnezeu în ceruri. Acolo ÎL voi slăvi pe Domnul în vecii vecilor; aici 
însă, în timp, voi pricepe prin a-l proslăvi puterea Sa (din stihurile pentru muce- 
Nici, de la canonic). 


Este oare, pe pământ loc mai înalt, mai luminos, mai binefăcător decât biserica 
lui Dumnezeu? Nu! Fiindcă în ea este prestolul lui Dumnezeu, în ea se săvârşesc 
înfricoşătoarele Taine, în ea estre înnoirea; 

aici e pogorârea Duhului Sfânt, 

aici e arătarea Treimii în de viaţă făcătoarele taine, 

aici este înnoirea şi îndumnezeirea noastră, 

aici este rugăciunea necontenită a Bisericii pentru noi, atât cât timp suntem 
în viață cât şi după moarte; 

aici ni se ridică povara păcatelor; 

aici ni se dezleagă păcatele, 

Y aici e rugăciunea cu un singur suflet şi obştească; 
Y aici este mângâierea Duhului Sfânt, 
Y aici este întărirea şi încingerea cu o putere mai presus de noi, neputincioşii. 


Cât de mult iubea casa lui Dumnezeu de Dumnezeu purtătorul împărat şi proroc 
David! Cât de mult o iubea şi Mântuitorul nostru, Hristos Domnul, în zilele 
trupului Său! Dar Maica Domnului, care a fost crescută în ea, în Sfânta Sfintelor! 
Cât de mult iubeau apostolii casa lui Dumnezeu! 


Ne rugăm toţi în fiecare zi sau în zilele de duminică şi sărbătoare în biserică? Nu! 
Toţi cei ce se roagă cu sârguinţă primesc însă de la Dumnzeu mare şi bogată milă, 
milostivire, iertarea păcatelor pentru Jertfa cea nesângeroasă, adusă pe altar, 
sfințire, izbăvire de întristare, pace în suflet, întărire în credinţă şi în tot lucrul bun. 
Este oare cu putință să părăsească cineva casa lui Dumnezeu, Părintele îndurărilor 
şi Dumnezeu a toată mângâierea | 2 Co 1, 3], de la Care vine de sus, toată darea 
cea bună [lac 1, 17]? Atunci de ce oare mulţi nu merg la biserică, iar alţii merg 
foarte rar? De ce fug de biserică? Ce spuneţi de copiii care fug din casa 
părintească? Cei ce intră în biserică şi stau în ea în timpul dumnezeieştilor slujbe 
au nevoie de auz duhovnicesc. Cine are urechi de auzit, să audă [Mt 13, 9], zice 
Domnul. Fără auz duhovnicesc, slujba poate să rămână neroditoare pentru suflet; 
este nevoie de înţelegere duhovnicească, de o inimă curăţită de patimile vieţii prin 
pocăință. 


Toate însuşirile lui Dumnezeu se fac cunoscute în noi înşine: sfinţenia, dreapta 
judecată, atoatevederea, bunătatea şi a toate fericirea le cunoaştem cel mai bine cu 
inima. Căci Dumnezeu este cel ce lucrează în voi şi ca să voiţi şi ca să săvârşiţi 
după a Lui bunăvoință [Flp 2, 13]. În omul drept Dumnezeu trăieşte ca într-o casă a 
Sa. Nu ştiţi, oare, că voi sunteţi temple ale lui Dumnezeu şi că Duhul lui 
Dumnezeu viază întru voi? [1 Co 3, 16]. 


Creştinul fără biserică este ca peştele fără apă. Nu poate duce o viaţă adevărată: 
biserica este elementul său. 


Lângă uşile împărăteşti se află întotdeauna icoana Maicii Domnului, pentru că Ea, 
prin rugăciunile Sale către Fiul lui Dumnezeu deschide porțile Impărăției neamului 
omenesc, care o fericeşte. 


Perdeaua care desparte altarul de naos închipuie acoperirea tainelor şi în acelaşi 
timp, perdeaua dintre lumea de aici şi lumea de dincolo, în care multe lucruri 
rămân pentru noi ascunse; perdeaua dintre cer şi pământ. 


Buna-mireasmă a bisericii care vine din căditul tămâierii ne aduce aminte mereu că 
sufletele şi trupurile noastre - temple nezidite de mână omenească - trebuie să 
reverse necontenit buna-mireasmă a harului Duhului Sfânt şi a virtuţilor: curăţia, 
sfințenia, blândeţea, smerenia, nerăutatea, simplitatea, sinceritatea, iubirea de 
dreptate, ascultarea, milostivirea. 


Nicăieri ca în biserică nu ne putem scruta pe noi înşine mai adânc, mai sincer, mai 
deplin, fiindcă aici este prezent în chip deosebit Dumnezeu, Cel ce ne mântuieşte; 
aici lucrează în chip deosebit harul Său; aici cu ajutorul bisericii, al rugăciunilor, 
citirilor din Sfintele Scripturi, mai cu seamă din Psaltire şi din cântările bisericeşti - 
stihiri şi canoane - omul îşi cunoaşte toată goliciunea sa, adânca-i cădere şi 
putreziciunea, neputinţa, sărăcia, blestemăţia, extrema sa păcătoşenie, dar şi 
milostivirea fără de sfârşit a lui Dumnezeu, dreptatea şi sfinţenia lui Dumnezeu, 
necuprinsa Sa înţelepciune şi atotputernicie. Aici, mai mult ca oriunde omul este 
încercat de un adânc simțământ de umilinţă cu lacrimi; aici este locul mai potrivit 
ca în nici unul altul de a ne împăca cu Dumnezeu, pe Care Îl mâniem în fiecare 
ceas. 


Da, Sfintele rugăciuni din biserică îl aduc lesne pe om la cunoaşterea de sine, îi 
store lacrimi de umilinţă, îi potolesc patimile, îi revarsă în suflet pace şi bucurie, 
sădesc în el iubire reciprocă, duh de unire, blândeţe, smerenie, înţelepciune, 
înfrânare, credință, nădejde şi iubire. Nimeni altul nu-l poate creşte într-o 
asemenea măsură pe om pentru cer, pentru Dumnezeu, ca biserica. Ea este cel mai 
bun pedagog. De aceea profitați şi agonisiți cât mai mult din ceea ce oferă ea: 
duhul rugăciunilor bisericeşti, duhul sfinţeniei, blândeţii, dreptăţii, iubirii; duh 
ceresc. 


Iubeşte biserica din tot sufletul; fii cucernic în ea, fiindcă din ea izvorăşte viaţa 
(a, Sfinţirea ta, puterea ta, ajutorul tău, slava ta, cinstea ta, din ea izvorăşte viaţa 
veşnică: aici este toată comoara ta duhovnicească. Lumea pe care o iubeşti, 
căreia i te închini, este o înşelătoare şi păcătoasă, Stricăcioasă, repede trecătoare, 
iluzorie, vicleană şi mincinoasă. 


Când vi la biserică creştine, vi la însuşi Izvorul vieţii, vino deci cu credinţă, cu 
smerenie, cu inimă deschisă, cu frică. 


Fiind creat de Dumnezeu, sufletul trebuie să slujească neapărat Fiinţei supreme, 
atotdesăvârşite, de la Care a primit totul: viaţă, suflare, minte, voie liberă, inimă; în 
aceasta este viaţa, desăvârşirea, puterea, desfătarea şi fericirea lui. În caz contrar, el 
va sluji duhului vicleniei şi răutăţii sau poftelor şi patimilor lui, fiindcă nu poate 
rămâne fără lucrare, ca unul ce este o ființă spirituală, activă şi dacă doreşte aşa va 
sluji pieirii şi degenerării sale, chinului său veşnic. Sau va sluji lui Dumnezeu sau 
va sluji, inevitabil, păcatului: diavolul nu doarme. 


Casa Mea este casă de rugăciune [Lc 19, 46]. Venind la biserică, parcă am intrat 
în cer, parcă am lăsat în urmă tot ceea ce e lumesc; cel puţin, într-o asemenea 
stare ar trebui să intrăm în biserică. Acasă la noi, atenţia ne este distrasă de la 
rugăciune de o sumedenie de lucruri; la biserică însă, totul ne respiră evlavie şi 
rugăciune: şi prestolul lui Dumnezeu şi feţele Domnului şi ale sfinţilor, şi chipul 
de viaţă făcătoarei Cruci, şi Evanghelia de pe prestol şi uşile împărăteşti care 
duc în altar şi în acest cer pământesc şi însuşi aspectul altarului ca loc mai înalt 
decât celeleate părţi ale bisericii şi citirea şi cântarea, căditul, lumânările şi 
candelele aprinse, şi preoţii - înfăţişarea preoților îmbrăcaţi în sfintele odăjdii - 
totul, absolut totul, respiră evlavie şi rugăciune; totul îţi spune că te afli în 
locaşul sfânt al lui Dumnezeu, faţă în faţă cu Dumnezeu Însuşi. 


Candelele şi lumânările aprinse în faţa icoanelor înseamnă că Domnul este lumina 
cea neapropiată şi focul care îi pârjoleşte pe toţi păcătoşii care nu se căiesc, dar 
pentru cei drepţi acest foc este curățitor şi dătător de viaţă; mai înseamnă că Maica 
Domnului este Maica Luminii şi ea însăşi cea mai curată, netrecătoare, lumină 
luminând lumii întregi, că ea este rugul care arde şi nu se mistuie şi care a primit 
intru ea focul cel nemistuitor al Dumnezeirii, tronul de foc al Celui Atotputernic, 
focul mistuitor pentru cei necuraţi şi dătător de viaţă pentru cei bine cinstiţi; mai 
înseamnă că sfinții sunt făclii care luminează lumi întregi prin credinţă şi prin 
virtuțile pe care le-au săvârşit toţi; că ei sunt, deopotrivă, foc mistuitor pentru cei 
ce nu-i cinstesc: fiindcă Duhul Sfânt Care-i luminează cu luminarea veşnică şi 
Care sălăşluieşte nedespărţit întru ei este Foc. Astfel, omule păcătos, tremură în 
faţa chipurilor sfinţilor din pricina păcatelor tale şi teme-te să nu iasă din ele foc 
mistuitor şi cinsteşte-le feţele după cuviință ca pe nişte chipuri sfințite ale lui 
Dumnezeu Însuşi, ca pe nişte prieteni şi robi necredincioşi ai Săi. Prin aceasta vei 
dobândi folos pentru tine însuţi: dacă îi vei cinsti cu sârguinţă şi îţi vei aduce 
aminte de viaţa şi nevoinţele lor, tu te vei asemăna în credinţă, nădejde, dragoste, 
înfrânare, viaţă curată, în blândeţe, smerenie, nerăutate, compasiune, 
milostivire, supunere voii lui Dumnezeu. 


Biserica este împărțită în trei părți: aceasta pentru a se arăta că în ea se aduce 
neîncetat jertfă de mulțumire pentru sfinți precum şi jertfe de milostivire pentru cei 
vii de pe pământ şi pentru cei răposaţi, aflaţi în locaşurile de întuneric. 


Biserica este pridvorul cerului şi al Raiului, ca şi cum ar fi cerul însuşi. Fiindcă în 
ea se află prestolul (tronul) lui Dumnezeu, slujirea îngerilor, deasa pogorâre a 
Sfântului Duh, săvârşirea cereştilor, de viaţă făcătoarelor şi înfricoşătoarelor Taine, 
curățirea de păcate, darea sfinţeniei, împărtăşirea cu dumnezeiescul Trup şi Sânge, 
ridicarea la cer şi îndumnezeirea celor născuţi pe pământ. 


Templul Legii celei Vechi era măreț şi sfânt, dar încă mai măreaţă şi mai sfântă 
este Biserica Noului Testament, fiindcă 

— acolo Domnul Se arată în chip de stâlp de nor şi de foc, 

— iar aici El este văzut, pipăit şi gustat în ființa Sa divino-umană, în însăşi 
Fiinţa Lui. 

=> Acolo era cortul Mărturiei, cu locul de curăţire, cu mana, cu tablele legii, 
cu toiagul, ca şi chipuri ale celor viitoare; 

= aici este Însăşi pâinea cea cerească - Hristos; aici este dumnezeiasca Evan- 
ghelie, aici este Crucea de viaţă făcătoare; 

— Muntele Sinai era înfricoşător la pogorârea lui Dumnezeu şi înfricoşătoare 
erau semnele prezenţei lui Dumnezeu: tunete, fulgere, cutremur, sunet de 
trâmbiţă, înfricoşător era şi cortul din care ieşea focul care îi răpunea pe 
cei nesupuşi. 

=> Înfricoşătoare este şi biserica creştină, nu însă prin tunete şi trăsnete, ci 
prin înfricoşătoarele Taine ale lui Hristos - Dumnezeu văzute şi pipăite şi 
care sunt o venire şi o prezenţă personală a lui Dumnezeu Însuşi prin focul 
dumnezeiesc al Duhului Care se pogoară asupra darurilor ce sunt puse 
înainte. 


O, cu câtă cucernicie trebuie să intrăm şi să ne rugăm în biserică, noi toţi, dar mai 
cu seamă noi, cei ce ne apropiem de prestolul lui Dumnezeu, cei ce săvârşim şi 
facem uz de asemenea Taine; cu ce suflet trebuie să ne rugăm! 


Locaşul bisericii este pentru creştin un focar de lumină, de har, de pace, de viaţă 
dumnezeiască, de sfințire şi de sfinţenie, de înnoire sufletească şi trupească, de 
putere şi de înţelepciune duhovnicească. Aici circulă neîncetat curenţii vieţii 
dumnezeieşti; aici curge izvorul nemuririi; aici sunt potirul şi pâinea vieţii; intră, 
pregăteşte-te, găteşte-ți sufletul şi gustă din pâinea vieţii veşnice şi bea băutura, 
Sângele lui Dumnezeu, izvor al vieţii cereşti celei fără de moarte; leapăde-te de 


toată fărădelegea ta şi de duhoarea păcatului şi înnoieşte-te, după cum ţi-i voia; 
celui ce crede şi doreşte din toată inima totul îi este cu putinţă; goneşte de la tine 
întunericul patimilor şi luminează-te cu lumina cea luminoasă, pururea-fiitoare a 
Treimii celei în trei străluciri; soarbe putere dumnezeiasca; inarmează-te cu arme 
duhovniceşti; fii gata de orice, pe măsura biruinţei fiecăruia. la tot ce ai nevoie: 
Dumnezeu îşi împarte darurile fără deosebire. lată însă că deşi biserica se află în 
prisos de toate darurile duhovniceşti, nu sunt doritori să le primească; găsim aici 
viața dumnezeiască, bunuri dumnezeieşti, putere dumnezeiască, pace dumne- 
zeiască şi nu este nimeni, sunt prea puţini care să le primească. 


Căutaţi spectacol? În biserică, în dumnezeieştile slujbe aveţi un spectacol fără 
seamăn, spectacolul întregii vieți pământeşti a Dumnezeului-om, din clipa când a 
fost înfăşat în scutece, prunc fiind şi culcat în iesle, continuând cu viaţa Sa ascunsă 
de dinainte de ieşirea la propovăduire şi cu viaţa Sa publică, de slujire a lumii, 
viaţă plină de iubire, de înţelepciune, de minuni, cu patimile Sale, cu moartea, 
îngroparea, învierea şi înălţarea la cer! Poate există un spectacol mai uimitor, mai 
măreț, mai instructiv? Veniţi chiar şi în fiecare zi la acest spectacol, pentru a vă 
hrăni văzul şi auzul, gândurile şi simţămintele. Luaţi parte cu sinceritate, de fiecare 
dată când veniţi la biserică, la dumnezeieştile slujbe: se lucrează sfinţitor aici 
mântuirea voastră: pentru voi se aduce jertfă vie; pentru voi se junghie Mielul lui 
Dumnezeu; pentru voi se frânge Trupul lui Hristos, pentru voi se varsă Preacuratul 
Său sânge, care a răscumpărat întreaga lume; aduceţi fiecare jertfă inimi înfrânte şi 
smerite, jertfă de laudă şi de mulţumire! 


Lumânările şi candelele din faţa icoanelor şi de pe prestol înseamnă faptul că 
Dumnezeu este lumină curată şi întuneric nu este întru El [În 1, 5], şi că ochii Lui 
sunt de zece mii de ori mai luminoşi decât soarele [Sir 23, 27] şi ei văd tot ce este 
ascuns şi tainic în această lume, în orice suflet; că prin harul lui Dumnezeu sfinţii 
îngeri şi cei ce au bineplăcut lui Dumnezeu sunt de asemenea, sfinți şi că bezna 
păcatului nu este întru ei; că ei văd neîncetat în noi tot ceea ce este ascuns: gânduri, 
simțăminte, dorinţe, intenţii, fapte, într-un cuvânt, tot ceea ce noi şi pe fiecare în 
parte vorbim, pretutindeni în lume; că ei sunt foc care ard toată necurăția. ȘI tu, 
creştine, eşti fiu al luminii şi cu toate gândurile, dorinţele, simţămintele, intențiile, 
cuvintele, faptele tale trebuie să fie lumină, nu întuneric. 


Sunteţi lumină întru Domnul; umblaţi ca fu ai luminii...ca fu ascultători, nu vă 
potriviţi poftelor de mai înainte, din vremea neştiinţei voastre, ci după Sfântul Care 
v-a chemat pe voi fiți şi voi înşivă sfinți în toată petrecerea vieții [Ef 5, 8; 1 Ptr, 
14-15]. Păcatele noastre sunt întuneric. Întunericul iadului! Şi anume, păcate 
precum: egoismul, răutatea, vrajba, ura, invidia, ursuzenia, viclenia, fățărnicia, 


duplicitatea, lăcomia, ghiftuiala, beţia, curvia, lenea, necredinţa, libera-cugetare, 
arbitrariul, încăpăţânarea, minciuna, frica şi laşitatea, disperarea, nemulțumirea de 
tot, sminteala duhului. Şi ce mai întuneric este acesta! Un întuneric de nepătruns, 
care ascunde de la noi lumina lui Dumnezeu; un întuneric de moarte duhov- 
nicească în toată fiinţa noastră. Nu-ţi pleca urechea, creştine, la cele rele; tu poţi şi 
trebuie să fii lumină; dar vai ţie dacă şi te-ai arătat nerâvnitor: îţi pregăteşti ţie 


însuţi 


osândă; şi iată judecătorii tăi - toți sfinţii, care au fost ca şi tine, oameni 


supuşi patimilor dar care, luminaţi fiind de cuvântul lui Dumnezeu, ajutaţi de harul 
lui Dumnezeu, s-au făcut prin strădaniile şi sârguinţa lor, lumină şi au bineplăcut 
lui Dumnezeu, Lumină şi Chipul cel dintâi. 


Gânduri lângă prestolul lui Dumnezeu. 


4 

v 


Unde mă aflu? În ceruri fiindcă văd înaintea mea tronul lui Dumnezeu. 
Unde stau? Oare nu pe Golgota? Fiindcă văd înaintea mea răstignit pentru 
păcatele lumii pe Fiul lui Dumnezeu, Cel ce S-a întrupat, a pătimit şi a 
murit din extremă bunătate. 

Unde mă aflu? Oare nu în foişorul din Sion, împreună cu apostolii 
Mântuitorului meu? Fiindcă văd săvârşindu-se Cina cea de Taină, aud 
cuvinte tainice (spuse apostolilor ca unor reprezentanţi ai întregii lumi) 
încărcate de nemăsurată iubire pentru lumea lovită de pieire: Luaţi, 
mâncaţi, acesta este Trupul Meu, beţi dintru acesta toţi, acesta este Sângele 
Meu al Legii celei Noi [Mt 26, 26-28]...şi celelalte. În minunatele Lui Taine 
văd, gust şi pipăi pe Însuşi dumnezeiescul meu Mântuitor - simt lucrarea 
Lui în mine, lucrare de pace, lucrare de curăţie, de sfințire, de viaţă 
făcătoare, de luminare a minţii, de înnoire, fiindcă ele îi înnoiesc pe toţi cei 
ce se împărtăşesc din ele, cu inima curată. 

Unde mă aflu? Oare nu înaintea Crucii Domnului meu care a murit pentru 
păcatele lumii? Fiindcă văd cartea legământului sau poruncii Sale lăsate 
credincioşilor Săi: Poruncă nouă dau vouă: să vă iubiţi unul pe altul, 
precum Eu v-am iubit pe voi, aşa şi voi să vă iubiţi unul pe altul [În 13, 
34]. 

Unde stau şi ce aud oare? Fiindcă aud adeseori sfânta istorisire a vieții 
Sale, a minunilor Sale, a patimilor Sale mântuitoare, a morții, învierii şi 
înălțării la cer. Stau în biserica Lui, păzitoarea legământului Său, a porun- 
cilor Sale, a Tainelor Sale, a darurilor Sale de viaţă făcătoare. 

Unde stau? Văd deschizându-se uşile acestui cer închipuit, ale acestei 
Golgote închipuite! 


Văd, pe aceste uşi pe arhanghelul Domnului bine-vestind Preacuratei Fecioare 
minunată zămislire şi naştere; văd pe aceste uşi pe cei patru evangheliști ai 


Mântuitorului cu simbolurile lor şi cu vestirile lor cereşti minunate, văd ca 
oarecând Sfântul loan Teologul scrise pe zidurile tainicei cetăți cereşti numele 
celor doisprezece apostoli ai Mielului [Ap 21, 14]. Stau aici cu gândul în Nazaret, 
în casa teslarului, unde vieţuia Preacurata Fecioară şi văd începutul mântuirii 
mele şi arătarea tainei din veac, hotărâtă în judecăţile Celui veşnic mai înainte de 
facerea lumii văzute. Îi văd pe uşile împărăteşti pe cei patru martori, pe cei patru 
binevestitori scriitori ai minunatei şi mântuitoarei vieţi a prea dulcelui meu lisus, 
Fiul lui Dumnezeu, Care S-a întrupat în chip minunat din Fecioară; ei sunt patru 
la număr, după cum lumea şi lumea se împarte în părțile ei în patru: răsărit şi 
apus, miazăzi şi miazănoapte; în tot pământul a ieşit vestirea lor şi la (cele patru) 
margini ale lumii cuvintele lor [Rm 10, 18]. 


Patru martori sunt mai mult decât de ajuns penru a arăta adevărul istorisirii; ei 
stau pe uşile împărăteşti ca pe uşile Împărăției Cerurilor: fiindcă prin credinţa în 
binevestirea lor intrăm în cerul deschis nouă de lisus Hristos prin crucea Sa; lor le 
datorăm mântuirea noastră, ca unor educatori, dascăli şi părinţi ai noştri. 


Y Unde stau? Fiindcă văd în fața mea de-o parte a uşilor împărăteşti pe 
Domnul, iar de cealaltă pe Preacurata Sa Maică, tot aici văd închipuirile 
evenimentelor celor mai de căpetenie din viața Mântuitorului meu: naşterea 
Sa, botezul Său şi celelalte; văd stând înaintea mea pe apostoli, proroci, 
mucenici, cuvioşi, pe protopărinţii şi patriarhii cei de demult. Puzderie de 
sfinți, oameni ai lui Dumnezeu. 

Y Unde sunt? Oare nu în cer? Aşa cum biserica este un cer închipuit, aşa şi 
noi, mădulare ale unicei biserici a lui Dumnezeu şi toţi sfinţii care au 
bineplăcut lui Dumnezeu, sunt aproape de noi, ca mădulare vii ale aceluiaşi 
trup tainic - Biserica - având un singur cap - Hristos. De aceea diaconul 
pomeneşte adeseori în ectenii pe Preasfânta Născătoare de Dumnezeu şi pe 
toţi sfinţii, ca mădulare ale unui singur Cap şi ale unui singur Trup, care se 
predau pe ei înşişi şi pe toţi rugătorii Capului - Hristos. 


Noi venim la biserică aducând duhoarea păcatelor noastre; Sfânta Biserică îi aduce 
întotdeauna lui Dumnezeu bună-mireasma cădelniţei dar şi bună-mireasma 
rugăciunilor şi nevoinţelor sfinților, ca bună-mireasma duhovnicească şi ca semn al 
mijlocirii lor pentru noi, înaintea lui Dumnezeu. Noi aducem inimi răcite; Biserica 
aduce făclii aprinse, pe sfinţii lui Dumnezeu şi flacăra lumânărilor şi candelelor. 


Cu adevărat biserica este un cer, mai cu seamă altarul, iar preotul, atunci când se 
află în altar, trebuie să lase deoparte toate dorinţele pământeşti care omoară în el 
viaţa duhului şi îl rup de Hristos, de harul Său, de lucrarea Sa mântuitoare, de 


întreaga Sa economie, de dragostea ce I se cuvine Lui, precum şi omenirii pe care a 
mântuit-o. 


Locaşul bisericii este loc de sfințire a creştinilor, casă de rugăciune, de prea mărire 
şi mulțumire Creatorului şi Răscumpărătorului nostru, loc de comuniune cu 
Dumnezeu şi de îndumnezeire. În biserică este viaţa cerească pe pământ şi 
împreună-şedere cu îngerii. Scris este: şi va fi casa Mea casă de rugăciune [Le 19, 
36], a spus Domnul. Casei Tale se cuvine sfinţenie întru lungime de zile [Ps 92, 7]. 


Sfântul împărat şi proroc (David), înfăţişează cu entuziasm în mulţi psalmi ai săi 
folosul şi necesitatea templului (bisericii) pentru om. Ce spun însă, în zilele 
noastre, liber-cugetătorii şi oamenii răzvrătiți? N-au nevoie de biserică, mă pot 
ruga şi acasă. Acasă? Adică în sălaşul păcatului şi al deşertăciunii. 


În locaşul bisericii, mai cu seamă în biserică se produce apropierea sufletelor 
credincioase care Îl caută pe Dumnezeu, de Prototipul lor, Începătorul şi 
Creatorul a toate; aceasta se întâmplă mai cu seamă în timpul Liturghiei şi al 
împărtăşirii cu Sfintele Taine, al vorbirii lor iubitoare şi cucernice cu 
Dumnezeu, al mulțumirii şi laudei lor, al logodirii lor cu El. 

Aici găsim întotdeauna pe Maica 
Domnului, toate puterile cereşti, pe toți sfinţii care au bineplăcut lui Dumnezeu - 
aceşti oameni care au atins desă-vârşirea. 


Stai în biserică ca şi cum te-ai afla în cer, cu Dumnezeu, fiindcă în biserică totul 
este ceresc: aici se proslăveşte numele lui Dumnezeu - Tatăl şi al Fiului şi al 
Sfântului Duh. Biserica este casă de rugăciuni, casă în care se săvârşesc Tainele ce 
stau înaintea cerului; unde totul rosteşte cuvânt de slavă; aici este prea slăvită şi 
chemată să mijlocească pentru noi Preasfânta Născătoare de Dumnezeu, toate 
puterile cereşti şi toți sfinţii - aceşti îngeri pământeşti şi oameni cereşti; aici sunt 
proslăvite virtuțile cereşti ale sfinților; aici are loc rugăciunea obştească, nu pentru 
ceva din cele ale vieţii, ci pentru mântuirea sufletului şi iertarea păcatelor, pentru 
sporirea în tot lucrul bun şi pentru ca să ne dea sufletelor noastre fericită nemurire - 
o rugăciune pentru toţi. Când intri în biserică şi stai în ea trebuie să laşi deoparte 
toată grija lumească. 


Ca şi locaşul bisericesc ortodox, tot aşa şi obiectele ce îi aparţin - sfântul prestol, 
jertfelnicul, iconostasul şi în general, întreaga iconografie bisericească şi de 
asemenea dumnezeieştile slujbe ale Bisericii, cu toate rânduielile lor, sunt întru- 
parea unei măreţe şi mântuitoare idei: şi anume că Biserica ortodoxă este 
Trupul Său, iar EI, Domnul - Capul Care strânge laolaltă mădularele cereşti şi 


pământeşti ale Bisericii şi chiar pe îngerii înşişi; că EI este unsă Împărăției, ca 
şi Preacurata Sa Maică; că El a deschis această uşă cu crucea Sa; că prin El 
firea omenească cea stricată de păcat s-a făcut bine-mirositoare , s-a 
luminat ( , S-a încălzit şi S-a făcut vie, ea care se răcise şi 
murise, s-a Sfinţit şi îndreptat , s-a învrednicit de fericire ( 
) etc. Etc.; a fost înfiată (prin botez), a fost îndumnezeită 
, a fost miluită şi este miluită 
; că El a împărăţit dar a rămas printre noi 
învaţă, face minuni, vesteşte viitorul ătimeşte, moare, înviază, se 
înalță la cer, pentru noi , ne paşte, ne conduce 
, ne îndrumă spre desăvârşire. Minunata bună întocmire în bisericile 
noastre! Gânduri minunate! 
























Prin biserică pământul se uneşte cu cerul sau altfel spus, biserica este un cer 
pământesc. Ea este adevăratul element al sufletelor noastre; aici este hrana noastră 
duhovnicească, băutura noastră duhovnicească (în sfintele cântări şi citiri), 
dulceaţă, frumuseţe nestricăcioasă, putere, lumină, înnoire, adevărata slavă, 
înţelepciune; aici este un liman liniştit când ne înconjoară furtuna păcatelor, de 
care, nu putem scăpa în lume; curățire şi spălare de întinăciunea păcatelor; 
comoară şi avere nestricăcioase; aici este izvorul vieţii duhovniceşti şi începătura 
unei vieţi cereşti, drepte şi sfinte; aici este cea mai strânsă unire cu Dumnezeu şi cu 
toți sfinţii. Biserica este pentru un creştin o comoară nepreţuită. 


Intrând în timpul Dumnezeieştilor slujbe în biserica lui Dumnezeu, Cel mai înainte 
de veci şi fără de sfârşit, Creatorul a toată creatura, sunteţi ca şi cum aţi fi trecut 
pragul timpului şi auziţi neîncetată lauda adusă Celui veşnic şi celor bineplăcuţi 
Lui care s-au învrednicit de viaţa veşnică. Aici învăţaţi voi înşivă să nu vă legaţi de 
ce este vremelnic şi trecător, ci să năzuiţi spre ce este statornic şi veşnic, nes- 
trămutat şi neschimbat. 


Biserica este loc de rugăciune, de pocăință, de prea mărire şi mulţumire 
Creatorului şi Domnului, Mântuitorului şi Judecătorului nostru şi nu unul de 
cugetări lumeşti sau patimi ale vieţii şi ale trupului; de aceea aici să tacă tot trupul 
omenesc şi să stea cu frică şi cu cutremur şi nimic din cele pământeşti să nu cugete 
(tropar în loc de Heruvic în Sâmbăta mare); nimic şi nimeni să nu treacă mai 
presus de Creatorul, să nu râvnească la nimeni şi la nimic, ci cu toată mintea şi cu 
inima să se cufunde în Domnul, în contemplarea adevărului Său, a sfinţeniei, a 
bunătăţii, înţelepciunii, atotvederii, atotputerniciei, frumuseţii şi bunătăţii Sale fără 
seamăn; să se îndulcească de dulceaţa Sa nesfârşită, să dorească şi să se roage 
pentru ei înşişi şi alții numai pentru mântuirea sufletului şi pentru întreaga lume şi 


să aducă Mântuitorului, Care a făcut dintr-un sânge tot neamul omenesc [FA 17, 
26], rugăciune pentru pacea, luminarea şi mântuirea lor. Biserica este cerul pe 
pământ; aici este tronul Împăratului cerului şi pământului; aici se săvârşeşte 
înfricoşătoarea şi mai înainte de ceruri jertfă a Trupului şi Sângelui Stăpânului, 
iar credincioşii se unesc cu Domnul, se îndumnezeiesc cu îndumnezeire 
minunată. 


Intrând în biserică vedeţi feţele Mântuitorului Hristos, Maicii Domnului, îngerilor 
şi sfinților, apostolilor, prorocilor, ierahilor, cuvioşilor, într-un cuvânt vedeţi 
Biserica cerească; vedeţi şi Biserica pământească, sfințiţii slujitori şi mirenii care 
se roagă, chemând în ajutorul şi întărirea slabelor lor rugăciuni mijlocirea sfinților. 
Iar atunci când se deschid uşile împărăteşti, vedeţi ca şi cum aţi fi pe Golgota, iar 
pe ea crucea Domnul Slavei răstignit, tronul Împăratului Ceresc; vedeţi Sfântul 
Potir, din care credincioşii beau sângele scurs din prea curatul Trup al lui Hristos. 


Cât de mult şi de convingător vorbesc toate acestea minţii şi inimii creştinului! Cât 
de mult îi lărgesc ele orizontul religios! Cât de mult îl însufleţesc, îi mişcă inima, 
făcându-i-o atotcuprinzătoare prin dragostea față de Dumnezeu şi de sfinţi, faţă de 
toți oamenii! Cât de mult înalță toate acestea duhul către cele de Sus! Cum să nu te 
rogi aici cu inima largă pentru toți, când vezi cu ochii credinţei cum se roagă sfinții 
pentru noi toți! Fecioara astăzi se arată stând înainte în biserică, şi împreună cu 
sfinţii, nevăzut se roagă lui Dumnezeu pentru noi; îngerii cu arhiereii i se închină, 
apostolii cu prorocii se veselesc - iată ce cântă Biserica la praznicul Acope- 
rământului Preaslăvitei Născătoare de Dumnezeu. 


III. Despre dumnezeiasca Liturghie 


Ce este Liturghia? Dumnezeiasca cină, nunta Mielului, în care Mielul lui 
Dumnezeu se uneşte cu sufletele credincioşilor. 


Ce este prestolul? Este noul Sinai al arătării lui Dumnezeu, pe care răsare 
adevăratul Legiuitor şi Judecător al lumii. Stând ca şi Moise, înaintea Domnului şi 
vorbind cu Domnul, ca şi cum ar vorbi cu un Prieten, preotul săvârşeşte 
înfricoşătoarea Taină a împăcării oamenilor cu Dumnezeu, aducând jertfă nesân- 
geroasă de ispăşire şi curăţire pentru păcatele sale şi pentru greşelile oamenilor [cf. 
Evr 9, 7]. 


Ce este prestolul? Este dumnezeiasca Golgota, pe care a fost răstignit şi a murit 
pentru păcatele lumii Mielul lui Dumnezeu. lată, pe prestol şi în spatele lui aveţi în 
faţă crucea, ca pe Golgota; în faţa ochilor voştri stau, lângă crucea Fiului său 
plângând cu amar Maica Domnului şi loan Teologul, ucenicul iubit şi confidentul 
lui lisus Hristos, plângând şi el. Stă în faţa voastră Golgota, adevărata Golgota. 
Aduceţi-vă repede aminte ce s-a petrecut pe Golgota pentru voi; plângeți-vă 
păcatele şi nu-L răstigniţi a doua oară pe Fiul lui Dumnezeu, fiindcă dacă veţi trăi 
nepocăiți şi veţi păcătui fără de pedeapsă, îl veţi răstigni a doua oară pe Mielul lui 
Dumnezeu |[cf. Evr. 6, 6]. 


Ce este prestolul? Este tronul Împăratului împăraţilor şi al Domnului domnilor de 
pe care îşi împarte credincioşilor poruncile Sale; este scaunul de Judecată de pe 
care judecă lumea întru dreptate şi popoarele întru adevărul Său [Ps 9, 5]; este 
catedrala dumnezeiescului Învățător, Care învaţă cuvintele vieţii veşnice [În 6, 68]. 


Ce este prestolul? Este cerul, Impărăția Cerurilor, Raiul, care le-a fost închis 
odinioară celor născuţi pe pământ, pentru păcatele lor şi care în vremea din urmă, a 
fost deschis prin Crucea Fiului lui Dumnezeu. 


Ce sunt uşile împărăteşti? Sunt uşile Împărăției cerurilor, ale cerului, ale Raiului. 
De ce este închipuită în ele Buna vestire a PreaSfintei Născătoare de Dumne- 
zeu? Fiindcă Buna vestire este începutul mântuirii noastre; dacă n-ar fi fost ea, nu 
s-ar fi deschis pentru noi uşile Împărăției Cerurilor, PreaSfânta Născătoare de 
Dumnezeu fiind numită ea însăşi uşă prin care intrăm în Rai; fiindcă Fa ne-a 
deschis nouă Raiul prin întruparea din ea a Fiului lui Dumnezeu. Pe uşile 
împărăteşti vedem pe Arhanghelul Gavriil şi pe Fecioara Maria; aceasta înseamnă 
că prin întrupare cerul s-a unit cu pământul, îngerii s-au amestecat cu oamenii, 
alcătuind împreună o singură Biserică. Evangheliştii sunt închipuiţi pe uşile 


împărăteşti ca vestititori ai mântuirii noastre, ca nişte călăuze care ne arată drumul 
spre Dumnezeu prin vestea lor cea bună despre întrupare, despre învăţătură, faptele 
minunate, patimile, moartea, învierea şi înălţarea lor la cer a Fiului lui Dumnezeu, 
ca unii cărora le datorăm credinţa noastră în Hristos, prin care, toţi, fără nici o 
oprelişte, ne putem duce în Rai. 


Ce poate fi mai măreț, mai mişcător, mai de viaţă făcător pe pământ decât slujirea 
Liturghiei? Aici se închipuie şi se săvârşeşte 

- unirea lui Dumnezeu cu oamenii prin 
întrupare, prin dumnezeiasca sa învăţătură, prin pătimire, moarte, îngropare şi 
înviere - taina înnoirii şi îndumnezeirii omenirii, taina unirii oamenilor cu 
Dumnezeu prin împărtăşirea cu Trupul şi Sângele Lui. Prin măreţia sa, această 
taină covârşeşte mintea şi stârneşte pe fiecare creştin rațional spre cucernicie, 
mulțumire şi prea mărire adusă lui Dumnezeu. 





Lucrarea pe care Dumnezeu 0 săvârşeşte prin Liturghie întrece prin măreţia Sa 
orice altă lucrare dumnezeiască în lume şi însăşi facerea lumii. Este cu adevărat 
0 slujire cerească a lui Dumnezeu pe pământ, pe care se cuvine să o primim cu 
înțelegere şi vrednicie; este o fericire, pace şi bucurie pentru Suflet! Hrăneşte 
mintea, veseleşte inima, cheamă lacrimi de umilinţă, de evlavie, de recunoştinţă, 
îndeamnă la nevoinţele tăgăduitoare de sine ale iubirii, milostivirii şi 
compasiunii faţă de toți oamenii; îi înveseleşte pe toţi întru nădejdea învierii şi 
nemuririi. 


Oare de ce se arată oamenii atât de nepăsători faţă de Liturghie? Din sărăcia 
judecății, de puţina credinţă şi din necredinţă şi din pricina patimilor acestei vieţi. 
De ce oare iubesc mai mult teatrul decât biserica? Mai mult tiradele şi năzbâtiile 
actorilor decât dumnezeieştile slujbe? Teatrul înfăţişează viaţa omenească de 
fiecare zi, plină de griji, de patimi, speranţe, de amăgiri şi dezamăgiri, cu bucuriile 
şi amărăciunile ei, cu viciile şi virtuțile ei, cu iubirea trupească, pătimaşă şi cu ură; 
omul se vede acolo ca într-o oglindă, se distrează, rămâne încântat de sine, 
adeseori chiar de propiile sale vicii, le aplaudă, le aprobă, răsplătind cu mărinimie 
măiestria cu care sunt redate. Pentru Liturghie însă omul rămâne în majoritatea 
cazurilor nepregătit, nevrednic de a trăi viaţa ei, de a-i pătrunde măreţia şi rosturile 
ei mântuitoare, de a se înduhovnici şi îndumnezei: cei pământeşti se desfătă cu cele 
pământeşti. Sunt însă şi oameni pentru care Liturgia este totul pe lume. 


Să nu se lase nimenea amăgit de uniformitatea slujbei, adică a Liturghiei, de 
faptul că găseşte în ea mereu aceleaşi lucruri, ci fiecare creştin ortodox să 
pătrundă cu auzul şi cu inima în profunzimea conţinutului Liturghiei, în 


înălțimea, adâncimea, lărgimea şi durata dragostei arătate de Dumnezeu lumii 
care pierea în robia păcatului; să cugete la infinit la măreaţa jertfă adusă de 
Iisus Hristos în propria Sa Persoană Părintelui Ceresc pentru păcatele lumii; Să 
simtă cât de mult a iubit Dumnezeu lumea, dându-i-l acesteia pe Fiul Său, Cel 
Unul- Născut şi să se minuneze de minunea întrupării Fiului lui Dumnezeu şi a 
îndumnezeirii noastre prin El, şi să rămână veşnic recunoscătoare Domnului, 
răspunzând iubirii cu iubire înflăcărată, puternică, ca apostolii, mucenicii, 
cuvioşii. 


Liturghia este pentru credincioşi o pavăză şi o ripostă în fața necontenitei 
dezamăgiri care domneşte în lume; este sfinţirea celor întinați prin căderea în 
păcat, îndreptare pentru cei căzuţi în greşeală, ajutor celor înfrânți, izgonire a 
duhorii păcatului, revărsare a bunei-miresme a Duhului Sfânt. 


Voi, cei vătămaţi de stricăciune, copiii pământului, veniţi cu gânduri şi simțăminte 
curate la Sfânta Liturghie şi luaţi de aici cele nestricăcioase; voi, cei pământeşti şi 
care v-aţi lipit de pământ, veniţi, desfătaţi-vă de Împărăţia Cerească în împărăţia 
de har a lui Hristos Dumnezeu. 


Toţi iubim viaţa, dar adevărata viaţă este în noi numai atunci când ne adăpăm de la 
Izvorul Vieţii - lisus Hristos. Liturghia este o comoară, izvor de viaţă adevărată, 
fiindcă în ea Însuşi Domnul, Stăpânul vieţii, se dă pe Sine Însuşi mâncare şi 
băutură celor ce cred în EI şi dă viaţă din belşug celor ce se împărtăşesc cu EI, 
precum Însuşi spune: Cel ce mănâncă Trupul Meu şi bea Sângele Meu are viaţa 
veşnică, Eu am venit ca viaţă să aibă şi din belşug să aibă [În 6, 54; 10, 10]. Dar 
cel ce îndeamnă necontenit la păcat şi moarte, diavolul, folosind toate şiretlicurile 
iadului, caută să-l îndepărteze pe creştin de la Paharul vieţii, insuflându-i credință 
puţină, indiferenţă şi nerâvnă pentru această Taină a credinţei creştine - cea mai 
mare dintre toate - spre a-i ţine pe oameni în lanţurile păcatului şi ale morții. 


Trebuie să ţinem aprinsă în inimi mereu flacăra credinţei în lisus Hristos, în 
dragostea Lui nesfârşită; să medităm mai des la minunatele fapte ale economiei 
Sale; să citim mai des Sfânta Evanghelie, să pătrundem în cele citite, să se 
cerceteze fiecare pe sine însuşi, Să-şi recunoască sărăcia duhovnicească, 
apăsarea blestemului, orbirea, goliciunea, să înseteze după dreptate, adică 
pentru a îndrepta şi a lucra dreptatea, fără de care este cu neputinţă o 
împărtăşire sinceră şi cu fierbinte dragoste, rodnică, cu Sfintele Taine; trebuie 
să ne lepădăm de orice patimă şi desfătare pământească, acestea fiind oprelişti 
extreme în calea iubirii cereşti. 


Toată grijă lumească acum să o lepădăm - aceste cuvinte deosebit de importante 
ale imnului Heruvic rămân pentru majoritatea creştinilor glasul celui ce strigă în 
pustiu. Atât de mult ne-am lăsat cuprinşi de cele deşarte, grijile vieţii şi patimile 
lumeşti ne-au ticăloşit sufletele! Acum Liturghia se săvârşeşte pe scenă la teatru! 
Dar între ele este o deosebire infinită, ca între cer şi pământ! Liturghia este de la un 
capăt la altul o slujire cerească pe pământ, în timp ce teatrul este o operă pur 
pământească, plină de toate patimile pământeşti posibile, o întruchipare şi o şcoală 
pentru pofta trupului şi pofta ochilor şi trufia vieţii [În 2, 16], o şcoală a lumii 
acesteia vicioase şi păcătoase, un divertisment păcătos cu păcate şi patimi, în care 
ca într-o oglindă sau într-un caleidoscop - faimos aparat de fizică - se reflectă 
lumea cu moravurile, obiceiurile, tentaţiile, desfătările, nelegiuirile sale şi cu urmă- 
rile lor jalnice. 


Necugetând la cele duhovniceşti, sufletul moare puţin câte puţin pentru Dumnezeu 
şi pentru aceste lucruri, rămâne surd față de ele. Ce poate fi mai important, mai 
măreț, mai sfânt, mai dumnezeiesc, mai făcător de minuni, mai mişcător decât 
Liturghia? Dar mulţi dintre creştini sunt morţi şi surzi pentru ea; asistă fără nici un 
chef, rece, în timp ce privirile şi gândurile rătăcesc cine ştie pe unde. De ce? Din 
pricină că n-au destulă credință în această Taină şi, mai cu seamă, fiindcă nu 
cugetă îndeajuns la măreţia, la sfinţenia, la puterea ei de viaţă făcătoare şi la 
roadele ei: înnoirea şi viaţa veşnică. Mulţi rămân surzi fiindcă au inima alipită de 
bogăţiile cele vremelnice, stricăcioase, de desfătările vieţii, de tot felul de pofte 
trupeşti. Pentru aceasta se cuvine ca noi să luăm aminte cu atât mai mult la cele 
auzite, ca nu cumva să ne pierdem |Evr 2, 1]. 


Cât de Josnici, de pământeşti, de pătimaşi, de nevrednici de Liturghie - de această 
slujire a lui Dumnezeu, cerească şi mai presus de ceruri, împlinită de Dumnezeu în 
nemărginita Sa iubire de oameni! - suntem noi. Venim la Liturghie cu împrăştierea 
noastră, cu patimile noastre şi visele noastre pământeşti, cu necurăția şi 
deşertăciunile noastre, cu ordinele şi calculele vieţii de fiecare zi, de care sufletul 
nostru nu se poate dezlipi nicicum. 


la seama, suflete de creştin, ce se cântă la începutul Liturghiei: Unule-Născut, Fiul 
şi Cuvântul lui Dumnezeu, Cel ce eşti fără de moarte şi ai primit pentru 
mântuirea noastră a Te întrupa din Sfânta Născătoare de Dumnezeu şi pururea 
Fecioară Maria, Care neschimbat Te-ai întrupat şi răstignindu-Te Hristoase, 
Dumnezeule, cu moartea pe moarte ai călcat; Unul fiind din Sfânta Treime, 
împreună mărit cu Tatăl şi cu Duhul Sfânt, mântuieşte-ne pe noi! Ai auzit? 
Dumnezeu S-a întrupat pentru tine, S-a făcut om...Simţi oare ce înseamnă aceasta? 
Te înalță oare aceasta? Te desprinde de pământ? Priveşte cât de îngăduitor, 


înfricoşător, minunat şi grozav se apropie de noi Împărăţia lui Dumnezeu. 
Binecuvântată este Împărăţia Tatălui şi a Fiului şi a Sfântului Duh. Ascultă: 
Împărăţia lui Dumnezeu pe pământ! Ce bucurie, ce încântare, ce minune! Care este 
împărăţia aceasta ? Biserica lui Hristos. 


Voi cei ce va mândriţi cu cunoştinţele lumeşti şi care batjocoriţi Sfânta credinţă, 
Biserica, dumnezeieştile slujbe, voi care aveţi înţelepciunea nebună a lumii 
acesteia, veniţi aici, smeriți-vă şi cunoaşteţi blestemul ce va apasă, daţi-vă seama 
cât sunteţi de săraci, lipsiţi, orbi, goi; că staţi în boală şi în moarte. Tatăl ceresc S-a 
milostivit de voi şi cu toată mila şi cu toată dragostea vi l-a trimis spre împăcare 
pe Fiul Său Unul-Născut, pentru ca prin crucea, moartea şi învierea Sa să vă 
facă vii şi să vă mântuiască. Aceasta este taina mântuirii, acesta este lucrul de 
nesfârşită bunătate, înţelepciune, putere, de nemăsurată iubire de oameni, care 
se săvârşeşte în fiecare zi, în Sfintele noastre biserici în timpul Liturghiei. 


O, cât de măreaţă, de sfântă, de mântuitoare şi de dorită este pentru creştin 
Liturghia! Fiindcă Dumnezeu în Treime 


pogoară pe Sfântul şi de viaţă făcătorul prestol în fiecare zi şi săvârşeşte marea 
minune a milostivirii Sale, prefăcând pâinea şi vinul în Preacuratul Său Trup şi 
Preacuratul Sânge al Fiului lui Dumnezeu şi învrednicindu-i pe credincioşi să se 
împărtăşească cu Ele. 


Cu ce mare cinste l-a învrednicit Dumnezeu pe om, venind să se sălăşluiască în el 
prin Sfintele Taine, umblând în el şi cu el - într-un cuvânt - făcându-l templul Său 
însufleţit, după cum a spus Domnul: vom veni la el (la cel ce împlineşte poruncile 
Lui) şi vom face la el sălaş [În 14, 23]. Şi totuşi, oamenii care poartă numele de 
creştin rămân în mare parte insensibili faţă de această nemăsurată binefacere a lui 
Dumnezeu, necinstind templul lui Dumnezeu - trupul şi sufletul lor - prin tot felul 
de păcate, patimi, pofte. O, nesimţirea, nebunia şi bletemul nostru! Universul cel 
atât de măreț şi de minunat alcătuit nu-L cuprinde pe Creatorul şi Domnul Său şi 
nu este vrednic să-L cuprindă, ca unul ce este material, în timp ce sufletul omului Îl 
cuprinde, se face mădular al Lui, se logodeşte cu EI. Ce cinste, ce dumnezeiască 
vrednicie! 


In Liturghie e puterea noastră împotriva puterilor vrăjmaşilor, biruinţa noastră 
asupra celor ce ne-au biruit adeseori prin patimile noastre, curăţia de necurăţiile 
noastre, lumina sufletelor noastre, sfinţenia, slava noastră, nădejdea şi întărirea 
noastră. 


Cât de mult s-a apropiat de noi Domnul prin întrupare! Il gustăm, Il mâncăm, Il 
respirăm, ne îmbrăcăm în EI! O, ce minunată îmbrăcăminte, prea frumoasă, 
nestricăcioasă, paşnică, desfătătoare, caldă, luminoasă, întăritoare sufletului! 


Sfântul Duh, Fiul lui Dumnezeu, lisus Hristos, precum şi Cauza şi Izvorul Lor, 
Dumnezeu Tatăl, sunt aproape de noi ca nimic altceva în lume. Ei sunt deasupra 
noastră, în noi şi prin noi, îndeosebi în timpul dumnezeieştii Liturghii. Mai cu 
seamă Sfântul Duh, Care a venit în lume prin Domnul nostru lisus Hristos, este 
totdeauna cu noi, mai ales în timpul Săvârşirii Liturghiei: ca un văzduh 
duhovnicesc extrem de pur, ca o lumină şi ca o căldură vitală, ca un untdelemn, 
ca o hrană şi o băutură duhovnicească, ca o curăţie, ca o pace, ca o luminare, ca 
o bună mireasmă, ca o iubire; ca o îndrăzneală şi bărbăţie, ca o dulce nădejde, 
ca 0 putere de viaţă făcătoare, ca o forţă ieşită din noi înşine, ca o răsuflare 
curată, ca o aromă prea dulce, care îi atrage pe toţi la Sine şi la cei în care se 
află Ea, ca o dulceaţă de neînchipuit, ca o minune de care se îndulceşte întreaga 
ființă a omului, că o frumuseţe duhovnicească, care împodobeşte minunat 
sufletul şi trupul omului cu podoabă nestricăcioasă. lată ce vistierie de bunătăţi 
duhovniceşti ce Duh creator, ziditor şi sfințitor, a mijlocit pentru noi Fiul lui 
Dumnezeu, lisus Hristos. Cunoaşteţi-L, cunoaşteţi-L negreşit toți creştinii orto- 
docşi pe Binefăcătorul vostru dumnezeiesc, de viaţă făcător, curățitor, sfinţitor, 
luminător şi întăritor; iubiţi-L, cinstiţi-L, împreună cu Tatăl şi cu Fiul Tatălui, lisus 
Hristos. 


Numai pentru că în sufletul căzut a rămas chipul lui Dumnezeu şi nu s-a pierdut cu 
desăvârşire, au fost necesare şi cu putință întruparea Fiului lui Dumnezeu şi 
întreaga iconomie a mântuirii noastre, patimile, moartea, îngroparea şi învierea 
Lui. Numai fiindcă în om au rămas chipul şi asemănarea lui Dumnezeu, aceste 
atribute inestimabile, este necesar şi cu putință Liturghia, această neîncetată 
aducere-aminte a întregii vieți pe pământ a Domnului nostru lisus Hristos, a 
pătimirii, morţii, îngropării, învierii şi înălţării Lui, a prea luminatei comuniuni cu 
EI. Ce măreț privilegiu în om e faptul de a fi chip şi asemănare a lui Dumnezeu! 


Dumnezeiasca Liturghie este o minune neîncetată şi măreaţă în Împărăţia harică a 
lui Dumnezeu; este, ca să spunem aşa, o neîncetată înjunghiere a Mielului lui 
Dumnezeu şi vărsare a Preacuratului Său Sânge; o aducere-aminte a pătimirii Sale 
răscumpărătoare, a morţii, Învierii, Înălţării şi a celei de-a Doua Veniri a Sa, 
fiindcă EI S-a adus jertfă pe Sine Însuşi lui Dumnezeu - Tatăl |[Evr 7, 27, cf. 9, 14 
s.u.] pentru întreaga lume, o perpetuă aducere - aminte, prin care se sfinţesc toţi cei 
ce se împărtăşesc din ea; este jertfa Dumnezeului în Hristos adusă lui Dumnezeu, 


Tatăl Său, pentru noi păcătoşii, o jertfă ce continuă neîncetat şi va continua până la 
sfârşitul lumii. 


Ale Tale dintru ale Tale, Ţie Îţi aducem de toate şi pentru toate: fiindcă Domnul 
pentru toți a pătimit, a murit şi a înviat, şi de aceea întregului neam omenesc 1 se 
aduce acum şi mereu aminte, în toate zilele, de jertfa Lui şi ea se va da drept 
tuturor celor ce cred sincer şi care doresc mântuirea, drept mâncare şi băutură întru 
sfințire şi înnoire, până la sfârşitul veacurilor, pentru ca toţi credincioşii să se poată 
mântui Şi toți păcătoşii care nu se căiesc să fie lipsiţi de apărare. 


Dacă lumea n-ar avea Preacuratul Trup şi Sânge al Domnului, ar fi lipsită de binele 
de căpetenie, binele vieţii celei adevărate (nu veți avea viaţă în voi —In 6, 53); n-ar 
avea darul sfinţeniei, într-un cuvânt ar fi păgubită de toate bunurile cele adevărate, 
nestricăcioase. "Toate acestea sunt acel de viaţă făcător aluat pe care luându-l o 
femeie (în parabolă) - adică Biserica - l-a ascuns în trei măsuri de aluat, până ce s- 
a dospit toată [Mt 13, 33]. Da, acesta este adevăratul aluat al vieţii duhovniceşti, 
cereşti şi sfinte, pus în omenire, fiindcă sufletul este treimic, după cele trei puteri 
ale sale: rațiune, inimă (afecte), voinţă; dreptatea, sfinţenia şi iubirea trebuia să 
pătrundă toate aceste puteri, în general viaţa omului: gândurile, cuvintele şi 
faptele. 


Săvârşind cu evalavie şi inimă curată Liturghia, putem nădăjdui şi trebuie să 
nădăjduim ca prin ea să-i cerem lui Dumnezeu toate cele de trebuinţă sufletelor şi 
trupurilor noastre: iertarea păcatelor, sănătate, mântuire şi întru toate buna-sporire 
a celor în viaţă şi mila lui Dumnezeu, iertarea păcatelor şi odihna împreună cu 
sfinţii, tuturor celor ce s-au mutat de aici întru credință, pocăință şi nădejdea vieţii 
de veci. Liturghia este atotputernică, atotlucrătoare, fiindcă închipuiți-vă numai ce 
jertfă se aduce în ea! Însuşi Fiul lui Dumnezeu Cel Unul- Născut pentru mântuirea 
noastră, cum ar putea să nu ne dea nouă toate, împreună cu EI [cf. Rm 8, 23]? 
Apostolul respinge ideea că n-ar putea fi aşa. Aşadar, preoţi ai Sfintei Biserici 
Ortodoxe, cunoaşteţi şi rețineţi bine ce mijloc de a face milostiv pe Dumnezeu față 
de toţi oamenii şi față de întreaga lume se află în mâinile voastre; fiindcă aceasta 
este o jertfă a toată lumea şi de aceea străduiţi-vă să săvârşiţi întotdeauna Liturghia 
cu duh arzător, cu mintea şi cu inima la cele înalte, lepădând toată grija cea 
lumească. O, ce Jertfă nepreţuită, înfricoşătoare, cerească şi mai presus de ceruri 
aduceţi! Minunată şi înfricoşătoare chiar şi pentru puterile cereşti. Rugaţi-vă 
Domnului cu tărie, ca să puteţi săvârşi vrednic această minunată taină. 


Liturgia este duh şi viaţă; gândul ei e ca toţi să fie una [În 17, 12] în Hristos; 
trebuie să-i porți în inimă pe toţi, să te rogi sincer pentru toţi. Dumnezeu îl iubeşte 


nemăsurat pe om, ca şi chip al lui Dumnezeu; omul este un chip căzut al lui 
Dumnezeu restaurat prin golirea extremă pentru el Fiului lui Dumnezeu. Să dăm 
mulțumită Sfintei Treimi care ne-a mântuit pe noi! Omul se restaurează, se 
înnoieşte şi se mântuieşte neîncetat prin Preacuratul Trup şi Sânge al lui 
Hristos, se îndumnezeieşte. Liturghia este cea mai mare minune de bunătate, 
înțelepciune şi atotputernicie a Domnului Dumnezeu; o minune neîncetată: la 
săvârşirea ei trebuie să participăm întotdeauna cu bucurie şi cu frică, cu iubire 
faţă de Dumnezeu şi a unora faţă de alţii. Întotdeauna în timpul Liturghiei 
slujesc nevăzut Puterile cereşti. 


Liturghia este o mărturie dumnezeiască neîncetată, puternic-grăitoare a milostivirii, 
răscumpărării, îndumnezeirii, a atotputerniciei dumnezeieşti a înţelepciunii, drep- 
tăţii şi sfințeniei Sale. 


Binecuvântarea dată prin mâinile sfinţilor slujitori este de asemenea o mărturie 
neîncetată, a iubirii lui Hristos Dumnezeu față de noi păcătoşii, care covârşeşte 
toată mintea datorită căreia El a nimicit pe cruce blestemul legii ce apasă asupra 
noastră, făcându-Se blestem pentru noi [cf. Ga 3, 13] şi a mijlocit pentru noi toţi 
binecuvântarea Tatălui Său, pe care trebuie să o păzim ca pe lucrul cel mai de preţ. 
O, preoţilor, daţi cu sârguinţă şi cu dragoste oamenilor binecuvântarea 
Domnului, fiți instrumente credincioase ale Mântuitorului vostru! 


Liturghia şi în general dumnezeieştile slujbe ale Bisericii noastre Ortodoxe, cele de 
fiecare zi şi cele din sărbători, dar mai cu seamă acestea din urmă, ne aşează într-o 
legătură vie cu Capul Bisericii, lisus Hristos Domnul şi cu Preacurata Stăpâna 
noastră, de Dumnezeu Născătoarea, cu Puterile cereşti nemateriale, îngerii şi toţi 
sfinţii, pe care neîncetat îi proslăvim, le aducem mulţumiri, îi rugăm să ne apere, să 
ne miluiască, să ne dea ajutor; Domnul a spus: Iară, Eu sunt cu voi în toate zilele, 
până la sfârşitul veacului [Mt 28, 20]. Simţim prezenţa Stăpânului şi Dumne- 
zeului nostru mai cu seamă în timpul dumnezeieştilor slujbe şi în primul rând la 
Liturghie, când ne unim cu El în chip fiinţial în împărtăşirea Sfintelor Sale 
Taine. În timpul mişcării de rotaţie anuale a pământului, Domnul reface pentru 
noi în fiecare an acelaşi ciclu al existenţei Sale, ca şi cum S-ar naşte sub ochii 
noştri, S-ar tăia împrejur, ar fi întâmpinat în templu de Simeon, S-ar boteza, ar 
ieşi la propo-văduire, ar face minuni, ar îndura pizma şi vrăjmăşia cărturarilor, 
fariseilor şi căpeteniilor preoţilor, ar pătimi, ar muri pr cruce, ar fi îngropat, ar 
învia, S-ar înălța la ceruri şi ar trimite Duhul Sfânt peste cei ce cred în El. 


Ce gând de bucurie şi viaţa inimii, când ni-i înfățişăm pe toţi credincioşii ortodocşi 
adunaţi într-o singură împărăție duhovnicescă a lui Dumnezeu, ca fii ai împărăției, 


ai singurei Biserici a lui Dumnezeu, un singur trup, un singur duh, o singură viţă cu 
o mulțime de mlădiţe şi în toţi împărăţeşte Dumnezeu în lisus Hristos şi în toţi 
viază Duhul Sfânt, după cum s-a spus: “Căci noi suntem templu al Dumnezeului 
Celui Viu, precum Dumnezeu a zis că “voi locui şi voi umbla întru voi şi voi fi 
vouă tată şi veți fi Mie fii şi fiice” [2 Co 6, 16]. Sau: Nu ştiţi, oare, că voi sunteţi 
templu al lui Dumnezeu şi că Duhul lui Dumnezeu locuieşte în voi [1 Co 3, 16]? 


O, dacă Dumnezeu ar împărăţi întru toate, aşa cum ne rugăm: Vie Împărăţia 
Ta; 0, dacă ar trăi toţi după voia Lui, lepădând voia proprie amăgitoare ce duce 
la pierzanie! Dacă s-ar strădui toţi să trăiască în dreptate şi în sfinţenie, aşa cum 
Sfânt este Domnul Dumnezeul nostru! Dacă ar sălăşlui în toţi Duhul Sfânt, prin 
Care toţi ne-am născut din nou şi am primit pecetea Sa! Dacă în toţi ar trăi 
Hristos! Dacă s-ar coace toţi duhovniceşte pe ogorul lui Dumnezeu, ca o holdă 
duhovnicească bine coapte! Dacă pretutindeni ar împărăţi pacea, liniştea, 
credincioşia, iubirea, curăţia, înfrânarea şi toate virtuțile! Ce privelişte 
încântătoare ar fi pe pământ! Cât de fericiţi, de mulţumiţi ar fi toți! Trebuie să 
ne rugăm, cu osârdie pentru aceasta, mai cu seamă la Liturghie. 


Liturghia Bisericii Ortodoxe este minunată şi dumnezeiască prin atotcuprin- 
zătoarea iubire pe care o revarsă asupra lumii întregi, a tuturor oamenilor şi cu 
deosebire asupra tuturor creştinilor ortodocşi. Şi cât de curat cu inima şi de înalt cu 
duhul trebuie să fie preotul care slujeşte Liturghia şi celelalte slujbe şi care îi aduce 
lui Dumnezeu asemenea rugăciuni obşteşti şi împreună glăsuite pentru întreaga 
lume, pentru toți oamenii, pentru vii şi pentru morţi şi care aduce jertfă de 
mulțumire Domnului pentru toţi sfinţii şi chiar pentru însăşi Preacurată Maica lui 
Dumnezeu! El trebuie să fie mai presus de tot ce este pământesc, de toate patimile 
omeneşti şi mai presus de fricile demonilor. Trebuie să fie plin de dragoste 
înflăcărată, serafimică faţă de Dumnezeu şi faţă de lumea iubită de EI, fiindcă aşa 
de mult a iubit Dumnezeu lumea, încât pe Fiul Său Cel Unul- Născut L-a dat ca 
oricine crede în EI să nu piară, ci să aibă viață veşnică [În 3, 16]. 


Liturghia ne aduce aminte neîncetat de cea mai mare minune săvârşită vreaodată pe 
pământ de Dumnezeu după nesfârşita Sa iubire de oameni: anume că Dumnezeu S- 
a arătat pe pământ în trupul nostru; că 1-a învăţat pe oameni, că a pătimit şi a murit 
pentru noi şi a înviat din morţi. Şi prin aceasta ni se reamintește iubirea pe care o 
datorăm lui Dumnezeu, pentru dreaptatea şi sfințenia Lui, pentru milostivirea şi 
înţelepciunea cea de sus. 


Ceea ce se săvârşeşte în timpul Liturghiei uimeşte prin măreție, prin bunătate, prin 
înțelepciune, prin nesfârşită putere şi nesfârşită dreptate toate minţile îngereşti: 


taina întrupării, vieţuirii pe pământ a Domnului slavei, învăţătura, minunile, 
pătimirile, moartea şi învierea Lui, prefacerea ființială a pâinii şi vinului în 
adevăratul Trup şi Sânge al Domnului şi împărtăşirea credincioşilor cu Ele. Noi 
însă, cei pentru care se săvârşeşte această taină, rămânem adeseori indiferenți sau 
împătimiți cărnii şi poftelor ei, împătimiţi de lumea care zace în rău. 


Liturghia este taina curăţirii, sfințirii, luminării, renaşterii, facerii vii a omului 
pentru viața veşnică; taina iubirii dumnezeieşti, taina înălțării, îndumnezeirii 
omului lipsit de ajutor, abătut şi pierind în păcate. 


La impreună participare în slujirea Liturghiei sunt chemaţi la proscomidie şi în 
slujirea Liturghiei toți sfinții, începând cu Maica Domnului. Împreună cu preotul 
iau parte la slujire toţi sfinţii şi toţi îngerii. 


Drept-măritori creştini! Când vă rugaţi în timpul Liturghiei şi mai ales atunci 
când duceţi la altar prescuri pentru a scoate din ele părticele pentru sănătate şi 
mântuire şi pentru odihna sufletelor unor răposaţi, intraţi în comuniune, la 
proscomidie şi Liturghie cu Domnul, cu Maica Domnului, cu Înainte- 
Mergătorul, cu prorocii, apostolii, mucenicii, cuvioşii şi cu toţi sfinţii. O, 
noblețea creștinului! Ce noroc şi fericire! Cu cine intrăm în comuniune?! De ce 
mari mijlocitori ne învrednicim! Cu ale lor rugăciuni - ale sfinţilor - cercetează-ne 
pe noi, Dumnezeule. Pe lângă acestea, îmi înnoiesc în fiecare zi comuniunea cu 
toată Biserica pământească. 





Măreţia, sfinţenia, puterea de viață făcătoare, extensiunea nemăsurată a 
înfricoşătoarei jertfe a lui Hristos ni se dezvăluie din însuşi cuprinsul primei părți a 
Liturghiei - proscomidia - în timpul căreia se pregăteşte materia tainei Euharistiei: 
pâinea şi vinul, sau Mielul lui Dumnezeu - Agneţul - care se înjunghie mereu 
pentru păcatele lumii întregi şi ca jertfă de mulţumire pentru toți sfinţii. Aici, 
aşezată de-a dreapta Agneţului, sub forma unei părticele triunghiulare scoasă dintr- 
o prescură stă Împărăteasa cerului şi pământului, Preasfânta Fecioară Maria: 
Stătut-a Împărăteasa de-a dreapta Ta, îmbrăcată în haină aurită şi prea 
înfrumuseţată [Ps 44, 10]; prea înfrumuseţată de Duhul Sfânt; după ea se aşează, 
în ordinea cinurilor, tot sub forma unor astfel de părticele, sfinţii lui Dumnezeu: 

1) Înainte-mergătorul; 

2) prorocii din vechime: Moise şi Aaron, Ilie şi Elisei, David şi lesei, Daniil şi 
ceilalți Sfinţi proroci; urmează 

3) Sfinţu apostoli Petru şi Pavel şi ceilalți Sfinți apostoli; 


4) Sfinţi Ierarhi ai lui Hristos: Vasile cel mare, Grigorie Teologul, loan Gură de 
Aur, Nicolae al Mirelor Likiei, Mihail al Kievului, Petru, Alexie şi lona ai 
Moscovei, Nikita al Novgorodului, Leontie al Rostovului şi alţi sfinţi; urmează: 

5) Sfinţii mucenici şi mucenice; 

6) Cuvioşii, bărbaţi şi femei; 

7) Sfinţu doctori fără de arginţi; 

8) Srepţii Ioachim şi Ana, părinţii Maicii Domnului; sfinţii zilei şi 

9) Sfântul a cărui Liturghie se săvârşeşte. 


Aceasta înseamnă că înfricoşătoarea, universală şi răscumpărătoarea Jertfă va fi 
săvârşită şi pentru ei, adică în semn de recunoştinţă față de Dumnezeu pentru ei ca 
unii răscumpăraţi încă de pe pământ, au atins desăvârşirea prin Jertfa pe cruce a lui 
Hristos şi se bucură acum în Biserica cerească, triumfătoare; urmează apoi 
persoanele din Biserica pământească, luptătoare: păstorii ei, ierahii, cinstita 
preoțime şi întru Hristos diaconime şi toţi fraţii cei întru Hristos chemaţi să intre în 
comuniune cu Domnul în sânurile lui Dumnezeu; apoi, întâiul fiu al Bisericii, 
Domnul cu Doamna şi copiii Săi, şi toți drept-măritorii creştini, sub forma unor 
părticele mici (miride); după cei vii urmează cei ce au murit întru credinţa şi 
nădejdea învierii, a vieţii de veci. Aceasta înseamnă că înfricoşătoarea şi a toată 
lumea răscumpărătoare Jertfă se aduce pentru toți, adică ca mijlocire şi cerere a 
milostivirii pentru toți şi pentru toate, vii şi morţi (parte bărbătească şi parte 
femeiască). 


Cât de mare este Jertfa lui Dumnezeu! Cât de nemăsurată şi vastă! Pe câţi nu i-a 
mântuit, câte păcate n-a şters, câte suflete nu le-a făcut vii, le-a înnoit, le-a sfințit, 
le-a întărit în lupta cu păcatul, cu ispitele, cu vrăjmaşii cei trupeşti şi netrupeşti! 
Câte suflete nu le-a îndumnezeit, le-a făcut cereşti, le-a bine înmiresmat, le-a făcut 
nestricăcioase, nemuritoare, le-a prea mărit! Pentru câte mulțimi nenumărate de 
suflete ale oamenilor ce viețuiesc încă pe pământ sau au murit nu se aduce ea întru 
a face milostiv pe Domnul Dumnezeu, întru mijlocirea pentru iertarea păcatelor 
sau pentru bună-sporirea, sănătatea şi mântuirea lor! 


Ce extensiune imensă! Câtă iubire nemăsurată față de o mulțime infinită de 
oameni, vii şi morți, revărsată răscumpărător, tămăduitoare luminătoare şi 
îndumnezeitoare! Minunată Jertfă! Cu adevărat o Jertfă dumnezeiască! Cu ce 
vastă, atotcuprinzătoare iubire trebuie să o săvârşească preotul! Dar noi, preoţii, 
suntem în general atât de legați de cele trupeşti, leneşi, păcătoşi, necurați, 
împătimiți de cele pământeşti, stricăcioase. 


O, Împărate Ceresc, Mângâietorule, Duhul Adevărului, Care pretutindenea eşti şi 
pe toate le plineşti, vistierul bunătăţilor şi dătătorule de viaţă, vino şi Te 
sălăşluieşte întru noi şi ne curăţeşte pe noi de toată întinăciunea, pentru a săvârşi 
această atât de măreaţă taină, cu vrednicie, cu inimă curată, cu minte şi cu duh înalt 
- Proscomidia este ca un sumar al Liturghiei, un synopsis [rezumat]. 


Stau şi mă minunez în faţa măreției Jertfei Trupului şi Sângelui lui Hristos, în faţa 
sfinţeniei, înţelepciunii, atotcuprinderii sale, în faţa imensei iubiri ascunse în ea, în 
faţa puterii ei răscumpărătoare, în ce măsură ea şterge orice păcat al celui ce se 
căieşte cu adevărat şi se împărtăşeşte cu credinţă, în faţa vieţii ascunse în ea, în faţa 
puterii ei de a ne îndumnezei pe noi, muritorii, prin puterea lui Dumnezeu, în faţa 
darului ei de a face minuni. O, Doamne, lisuse Hristoase! Tu eşti întreg aici! Te 
vedem, Te percepem, Te pipăim, Te simţim! 


Liturghia începe cu cuvintele: Binecuvântat este Împărăţia Tatălui şi a Fiului 


Cine vine în locaşul bisericii lui Dumnezeu este ca şi cum ar 
veni în Împărăţia lui Dumnezeu şi se cuvine să-l aducă Acestuia mai întâi 
pocăință pentru păcatele sale, fiindcă în Împărăţia lui Dumnezeu nu intră nimic 
întinat sau necurat cf. Ap. 21, 27; Ef5, 5]. 






Pentru ce se face Vohodul mare la Liturghie? Pentru aducerea-aminte a 
cortegiului Mântuitorului spre curcea de pe Golgota, dincolo de porțile cetăţii, 
fiindcă lisus a pătimit în afara porţii |Evr 13, 12] lerusalimului, după cuvântul 
apostolului, împreună cu tâlharii, dintre care unul s-a arătat înţelept, grăind către 
Hristos: Pomeneşte-mă Doamne, când Vei veni întru împărăţia Ta [Lc 23, 42] ; - 
pentru aducerea-aminte a răstignirii sale pe Cruce, a coborârii Lui de pe cruce de 
către Iosif şi Nicodim. În general, tot ritualul, actele liturgice şi rugăciunile 
sfinţilor slujitori la Liturghie cer multă atenţie şi un gând curat, duh vioi şi 
viguros, credinţă şi dragoste înflăcărată: fiindcă toată această slujire sfântă este 
înțelepciunea lui Dumnezeu. Într-un timp atât de scurt şi într-un spaţiu atât de mic 
ni se reamintesc atâtea evenimente măreţe săvârşite în timpuri diferite şi în locuri 
diferite - evenimente care oglindesc infinitatea înţelepciunii, bunătăţii, puterii, 
îndelung-răbdării, dreptății, milostivirii lui Dumnezeu. Fiecare secundă se cere 
urmărită aici cu văzul, cu auzul, cu mintea, cu inima; fiecare cuvânt, fiecare gest, 
fiecare ritual, nimic să nu fie neglijat, să nu treacă neobservat, să rămână fără 
atenţie, învăţătură, zidire. Da, Liturghia cere un suflet iubitor de înţelepciune, 
mai dinainte curăţit şi dezlegat de grijile şi patimile lumeşti, năzuitor spre cele 
înalte ( + De ce te gândeşti la fleacuri, atunci când stai la 
această cerească şi dumnezeiască Liturghie; de ce sufletul tău este preocupat de 
dichisuri, de coafuri, de podoabe aurite, de calcule lumeşti? Înfăţişează-ţi în acest 


răstimp lui Dumnezeu sufletul, împodobit cu credinţă, cu toată înţelepciunea, 
blândeţe, smerenie, milostivire, nepătimire, dragoste de înţelepciune. Aceasta să-ţi 
fie îmbrăcămintea! Acesta este aurul plăcut lui Dumnezeu! 


La Liturghia credincioşilor creştini cântă Simbolul credinţei creştine, ca înaintea 
botezului, în caz de boală, înaintea spovedaniei etc., ca o condiţie indispensabilă 
pentru o participare cu vrednicie la taina şi înţelegerea puterii Tainei: Dacă crezi 
din toată inima |FA 8, 37], aşa cum crede Sfânta Biserică Ortodoxă, îţi este cu 
putinţă să fii de faţă la săvârşirea Tainei sau să primeşti la timpul rânduit Sfintele 
Taine, dacă te-ai pregătit prin post şi printr-o pocăință sinceră; dacă însă nu crezi, 
nu eşti vrednic să fii de faţă la Taină, cu atât mai puţin să te împărtăşeşti. Taina o 
săvârşesc în altar sfinţii slujitori, care îl închipuie pe lisus Hristos, ea se săvârşeşte 
cu uşile împărăteşti închise, dacă slujeşte un preot, nu un arhiereu, fiindcă la 
început această Taină a fost săvârşită de lisus Hristos într-un foişor în taină, 
pregătit ca pentru o solemnitate deosebită, de faţă fiind numai ucenicii Săi şi pentru 
ca Taina să fie apărată de priviri nevrednice spre o mai mare evlavie a 
credincioşilor, fiindcă inima şi ochiul omului sunt viclene şi pentru necurăția şi 
viclenia lor, nu sunt vrednice să vadă Taina la care şi îngerii privesc cu frică. 


[2 Co 13,13]. Această urare 


apostolică este rostită de sfinţitul slujitor într-un moment cum nu se poate mai 
potrivit, adică înainte de săvârşirea Tainei. Harul lui lisus Hristos, miluitor, 
curăţitor, mântuitor, învăţător şi întăritor al sufletului nostru, ne este de trebuinţă în 
toată vremea şi în tot ceasul; acum însă în aceste minute înfricoşătoare şi cereşti, 
când împreună cu noi slujeşte mulţime de oaste cerească, înconjurând cu frică şi 
cutremur tronul (prestolul) dumnezeiesc, harul Domnului, care luminează şi 
întăreşte puteri slabe şi risipite ale duhului, ne este cu deosebire necesare pentru ca 
să putem înţelege înălțimea şi însemnătatea Tainei care ne stă înainte. 


Dragostea lui Dumnezeu Tatăl trebuie să fie simțită de toţi în aceste minute, că 
iubirea nemărginită faţă de noi, păcătoşii, a lui Dumnezeu Tatăl, Care arât de mult 
a iubit lumea, încât pe Fiul Său Cel-Unul Născut L-a dat, ca oricine crede în EI să 
nu piară şi să aibă viaţă veşnică [În 3, 16] şi noi să-L iubim pe EL, împreună cu 
Fiul Său Cel Unul-Născut şi cu Duhul Sfânt, lepădând toate patimile lumeşti; iar 
împărtăşirea Sfântului Duh ne este de trebuinţă în acest timp mai mult ca oricând, 
fiindcă fără împărtăşirea Lui, nu L-am putea iubi pe Dumnezeu Tatăl, pentru că 
numai prin Sfântul Duh Îl putem chema pe Dumnezeu, cu sinceră iubire, Avva! 
Părinte! [Rm 8, 15]. Fiindcă numai harul Sfântului Duh ne curăţă, ne sfinţeşte, ne 


luminează, ne face paşnici şi ne întăreşte pentru a sta înainte cu vrednicie şi cu bun 
rod în timpul celei mai sfinte Taine. 


Sus să avem inimile! - cheamă preotul în timpul Liturghiei înainte de sfințirea 


Darurilor. La chemarea lui poporul răspunde: Avem către Domnul! Răspundem 
oare sincer? Nu, sau într-o foarte, foarte mică măsură. Fiindcă inimile 
majorităţii oamenilor sunt înlăturate de pământ prin tot felul de împătimiri ale 
vieții. Nu este uşor ca inima să se înalțe dintr-odată la Domnul; pentru aceasta 
creştinul trebuie să trăiască necontenit în Dumnezeu, să-L iubească, să mediteze 
adânc la faptele proniei Sale, să le preţuiască la adevărata, mântuitoarea lor 
valoare, să şi le însuşească cu sufletul şi cu inima şi să fie pe pământ un cetăţean al 
cerului. 


Noi însă venim la biserică distraţi, apăsaţi de felurite patimi şi pofte ale vieţii, care 
ne ţin legaţi de pământ. Unde este atunci acel “ sus să aveţi inimile”, înseamnă că 
suntem nesimţitori şi fără minte. În acel timp ni se cere să ne predăm în chip 
desăvârşit Domnului nostru lisus Hristos, Preacuratei Sale Maici cu deplină 
credinţă şi încredere, cu cererile, cu mulţumirile, laudele aduse lui Dumnezeu şi pe 
lângă aceasta, cu inimă curată, cu ură față de păcat în toate manifestările lui 
posibile şi iubire arzătoare faţă de dreptate în toate formele sale. 


La fiecare Sfântă Liturghie aducem jertfă de mulțumire pentru Preasfânta 
Născătoare de Dumnezeu şi pentru toți Sfinţii; şi ei mijlocesc pentru noi înaintea 
lui Dumnezeu, cerându-l să ne ierte greşelile şi să ne dăruiască mare milă. 


Luaţi, mâncaţi... Beţi. dintru acesta toți..Cine poate pricepe pe deplin marea 
binefacere dată nouă de Domnul nostru lisus Hristos în taina Euharistiei sau 
Împărtăşaniei? Nimeni, nici chiar mintea îngerească, fiindcă această binefacere 
este infinită şi necuprinsă, că Însuşi Dumnezeu, ca însăşi bunătatea, înţelepciunea 
şi atotputernicia Sa. Ce iubire ni se arată nouă, păcătoşilor, în fiecare zi, prin 
Liturghie! Ce apropiere a lui Dumnezeu de noi! lată-L aici, pe sfântul prestol, în 
fiecare zi, în chip ființial, în toată Dumnezeirea şi omenitatea sa, dându-Se spre 
gustare credincioşilor sau pentru a fi dus de preot în casele credincioşilor spre 
împărtăşirea bolnavilor. Ce minunată comuniune, ce prefacere a Dumnezeirii în 
omenitatea noastră căzută, neputincioasă, păcătoasă, dar nu în păcat, acesta fiind 
ars de focul harului! Ce noroc, ce fericire pentru firea noastră care primeşte întru 
sine Dumnezeirea şi omenitatea lui Hristos Dumnezeu şi se uneşte cu EI! În 
această primire a lui Hristos în credinţa înăuntrul nostru e curăţia, sfinţirea, 
izbăvirea noastră de păcatele noastre şi vrăjmaşii noştri, înnoirea, puterea, tăria 
inimii noastre, daruri cereşti ce ni se dau de la Dumnezeu prin Liturghie! 


Dar cum se arată a fi creştinii în faţa ei? Cei mai mulți se poartă cu răceală 
devenită obişnuinţă, cu neatenţie şi cu indiferență. Se împărtăşesc foarte rar cu 
Sfintele taine ţinând parcă să respecte cu tot dinadinsul obiceiul pe care şi l-au 
statornicit: o dată pe an. De ce nepreţuită comoară dumnezeiască, de ce dar 
dumnezeiesc, fără de moarte şi dătător de viaţă, de ce ajutor dumnezeiesc nu se 
lipsesc ei însă prin aceasta! lată de ce nu putem spune că creştinii ortodocşi duc o 
viață adevărată, o viaţă în duhul lui Hristos. lată de ce s-au înmulțit viciile şi 
nenorocirile. lată de ce împotriva noastră s-a înarmat toată făptura, toate stihule 
arătându-se răzbunătoare, asemeni vrăjmaşilor lui Dumnezeu: şi apa, şi focul, şi 
văzduhul, şi moartea în toate chipurile. 


In cuvintele 
e un ocean de iubire al Dumnezeirii pentru neamul 


omenesc. Are la ce să se gândească fiecare, cugetând adânc şi nepătimaş la 
destinul pe care Dumnezeu L-a hărăzit neamului omenesc, adâncindu-se în sine 
însuşi. O sfântă cutremurare aleargă prin toate mădularele, prin toată ființa fiecărui 
om ce nu vine la biserică cu idei preconcepute şi nu este legat de pofte şi desfătări 
lumeşti, atunci când aude cu urechea inimii aceste cuvinte rostite de sfinţii slujitori. 
Câtă dragoste desăvârşită! Atotcuprinzătoare!  Atotputernică! “Domnul şi 
Făcătorul a toate, fără de patimi fiind s-a sărăcit pe Sine, unindu-se cu noi şi datu- 
s-a pe Sine spre junghiere; mâncaţi cu adevărat trupul meu şi vă întăriți în 
credinţă ”. Ce-i aducem lui Dumnezeu semn de recunoştinţă pentru iubirea aceasta 
pentru noi? Îi hrănim oare pe cei ce flămânzesc? Le dăm să bea celor ce însetează? 
Îi îmbrăcăm pe cei goi ? Îi cercetăm pe bolnavi şi pe cei închişi în temniţă ? Doar 
în persoana lor, ca nişte mădulare ale Sale, cere ajutorul nostru Însuşi Hristos, 
Mântuitorul nostru, Cel ce S-a jertfit pentru noi! 


Ce privelişte dumnezeiasca Liturghia! Privelişte a nesfârşitei iubiri, înţelepciuni, 
atotputernicii, dreptăți, sfințiri şi înnoiri a fiinţei umane corupte de păcat; gustare a 
nesfârşitei dulceţi, frumuseți, lumini, fericiri şi sfinţenii, a veşnicei dreptăţi, 
atotputernicii, bunătăţi şi înţelepciuni a lui Dumnezeu. Mintea nu se satură 
nicicând de această dulce şi luminoasă contemplare, nici inima de farmec şi 
fericire, cugetând la această taină a nețărmuritei iubiri a lui Dumnezeu pentru 
neamul omenesc aflat la pierzanie. - Noi însă părăsim Biserica, preferăm să mer- 
gem mai bine la teatru, această şcoală a deşertăciunii, unde sufletul nostru 
nemuritor nu află nici o hrană, nici tămăduire, nici curăţie, nici ajutor; unde uneori 
se ajunge chiar la profanarea a tot ce-i sfânt, unde nu se obişnuieşte a se rosti 
numele lui Dumnezeu decât în glumă sau cu fățărnicie, unde aşa- numitele pasiuni 
nobile sunt aduse neruşinat la lumina zilei; unde ridică capul sus fără sfială o lume 
plină de vicii şi păcate, cea care L-a răstignit şi-L răstigneşte pe Domnul! 


N e a In timpul cântării acestor cuvinte, întreaga Biserică, toți 


cei ce stau în sfântul locaş, trebuie să se roage împreună cu sfințiții slujitori ca 
Tatăl Ceresc să trimită Duhul Său Cel Sfânt asupra noastră şi a Darurilor ce sunt 
puse înainte şi să citească pentru sine rugăciunea: 





timp, nici un suflet nu trebuie să rămână rece, ci fiece suflet trebuie să se 
înflăcăreze de iubire pentru Domnul; răcesc sufletul - reamintesc ce am spus - 
grijile şi patimile de fiecare zi cum ar fi: plăcerile, lăcomia după câştig, iubirea de 
avuţii, mânia, vrajba, invidia, gelozia. În aceste momente, mai mult ca oricând, 
sufletele noastre să ne fie asemeni unor făclii aprinse, unor cădelniţe arzânde, 
răspândind bună-mireasmă, asemeni tămâiei ce se înalță sus: fiindcă în aceste 
minute se săvârşeşte înfrico-şătoarea taină a prefacerii prin Duhul lui Dumnezeu a 
pâinii şi vinului în Preacuratul Trup şi Sânge ale lui Hristos iar pe Sfânta Masă Se 
arată Dumnezeu în Trup. 


Pentru ca să fie celor ce se vor împărtăşi spre trezirea sufletului... Aceste cuvinte 


vin în continuarea rugăciunii precedente: Te chemăm, Te rugăm şi cu umilinţă la 
Tine cădem: trimite Duhul Tău cel Sfânt peste noi şi peste aceste Daruri ce sunt 
puse înainte. Sensul este acesta: trimite-ne Duhul Tău Cel Sfânt în ceasul acesta, 
pentru ca ele (Sfintele daruri) să slujească celor ce se vor împărtăşi spre trezirea 
sufletului (din patimile vieţii), spre iertarea păcatelor, spre comuniunea cu Duhul 
Sfânt, spre simţirea în noi înşine a Împărăției Cerurilor, spre îndrăznire către 
Dumnezeu, iar nu spre judecată sau osândă. Prin aceasta Biserica luptătoare de pe 
pământ ÎL înfăţişează parcă pe Mielul lui Dumnezeu care ridică păcatele lumii şi 
răscumpără cu sângele Său păcatul lumii, pe toţi cei ce au trăit în Legea veche şi în 
Legea nouă: protopărinți, părinți, patriarhi, proroci, apostoli, propovăduitori, asceţi 
şi tot sufletul cel drept care s-a săvârşit în credinţă; mulţumeşte pentru ei Mielului 
lui Dumnezeu care, în anii cei din urmă, a binevoit a Se întrupa din Preacurata 
Fecioară, a lua toată firea noastră, a ne lumina, a pătimi şi a muri pentru noi şi îi 
face pe aceştia mijlocitori pentru noi. Mai ales aduce în chip deosebit, un prinos de 
recunoştinţă Preasfintei, Preacuratei, Preabinecuvântatei, Slăvitei Stăpânei noastre 
de Dumnezeu Născătoare şi pururea Fecioară Mania; după care pomeneşte sfântul 
sau sfinţii zilei şi roagă pe Dumnezeu să ne cerceteze prin rugăciunile lor. 


Urmează aopi o rugăciune plină de străpungere şi deosebit de mişcătoare a 
Bisericii adresată Mielului lui Dumnezeu pentru toți cei răposaţi şi pentru cei vii; 


ea mijloceşte înaintea lui Dumnezeu pentru ca sufletele celor adormiţi să-şi 
găsească odihna acolo unde străluceşte faţa lui Dumnezeu şi roagă pe Domnul să 
pomenească întreg episcopatul ortodox, care drept învaţă cuvântul adevărului, toată 
preoțimea şi cea întru Hristos diaconime şi tot cinul bisericesc; se aduce slujbă 
cuvântătoare pentru întreaga lume, pentru sfânta, sobornicească şi apostolească 
Biserică; pentru toți cei ce petrec în curată şi cinstită vieţuire adică îndeosebi 
pentru monahii care au depus voturile curăţeniei şi castităţii, pentru Suveran, 
pentru toată casa împărătească, palatul şi oştirea lui, se cere de la Domnul să 1 se 
dea domnie paşnică, pentru ca şi noi întru liniştea lor să trăim în linişte şi pace, 
întru toată cucernicia şi curăţia. Apoi se face cu glas înalt pomenirea stăpânirii 
bisericeşti legiuite celei mai înalte, Sfântul Sinod, a arhiereului cetății sau ținutului 
şi Cel Atotbun e rugat să-i dăruiască pe dânşii sfintelor Sale biserici în pace, întregi 
- adică cu dreaptă înţelepciune - cinstiți, sănătoşi, îndelungaţi în zile, drept 
învățând cuvântul adevărului Său, ferindu-i de cugetarea cea vicleană şi 
stricăcioasă; apoi Domnul e rugat să-şi aducă aminte de oraşul acesta şi de cei ce 
locuiesc într-însul (sau întreaga ţară), de toate oraşele şi satele şi de cei ce cu 
credinţă locuiesc într-însele; de cei ce umblă pe mare, de cei ce călătoresc, de cei 
aflaţi în neputinţă şi în suferință, de cei robiţi şi pentru mântuirea lor, de cei ce 
aduc daruri şi fac bine în Sfintele biserici, de cei ce-şi aduc aminte de cei lipsiţi (să 
ne aducem aminte de săraci - Gal 2, 10) cu fapta iar nu cu vorba, şi pentru ca peste 
toți Domnul să-Şi reverse mila Sa pentru măreaţa şi înfricoşătoarea Jertfă. 


Urmează apoi ecfonisul: 





Acest ecfonis şi această rugăciune vin aici la vremea 
potrivită; este mare lucru să se roage credincioşii “cu o gură şi cu 0 inimă”; o 
asemenea unanimitate în rugăciune poate să ceară de la Dumnezeu toate bunătăţile; 
de aceea toţi trebuie îndemnați cât mai des şi cât mai mult spre rugăciunea cu un 
suflet şi să se roage lui Dumnezeu cu o asemenea rugăciune. Dar deseori diavolul 
seamănă printre noi sămânţa sa Şi-i cerne pe cei ce stau în biserică ca pe grâu [cf. 
Le 22, 31]. 


să, După ce mai înainte a pomenit aparte feluritele stăpâniri şi tagme 


omeneşti, acum li se doreşte în general tuturor să aibă parte de milă de la 
Dumnezeu. Urmează ectenia de cerere: fiindcă noi nu ştim să ne rugăm cum 
trebuie, Însuşi Duhul se roagă pentru noi cu suspine negrăite [Rm 8, 26]. Pentru 
ce se roagă pentru noi Duhul Sfânt? Pentru zi sfântă, desăvârşită, cu pace, fără de 
păcat şi celelalte. 





Uscatul şi marea, râurile, lacurile, îți aduc ţie, omule daruri ale lui Dumnezeu; iar 
la sfârşit ţi-a fost dat însuşi Fiul lui Dumnezeu în Trupul şi Sângele Său. Ce-ţi mai 
lipseşte? Dar, vai, cât eşti de nerecunoscător! Cât eşti de nesimţit şi de nechibzuit! 


Cât de înălțătoare sunt Liturghiile Sfinţilor loan Gură de Aur şi Vasile cel mare! 
Ce duh ceresc! Cât de cuprinzătoare este iubirea de oameni a lui Dumnezeu! Ce 
inimă cerească! Dă-mi Doamne Duh ceresc, inimă curată, cu belşug de iubire, 
nelegată în nici un fel de poftele şi patimile vieţii, fiindcă: Nimeni din cei legați cu 
pofte şi cu desfătări trupeşti nu este vrednic să vină, să se apropie sau să slujească 
Ție, Împărate al Slavei! (Preotul trebuie să fie asemeni vulturului care planează în 
înălţimi; departe-văzător, puternic, ager în mişcări). Dă Doamne! Tor pământul, cu 
toate comorile, frumuseţile, desfătările lui, nu înseamnă nimic în faţa unei 
asemenea Taine cum este aceea a Preacuratului Trup şi Sânge al Domnului, cum 
este lucrarea sfântă a Liturghiei! 


Aceasta să faceţi spre pomenirea Mea [Le 22, 19]. Fără Taina Trupului şi 
Sângelui, fără Liturghie, măreaţa faptă a iubirii, înţelepciunii, atotputerniciei 
Mântuitorului nostru ar fi putut fi uitată, roadele pătimirilor Sale s-ar fi putut 
pierde; de aceea EI a poruncit să se săvârşească Taina Trupului şi Sângelui Său 
spre pomenirea Sa; şi nu numai spre pomenirea Sa, dar şi spre stabilirea celei 
mai strânse comuniuni cu El. Această taină universală se săvârşeşte cu glas tare, 
în auzul tuturor, în toată lumea. Roadele sale sunt sfinţenia, nestricăciunea şi 
viața veşnică. 


Credinţa noastră este plină de minuni ale bunătăţii, atotputerniciei şi înţelepciunii 
lui Dumnezeu. Firii omeneşti 1 s-au dat nespus de multe daruri de care să se bucure 
chiar în această viaţă, iar cea ce ni se dă în nădejdea vieţii de dincolo de mormânt 
întrece orice descriere, fiindcă cele ce ochiul n-a văzut şi urechea n-a auzit şi la 
inima omului nu s-au suit, pe acestea le-a gătit Dumnezeu celor ce-L iubesc pe EI 
[1 Co 2, 9]. Şi cât de nechibzuiţi şi de nerecunoscători suntem în faţa lui 
Dumnezeu! Cât de prosteşte ne-am legat de bunurile stricăcioase ale vieţii de aici! 
Cât de nepăsători ne arătăm faţă de îndeplinirea poruncilor lui Dumnezeu ! 


Însuşi Mielul lui Dumnezeu se vede şi pune înainte în chipul unei părticele de 
pâine, oamenii răscumpăraţi prin sângele Său sunt pomeniţi la priscomidie sub 
chipul miridelor scoase din prescuri, arătându-se prin aceasta unitatea firii 
omeneşti cu Dumnezeirea, neamestecat unită în lisus Hristos şi în noi, cei ce ne 
împărtăşim cu El. Cel ce mănâncă Trupul Meu şi bea sângele Meu rămâne întru 
Mine şi Eu în el [În 6, 56]. Cel ce se alipeşte la Domnul este un duh cu EI [1 Co 
6, 17]. 


Liturghia este cea mai bună piatră de încercare a stării noastre sufleteşti: suntem 
oare vii sau morţi? Ce sălăşluieşte în noi, ce patimi, ce neputinţe sufleteşti? Cu câtă 
grijă trebuie să ne pregătim de fiecare dată pentru săvârşirea acestei Taine mai 
presus de ceruri, înfricoşătoare şi făcătoare de viată, a acestei jertfe universale, 
jertfă pentru cei din cer, de pe pământ şi dedesubt! 


Pentru preot săvârşirea Liturghiei constituie o mare problemă şi un mare efort 
moral: fiindcă îi trebuie o parte pregătitoare pentru slujbă, de una permanentă, nu 
doar o singură dată - cu un cuvânt, îi trebuie o nepătimire îngerească, o dragoste 
înflăcărată de Dumnezeu şi de oameni, o minte îndreptată către cele de sus şi inimă 
aşijderea şi o voinţă supusă în chip absolut voii lui Dumnezeu. 


Taina răscumpărării e taina cea mai vrednică de cinstire şi de pururea pomenire, 
taina bunătăţii infinite, a făgăduinței nemăsurate, înţelepciunii neprecupeţite, a 
puterii necuprinse: iată ce taină e pomenită la Liturghie! Mai mult decât atât, ea 
parcă se repetă în fiecare zi, fiindcă în fiecare zi se săvârşeşte măreaţă, mântui- 
toarea şi înfricoşătoarea Taină a Preacuratului Trup şi Sânge al Domnului. Pururea 
se junghie pentru noi Mielul lui Dumnezeu, ca să sfinţească pe cei ce se 
împărtăşesc! Slavă milostivirii Tale Doamne! 


Repetarea în câteva rânduri a cuvântului: /npelepeiune! La încheierea unor ectenii 
la începutul Liturghiei credincioşilor ne atrage luarea-aminte că a venit momentul 
săvârşirii marii taine în care s-a arătat nemărginita înțelepciune a lui Dumnezeu, 
care a mântuit omenirea, înțelepciunea de taină a lui Dumnezeu ascunsă, pe care 
Dumnezeu a rânduit-o mai înainte de veci, spre slava noastră, pe care nici unul 
dintre stăpânitorii acestui veac n-a cunoscut-o [1 Co 2, 7-8]. Înţelepciune, drepți! 
Adică cu inima ridicată spre cele înalte, liberă de tot ce e pământesc, lumesc, 
păcătos. 


Săvârşind Liturghia şi scoțând părticele întru cinstea Maicii Domnului şi a 
Sfinților, apoi a celor vii şi a celor morţi, ia aminte ce legătură strânsă există între 
Domnul şi sfinţii Lui, între EI şi cei ce trăiesc pe pământ cu cucernicie şi cei ce au 
murit în credinţă şi cucernicie; ia aminte ce legătură strânsă există între noi şi sfinți 
şi cei morţi întru Hristos şi iubeşte-i pe toţi, ca pe nişte mădulare ale Domnului şi 
ale tale însuţi. 


În ce strânsă apropiere se află unii faţă de alţii locuitorii cerului şi cei ai pământului 
şi Maica Domnului şi toţi sfinții şi noi toţi, creştinii ortodocşi, atunci când se 
săvârşeşte dumnezeiasca, universala, mai presus de ceruri şi a toate obşteasca 
Liturghie! Dumnezeule, ce comuniune plină de bucurie şi de viaţă făcătoare! 


De ce ridică oare preotul mâinile în sus în faţa prestolului în timpul Liturghiei, 
înainte de vohodul mare? Întru pomenirea şi închipuirea rugăciunii Dumnezeului - 
om în grădina Ghetimani, înainte de a fi vândut de luda şi întru închipuirea 
răstignirii de pe Golgota. Mare, minunată şi lucrătoare a fost această rugăciune: ea 
a fost rostită pentru întreaga lume. Nemăsurat de mare şi de răscumpărătoare este 
şi Jertfa de pe Golgota. 







Liturghia este slujire de sus pe pământ, cea mai mare minune a iubirii şi dreptăţii 
lui Dumnezeu - slujirea nemuririi neamului omenesc, cea mai mare biruinţă a 
milostivirii lui Dumnezeu faţă de păcatele oamenilor, cea mai mare biruinţă asupra 
diavolului, care se săvârşeşte în fiecare zi şi care învredniceşte de fericire pentru 
toţi vecii pe cei ce au biruit diavolul prin credinţă şi pocăință; este dăruirea hranei 
şi băuturii nemuritoare, a curăţirii de păcate, a sfințirii şi vieţii veşnice. Dacă 
pentru binefacerile Lui i-am cânta Domnului, cântări sfinte deopotrivă la număr cât 
nisipul mării, nici atunci nu i-am mulțumi potrivit binefacerii Sale, nici n-am face 
nimic deosebit. Atât de mare este mila lui Dumnezeu faţă de noi. 


Pentru a sta la Liturghie într-un chip bineplăcut lui Dumnezeu trebuie să stăpânim 
obiectul Liturghiei (întreaga viaţă a Mântuitorului, de la scutece până la mormânt, 
de la Înviere la Înălţare şi la trimiterea Sfântului Duh): atunci Liturghia ne va 
pătrunde pe de-a întregul în minte şi în inimă. Cine se face cunoscător desăvârşit şi 
maestru în ştiinţe şi în arte, în probleme de industrie, de agricultură etc.? Cel ce şi- 
a însuşit în totalitate, obiectul lor, l-a studiat sub toate aspectele şi acesta i-a intrat, 
ca să spunem aşa, în carne şi în sânge, încât a ajuns sufletul sufletului său. Dar câte 
piedici pentru omul care doreşte să stăpânească cel mai mare obiect de studiu - 
Liturghia? Trebuie să lase deoparte toată grija lumească şi afecțiunea pătimaşă şi 
să fie sus, împreună cu îngerii, cu sfinţii, cu Însuşi Domnul îngerilor; trebuie să ai 
inimă curată, să ai în tine Duh Sfânt. 


În rugăciunile Liturghiei se exprimă măreţia Tainei Trupului şi Sângele Domnului 
şi nevrednicia noastră, a celor ce săvârşim Taina. Liturghisitorului îi vine neîncetat 
în conştiinţa sa nevrednicia şi neputinţa sa, precum şi măreţia neapropiată a lui 
Dumnezeu, sfinţenia şi dreptatea lui Dumnezeu. În rugăciunile Liturghiei se invocă 
pogorârea harului, pentru ca taina să poată fi săvârşită cu vrednicie şi pentru ca 
împărtăşirea sfinților slujitori şi a mirenilor să nu se facă spre osândă; se exprimă 
dragostea faţă de toată lumea, faţă de toţi creştinii, vii sau morţi, dragostea de 
sfinții care sunt în ceruri. Preotul trebuie să fie un înger lipsit de patimi, răpit cu 
totul sus, tot foc, flacără a iubirii de Dumnezeu şi de oameni. 


Slujirea cea mai înaltă şi făcătoare de viaţă a dumnezeieştiui Liturghii este slujirea 
nestricăciunii şi nemuririi, slujirea curățirii, sfințirii şi împăcării oamenilor cu 
Dumnezeu, slujire cerească pe pământ, înfricoşătoare şi pentru îngeri, fiindcă în 
timpul Liturghiei se sfințesc şi dau spre mâncare şi băutură credincioşilor 
dumnezeiescul Trup şi dumnezeiescul Sânge al lui Dumnezeu Însuşi. Cum trebuie 
deci să săvârşească preotul această slujire, cu câtă curăţie sufletească şi trupească, 
cu câtă nepătimire, cu câtă dragoste către Dumnezeu şi către omenirea răscum- 
părată cu sângele lui Dumnezeu, cu câtă pace, cu câtă evlavie şi frică! 


Nu există nimic mai sublim şi mai de preț în cer şi pe pământ decât Liturghia. 
Cum trebuie deci să fie preotul liturghisitor? Cu ce inimă, cu ce duh! Cu ce gură, 
cu ce mâini! Dar ce comuniune se pomeneşte şi lucrează la Liturghie? 
Comuniunea întregii biserici, cea biruitoare, cerească şi cea luptătoare, 
pământească şi a celei de dedesubt cu Capul - Hristos. 


O, ce înălţime, ce măreție, ce frumuseţe şi ce dulceaţă în dumnezeiasca Liturghie; 
ce bogăţie a duhului şi ce fericire pentru noi! În timpul Liturghiei cerul şi pământul 
se fac una; Dumnezeu e împreună cu oamenii, îngerii cerului cu oamenii 
pământului, toate chipurile sfinților, protopărinți, patriarhi, proroci, apostoli, 
evanghelişti, ierarhi, mucenici, cuvioşi şi toţi sfinții! Ce luminoasă, preasfântă, 
prisositor-iubitoare, cerească, frumoasă şi fericită comuniune! Iar noi, cei pătimaşi, 
adeseori nu băgăm de seamă şi nu vedem acest har dumnezeiesc, această dărnicie, 
mai presus de fire a mult mărinimosului Dumnezeului nostru! Şi ne înjosim 
necontenit cu patimile vieţii, cădem din înălțimea atât de mare a răscumpărării 
noastre, dintr-o comuniune veşnică atât de fericită, din comuniunea cu Dumnezeu, 
cu Maica Domnului, cu îngerii, cu toţi sfinţii, cu toţi adevărații creştini de pe 
pământ! O! Trezeşte-te cu duhul, înalță-te în fiecare zi şi în fiecare ceas, fiule al 
Bisericii Ortodoxe, nu te lăsa legat cu mintea şi cu inima de pământ, înalță-ţi sus 
inima! Acolo este patria ta, viaţa ta veşnică, acolo este Părintele veacului ce vine şi 
Făcătorul celor văzute şi nevăzute, Care te-a menit veacului fără de sfârşit. Aici 
este doar locul şi acum este doar timpul pregătirii tale, al luptei cu păcatul, al 
nevoinţelor tale, al încercărilor şi răbdării tale. 


Ce slujire minunată, măreaţă, slujire dumnezeiască, pe pământ este Liturghia! Este 
o slujire ajutătoare, desăvârşitoare şi tainică a Domnului Dumnezeu. La ea iau 
parte nu numai slujitorii pământeşti sfinţiți ai Bisericii şi mirenii, dar şi cetele 
îngereşti din ceruri şi toți sfinții bineplăcuţi lui Dumnezeu, care sălăşluiesc în 
ceruri. De asemenea, dobândesc folos de la ea şi morţii noştri sau cei de dedesubt 
(în timpul Liturghiei tor genunchiul se pleacă Domnului, Atotţiitorului, al celor 
cereşti şi al celor pământeşti şi al celor de dedesubt - Flp 2, 10), după cum se 


poate vedea din însuşi conținutul Liturghiei şi al părții sale pregătitoare, 
proscomidia. De aceea, Liturghia trebuie săvârşită cu o deosebită atenție, cu 
evlavie, dragoste şi recunoştinţă față de Dumnezeu, Cel ce a aşezat şi rânduit pe 
pământ o asemenea obştească, împreună-glăsuită, a toate mântuitoare slujire 
(Dăruieşte-ne, Doamne, rugăciuni obşteşti şi împreună glăsuite - se cere într-o 
rugăciune de la începutul Liturghiei. Acum puterile cereşti împreună cu noi 
nevăzut slujesc). Folosul unei Liturghii săvârşite cu evlavioasă luare-aminte este 
nemăsurat de mare, nu numai pentru întreaga Biserică Ortodoxă, ci şi pentru 
întreaga lume, pentru toţi oamenii, de toate credinţele şi confesiunile, fiindcă Jertfa 
cea nesângeroasă şi rugăciunile sunt aduse Domnului şi pentru întreaga lume: 
pentru săvârşirea Liturghiei Domnul este îndelung-răbdător şi mult-milostiv față de 
toată lumea; îi dăruie îmbelşugarea roadelor pământului, realizări în viaţa 
cetățenească, în ştiinţe, în arte, în agricultură, în economia domestică, miluind nu 
numai oamenii, ci şi dobitoacele de care se slujeşte omul. 


O, Liturghie minunată, Liturghie universală, Liturghie dumnezeiască şi 
îndumnezeitoare! Căci Dumnezeu atât de mult a iubit lumea, încât pe Fiul Său, 
Cel Unul-Născut L-a dat, ca oricine crede în El să nu piară, ci să aibă viaţă 
veşnică [În 3, 16]. Şi eu, mult-păcătosul, numai Liturghiei îi sunt dator pentru 
zilele vieţii mele în care mi-a mers bine, Liturghiei care se roagă pentru mine cu 
suspinele negrăite [Rm 8, 26] ale Duhului Sfânt. Amin. 


În timpul săvârşirii Liturghiei m-am învrednicit de nenumărate ori de milă de la 
Dumnezeu şi nu numai eu singur; toţi oamenii ortodocşi, toată lumea, după mila şi 
din nemărginita putere a Jertfei celei nesângeroase, aduse pe Sfântul prestol. 
Aceasta e o pârghie a lumii întregi, cu care se pot urni şi aduce la Dumnezeu toate 
popoarele, seminţiile şi limbile: fundcă Mielul lui Dumnezeu îmbrățişează toată 
lumea, Mielul lui Dumnezeu ridică păcatele lumii, luminează toate seminţiile spre 
cunoașterea Lui. Fie, fie! 


În timpul dumnezeieșştii slujbe auziţi - ca să spunem aşa - doar nişte crâmpeie; nu 
auziți Liturghia în totalitate, fiindcă preotul sau arhiereul rostesc în taină multe 
rugăciuni şi doxologii către Sfânta Treime; ar fi mult mai interesant şi mai folositor 
pentru mintea şi pentru inima creştinului ca el să cunoască întreg cuprinsul 
Liturghiei, toate rugăciunile şi laudele înălțate către Dumnezeu, Atotţiitorul şi 
Mântuitorul. 


Cât de mai presus de ceruri, sfântă, de dumnezeiască, de binefăcătoare, atot- 
puternică şi atotlucrătoare este Liturghia! In ea Insuşi Mielul lui Dumnezeu 
mijloceşte pentru toţi, unicul Mijlocitor între Dumnezeu şi oameni omul Hristos 


lisus [lTim 2, 5]. După harul Său, mijloceşte pentru noi Maica Domnului; 
mijlocesc toţi sfinţii, pe care cu evlavie şi cu recunoştiință îi pomenim la Liturghie, 
ori de câte ori, în Liturghie, cerul se face una cu pământul şi cele de dedesubt. 


Cum anume îi închipuim noi pe 
heruvimi? Mai întâi prin aceea că cântăm sfânta lor cântare - Aliluia şi în al doilea 
rând, fiindcă înălțăm Domnului, ca şi ei, slavă şi îl purtăm în noi prin împărtăşirea 
Lui cu Cel ce ţine toate cu cuvântul puterii Lui [Evr 1,3]. De aceea şi noi trebuie să 
lepădăm roată grija cea lumească ca să-L putem iubi pe Domnul cu toată inima, cu 
iubire înflăcărată, cum ÎI iubesc heruvimii. 


Înainte de orice şi mai presus de orice, ca să ne învrednicim cu harul dumnezeiesc, 
preotul are neapărată nevoie de un element de ordin spiritual - iubirea evanghelică; 
ea îi este necesară în fiecare minut, în fiecare clipă; când se roagă în biserică în 
timpul unei slujbe solemne, când se roagă acasă sau în casele enoriaşilor, când 
săvârşeşte Tainele credinţei, când vine în relaţii zilnice obişnuite, de viaţă, de 
familie, sociale sau în relaţii cu enoriașii, cu şefi sau cu subalterni, cu elevii şi cu 
foştii elevi, cu copiii şi cu adulții, cu tinerii şi cu bătrânii. Dar iubirea îi este 


necesară mai cu seamă în timpul săvârşirii dumnezeieştii Liturghii care este, în 
întregul ei, ; în 


această Taină, Taina Euharistiei sau a Împărtăşirii cu Trupul şi Sângele lui 
Hristos, iubirea s-a arătat în întreaga ei intensitate, fiindcă Domnul lisus Hristos 
S-a jertfit pe Sine fără precupeţire pentru mântuirea noastră, S-a dat pe Sine 
drept mâncare şi băutură, Trupul Său care S-a frânt pentru noi şi Sângele Său 
care pentru noi şi pentru mulți se varsă. În timpul Liturghiei preotul trebuie să fie 
cuprins cu totul de dragoste faţă de Dumnezeu şi faţă de semenii răscumpăraţi prin 
Sângele lui Hristos; şi să nu afle în el nici o umbră de mânie şi de pornire 
împotriva cuiva sau vreo afecţiune pătimaşă faţă de ceva lumesc, fie aceasta 
mâncare, haine, podoabe, dorinţa de a se evidenția în serviciu sau în faţa cuiva; 
trebuie să fie totdeauna sus, al lui Dumnezeu, sfânt. Aşa să şi fie! 


O, Liturghie sfântă, dumnezeiască, prea înţeleaptă, atotdesăvârşită, atotcurăţitoare, 
atotmântuitoare, atotsfinţitoare! Cât de fericit mă simt când te slujesc cu dorinţă şi 
bucurie extremă, în dulci convorbiri cu poporul! Avem despre ce povesti întru 
dulceaţă şi bucurie cu toţi credincioşii, în timpul săvârşirii ei şi la ce să ne gândim! 
Tu eşti jertfă pentru toţi şi pentru toate, pentru toţi sfinţii (jertfă de mulțumire şi 
laudă) şi pentru toţi cei vii şi morţi (ertfă milostivitoare şi curăţitoare). Cât de 
minunate sunt puterea, măreţia şi a toate cuprinderea ta! Tu aduci laudă şi slavă 
atotbunei, atotsfintei, nedespărțitei şi de o ființă Treimi! Tu uneşti cerul cu 
pământul, îngerii cu oamenii! Tu îl aduci neîncetat pe pământ pe Dumnezeu 


întrupat şi pe Duhul Sfânt Cel împreună de o ființă cu Tatăl! Tu îi prefaci pe 
oamenii pământeşti în oameni cereşti; şi fără de număr sunt cei pe care i-ai 
prefăcut în acest chip, în timpurile trecute şi în vremea noastră, cei pe care îi vei 
mai preface în viitor. 


Ce însărcinare e mijlocirea preotului, o mijlocire între Dumnezeu şi oameni, ce 
“intervenţie”, ce slujire a unor atât de mari Taine: naşterea din nou, înnoirea, 
îndumnezeirea, în Tainele Botezului, Mirungerii şi îndeosebi, a Împărtăşirii cu 
Sfintele lui Hristos Taine! I s-a încredinţat săvârşirea atâtor Taine mai presus de 
ceruri, înfricoşătoare şi dumnezeieşti! Ce fel de turmă cuvântătoare şi în ce număr 
şi cu ce sânge răscumpărată trebuie să păstorească! La ce înălțime de neatins stă 
preotul care săvârşeşte aceste Taine îndumnezeitoare! Ce foc duhovnicesc revarsă 
el asupra Sfântului Prestol şi a Sfintelor Taine! Multe mii de ani a aşteptat această 
nesfârşit de mare taină: arătarea lui Dumnezeu în trup; mulţi împărați şi proroci au 
dorit să vadă ceea ce vedem, auzim şi gustăm noi, dar n-au văzut şi n-au auzit [cf. 
Mt 13, 17]. 


dă pomenind-o mai întâi pe apărătoarea şi mijlocitoarea noastră, 


Preasfânta, Preacurata, Preabinecuvântata, Slăvita Stăpâna noastră de Dumne- 
zeu Născătoare şi pururea Fecioară Maria, cu toţi Sfinţii care şi-au predat toată 
viața lor lui Dumnezeu şi pe care El i-a învrednicit de slavă nestricăcioasă şi 
care acum se roagă pentru noi fiindcă noi toţi Suntem mădulare ale Trupului 
Său [Ef 5, 30]. 


Mă uimeşte ideea unităţii Bisericii cereşti şi pământeşti, exprimată în ecfonisul: Pe 
Preasfânta, Preacurata, Preabinecuvântata, Slăvita, Stăpâna noastră de Dumne- 
zeu Născătoarea şi Pururea Fecioară Maria, cu toţi Sfinţii pomenind-o, pe noi 
înşine şi unii pe alţii şi toată viaţa noastră lui Hristos Dumnezeu să o dăm. Toată 
viaţa noastră, cu toate necazurile, tristeţile, bucuriile, lipsurile, prigoanele, relele, 
năpastele, nedreptăţile omeneşti, ispitele, bolile, ostenelile. 


Cea mai înaltă distincție a creştinului şi cu deosebire a preotului este să-L aibă pe 
Dumnezeu în inimă. EI este viaţa noastră, slava noastră, podoabă şi bună întocmire 
a noastră. El este haină noastră de lumină, nestricăcioasa. EI este lumina, puterea, 
curățirea, înnoirea pentru cei întinaţi şi învechiţi în rele, stricaţi de păcate. 


Atunci voi pune pe altarul Tău viței [Ps 0, 21]. Înjunghierea drept jertfă a unor 
animale necuvântătoare şi scurgerea sângelui lor preînchipuiă înfățișa înjunghierea 
Mielului lui Dumnezeu, Domnul lisus Hristos, pentru păcatele lumii şi omorârea 


patimilor trupeşti, dobitoceşti ale creştinilor, după cum spune însuşi apostolul: Îmi 
Chinuiesc trupul meu şi îl supun robiei || Co 9, 27] sau după cum acelaşi le scrie 
creştinilor: Drept aceea, omorâţi mădularele voastre cele pământeşti: desfrânarea, 
necurăţia, patima, pofia şi lăcomia care este închinare la idoli [Col. 3, 5]. lar câţi 
sunt ai lui Hristos Iisus, şi-au răstignit trupul, împreună cu patimile şi cu poftele 
[Ga 5.24]. Uită-te cum cohorte întregi de mucenici s-au dat pe ei înşişi, de 
bunăvoie şi cu bucurie la tot felul de chinuri pentru Hristos şi au sfârşit cu moarte 
mucenicească; cum cuvioşii şi-au istovit şi chinuit în nenumărate chipuri cu duhul 
trupul, ajungând mucenici fără vărsare de sânge omorându-şi neîncetat trupul 
răzvrătit, cu postul, cu privegherea, cu dormitul pe pământul gol, cu neîncetata 
rugăciune, cu osteneli...Noi, însă, vrem să mergem către viaţă şi împărăţia viitoare 
pe calea cea largă şi uşoară, făcând pe plac trupului şi patimilor noastre, fiind 
leneşi, nerâvnitori spre rugăciune, spre îndreptarea de sine şi spre toată făptura cea 
bună. Cât de mult ne înşelăm! 


Preotul, ca slujitor al Dumnezeului dragostei şi păcii, al milostivirii şi îndelung- 
răbdării, ca săvârşitor al Tainelor mai presus de ceruri şi de viaţă făcătoare, ca 
păstor şi învăţător al poporului lui Dumnezeu, al moştenirii Lui, trebuie să aibă 
iubire care nu cade niciodată; aceasta trebuie să fie - ca să spunem aşa - însăşi 
ființa sa, elementul lui, astfel încât tot ceea ce face să fie săvârşit cu dragoste 
arzătoare: şi rugăciunile şi toate slujbele dumnezeieşti şi tainele şi slujirea în multe 
feluri a oamenilor, în duhul credinţei şi Bisericii drept-măritoare; să propo- 
văduiască cuvântul lui Dumnezeu, să ceară mila Lui, să dea în vileag răul, să-l 
osândească şi să-l oprească; gândiţi-vă numai de ce duh al dragostei cereşti sunt 
pătrunse toate rugăciunile de la săvârşirea Sfintelor Taine, îndeosebi dumnezeiasca 
Liturghie, Pocăinţa, Mirungerea, Nunta şi în general, toate rugăciunile Bisericii; ce 
duh de sfinţenie, de bună-mireasmă, mântuire, nestricăciune şi fericire veşnică! 





Da cinstea, însemnătatea, vrednicia şi 
puterea care se cuvine preoţiei pe care o porți şi chemată să fie lucrătoare spre 
slava lui Dumnezeu şi pentru mântuirea ta şi a oamenilor; şi să nu-ţi stea gândul la 
nici o altă persoană, nici la propria ta persoană, la cusururile, păcatele sau 
nevredniciile tale, ci numai la Persoana lui Hristos Dumnezeu, al Cărui chip îl porți 
şi pe Care îl reprezinţi, ca mijlocitor între Dumnezeu şi oameni, în timpul 
dumnezeieştilor slujbe; în aceste clipe trebuie să fu cu totul al lui Dumnezeu; 
amintirea păcatelor tale sau a vicleniilor la care te-ai dedat prin lucrarea diavolului, 
adu-o drept jertfă de pocăință Domnului, ca Unuia ce este Mielul lui Dumnezeu 


Care ridică păcatele lumii şi să nu te tulbure amintirea sau apăsarea lor. Amin, aşa 
să fie! 


Cel ce a înviat din morţi ne-a dat nouă prin Învierea atotiertătoare şi răscumpărarea 
Sa mare îndrăzneală înaintea lui Dumnezeu. Şi noi trebuie să avem întotdeauna 
îndrăzneală şi să nu ne fie frică; să nu disperăm; să nu fim laşi, să nu ne sfiim, să 
nu ne ruşinăm în faţa altora, ci să privim la toţi cu veselie şi optimism. Slavă Ţic, 
Doamne, putere atotcurăţitoare, atotrăscumpărătoare, atotbiruitoare, atotcuprin- 
zătoare, atotproteguitoare, atotînvăţătoare! 


Începând slujirea lui Dumnezeu şi luând asupra mea aremele dumnezeieşti (sfintele 
veşminte), declar prin aceasta război diavolului, vrăjmaşul lui Dumnezeu, care 
crede că stăpânirea pământului, văzduhului şi apelor e stăpânirea sa, nu a lui 
Dumnezeu şi care face să mi se împleticească limba când rostesc cuvintele 
rugăciunii, laudei şi mulţumirii către Dumnezeu. Fie ca nemerginita bunătate şi 
dreptate a lui Dumnezeu să-l biruie pe diavolul cel atotviclean şi atotrău şi să mă 
apere pe mine, neputinciosul şi păcătosul de uneltirile lui, de constrângerea, 
tulburarea şi samavolniciile lui! 


Prin ambianța plăcută pe care o oferă icoanele, citirile, cântările, Biserica 
urmăreşte să ne îndrepte pe toţi spre contemplarea duhovnicească a credinţei, 
dogmelor acesteia, a bunătăţii lui Dumnezeu, a măreției Lui, a dreptăţii veşnice, 
absolute, exacte, a atotputerniciei şi înţelepciunii celei mai presus de fire. 


De aceea ni se citeşte Evanghelia în biserică, pentru ca să credem sincer şi cu tărie 
în Hristos, ca să învăţăm legea Sa, însuşirile şi virtuțile Sale prea sfinte; pentru ca 
să-L imităm, să ne îmbrăcăm în EL, în sfinţenia, blândeţea, adevărul, nerăutatea, 
necontenita înfrânare şi supunerea Lui, pentru ca şi în cer să fim împreună cu El. 
De aceea ne aducem aminte de viaţa, însuşirile şi minunile lui Dumnezeu, de 
faptele bune ale Maicii Domnului şi ale tuturor sfinților, ca să-i imităm, să fim una 
cu el şi ei să fie veşnic cu noi, ca mădulare ale trupului unic al Bisericii lui Hristos. 


Tot ceea ce Domnul a făgăduit în Scripturi patriarhilor, protopărinților, prorocilor, 
precum şi ceea ce a spus Însuși Fiul lui Dumnezeu sau prin apostolii Săi s-a 
împlinit şi se împlineşte şi se va împlini în cele din urmă; a fost alfa, va fi şi 
omega; a fost începutul prezicerilor, făgăduințelor, preînchipuirilor şi va fi şi 
sfârşitul lor. Domnul a făgăduit celor dintâi oameni, lui Adam şi Evei, venirea Sa 
pe pământ şi naşterea din Fecioară; a prezis amănuntele vieţii Sale publice şi ale 
slujirii Sale dumnezeieşti, ale pătimirii Sale, ale morţii, învierii, înălțării Sale la cer 
şi trimiterea Duhului Sfânt asupra apostolilor şi a altor credincioşi - şi pe toate le-a 


împlinit ca pe nişte adevăruri nestrămutate. Domnul a prezis obşteasca înviere a 
morților, judecata de pe urmă, fericirea veşnică a drepţilor şi a păcătoşilor care se 
pocălesc şi veşnicele chinuri ale celor ce nu se pocăiesc - şi toate acestea se vor 
imdeplini până la o iotă. O, creştinilor ortodocşi! Să aşteptăm cu cea mai vie 
convingere împlinirea prorociilor - cele ale prorocilor din vechime şi ale 
Domnului nostru lisus Hristos Însuşi - privitoare la soarta noastră viitoare şi a 
întregului neam omenesc şi vom trăi cu frică de Dumnezeu şi vom împlini 
poruncile lui Dumnezeu! Să lăsăm deoparte nerâvna pentru lucrarea vituţilor şi 
cinstirea lui Dumnezeu şi să ne grăbim a înmulţi talanţii care au fost daţi 
fiecăruia dintre noi pentru a-i întoarce. 


De ce oare sfinţii se rugau neîncetat; de ce oare creştinului i se porunceşte să se 
roage neîncetat? Pentru a fi mereu cu Dumnezeu şi nici un minut şi nici o secundă 
să nu dăm loc păcatului care caută neîncetat să ne prindă în cursă şi să ne ţină calea 
spre Împărăţia de Sus. Rugaţi-vă neîncetat [1 Tes 5, 17], spune apostolul. Aşa 
cum e neapărat necesar să respiri, tot atât de necesar este să te rogi; 





Liturghia este un rezumat al întregii Evanghelii, închipuirea vieții pământeşti a lui 
Hristos, repetare a jertfei Sale pe Golgota - junghiere perpetuă - a morţii Sale 
pentru păcatele noastre, pomenirea Învierii Sale şi Înălţării la cer. La Liturghie 
trebuie să ne ducem cu cea mai mare evlavie şi să stăm cu înţelegere şi cu cele mai 
cucernice sentimente şi concentrându-ne gândurile, lăsând deoparte toată grija cea 
lumească, aşa cum se cântă în imnul Heruvimic: Noi care pe Heruvimi cu taină 
închipuim. Cum îi “închipuim” noi pe heruvimi? Prin aceca că, asemenea lor, 
cântăm o cântare întreit-sfantă; ca şi ei Îl primim în noi, întreg pe Hristos 
Dumnezeu, în inimă, ca pe un scaun de heruvimi; ÎL purtăm în noi, ÎL iubim cu 
înflăcărare, aşa cum Îl iubesc heruvimii şi pentru dragostea ce I-o purtăm ne 
dezlegăm inimile de orice iubire pământească, fiindcă iubirea pământească nu se 
potriveşte cu iubirea lui Dumnezeu. Dispreţuieşte, creştinule, desfătările trupeşti 
dacă vrei să guşti din dulceaţa dumnezeiască, veşnică, sfântă; altmiteri nu vei putea 
gusta dulceaţa lui Dumnezeu! 


Câteva dintre rugăciunile mele de taină 


Drept adaos la rugăciunile pe care le citeşte în taină sfinţitul slujitor în Liturghier 
la Liturghia celor credincioşi, pentru a trezi şi mai puternic sentimente de 
mulțumire şi de laudă către Domnul, Care se arată nemăsurat de binefăcător faţă 
de noi în săvârşirea Euharistiei. 


După Heruvic şi aşezarea dumnezeieştilor Daruri pe Sfânta Masă şi de asemenea 
după citirea troparelor care se referă la coborârea de pe cruce şi punerea în 
mormânt a Preacuratului Trup al Domnului, adaug de la mine la sfârşitul rugăciunii 
care începe cu cuvintele Doamne, Dumnezeule, Atotţiitorule...următoarele cuvinte 
în această alcătuire: “Învredniceşte-ne să aflăm har înaintea Ta şi să fie jertfa 
noastră bine-primită înaintea Ta; şi să sălăşluiască în noi şi peste aceste daruri 
ce sunt puse înaintea Duhului cel bun al harului Tău; şi peste toate tinerele 
vlăstare, peste feţele bisericeşti şi mireni, parte bărbătească şi parte femeiască, de 
la oraşe şi sate; şi peste cei lipsiţi din poporul Tău: văduve, orfani, săraci şi la cei 
ce au suferit de foc, de apă, de furtuni sau de nerodirea pământului şi de 
foamete; peste toţi cei ce mi-au poruncit mie, nevrednicul, a mă ruga pentru 
dânşii şi la tot poporul Tău, fiindcă toţi ai Tăi sunt. Căci Tu i-ai născut din nou 
din apă şi din duh; Tu le-ai dăruit harul înfierii; Tu ai dat în inimile lor arvuna 
Duhului, decât care nimic nu e mai de preţ, mai Sfinţitor, mai întăritor, mai 
desăvârşitor; Tu îi hrăneşti pe ei cu Trupul şi Sângele Fiului Tău, decât care 
nimic nu este mai dulce; Tu le dai din toate bunătăţile Tale, cele după fire şi cele 
după har, care nu au număr; primeşte-ne la Tine pe noi toți, cei înstrăinaţi prin 
păcat şi care ne luptăm cu vrăjmaşul, Părinte al milelor şi Dumnezeule a toată 
mângâierea... * 


După citirea în taină a Simbolului credinţei, adaug de la mine următoarea 
rugăciune: “Întăreşte în şi prin credinţă această inimă a mea şi inimile tuturor 
drept-măritorilor creştini; înţelepteşte-ne, ca să putem vieţui în chip vrednic de 
această credinţă şi acestei năzuinţe; adună laolaltă în această credinţă toate 
marile comunităţi creştine care au căzut, spre nenorocirea lor, din unitatea 
Sfintei Biserici ortodoxe, soborniceşti şi apostoleşti, care este trupul Tău, al 
cărui Cap şi Mântuitor eşti; smereşte trufia şi împotrivirea celor ce învaţă pe alții 
spre pierzanie şi ale celor ce-i urmează, fă-i să-şi deschidă inima spre adevărul şi 
puterea mântuitoare a Bisericii Tale şi să se unească neîntârziat cu ea; uneşte-i 
cu Sfânta ta Biserică şi pe cei ce s-au dezbinat de ea din neştiinţă, rătăcire şi 
încăpățânare, sfărâmând silnic cu harul Duhului tău, încăpăţânarea lor şi 
împotrivirea faţă de adevărul Tău, să nu piară în împotrivirea lor, ca Core, 
Datan şi Abiron, care s-au ridicat împotriva lui Moise şi Aaron, robii Tăi [Ps 
105, 16-18]. Spre această credinţă atrage, Doamne, toate limbile pământului, ca 
cu o inimă şi cu 0 gură toate neamurile să Te proslăvească pe Tine, singurul 
Dumnezeu şi Făcător de bine a toate; uneşte-ne şi pe noi toți în această credinţă, 
întru blândeţea duhului, smerenie, nerăutate, Simplitate, nepătimire, răbdare, 
îndelungă răbdare, milostivire, împreună suferire şi împreună bucurie.” 


Când rostesc ecfonisul: Sus să avem inimile! Spun în taină: 





După ecfonisul euharistic: Să mulțumim Domnului! (eucharistisomen) se citeşte 
rugăciunea Cu vrednicie şi cu dreptate este a-Ţi cânta Ţie...şi celelalte; când citesc 
în taină această rugăciune, după cuvintele: Căci Tu din neființă la fiinţă ne-ai adus 
pe noi...adaug, pentru întărirea simțământului de recunoştinţă, cuvintele: 
; după cuvintele şi căzând noi, iarăşi 















ne-ai ridicat adaug: 
; după cuvintele până ce ne-ai suit la cer şi ne-ai dăruit Impărăţia Ta ce 
va să fie, adaug în taină: 






Când citesc rugăciunea următoare care începe 
cu cuvintele: Cu aceste fericite Puteri şi noi...după cuvintele: Însuşi pe Sine S-a dat 
pentru viața lumii...adaug de la mine pentru întărirea sentimentului de recunoştinţă 
şi zdrobire cuvintele: 


După cuvintele: Luaţi, mâncaţi, acesta este Trupul meu care se frânge pentru voi, 
spre iertarea păcatelor... adaug în taină pentru întărirea sentimentului de 
recunoştinţă şi zdrobire: 
De asemenea după cuvintele: Beţi dintru aceasta toți, acesta este sângele Meu al 
Legii celei noi care pentru voi şi pentru mulți se varsă, spre iertarea păcatelor 
adaug aceleaşi cuvinte: 






Când spun cuvintele: Ale Tale dintru ale Tale, Ție iți aducem de toate şi pentru 
toate, îmi reprezint solemnitatea şi măreţia acestei clipe, când arhiereul sau preotul, 
stând faţă către faţă cu veşnicul, desăvârşitul, neschimbatul şi dreptul Tată Ceresc, 
Cel ce pedepseşte păcatul, aduce numele tuturor şi pentru toți Jertfă unică, 
nemăsurată, atotdreaptă şi milostivitoare a lui Hristos, Fiul lui Dumnezeu, singurul 
în stare să plece spre milostivire pe Dumnezeu-Tatăl, să răscumpere întreaga lume 
de blestemul cel îndreptățit şi să mijlocească pentru toţi credincioşii iertarea 


păcatelor; iar pentru cei adormiţi în credinţa şi în nădejdea învierii şi a vieţii celei 
veşnice, iertarea păcatelor şi odihnă împreună cu sfintii Săi, Jertfă prin care s-au 
îndreptat toți sfinții care au bineplăcut lui Dumnezeu în veac, şi în mulţumire 
pentru care, de asemenea ea se aduce. Aducând această înfricoşătoare, 
atotmântuitoare Jertfă, liturghisitorul îl roagă pe Dumnezeu Tatăl, sau după 
Molitvelnic, cu umilinţă cade înaintea Sa să trimită pe Duhul Sfânt asupra celor ce 
stau înaintea prestolului (scaunului) dreptăţii şi milostivirii şi asupra darurilor ce 
sunt puse înainte. În aceste minute fără de seamăn , inimile tuturor sfinţilor slujitori 
trebuie să se predea întru totul lui Dumnezeu, într-adevăr de înfricoşător este acest 
moment care lucrează sfinţitor mântuirea noastră şi izbăvirea de diavol, de păcat, 
de blestem şi de moarte veşnică; şi să nu se gândească la nimic pământesc, pentru a 
nu intina înfricoşătoarea Jertfă cerească cu gânduri nevrednice, înjositoare, 
pătimaşe. După binecuvântarea pâinii şi vinului euharistic şi după prefacerea lor 
în Preacuratul Trup şi Sânge şi după pronunţarea cuvintelor întăritoare Amin, Amin, 
Amin toţi se închină până la pământ iar eu spun pentru mine în şoaptă: 






După ecfonisul: Mai ales pentru Preasfânta, Preacurata, Preabinecuvântata, 
Mărita Stăpâna noastră de Dumnezeu Născătoare şi Pururea Fecioară Maria, se 
face pomenirea celui mai mare dintre toţi cei născuţi din femeie, curatul, slăvitul 
proroc Înainte-mergător şi Botezător loan, a Sfinţilor apostoli, a sfinţilor a căror 
pomenire se face în ziua săvârşirii Liturghiei şi după ce se roagă pentru fericita 
odihnă a răposaţilor, arhiereul sau preotul, roagă pe Dumnezeu să pomenească toţi 





episcopii ortodocşi, iar eu adaug de la mine: 


Încă aducem Ție această slujbă duhovnicească pentru toată lumea; pentru sfânta, 
soborniceasca şi apostoleasca Biserică alcătuită din toate neamurile; şi în furtunile 
lumii acesteia păzeşte bisericile de căpeteniile întunericului, pace, sădeşte în ele 
evlavie neclintită; pentru binecinstitorul şi sigur stăpânitorul nostru Suveran, care 
este pe pământ chipul stăpânirii tale, atotbune, atotdrepte, atotputernice, 
atotînţelepte; pentru soţia sa şi pentru moştenitorul sau- nădejdea Bisericii Tale şi 
de Dumnezeu - pazitei împărăţii...Ş1 pentru toată casa împărătească ş.a.m.d. 


Când diaconul citeşte ectenia pe toți sfinții pomenindu-i... şi când preotul citeşte în 
taină rugăciunea: Ție, Stăpâne, iubitorule de oameni, Îţi încredințăm toată viaţa şi 
toată nădejdea noastră şi cerem şi ne rugăm şi cu umilinţă la Tine cădem; 
învredniceşte-ne să ne împărtăşim cu cuget curat, cu cereştile şi înfricoşătoarele 
Tale Taine ale acestei sfinte şi duhovniceşti mese spre lăsarea păcatelor, spre 
iertarea greşelilor, spre împărtăşirea cu Sfântul Duh spre moştenirea Împărăției 
Cerurilor, spre îndrăznirea cea către Tine, iar nu spre judecată sau spre osândă. 
La aceasta adăug următoarele în taină pentru mine însumi: 





Când mă împărtăşesc cu Sfintele Taine, în timpul citirii rugăciunilor rânduite: Cred 
Doamne şi mărturisesc...şi Cinei Tale celei de taină şi următoarele zic în taină: 





- Apoi nu mai adaug nimic de 


la mine. 


IV. Despre cultul divin şi rugăciunea obştească şi particulară 


Ideea cultului divin: omul este chip al lui Dumnezeu, Dumnezeu este Prototipul; 
căderea şi restaurarea omului; înfricoşătoarea judecată de pe urmă; credinţa, 
nădejdea, dragostea; nevoinţele creştinului în lupta cu păcatul; răsplata pentru 
biruință - viaţa veşnică; sfințenia şi unitatea Bisericii; puterea la rugăciune şi 
unitatea credincioşilor; prezenţa lui Dumnezeu în Sfânta Biserică şi în fiecare 
credincios: Sunteţi Biserici ale lui Dumnezeu Celui Viu [2 Co 6, 16]. Dacă n-ar 
exista judecata din urmă şi chinurile veşnice, atunci întruparea Fiului lui Dumne- 
zeu, întreaga operă a răscumpărării n-ar avea nici un sens. Ce rost ar mai fi avut 
atunci o atât de mare şi de înfricoşătoare jertfă, o asemenea deşertare de Sine a lui 
Dumnezeu Cuvântul, asemenea pătimire, asemenea moarte? Ce rost ar mai fi avut 
întruparea? O astfel de economie dumnezeiască presupune de la sine judecata 
veşnică şi veşnicele chinuri ale păcătoşilor necredincioşi şi ale celor care nu se 
căiesc, fiindcă pentru aceştia nu se mai află jertfă, dacă nu au credinţă în Hristos 
sau o resping. Căci dacă păcătuim cu voia noastră, după ce am luat cunoştinţă 
despre adevăr, nu mai rămâne pentru păcat nici o jertfă |Evr 10, 26]. 


Dumnezeul nostru este Creatorul atotputernic, atotînţelept şi atotbun şi în acelaşi 
timp, Mântuitorul neamului omenesc căzut în păcat. EI este un Dumnezeu minunat; 
EI a creat numai prin cuvânt lumea şi diversitatea nesfârşită a creaturilor. EI l-a 
creat pe om după chipul şi asemănarea Sa şi pentru răscumpărarea Lui după ce a 
căzut în păcat, blestem şi moarte, S-a făcut EI însuşi om, neîncetând să fie 
Dumnezeu. Acestea sunt marile minuni ale creaţiei şi răscumpărării închipuite în 
întreaga rânduială a slujbelor dumnezeieşti de fiecare zi, din duminici şi din 
sărbători. O mare minune a lui Dumnezeu e crearea din nimic a lumii şi a omului; 
dar o minune cu mult mai mare este că Dumnezeu S-a făcut om pentru om şi în 
acest chip, omul s-a făcut dumnezeu. Cum s-a săvârşit aşa ceva? Prin întruparea, 
prin moartea pentru noi, prin învierea şi înălțarea la cer a Domnului nostru lisus 
Hristos la Tatăl cu fiinţa noastră omenească îndumnezeită, cu suflet şi cu trup. 
Aceste măreţe, minunate şi negrăite fapte ale lui Dumnezeu sunt pomenite şi prea 
mărite în fiecare zi în biserici în dumnezeieştile slujbe; şi de asemenea, nevoinţele 
sfinților săvârşite prin harul lui Dumnezeu. 


Întreaga economie dumnezeiască a mântuirii noastre, întreaga istorie a Vechiului 
Testament, întreg cultul divin, înfăţişează şi dezvoltă acel adevăr, potrivit căruia 
omul este creatura prea iubită a lui Dumnezeu, copilul lui Dumnezeu, pentru care a 
fost creată lumea, pentru care Fiul lui Dumnezeu a pogorât pe pământ de pe tronul 
slavei Sale, luând chip de om, suflet şi trup şi făcând nenumărate şi uimitoare 
minuni, pentru care a revărsat din belşug râurile înţelepciunii Sale dumnezeieşti, 


ale luminii şi bunătăţii Sale, în dumnezeieştile Sale învățături - pentru a cărui 
răscumpărare de căderea în păcat şi de chinuri veşnice a pătimit şi a murit în chipul 
cel mai crunt. Minunată este dragostea, minunată milostivirea şi îndelung răbdarea, 
minunate faptele Domnului în legătură cu neamul omenesc. Şi toată această 
economie, întreaga istorie a Vechiului şi Noului Testament şi întreaga istorie a 
Bisericii (cu lupta ei împotriva prigonitorilor şi ereticilor) e închipuită în ciclul 
anual şi al celor şapte laude (adică în ciclul zilnic) din cultul divin. Marea 
înţelepciune a lui Dumnezeu este cuprinsă în acesta slujbe dumnezeieşti; nu există 
nimic mai măreț, mai desfătător, mai înţelept decât cultul Sfintei noastre Biserici 
Ortodoxe. 


De ce se cântă atât de des în cultul nostru bisericesc psalmii lui David? 

Y Fiindcă ei sunt o excelentă călăuză în rugăciune şi prea mărirea lui 
Dumnezeu; 

V. fiindcă ei sunt vestiri ale Duhului Sfânt; 

V. fiindcă ei slujesc de întărire a adevărurilor noastre de credinţă, conțin multe 
prorociri despre Începătorul credinței noastre, Domnul lisus Hristos 
realizate cu El; 

V fiindcă Domnul pe Care-L slăvim noi este acelaşi Dumnezeu al părinţilor 
noştri Care Le-a vorbit părinţilor în Vechiul Testament, Care a făcut 
minuni în timpul patriarhilor şi al dării Legii, Care, împlinind făgăduinţa 
făcută lui Avraam, i-a scos pe evrei din Egipt şi i-a purtat în chip minunat 
prin pustie; Care i-a dat lui Moise Legea, făgăduindu-i că va ridica dintre 
fraţii lui, proroc asemenea lui, Căruia îi vor sluji toţi - Cel ce a făcut toate 
minunile în Vechiul Testament, I-a înălțat pe toți prorocii şi Care este 
Dumnezeu Cel Atotputernic şi Creatorul prorocilor. 


Trebuie făcută limpede ideea fundamentală a cultului divin al Bisericii Ortodoxe: 
fiindcă această idee este sufletul slujbelor dumnezeieşti, cel ce le conferă unitate, 
armonie, vitalitate, măreție, forță, frumuseţe, putere mântuitoare, dulceaţă, sfin- 
țenie, dreptate. Această idee nu o mai cunosc foarte mulți, imensa majoritate a 
celor ce frecventează sau nu dumnezeieştile slujbe. În cultul divin e întreaga dog- 
matică, întreaga istorie bisericească, întreaga economie a mântuirii noastre, toate 
doctoriile duhovniceşti, de orice fel; întreaga însemnătate, întreaga măreție a 
omului ca şi chip şi asemănare a lui Dumnezeu ; în ele ni se înfăţişează în culori vii 
toată căderea şi stricăciunea lui, toată păcătoşenia şi neputința omului, nevoia unei 
răscumpărări şi a unui Răscumpărător, integritatea economiei omului, credincioşia 
faţă de Domnul, Creatorul, proniatorul şi Mântuitorul prin Sine Însuşi şi prin om în 
toate lucrările Lui. Există o minunată continuitate în toată această economie - 
crearea lumii şi a omului, starea de fericire din Rai, căderea, vădirea păcatului, 


făgăduinţele unui Mântuitor, aşteptarea Lui, venirea Mântuitorului, săvârşirea 
faptelor mântuitoare, minunata Sa învăţătură, prorocirile, patimile, moartea, 
învierea, înălţarea, trimiterea Duhului Sfânt, întemeierea Bisericilor, răspândirea 
lor, prea mărirea şi înnoirea omenirii. 


Întregul cult divin al Bisericii noastre Ortodoxe este astfel alcătuită încât 
adevăratul creştin să trăiască şi pe pământ o viaţă cerească, sfântă, în neîncetată 
slujire şi buna-plăcere a lui Dumnezeu, în unire cu Dumnezeu, în comuniune cu 
îngerii lui Dumnezeu din ceruri şi cu toţi sfinţii. 


De aceea, de pildă, 

=> Duminica proslăvim Sfânta Treime (Canonul Sfintei Treimi), pe Hristos Cel 
Înviat din morți şi minunata Sa economie a mântuirii noastre; 

= lunea, proslăvindu-L pe Domnul şi înălțându-l rugăciuni de pocăință, de 
cerere, de mulțumire, de laudă, proslăvim pe Născătoarea de Dumnezeu şi 
Puterile cereşti rugând mijlocirea şi ocrotirea lor; 

= marţea aducem laudă Înainte-mersătorului Domnului; 

—> miercurea Sfintei Cruci a Domnului şi Celei ce a suferit cel mai mult în 
timpul pătimirii Domnului, Preacuratei Sale Maici, 

— joia celor mai mari binefăcători, luminători şi ajutători ai noştri intru 
naşterea din nou: apostolii, Sfântul Ierarh Nicolae, făcătorul de minuni, el 
însuşi o minune a tăgăduirii de sine şi a dragostei creştine, minune a 
milosteniei faţă de aproapele, minune de curăţie, blândeţe şi smerenie, 

> vinerea înălțăm lauda pătimirii şi morţii Domnului şi din nou, Preacuratei 
Născătoare de Dumnezeu; 

— sâmbăta îi proslăvim pe toţi sfinții şi ne rugăm pentru odihna sufletelor 
celor mai înainte adormiți strămoşi, părinţi şi fraţi ai noştri. 


Prin firea noastră suntem ai lui Dumnezeu |Ef 2, 19] întrucât suntem creaţi după 
chipul şi asemănarea Lui; nu avem pe nimeni mai apropiat şi mai înrudit decât 
Domnul Dumnezeu. Dar păcatul ne înstrăinează de Dumnezeu, răceşte faţă de EI 
inima noastră, în care trebuie să ardă neîncetat focul iubiri curate, un zid 
despărțitor între noi şi Dumnezeu: Căci nelegiuirile voastre au pus despărțire între 
voi şi Dumnezeul vostru [is 59, 2]. Prin slujbele dumnezeieşti intrăm. într-o 
nedesfăcută unire cu Dumnezeu, suntem impropiaţi de EI. 


Până la Hristos, cerul era zăvorât pentru toţi oamenii, chiar şi pentru cei drepți; 
după patimile, moartea şi învierea Lui, cerul s-a deschis pentru toţi credincioşii şi 
pentru cei ce se căiesc sincer. O! Câtă mărinimie, câtă milostivire! Câtă bogăţie de 


bunătate! Mila lui Dumnezeu faţă de neamul omenesc cel căzut se exprimă în 
timpul slujbelor dumnezeieşti prin deschiderea uşilor împărăteşti, care închipuie 
uşile Raiului şi ale Impărăţiei Cerurilor. 


Care e aspectul veşnic viu, de veşnic interes în cultul divin al Bisericii Ortodoxe? 
Este acea minunată iubire care respiră în toate dumnezeieştile slujbe: 

— iubirea lui Dumnezeu faţă de oameni, 

— iubirea şi predarea oamenilor raţionali smeriţi, faţă de Dumnezeu, 

— iubirea Bisericii faţă de toți membrii ei şi faţă de toţi oamenii. 


Pătrundeţi bine în slujbele dumnezeieşti şi nu veţi pierde nicicând interesul faţă de 
ele, un interes suprem şi inepuizabil. 


Dacă doriţi să vedeţi chipul Bisericii noastre ortodoxe în toată cereasca sa 
strălucire, citiți tot corpusul cărţilor de cult în care se cuprind dumnezeieştile 
slujbe şi veţi vedea ce minunat aşezământ pe pământ este ea, nu omenesc, ci 
dumne-zeiesc! În ce strălucire, în ce măreție, în ce frumuseţe dumnezeiască 
sunt înfăţişate aici chipul plin de bunătate al lui lisus Hristos, al Preacuratei 
Sale Maici, al Sfinţilor îngeri. Cât de deplin, de înţelept şi în ce lumină sunt 
închipuite toate nenorocirile, ispitele stricăcioase care fac omenirea să se piardă 
în păcate, toată neputinţa şi păcătoşenia noastră. lar, pe de altă parte, toată 
credinţa, nădejdea, nevoinţele, dragostea de Dumnezeu şi de aproapele a tuturor 
sfinților, desăvârşirea lor, cu ajutorul harului dumnezeiesc dat prin Biserică şi 
dobândit de ei, mântuirea lor, biruinţă asupra lumii şi diavolului, rugăciunile lor 
lucrătoare pentru noi! O, minunată, făcătoare de viaţă şi dumnezeiească 
Ortodoxie! Îţi văd chipul tău luminos! 


Dacă multor creştini nu le place biserica şi slujbele dumnezeieşti, aceasta fiindcă 
sufletele lor nu sunt pregătite, nu au o anumită predispoziţie pentru iubirea lor, n- 
au cultivat-o în ei din pricina afecțiunii pătimaşe pentru cele ale vieţii şi fiindcă nu 
cunosc Biserica, sensul ei, duhul ei, scopul ei. Mergeţi la biserică, ascultați cu cea 
mai adâncă luare-aminte Slujbele, cântările, canoanele, citirile şi vă veţi obişnui 
cu biserica, o veţi iubi: veţi vedea, vă veţi convinge câte zăcăminte de viaţă, pace, 
mângâiere se află în ea; numai în ea e lumină, putere, sfinţenie, dreptate. 


Când intraţi în biserică în timpul slujbei este ca şi cum aţi intra într-o altă lume: 
pentru voi timpul parcă a pierit şi începe veşnicia; auziţi foarte adeseori lauda 
adusă Fiinţei veşnice - Dumnezeu, iar preotul înalță în taină, în fiecare rugăciune, 
laudă Celui mai înainte de veci. 


În timpul slujbei, auzim adeseori: Slavă Tatălui şi Fiului şi Sfântului Duh şi acum 
şi pururea şi în vecii vecilor, pentru a ne aduce aminte că Dumnezeul nostru în 
Treime este Dumnezeul măririi şi că noi aparţinem în veci Împărăției lui Hristos 
care nu va avea sfârşit şi pentru ca să tindem neîncetat din toate puterile spre 
această veşnică împărăție, pentru a nu ne lipi de lucrurile şi desfătările pământeşti, 
trecătoare, deşarte, pentru a ne aduce aminte neîncetat de chemarea noastră la viaţa 
veşnică, nestricăcioasă, prin patimile răscumpărătoare, moartea şi învierea lui lisus 
Hristos. 


Intrând în biserică în timpul slujbei, veţi auzi rostindu-se înainte de orice şi mai des 
decât orice, cuvântul “veci” (vecii vecilor în ecfonisele preotului) şi simţiţi că 
dintr-o lume deşartă, coruptă, pervertită, trecătoare, aţi pătruns într-o altă lume, 
nouă, cerească parcă, veşnică; acest fapt ar trebui să înalțe în chip deosebit 
sufletele noastre şi să le distragă - cel puţin pentru acel răstimp - de ceea ce este 
vremelnic şi pieritor; dar obişnuinţa şi neatenţia sau o insuficiență meditare la ceea 
ce se glăsuieşte şi se citeşte în biserică a făcut ca gândul la veşnicie să dispară 
parcă cu totul, din minte şi din inimă, sau să treacă prin suflet cu mare repeziciune, 
într-o fugă. În aceste ecfonise însă, se află cuprinsă, printre altele esenţa teologiei 
creştine şi este afirmată veşnicia lui Dumnezeu Cel în Trei Ipostase şi nemurirea 
sufletului. 


Mergeţi la slujbele dumnezeieşti şi doriţi ca ele să vă aducă sufletului un folos 
esențial şi să fie o nevoinţă (asceză) adevărată şi o jertfă primită de Dumnezeu: 
pentru aceasta trebuie să luaţi aminte cu mintea şi cu inima la ecteniile, rugăciunile 
şi cântările liturgice. Biserica lui Dumnezeu se nevoieşte în fiecare zi în rugăciuni, 
doxologii şi mulțumiri către Dumnezeu, învăţându-ne şi pe noi să facem acelaşi 
lucru. Aceste cereri, rugăciuni, mijlociri, mulțumiri pentru toţi oamenii [l Tim 2, 
1] sunt adevărata nevoinţă (asceză) şi o jertfă cu adevărat plăcută lui Dumnezeu. 


Doxologiile şi rugăciunile care se repetă cel mai des în timpul slujbelor 
dumnezeieşti sunt cele adresate Sfintei Treimi: Binecuvântată este Împărăţia 
Tatălui şi a Fiului şi a Sfântului Duh..., Binecuvântat este Dumnezeul nostru.., 
Slavă Sfintei, Celei de o fiinţă, de viaţă făcătoare şi nedespărţitei Treimi, Slavă 
Tatălui şi Fiului şi Sfântului Duh şi acum şi pururea şi în vecii vecilor... Aceasta 
pentru că stăpânirea împărăției Sfintei Treimi trebuie pe bună dreptate şi cu 
vrednicie să fie binecuvântată şi proslăvită de toate creaturile raționale făcute după 
chipul şi asemănarea Ei, răscumpărate cu preţul sângelui Unuia în Treime, care s- 
au unit din nou, după surparea zidului despărțitor al păcatului şi blestemului, cu 
Dumnezeu şi au dobândit viaţa de veci, ca cel mai mare dar, cu neputinţă de 


exprimat în cuvinte. Slavă deci acum şi în vecii vecilor Sfintei Treimi de la noi toţi 
oamenii, pe care Domnul ne-a făcut părtaşi atâtor binefaceri! 


Trebuia să se împlinească toate cele scrise despre Mine în legea lui Moise, în 
proroci şi în psalmi [Lc 24, 44]. Pe temeiul acestor cuvinte ale Domnului, la unele 
slujbe dumnezeieşti se citeşte din Legea lui Moise, din proroci şi din psalmi. 
Întocmai ca vinele şi oasele din trup, psalmii trec prin toate dumnezeieştile slujbe, 
stau la temelia lor, leagă Vechiul Testament de Noul Testament, cântările vechi- 
testamentare de cele nou-testamentare, ale prorocilor cu ale apostolilor şi ale 
Sfinţilor Părinţi. 


Scrierile vechi-testamentare citite deseori la slujbele dumnezeieşti demonstrează în 
chip izbitor adevărul credinţei ortodoxe, printr-o seamă de evenimente din Noul 
Testament care au fost preînchipuite şi prorocite în Vechiul Testament: se 
demonstrează credincioşia lui Dumnezeu față de făgăduinţele Sale şi originea 
dumnezeiască a scrierilor Vechiului şi Noului Testament. Mântuitorul a confirmat 
nu 0 dată caracterul dumnezeiesc al unor asemenea preziceri zicând: Ca să se 
împlinească Scriptura sau Săvârşitu-s-a [În 13, 18; 19, 30]. Iar la sfârşitul lumii, 
îngerul va rosti cu glas mare: Făcutu-s-a! [Ap 21, 6] şi atunci va fi sfârşitul a toate. 
În explicarea dumnezeieştilor slujbe predicatorii şi teologii scapă însă adesea din 
vedere să arate, înainte de toate, pe ce anume se întemeiază o atât de importantă 
relaţie cum este cea a oamenilor cu Dumnezeu: această relație este chipul lui 
Dumnezeu, potrivit căreia omul, mai exact cel ce vieţuieşte drept, este o rudă 
apropiată şi un prieten pentru Dumnezeul său. Pe această bază se sprijină întregul 
cult, toate Tainele; pe această bază se sprijină şi taina cea mai mare a întrupării 
Fiului lui Dumnezeu, a vieţii Sale printre oameni, a patimilor, morţii, îngropării, 


A Sus: 


parabola fiului risipitor şi a nunţii fiului de împărat [Le 15, 11-32; Mt 22, 1-14]. 


Ce înaltă concepție le insuflă creştinilor dumnezeieştile slujbe ale Bisericii, potrivit 
căreia creştinii sunt mădulare ale lui Hristos Dumnezeu, rudenii, oi cuvântătoare 
ale Aceluiaşi Păstor, şi ce viaţă trebuie să ducă ei, ca unii al căror Cap este Însuşi 
Hristos, iar Împărăteasă şi Maică după har, Maica Domnului. Domnul nostru isus 
Hristos ne-a arătat, prin propriul Său exemplu, nevoia de a ne afla necontenit în 
slujba lui Dumnezeu, petrecând nu arareori şi noaptea în rugăciune şi cântând 
psalmi şi cântări duhovniceşti împreună cu ucenicii Săi. După Cina cea de Taină în 
foişorul din Ierusalim, devenit prima biserică nou testamentară, a instituit El însuşi 
Taina Împărtăşaniei, iar mai înainte, Taina Botezului, botezându-Se EI Însuşi de la 
loan, fără să fi avut nevoie. Sfântul apostol Pavel a caracterizat concis cultul divin, 
dând de ştire creştinilor nou luminaţi: să se umple de Duhul Sfânt prin slujirea lui 


Dumnezeu, din toată inima, vorbind în psalmi şi în laude şi în cântări duhovniceşti 
[Ef 5, 18-19]. De asemenea ucenicul său Timotei nou aşezat episcop i-a dat 
poruncă să facă cereri, rugăciuni, mijlociri, mulțumiri pentru toţi oamenii, pentru 
împărați şi pentru toţi care sunt în înalte dregătorii [1 Tim 2, 1-2]. Aceasta se şi 
face până acum la orice slujbă dumnezeiască. 


Cultul divin al Bisericii Ortodoxe este, pe de o parte, o expresie bine alcătuită prin 
Duhul Sfânt de Sfinţii apostoli şi Sfinţii Părinţi față de Supremul Creator şi 
Proniator al lumii a evlaviei, uimirii, recunoştinţei, pocăinţei noastre, a cererii de 
milostivire, a dragostei noastre de fii, a laudei, bucuriei şi a feluritelor noastre 
nevoi şi cereri în legătură cu Dumnezeu; iar, pe de altă parte, cultul divin este un 
izvor al harului, prin care harul ceresc revarsă din belşug toate darurile Lui asupra 
celor ce ÎL slujesc cu inimă deschisă: darul milei, al păcii, al mângâierii, curăţiei, 
sfințirii, luminării, vindecării, înnoirii şi - ceea ce este culmea mărinimiei dumne- 
zeieşti - darul îndumnezeirii (în Liturghie sau împărtăşanie). 


Lăcaşul bisericii şi cultul divin este o personificare şi esențializare a întregului 
creştinism: aici se vesteşte în cuvânt, în persoane şi în acte toată economia 
mântuirii noastre, întreaga istorie sfântă şi bisericească, toată bunătatea, 
înţelepciunea, credincioşia şi neschimbabilitatea lui Dumnezeu în actele şi făgă- 
duinţele Sale, dreptatea şi sfinţenia Lui, veşnica Lui putere. Există aici o armonie 
întru totul minunată, o extraordinară relație logică între întreg şi parte: acea 
înţelepciune dumnezeiască, accesibilă celor simpli, celor credincioşi, celor ce 
iubesc din inimă; acea înţelepciune a lui Dumnezeu ascunsă, rânduită mai înainte 
de veac [cf. 1 Co 2, 7; Rm 1, Il]. 


Cultul divin este pentru fiinţele cuvântătoare o expresie înaintea Fiinţei Supreme a 
evlaviei, uimirii, recunoştinţei, iubirii, laudei şi feluritelor nevoi, împreună cu 
rugăciuni pentru realizarea lor. Cultul divin, îndeosebi cel al Bisericii Ortodoxe e o 
prea mărire de cea mai mare evlavie a Creatorului, Proniatorului şi Mântuitorului 
nostru cu pomenirea minunatelor Sale fapte întru bună vieţuire şi mântuire a 
noastră prin intermediul sfințiţilor slujitori ai altarului Domnului; o manifestare a 
recunoştinţei pornite din adâncul inimilor, pentru nenumăratele binefaceri de care 
ne-a învrednicit, îndeosebi pentru mântuirea în Hristos de păcat, de blestem şi de 
moarte, o exprimare smerită a feluritelor noastre trebuințe, cu rugăciuni de 
îndeplinire a lor. 


În cultul divin se exprimă întreg, destinul omenirii, de la început şi până la sfârşitul 
veacurilor: în el se exprimă pe de o parte, tot măreţul chip al lui Dumnezeu în om, 
iar, pe de altă parte, toată stricăciunea lui prin păcat, toate neputinţele lui, 


conştiinţa acestei stricăciuni şi a acestei neputinţe; în cultul divin se arată tot ce are 
mai bun omenirea, cu toată deschiderea şi sinceritatea, fără a ascunde părţile de 
umbră. De aceea, a nu iubi cultul divin e ca şi cum nu te-ai iubi pe tine însuţi. Toţi 
cei ce-şi poartă de grijă cu adevărat, de sufletul sau de trupul lor, iubesc din tot 
sufletul cultul divin şi le place să ia parte la el. 


Cultul divin al Bisericii Ortodoxe, cel zilnic, cel săptămânal sau anual este foarte 
variat, cu un conţinut bogat are un efect plăcut şi înviorător asupra sufeltului: pe de 
o parte, în el sunt zugrăvite neîncetat bunătatea, înţelepciunea, măreţia, dreptatea, 
sfinţenia şi puterea cea mai presus de ființă a Domnului, prin care a creat, ţine şi 
conduce întreaga făptură; în ele se închipuie îndeosebi (la Liturghie) viaţa lui lisus 
Hristos, învăţătura sa, minunile, patimile, moartea, îngroparea, învierea şi înălțarea 
Sa la ceruri; pe de altă parte, sunt închipuite şi proslăvite feluritele nevoinţe ale 
sfinților care au bineplăcut lui Dumnezeu cu rugăciuni de mijlocire pentru noi 
înaintea lui Dumnezeu; mai este închipuită de asemenea toată viața omului 
păcătos, căderea lui, sărăcia şi goliciunea lui sufletească de după cădere, suspinele 
sale, lacrimile de pocăință, rugăminţile de milostivire către Dumnezeu şi chemarea 
drept mijlocitori a sfinților lui Dumnezeu. 


Minunea întrupării Fiului lui Dumnezeu - aceasta cea mai mare, mai minunată şi 
înfricoşătoare pentru îngeri şi uimitoare pentru toate marginile pământului - este 
prea mărită de Biserică în nenumărate cântări, împreună cu Maica lui Dumnezeu, 
cea care a slujit înfricoşătoarei taine a Întrupării. Împărate Sfinte, de Ţi-am aduce 
cântări şi psalmi la număr întocmai ca nisipul, nimic nu plinim cum se cuvine. 


De ce se repetă unele şi aceleaşi rugăciuni? Dar noi de ce repetăm şi îndesim 
respiraţia noastră? Fiindcă ne este neapărat necesară, ne determină şi ne întreţine 
viaţa. De aceea e nevoie şi de rugăciunile dese ca, de pildă, rugăciunea: Doamne 
miluieşte. Ea şochează în noi păcătoşenia şi trezeşte conştiinţa vinovăţiei noastre 
față de Dumnezeu; şochează în noi orgoliul şi trezeşte în omul rațional sentimentul 
smereniei, care este temelia virtuţilor creştineşti. Această scurtă rugăciune îi este 
foarte necesară oricărui păcătos ca pâinea şi apa, ca o doctorie, ca un antidot al 
mândriei şi insensibilităţii, ca o lecţie de smerenie. De aceea se citesc atât de des în 
biserică rugăciunile: Sfinte Dumnezeule..., Preasfântă Treime...Ele ne învaţă, în 
primul rând, să ne închinăm Dumnezeirii Celei în Trei Ipostase de la Care ne vin 
viaţa şi suflare, şi toate [FA 17, 25]. 


Scurta doxologie Slavă Tatălui şi Fiului şi Sfântului Duh este folosită ca o ofrandă 
neapărată a noastră adusă lui Dumnezeu Cel în Treime, slavă fiind un atribut 
inseparabil al acesteia: fiindcă Dumnezeu este Dumnezeul slavei şi toate actele 


Sale, întreaga Sa creaţie vestesc slava Lui. De aceea mai vârtos omul, creat după 
chipul şi asemănarea lui Dumnezeu trebuie să-L proslăvească spre propria Sa 
fericire. Sunt folosite des multe doxologii scurte în care se prea măreşte mila, 
mărinimia şi iubirea de oameni ale lui Dumnezeu, tăria, împărăția şi puterea lui 
Dumnezeu, ca atribute permanente ale Sale. Ele ne aduc aminte că împărăția lui 
Dumnezeu căreia îi aparţinem şi noi, este o împărăție a lui Dumnezeu veşnică şi că 
slăvindu-l pe Dumnezeu în timp, Îl vom proslăvi şi în veci - începând de aici şi 
continuând veşnic dincolo, spre propria noastră fericire. 


De ce este invocată şi proslăvită atât de des, în timpul slujbelor, Preacurata 
Născătoare de Dumnezeu? Pentru marea ei sfinţenie şi pentru marile binefaceri 
care se revarsă prin Ea asupra neamului omenesc şi de la ea; fiindcă prin ea revarsă 
Atotputernicul asupra noastră bunăvoirea Sa dumnezeiască şi mărinimia Sa. Ea 
este bunăvoire a lui Dumnezeu către noi, cei muritori, îndrăznirea celor muritori 
către Dumnezeu; Ea deschide uşa Raiului. 


Cec să spunem celor ce zic că profesia noastră preoțească e o materie plictisitoare: 
mereu unul şi acelaşi lucru, unele şi aceleaşi slujbe, unele şi aceleaşi cuvinte, 
ritualuri etc? În primul rând, nu este în fiecare zi acelaşi lucru, ci în fiecare zi cultul 
divin se diversifică. Dumnezeieştile Taine sunt unele şi aceleaşi şi se săvârşesc 
întotdeauna într-un singur chip: dar şi soarele este acelaşi, apare la orizont în 
fiecare zi şi în fiecare an în acelaşi chip, după cum tot în acelaşi chip luminează şi 
dă viaţă făpturilor cât timp se afla pe cer; şi stelele sunt aceleaşi, şi luna; roadele 
pământului sunt şi ele aceleaşi şi Dumnezeu le face să crească şi să dea în pârg, în 
fiecare an în aceleaşi forme şi cu acelaşi gust, iar ele hrănesc creaturile vii, 
organice, supuse descompunerii, în acelaşi mod. 


Care este însă obiectul cultului divin? Dumnezeu Cel Infinit, bunătatea Lui 
nemărginită, înţelepciunea Sa, atotputernicia, dreptatea, sfinţenia, veşnicia, pronia 
Sa, lucrarea Sa mântuitoare, minunile Sale, învăţătura, viaţa, pătimirea, moartea, 
îngroparea, învierea, înălţarea la cer, a doua venire. 


Ce duh insuflă cultul divin? Duhul atotcuprinzător al iubirii Bisericii (faţă de toți), 
al sfinţeniei, adevărului, nădejdii în mila lui Dumnezeu, al pocăinţei şi năzuinţei 
după viaţa veşnică. Idealul cultului divin e desăvârşirea întru toate a omului, 
perfecta asemănare cu Dumnezeu prin feluritele virtuţi. Minunat ideal! Potrivit 
înaltelor scopuri, idealuri şi obiecte ale cultului divin, el trebuie săvârşit cu măreție, 
cu rigoare, cu frumuseţe. Cine la biserică sau acasă se roagă lui Dumnezeu cu 
inimă deschisă şi Îl slăveşte împreună cu sfinţii Săi, acela este cu Dumnezeu iar 
păcatul nu se atinge de el. Dar cine nu se roagă nici acasă, nici la biserică, acela 


vieţuieşte permanent cu păcatul şi în păcat, adică cu diavolul: cine nu adună cu 
Mine, risipeşte [Lc 11, 23], spune Domnul. Iată ce mare folos aduce rugăciunea 
neîncetată către Dumnezeu; roadele ei sunt mântuirea, pacea, izbăvirea de patimi, 
lărgimea, bucuria în Duhul Sfânt, întărirea sufletului. - S/avă /ui Dumnezeu Care 
ne-a dat putinţa de a ne uni cu El prin rugăciunile, doxologiile, laudele pe care I 
le aducem! 


Împărate ceresc... Tatăl nostru, Care eşti în ceruri... Hristos ne-a făcut din oameni 
pământeşti, oameni cereşti, sfinţi... Aceste cuvinte Împărate ceresc... Tatăl nostru 
Care eşti în ceruri...trebuie să fie pentru noi asemenea unor doctorii împotriva 
patimilor vieţii care ne pot duce în nenumărate păcate. În cuvintele rugăciunii 
Împărate ceresc sau ale rugăciunii Tatăl nostru se află firul călăuzitor al vieţii 
creştinului, o putere înnoitoare. Creştinul trebuie să ducă încă de pe pământ o viaţă 
sfântă, cerească, să dorească şi să stăruie din toată inima în dobândirea Împărăției 
Cerurilor prin împlinirea Voii celei atotsfinte, prea înțelepte, atotfericitoare şi 
atotdesăvârşitoare a lui Dumnezeu; să vieţuiască întotdeauna în înfrânare, să nu 
râvnească la bucatele alese pe masă - înfrânarea este mama sănătăţii şi însoţitoarea 
harului sufletului - să se căiască sincer în fiecare zi, recunoscându-şi păcatele şi să 
ierte supărările ce i-au venit de la alții, atât de obişnuite între oameni în societate; 
să evite tentaţiile şi să nu se “predea” celui viclean, care-l zăpăceşte să păcătuiască; 
să-şi aducă aminte că suntem copii ai lui Dumnezeu, că lui Dumnezeu îi stă la 
îndemână să ne dea putere în lupta cu păcatul şi că în schimbul biruinţei asupra 
păcatului dobândim Împărăţia Cerurilor, ne îmbrăcăm cu puterea lui Dumnezeu şi 
ne proslăvim în veci nesfârşiţi. Amin, cu adevărat pentru totdeauna! Ce rugăciune 
minunată! 


În slujbele sale zilnice, săptămânale şi anuale, cultul divin al Bisericii noastre 
Ortodoxe are drept scop să închipuie, în linii generale sau în amănunt întreaga 
desfăşurare a economiei mântuirii noastre, de la începutul lumii şi al neamului 
omenesc până în prezent şi până la sfârşitul veacurilor, precum şi minunata lucrare 
a lui Dumnezeu în lume şi neamul omenesc; nemărginita bunătate, sfinţenia, 
dreptatea, înţelepciunea, credincioşia şi atotputernicia arătate de Dumnezeu în toate 
actele Sale privitoare la omul creat după chipul şi asemănarea lui Dumnezeu. 


Astfel, 


Y Vecernia închipuie bunătatea, înțelepciunea şi atotputernicia lui Dumnezeu 
la crearea lumii şi a omului, fericirea omului în Rai, căderea lui în păcat, 
făgăduinţa dată de Dumnezeu de răscumpărare a lui, prin întruparea Fiului 


lui Dumnezeu, pregătirea făcută prin prorocii, precum şi preînchipuirile în 
vederea primirii Răscumpărătorului; 

Y Utrenia închipuie minunile economiei dumnezeieşti în Vechiul Testament, de 
la Moise până la venirea Răscumpărătorului, minunile economiei nou- 
testamentare în sfinţii lui Dumnezeu. 

V În sfârşit, Liturghia aşează în toată lumina pe Stăpânul Noului Testament, 
închipuind iubirea Sa de oameni, adevărul, dreptatea,credincioşia 
desăvârşită faţă de făgăduinţa Sa, iar la urmă viaţa Sa, din scutece până la 
mormânt. Este soarele, în toată strălucirea lui. 


În toate luptele noastre cu păcatele, cu puterile potrivnice ale răului, dumnezeieştile 
slujbe ne înnoiesc, întăresc, ne curăţă şi ne înviorează în chip minunat; pentru 
mine, ele sunt cel mai mare bine în viaţă. Pentru aceasta, îți mulţumesc, Doamne. 
În dumnezeieştile slujbe mi s-a dat de la Domnul, o comoară nepreţuită. - În ea se 
află toată viaţa sufletului nostru, toată comoara lui; aici este patria lui, viaţa lui, 
sanctuarul lui, creşterea lui, tămăduirea, hrana şi băutura lui, puterea şi slava lui. 


În cultul nostru divin este cuprinsă o minunată bogăţie duhovnicească, după cum ar 
trebui să se facă şi se fac slujbele în mănăstirile bine organizate, care se ţin 
întocmai de tipicul bisericesc. De altfel, chiar şi în forma prescurtată în care se 
săvârşeşte el în bisericile săteşti şi orăşeneşti, el are un conţinut deosebit de bogat 
şi de instructiv. El îndeamnă pe toţi la rugăciune şi le arată obiectul rugăciunii: 
cântă şi slavosloveşte pe Dumnezeu şi pe sfinţii Săi; Îi mulţumeşte pentru 
binefacerile Sale negrăite; după cuvântul apostolului, îndeamnă la rugăciune sunt 
pentru împărați şi pentru toţi care au înalte dregătorii [l Tim 2,2]. Tot după 
cuvântul apostolului, în biserică creştinii vorbesc între ei în psalmi şi în laude şi în 
cântări duhovniceşti [Ef 5, 19]. Cât de frumoase, de minunate, de variate, în 
alcătuirea lor sunt dumnezeieştile slujbe ale Bisericii noastre! În ele e tot sufletul 
omenesc, cu toate neputinţele şi căderile sale în păcat, cu toate simțămintele de 
dragoste, recunoştinţă, uimire, în faţa Creatorului, a Proniatorului şi Mântuitorului 
nostru, cu toate nevoile noastre. 


Cultul divin al Bisericii noastre Ortodoxe este astfel alcătuit încât, prin toată 
structura sa, îndeosebi dumnezeieştile slujbe de seară şi de dimineaţă, să arate 
legătura vitală dintre Biserica pământească şi Biserica cerească; Biserica 
pământească îi proslăveşte şi îi cheamă în fiecare zi drept mijlocitori ai săi, pe 
Sfinţii Bisericii cereşti; şi sfinţii prin rugăciunile lor pentru noi şi prin minunile lor 
şi în general, prin ajutorul de tot felul dat membrilor Bisericii pământeşti în nevoile 
lor ne fac un mare bine şi în acest chip întăresc credinţa noastră în mijlocirea lor, 
în viaţa viitoare, în nemurire, nădejdea în Dumnezeu şi rugăciune şi dragostea lor 


față de Dumnezeu şi împreună cu ale lor şi ale noastre, slugile Lui credincioase şi 
devotate. Ci v-aţi apropiat de muntele Sionului şi de cetatea Dumnezeului Celui 
Viu, de Ierusalimul cel ceresc şi de zeci de mii de îngeri, în adunare sărbătorească. 
Și de Biserica celor întâi-născuţi, care sunt înscrişi în ceruri şi de Dumnezeu, 
judecătorul tuturor, şi duhurile drepţilor celor desăvârşiți [Evr 12, 22-24]. Câtă 
bucurie aduce aceasta sufletului credincios! 


Cultul divin al Bisericii Ortodoxe e o personificare vie a creştinismului împreună 
cu Capul lui atotputernic, lisus Hristos Domnul sau a întregii istorii a creştinis- 
mului sau a mesianismului începând cu facerea lumii până acum. Aici vedeţi 
perindându-se, ca să zic aşa, odată cu istorisirile, prorocirile, preînchipuirile, 
cântările lor, pe Moise şi pe alţi proroci, pe prorociţa Ana şi pe Însăşi Preacurata 
Fecioară Mania de Dumnezeu Născătoare, în persoana căreia s-au împlinit 
prorocirile şi preînchipuirile Vechiului Testament; la Liturghie vedeţi în persoane 
şi în acţiuni intrega viaţă a Capului creştinătăţii, lisus Mântuitorul şi minunata Lui 
dragoste de oameni care covârşeşte toată mintea de a da celor credincioşi Trupul şi 
Sângele Său de viaţă făcător. Aici convorbiţi în fiecare zi cu Domnul, cu 
Preacurata Sa Maică, cu Sfinţii mucenici, cu cuvioşii şi cu toţi sfinţii; prea măriți 
nevoinţele, credinţa, nedejdea şi iubirea lor, vă minunaţi de ele; îi rugați să 
mijlocească pentru voi; aici prea măriţi şi Puterile cereşti, cereți mijlocirea lor. 
Acesta este creştinismul viu, lucrător şi de viaţă făcător, cu toate puterile lui 
mântuitoare, cu toată bogăția milostivirii, înţelepciunii şi mântuirii dumnezeieşti; 
aceasta este adevărata împărăție harică a lui Hristos; aceasta este cerul pe pământ. 
Pe de altă parte, aceasta este tămăduitoarea sufletului; aici vedeţi în fiecare zi 
exemple de pocăință, în general în cuprinsul cultului divin: în citiri şi cântări 
(stihuri), în feţele cuvioşilor şi de alţi sfinţi, bărbaţi şi femei; aici se săvârşesc cele 
mai mari Taine ale credinţei creştine: Botezul, Mirungerea, Pocăinţa, Împărtăşania, 
Cununia, Hirotonia, Sfântul Maslu; aici, în cultul divin, se înalță lauda cuvenită 
Domnului şi Dumnezeului Celui Unul în Treime, Maicii lui Dumnezeu, sfinţilor 
îngeri, sfinţilor (acatiste), nu numai la modul general, ci în fiecare zi şi săptămână. 


Cât de minunat de frumoase sunt rugăciunile Sfintei Biserici în timpul dumne- 
zeieştilor slujbe! Cu câtă înţelepciune sunt alcătuite! De câtă sublimă iubire de 
Dumnezeu şi de omenire sunt pătrunse! Un duh de unitate şi de comuniune 
reciprocă respiră în ele. Aceste rugăciuni sunt un minunat moment al unanimităţii 
şi iubirii vechii Biserici a lui Hristos celei una şi nedespărţită. Însuşi Duhul Sfânt i- 
a învăţat pe apostoli şi pe păstorii Bisericii să întemeieze o atât de frumoasă 
rânduială a cultului divin, insuflându-le un asemenea duh, duhul iubirii frăteşti, 
duhul păcii şi sfinţeniei. Dar cine este îngerul care stă înaintea tronului 
Domnului?  Fundcă însuşirea proprie îngerilor este să slujească neîncetat 


Domnului şi să stea înaintea tronului Său. Este un mijlocitor pentru oameni, 
purtător al chipului Mântuitorului, a Dumnezeului-om, lisus Hristos; este unul 
dintre oameni pus pentru oameni spre cele către Dumnezeu [Evr 5, 1], cum spune 
apostolul Pavel; dar slujirea lui este îngerească. El este un mijlocitor între 
Dumnezeu şi oameni, prietenul Său apropiat, după cuvântul Domnului: Voi sunteţi 
prietenii Mei dacă faceţi ceea ce vă poruncesc [În 15, 14]; este ca un dumnezeu 
pentru oameni, cu puterea de a lega şi dezlega păcatele omeneşti şi de a săvârşi 
pentru ei înfricoşătoarele şi de viaţă făcătoarele Taine, de a se îndumnezei el însuşi 
şi a indumnezeii şi pe alții prin ele; este un al doilea Moise nou-testamentar, 
călăuzitorul poporului lui Dumnezeu în pustia lumii acesteia spre pământul 
făgăduinţei; este un Ilie nou-testamentar care îi hrăneşte pe frații săi cu pâine 
cerească pe timpul foametei duhovniceşti iscate de păcat. Acesta este preotul. 
Înaltă este chemarea preoțească! 


Prin desfăşurarea şi conţinutul rugăciunilor lor, al citirilor şi cântărilor, slujbele 
bisericeşti insuflă o adâncă recunoştinţă faţă de Dumnezeu, o strânsă comuniune şi 
iubire unii faţă de alții, oricare ar fi aceia, precum şi conştiinţa nenumăratelor 
noastre greşeli şi neîncetată pocăință pentru ele, cu zicerea deasă a rugăciunii 
vameşului, într-o formă prescurtată: Doamne miluieşte! 


Din cărțile Vechiului Testament se citesc sau se cântă stihuri alese: 

1) în funcţie de caracterul lor instructiv; 

2) în funcţie de sensul lor profetic; 

3) pentru a se demonstra că Vechiul şi Noul Testament sunt una, că începutul şi 
sfârşitul, alfa şi omega unei singure opere dumnezeieşti: răscumpărarea neamului 
omenesc; fiindcă Vechiul Testament a fost dascăl, pedagog spre Hristos [cf. Ga 3, 
24] şi a ieşit de la acelaşi Dumnezeu ca şi Noul: fiindcă răscumpărarea neamului 
omenesc a început îndată după căderea primilor oameni. 


După lucrarea sa ființială, creştinismul este alcătuit din două Legi, cea veche şi cea 
nouă. În prima dintre ele omenirea, îmbătrânită treptat în păcat, ajunsese în cele din 
urmă pe ultima treaptă a stricăciunii şi ruinării; în cea de a doua, ea apare înnoită 
de noua şi cereasca învăţătură a Mântuitorului Hristos; de harul Său atotputernic, 
de viaţa Sa, de Tainele Sale; fiindcă dacă este cineva în Hristos, este făptură nouă 
[2 Co 5, 17]; iată Eu le fac noi pe toate [Ap 21, 5] (adică omenirea, cerul şi 
pământul). De aceea cultul divin al Bisericii noastre este alcătuit din scrierile 
Vechiului şi Noului Testament, pentru a  înfăţişa adevărurile, puterile 
mântuitoare, măreţia şi divinitatea credinţei creştine; fiindcă în ea s-au adeverit 
toate făgăduinţele Vechiului Testament, prorocirile şi preînchipuirile date proto- 
părinţilor, strămoşilor, prorocilor. Creştinismul este cea mai veche religie, o prea 


înţeleaptă şi minunată carte a destinului hărăzit de Dumnezeu neamului omenesc; 
această carte a fost începută înainte de facerea lumii şi se scrie până în zilele 
noastre; sfârşitul îi va fi în Împărăţia slavei, când drepţii vor străluci ca soarele în 
împărăția Tatălui Ceresc [Mt 13, 43], iar păcătoşii care nu se vor căi vor fi aruncaţi 
pentru nesfârşite veacuri în iad. 


Auzi adeseori în biserică ecfonisul Pace tuturor! Pentru ca să-ţi aduci aminte că ai 
venit în biserica Dumnezeului păcii şi că trebuie să fii în pace şi cu Dumnezeu şi 
cu oamenii şi cu tine însuţi: 

=> cu Dumnezeu, prin pocăință şi prin păzirea poruncilor, 

= cu oamenii, prin înţelepciune, dreptate, milostenie, blândeţe şi răbdare, 

> cu tine însuţi, neîngăduindu-ţi nimic potrivnic legii şi nesilindu-ţi conştiinţa. 


Căditul icoanelor vrea să spună că, prin înomenirea Sa, Hristos a înmiresmat 
pământul, care răspândea duhoarea grea a păcatelor omeneşti; că sfinții sunt 
înaintea lui Dumnezeu asemeni mirului bine-mirositor rugăciunii, că ei (sfinţii) ne- 
au umplut de kir cu buna-mireasma duhovnicească şi au alungat de la noi patimile 
rău-mirositoare. 


Temeiul pentru rugăciunea stând în picioare: lisus a spus ucenicilor: Sculaţi-vă şi 
vă rugaţi, ca să nu cădeţi în ispită [Le 22, 46]. 


În doxologia mică către Sfânta Treime şi în multe alte rugăciuni bisericeşti 
bunătatea şi veşnicia lui Dumnezeu Cel în Trei Ipostase sunt proslăvite cu 
cuvintele: Acum şi pururea şi în vecii vecilor pentru a trezi în credincioşi o evlavie 
permanentă şi neschimbată față de Dumnezeu şi e nădejde necurmată în EI. 


Clopotul este fluier păstoresc ce cheamă turma cuvântătoare în staulul oilor, adică 
la biserică, pe pajiştea duhovnicească a rugăciunii şi a cuvântului lui Dumnezeu 
este şi goarna de luptă care aduce aminte de lupta duhovnicească şi de faptul că 
trebuie să fim gata de luptă în fiecare zi, că trebuie să fim întotdeauna înarmaţi cu 
toate armele duhovnicești. 


Starea în picioare înseamnă că stăm înaintea Împăratului împăraţilor, ca nişte robi 
ai Lui, gata să împlinim voia Lui; şederea Jos e semnul milei Domnului față de 
robii care priveghează în aşteptarea venirii Lui şi ne aduce aminte cuvintele 
Domnului dintr-o parabolă: Fericite sunt slugile acelea pe care, venind stăpânul lor, 
le va afla veghind. Adevărat zic că se va încinge şi le va pune la masă şi 
apropiindu-se va sluji lor [Le 12, 37]. 


Temeiul pentru îngenunchere e cuvântul lui Dumnezeu: lisus Hristos îngenunchind 
se ruga [Lc 22, 41]. Înveşmântarea (preotului) înseamnă haina cea nouă a 
creştinului, în care el se îmbracă după botez, şi haina dreptăţii, deschiderea şi 
închiderea uşilor împărăteşti însemnează intrările şi ieşirile: va intra şi va ieşi şi 
păşune va afla; şi va vedea cerul deschizându-se [În 10,9; 1,51]. 


Toate rugăciunile, stihurile, condacele, irmoasele, acatistele sunt, pe de o parte, 
o lăudă adusă lui Dumnezeu, Maicii Domnului şi sfinţilor, pentru faptele lor 
mari şi pentru binefacerile făcute oamenilor, iar, pe de altă parte, sunt strigătele 
de durere, suspinele, gemetele, lacrimile omenirii mâhnite de păcate, întristări, 
boli, neon-rociri şi năpaste şi rugăciuni pentu izbăvirea din suferinţele, 
nenorocirile şi năpastele sufletelor noastre, întunecate de păcat. În ele aflăm 
multă mângâiere, învăţătură, zidire. 


V. Înţelepciune, drepţi! Nu vom greşi dacă vom tâlcui aceste cuvinte astfel: 
înţelepciunea creştinului constă în trezvia şi simplitatea inimii. 

V Să luăm aminte!, adică să ascultăm cu atenţie. 

V Drepţi primind..., adică să primim Sfintele Taine cu luare-aminte şi din toată 
inima. 


Desele răspunsuri cu glas mare: Doamne miluieşte; Dă Doamne; Ție, Doamne ne 
aduc aminte, în primul rând să stăm cu toţii înaintea lui Dumnezeu, Care ia aminte 
la rugăciunile noastre; în al doilea rând, că noi, robii Săi, trebuie să împlinim voia 
Lui, iar cei ce o calcă merită o aspră pedeapsă. 


Y Capetele noastre Domnului să le plecăm! Arată că stăm înaintea feţei 
Domnului şi ne predăm Lui cu smerenie. 


Cultul divin al bisericii iudaice fusese alcătuit după un model arătat de Dumnezeu 
pe munte; şi în Biserica noastră au intrat multe elemente din biserica Vechiului 
Testament, fiindcă şi una şi alta, sunt una. 


În cultul divin al Bisericii noastre Ortodoxe în întregul lui şi în fiecare parte a sa e 
suficientă hrană pentru suflet, pentru minte şi pentru inimă şi pentru puterile 
lucrătoare; ecteniile, rugăciunile şi cântările ei, citirile din cărțile Vechiului şi 
Noului Testament sunt o nesecată comoară pentru o minte înaltă, pentru o inimă 
deschisă, nobilă, credincioasă, nădăjduitoare, iubitoare, pentru o voinţă activă, 
energică, întreprinzătoare. Aceste ectenii sunt dumnezeieşti, insuflate de 
Dumnezeu; în ele respiră o iubire curată, luminoasă, atotcuprinzătoare, o rațiune 
dumnezeiască; în ele sunt cuprinse toate nevoile noastre reale, toate cererile pentru 


toți şi pentru toate, simțămintele de mulţumire; în aceste rugăciuni, citite în taină 
sau cu glas tare de preot respiră dragostea lui Dumnezeu cât şi mintea lui 
Dumnezeu; prin ele cerem de la Dumnezeu toate cele bune şi de folos, aducem 
mulțumire pentru binefacerile pe care le-am primit de la Dumnezeu noi, păcătoşii 
şi nevrednicii în aceste cântări sunt cântate în chip înţelept toate marile fapte ale lui 
Dumnezeu şi ale sfinților Lui, toată înţelepciunea dumnezeiască vădită în crearea 
lumii şi în răscumpărarea omului; iar în citirile din Sfânta Scriptură sunt înfăţişate 
toate descoperirile, preînchipuirile, dogmele şi canoanele morale. 


Toate cele pământeşti sunt chip şi umbră a celor cereşti. 

= Astfel, chipul cultului pământesc este chipul cultului ceresc, 

= frumuseţea bisericii este chipul frumuseţii Bisericii cereşti; 

> lumina este chipul slavei celei neapropiate a lui Dumnezeu în ceruri; 

=> buna-mireasmă a căditului e chipul negrăitei bune-miresme a sfinților 
acolo; 

= cântările de aici sunt chipuri ale doxologiei îngereşti cu neputinţă de redat 
în cuvinte de acolo; 


Aşijderea, toate corpurile şi obiectele cereşti şi pământeşti slujesc drept chipuri ale 
unor lucruri viitoare: 
— soarele este chipul Soarelui înțelegător - Dumnezeu; 
= luna, care-şi primeşte lumina de la soare este chipul Maicii lui Dumnezeu, 
luminate de Soarele Dreptăţii - Hristos; 
— stelele sunt chipuri ale îngerilor din cer, lumini de rang secund ce 
înconjoară tronul lui Dumnezeu şi chipuri ale sfinţilor lui Dumnezeu, 
= norii sunt chipuri ale apostolilor şi ale tuturor sfinţilor cu suflete înalte, 
străine de patimile pământeşti, trecute dincolo de tărâmul pământesc. 


Desfătările de aici sunt o palidă umbră a negrăitelor desfătări viitoare gustate de 
îngeri şi de cei drepți din unirea lor cu Dumnezeu şi din fericirea atot- 
îmbucurătoare a vederii Feţei Lui, 
=> veșmintele luminoase pe care le poartă aici sfinţii slujitori sunt chipuri ale 
înveşmântării viitoare, prea luminoase şi nestricăcioase şi ale slavei 
viitoare... Drepţii, se spune, vor străluci ca soarele în împărăţia Tatălui lor 
[Mr 13, 43]. 


Cred întru unul Dumnezeu...De ce crezi că în timpul Liturghiei se cântă, în numele 
tuturor Crezul? (EI se citeşte la toate slujbele). Pentru că ni se înviorează credința 
noastră în Dumnezeu Cel în Trei Ipostase, de viaţă şi de minuni făcătorul a toate şi 


prin înviorarea ei cei ce cu ajutorul ei ne-am făcut mai râvnitori spre facerea de 
bine să avem parte de săvârşirea tainei Trupului şi Sângelui lui Hristos, fiindcă fără 
o credinţă vie şi dreaptă ea nu ne poate aduce folos şi nu poate fi însuşită, pentru că 
ea se însuşeşte numai prin credinţă şi se simte în roadele ei mântuitoare. 


Vohodul [ieşirea] de la Cecernie - Cel ce S-a pogorât, Acela este Cel ce S-a suit 
mai presus de toate cerurile [Ef 4, 10] - este un chip al pogorârii lui Hristos din 
ceruri pe pământ şi a urcării Sale la cer după săvârşirea operei mântuirii noastre; de 
aceea Duminica se cântă prochimenul: Domnul a împărățit (înlocuind împărăția 
satanei), întru podoabă S-a îmbrăcat [Ps 92, 1] - în haina unui trup omenesc unit cu 
Dumnezeirea. De aceea se cântă şi cântările zise “dogmaticele” sau  “bogo- 
rodicine” [ale Născătoarei de Dumnezeu]. Biserica le-a rânduit pe toate cu înţele- 
pciune spre învăţătura şi zidirea noastră. 


Pomenim adeseori în ectenii pe Preacurata Născătoare de Dumnezeu şi pe toţi 
sfinții şi mai vârtos, prea curatul şi de mare cuviință Nume: al Tatălui şi Fiului şi 
Sfântului Duh, precum şi - aparte - al lui Hristos, pentru a apropia aceste nume de 
minţile şi inimile credincioşilor şi pentru a arăta apropierea noastră permanentă de 
Domnul Dumnezeul nostru, de Preacurata Născătoare de Dumnezeu şi de sfinţi, ca 
între Cap şi mădularele trupului. 


În acatistele Mântuitorului şi Maicii Domnului se cântă noianul milostivirii lui 
Dumnezeu şi a binefacerilor dumnezeieşti către neamul omenesc vădite în 
întruparea, învăţătura, viaţa, patimile, moartea şi învierea Fiului lui Dumnezeu, 
care sunt atât de mărețe, încât dacă i-am cânta lui Dumnezeu atâtea cântări câte 
firicele de nisip sunt pe pământ, nici atunci nu L-am lăuda şi nu l-am mulțumi 
cum se cuvine; fiindcă aceste binefaceri se întind la întreaga veşnicie, ne mântuiesc 
de nenumărate păcate şi căderi, ne dăruiesc sfinţenie, izbăvire de chinurile veşnice, 
ne înzestrează cu bunuri foarte mari şi fără de număr, ne fac părtaşi înseşi 
dumnezeirii firii [cf. 2 Ptr 1,4]. 


După făgăduinţa Domnului, Duhul adevărului rămâne în Biserică, îi povăţuieşte la 
tot adevărul pe păstori, precum şi pe ceilalți membri binecinstitori, ai Bisericii. 
Priviţi cum a orânduit El dumnezeieştile slujbe ale Bisericii noastre, cât de 
frumoase, de măreţe, de înțelepte, de instructive, de pline de umilinţă şi zdrobitoare 
sunt ele! - Priviţi cât de mişcător, de solemn, de înălțător se săvârşeşte pomenirea 
celui mai mare şi mai uluitor eveniment care a avut loc vreodată în lume: 
întruparea, viaţa, învăţătura, pătimirea, moartea, învierea şi înălțarea lui Iisus 
Hristos, Fiul lui Dumnezeu, a mântuitoarei Sale Cine celei de Taină, care se 


săvârşeşte şi acum şi se va săvârşi până la sfârşitul veacurilor cu adevăratul Trup şi 
Sânge al Mântuitorului. 


În cultul său divin, Biserica, reţine atenţia rugătorilor asupra unor subiecte de cea 
mai mare trebuinţă, vitale pentru om, şi de care el trebuie să țină seama neîncetat: 

— crearea lumii de către Dumnezeu; 

=> porunca ce i-a fost dată omului şi încălcarea ei din nepăsare; 

= caracterul pierzător al păcatului, care a dat naştere blestemului şi morţii; 

— izgonirea din Rai sau din locul vieţii fericite a primilor oameni; 

= nevoia fiecărui om de a se pocăi, 

= făgăduinţa făcută lumii lovite de pierzanie de a i se trimite un Mântuitor; 

= venirea Mântuitorului; 

— naşterea Lui în sărăcie, viaţa Lui înainte şi după începutul slujirii 

oamenilor, 

= propovăduirea şi minunile Lui; 

— împlinirea de către EI a toată dreptatea Legii; 

= patimile şi moartea Sa, Învierea şi înălţarea. 


Tot cultul divin al Bisericii noastre e rânduit cu înţelepciune, dumnezeieşte! 


Minunate sunt dumnezeieştile noastre slujbe în toată alcătuirea lor. În ele sunt 
pomenite şi proslăvite persoane minunate, precum şi fapte ale Domnului, 
mântuitoare şi de viaţă făcătoare pentru oameni. Figură de căpetenie în toate 
slujbele dumnezeieşti este Soarele Dreptăţii - Hristos atât la Vecernie, cât şi la 
Utrenie, dar mai cu seamă la Liturghie. La vecerniile şi privegherile cele de toată 
noaptea sunt proslăviți martorii şi cei ce au bineplăcut lui Hristos - apostoli, 
mucenici, ierarhi, cuvioşi şi toţi sfinţii care au împlinit Evanghelia prin fapte şi 
care şi-au arătat credinţa în puterea ei mântuitoare, în adevărul veşnic conţinut în 
ea, în învierea morţilor, în judecata viitoare, în fericirea veşnică viitoare. lubiţi 
priveliştea înţelepciunii dumnezeieşti, a bunătăţii, iubirii şi atotputerniciei dumne- 
zeieşti, nu acele spectacole pământeşti efemere care nu aduc folos sufletului, nu-l 
înnoiesc, nu-l desăvârşesc. lubiţi priveliştea nevoinţelor şi virtuţilor sfinților lui 
Dumnezeu, prin care am dobândit milă veşnică şi viaţa veşnică. 


Cuvintele evangheliştilor: ca să se împlinească ceea ce e scris de prorocul, precum 
şi cuvântul Domnului: Sfârşitu-s-a! Arată strânsa legătură a Vechiului Testament 
cu Noul; că prezicerile din Vechiul Testament s-au împlinit în Noul. De aceea, în 
biserică se citesc şi se cântă scrieri ale Vechiului Testament şi Noului Testament; 


de aceea sunt şi antifioanele. Cât de adâncă este înţelepciunea credinţei creştine şi a 
dumnezeieştilor slujbe! Un adânc şi nestrămutat adevăr. 


Prin slujbele bisericeşti luaţi conştiinţa unităţii tuturor oamenilor, cu deosebire a 
tuturor creştinilor ortodocşi (vezii ecteniile, litia, stihurile, canoanele) şi vă învăţaţi 
să vă iubiţi unii pe alţii, să vă îndemnați unii pe alţii spre tot lucrul bun. 


În slujbele dumnezeieşti ale Bisericii noastre Ortodoxe, clerul şi poporul, sfinţiţii 
slujitori şi poporul se prezintă ca o unitate; o singură inimă şi un singur suflet (Şi 
ne dă nouă cu o gură şi o inimă a slăvi şi a cânta prea cinstitul şi de mare cuviință 
numele Tău). Preotul şi diaconul cheamă la rugăciune, la prea mărire şi la mulţu- 
mire către Dumnezeu şi sfinții Săi; mirenii se roagă, prea măresc, aduc mulţumiri 
împreună cu sfinții slujitori. Această unitate trebuie avută neîncetat în vedere în 
cultul divin spre care ea sileşte şi îndeamnă pe toţi. Din cultul divin, din alcătuirea 
lui, se vede că sfințiţii slujitori sunt, după harul, darul şi puterea lui lisus Hristos, 
mijlocitori între Dumnezeu şi oameni, care aduc înaintea lui Dumnezeu cererile, 
mulțumirile şi laudele, pocăinţa lor, că ei sunt săvârşitorii Tainelor Dumnezeieşti. 


În cultul divin sunt pomenite opere ale lui Dumnezeu de o importanţă infinită: 

a) operele creației şi proniei divine; 

b) opera cea mai presus de fire, minunată, uluitoare prin măreția, bunătatea, 
înţelepciunea şi atotputernicia ei, a răscumpărării săvârşite de mult-milostivul 
nostru Domn şi Mântuitor lisus Hristos. 

De aceea, de cultul divin trebuie să ne apropiem toţi cu dragoste, cu atenţie, cu 
evlavie, cu statornicie, aşa cum ne-am apropia de un lucru ce ne priveşte personal, 
pe fiecare în parte. 


Tămâia în biserică este un semn material al sfinţeniei fiinţei lui Dumnezeu şi a 
sfinţilor Lui, precum şi un mod de a ne aduce aminte că şi noi trebuie să viețuim 
în sfinţenie. Sfinţenia este un atribut veşnic al lui Dumnezeu şi al sfinţilor Săi 
după harul şi după darul Lui. Sfinţenia trebuie să fie întotdeauna şi un atribut al 
nostru iar duhoarea păcatului ce ne este propie trebuie respinsă în tot chipul: 
prin pocăință, prin muncă, prin post, rugăciune, milostenie. 


Crezi tu oare, într-o viaţă viitoare fericită, fără de sfârşit? Crezi tu oare în chinurile 
viitoare fără de sfârşit gătite păcătoşilor care nu se căiesc? Nu crezi, sau crezi 
foarte slab, vag şi ceţos. Ai milă de tine! Dacă ai crede într-o viaţă fără de sfârşit 
atunci ai fi gata să sacrifici totul: şi munca şi averea ta, şi odihna şi sănătatea, şi 
însăşi viaţa. Tu însă vieţuieşti în nepăsare: omori vremea în zadar, îţi cheltui averea 
pe nimicuri, petreci în desfătări, nu te gândeşti la mânia viitoare şi de neînlăturat a 


lui Dumnezeu, nu-ţi răscumperi prin nimic păcatele tale cele fără de număr; nu 
arăţi pocăință sinceră. Adu-ţi aminte mai des, omule, de veşnicie; nu uita că tot ce 
este aici este putreziciune. Acolo însă, în viaţa cea veşnică, e pace veşnică, bucurie 
veşnică, desfătare veşnică, lumina veşnică, minunata  bună-mireasmă veşnică, 
contemplare veşnică a luminii celei neapropiate. Aşadar, slujeşte lui Dumnezeu, nu 
patimilor tale. 


În toate dumnezeieştile sale slujbe Sfânta Biserică e credincioasă definiţiei sale, 
ideii sale de casă a lui Dumnezeu, de comunitate şi comuniune a tuturor sfinților şi 
credincioşilor în Hristos; acest lucru se exprimă şi în iconostas şi în priscomidie şi 
în rugăciunile de la litie şi în ectenii: în cea de cerere, în cea mică şi în cea întreită, 
în rugăciunea Mântuieşte, Doamne poporul Tău şi binecuvântează moştenirea Ta şi 
în cuvintele Sfintei Scripturi: Deci nu mai sunteţi străini şi locuitori vremelnici, ci 
sunteți împreună cetăţeni cu sfinții şi casnici ai lui Dumnezeu; zidiţi fiind pe 
temelia apostolilor şi a prorocilor, piatra cea din capul unghiului fiind însuşi lisus 
Hristos [Ef. 2, 19-20]. Ci v-aţi apropiat de muntele Sionului şi de cetatea Domnului 
Celui Viu, de Ierusalimul cel ceresc şi de zecile de mii de îngeri în adunare 
sărbătorească, şi de Biserica celor întâi-născuţi, care sunt scrişi în ceruri, şi de 
Dumnezeu, Judecătorul tuturor şi de duhurile drepţilor celor desăvârşiţi, şi de lisus, 
Mijlocitorul Noului Testament [Evr. 12, 22-24]. Ce cinste, ce fericire, ce bine este 
să aparţii unei asemenea comunităţi, să fii membru al unei asemenea comunități! 
Ce ar putea egala oare pe pământ o asemenea comunitate, un asemenea bine? 
Nimic! Aceasta este o comunitate veche, încă de la facerea lumii, aflată sub 
purtarea de grijă, deosebită, sub călăuzirea şi ocrotirea lui Dumnezeu Însuşi. De-a 
lungul veacurilor în ea s-au arătat puteri minunate, prin păzirea şi apărarea pe 
pământ a unor aleşi ai lui Dumnezeu de oameni necredincioşi; se arată mulţime de 
puteri dintre cele mai alese! Puterea de a face minuni, de a vindeca, de luminare, 
de sfințire şi mântuire. Noi, membrii acestei comunităţi, cum ar trebui să fim ca 
mădulare vrednice, sau măcar acceptabile ale unei asemenea comunităţi? Cum ar 
trebui să fie viaţa noastră, sfințenia noastră, năravurile noastre? Ce dragoste, ce 
pace ar trebui să fie între noi. Dar să stăm să ne gândim: cum trăim noi oare? 


Viaţa creştinului în lume trebuie să fie cu înţelepciune şi Simplitate - adevărata 
înțelepciune este simplitatea evanghelică. Fiţi înţelepţi ca şerpii şi nevinovaţi 
(simpli) ca şi porumbeii [Mt. 10, 16]. Cu simplitate şi înţelepciune ajutaţi fiind de 
lisus Hristos Domnul, îl vom birui pe diavolul, care nu duce lipsă de înţelepciune, 
dar care este nesfârşit şi nu poate fi cu nimic mai uşor prins şi biruit decât prin 
integritatea sfintei noastre credinţe şi printr-o viaţă creştinească, prin sinceritatea şi 
iubirea noastră după dreptate. Orice păcat este în esenţa lui o răutate şi o viclenie 
după cum este scris: Nu mai faceţi rău înaintea ochilor mei, învăţaţi-vă să faceţi 


binele [îs 1, 16-17]. Făcător de bine e cel ce stă în adevăr şi dreptate: Duh drept 
înnoieşte intru cele dinlăuntrul ale mele [Ps 50, 12]. Repet, în lume nu trebuie să 
trăim cu extremă înţelepciune, fiindcă la fiecare pas dăm peste ispitele păcatului, 
peste deprinderi şi chiar peste reguli păcătoase; e nevoie de o neîncetată luare- 
aminte la noi înşine, de cuvântul lui Dumnezeu, care ne arată calea vieţii. 


Minunate sunt învăţătura şi viaţa, patimile, moartea şi învierea lui lisus Hristos! Ce 
acord desăvârşit există între învăţătura şi faptele Domnului sau viaţa Lui; cum s-au 
adeverit în toate faptele Lui. 


V A învățat să iubim pe vrăjmaşi - şi EI cel dintâi a împlinit această poruncă 
în chip desăvârşit, mai cu seamă atunci când se ruga pe cruce cu nerăutate 
pentru vrăjmaşii Săi; 

Y a învăţat să nu ne împotrivim răului - şi nu S-a împotrivit, ci S-a dat pe Sine 
Însuşi în mâinile răufăcătorilor, 

Y a învăţat să nu ne temem de cei ce pot ucide trupul, nu însă şi sufletul - şi nu 
s-a temut de cei ce L-au răstignit, 

Y a învăţat despre învierea morţilor, când aceştia vor auzi glasul Fiului lui 
Dumnezeu - şi a înviat El Însuşi sculându-se din morţi. Hristos a înviat din 
morți fiind începătură (a învierii) celor adormiţi [1 Co 15, 20]. 


Între cuvintele şi faptele lui lisus Hristos n-a existat nicicând o contradicţie. 
Învierea Sa din morţi este încununarea strălucită a întregii Sale vieţi, a întregii Sale 
învățături, a tuturor minunilor Sale; o minunată mângâiere pentru toți cei ce-l 
urmează cu adevărat. Ea a încredinţat oamenilor în chip sensibil credinţa în viaţa 
ce va să vină, cea care începe dincolo de hotarul vieţii de aici. 


Slavă Tatălui şi Fiului şi Sfântului Duh, spunem sau auzim deseori în biserică. 
Unde este slava aceasta? În primul rând, în noi: în creaţia noastră, în purtarea de 
grija, în ce ne priveşte şi mai presus de orice, în răscumpărare, în curățirea 
neîncetată de păcatele noastre şi în dezlegarea de legăturile păcatului; în sfințirea, 
odihnirea şi întărirea sufletelor descurajate şi slăbite de păcatele neîncetate; în 
luminarea sufletelor noastre neîncetat întunecate de păcat; în vindecarea nepu- 
tinţelor şi bolilor noastre; în ajutorul haric în lucrările noastre, în buna întocmire a 
vieţii noastre; apoi în răsărirea unei mulţimi de făpturi; în buna întocmire a 
văzduhului, în pacea şi liniştea norodului, în darea în vileag a ereziilor şi dezbi- 
nărilor şi în ruşinarea acestora; mai vârtos însă, slava lui Dumnezeu se arată de 
Sfânta Biserică: în ocrotirea binefăcătoare a credincioşilor de către Născătoarea de 
Dumnezeu, Fecioara Maria, în dumnezeieştile Taine, în sfinţii care au bineplăcut 
lui Dumnezeu, în Sfintele icoane şi moaştele făcătoare de minuni; şi în 


nenumăratele arătări mai presus de fire ale puterii judecății şi milei lui Dumnezeu 
în Biserica Ortodoxă. Slavă Tatălui şi Fiului şi Sfântului Duh, acum şi pururea şi în 
vecii vecilor. Amin. 


Gânduri despre cultul divin. Mulţumesc Domnului, Care mi-a luminat mintea cu 
lumina cerească în timpul dumnezeieştilor slujbe şi mi-a arătat limpede toată grija 
Sa pentru neamul omenesc, mai cu seamă în întruparea Fiului Său Unul-Născut, 
Domnul nostru lisus Hristos. Când cădeam în timpul “polieleului”, prestolul, uşile 
împărăteşti şi în toate Sfintele icoane, m-a străfulgerat într-un chip deosebit gândul 
care-l exprimă Biserica pe uşile împărăteşti, în icoana Bunei-Vestiri, cu Arhan- 
ghelul Gavriil şi cu Preacurata Fecioară, care primeşte vestea cea bună. Câte 
lucruri pline de învățăminte, ziditoare, emoţionante, măreţe, mângâietoare aici! 
Arhanghelul îi aduce Fecioarei vestea cea bună a întrupării din ea a Fiului lui 
Dumnezeu, deci a apropiatei uniri a lui Dumnezeu cu oamenii, a mântuirii omenirii 
de păcat, blestem şi moarte, a sfințirii şi îndumnezeirii ei, a şezării ei pe tronul 
Dumnezeirii! Ce mare, imensă cinste, mai presus de orice aşteptare! 


Pentru păcatele sale, omenirea nu trebuia să aştepte altceva decât lepădarea de la 
faţa lui Dumnezeu, blestem şi pedeapsă, ruşine şi pierzanie veşnică: şi iată că ca a 
fost miluită, iertată, curățită de duhoarea păcatului aducător de stricăciune, izbăvită 
de blestem şi de moarte, sfințită, binecuvântată, înălțată peste măsură! O, adâncă 
milostivire a lui Dumnezeu! 


— Priveşte, creştine, icoana Bunei Vestiri şi varsă lacrimi din străpungere de 
inimă şi iubire recunoscătoare către Dumnezeu, Care Ţi-a arătat atâta 
minunată iubire şi străduieşte-te din răsputeri să răspunzi iubirii 
dumnezeieşti, făcând voia cea dreaptă, sfântă şi desăvârşită a lui Dumnezeu. 


Dar evangheliştii de pe uşile împărăteşti, care, insuflați de Dumnezeu, au decsris 
viaţa, învăţătura, minunile, patimile, moartea, îngroparea, învierea şi înălțarea la 
cer a Domnului - ce frumos şi ce bine le stă aici, pe uşile împărăteşti, sus şi Jos! 
Fiindcă, prin vestea lor cea bună, au întors toată lumea către Hristos, iar mulțimii 
credincioşilor le-au deschis uşile Raiului; au intrat ei înşişi şi i-au ajutat şi pe alții 
să intre şi până astăzi binevestesc despre Împărăţia Cerurilor şi despre calea ce 
duce la ea. 


Dar icoanele celor douăsprezece praznice împărăteşti! Cât de instructive, de 
ziditoare, de adânc mângâietoare sunt ele! Către ce gânduri şi simțăminte 
minunate, înălțătoare duc ele pe creştinul cucernic şi care cugetă la ele! Cât de sus 
înalță duhul creştinului! 


= Iată, icoana Naşterii Domnului: Dumnezeu, Cel mai înainte de veci, în chip 
omenesc de prunc! Ce taină e iubirea lui Dumnezeu! Cât de sus a fost 
înălțat omul prin această taină a întrupării lui Dumnezeu-Cuvântul! 
Dumnezeu S-a făcut om, pentru ca omul să se facă dumnezeu. Cum să nu 
te respecţi pe tine omule? Cum să nu urăşti păcatul care te înjoseşte până 
la îndobitocire şi te dă pierzaniei? Cum să nu iubeşti sfinţenia, dreptatea, 
pe Dumnezeu ? Cum să nu te imbraci în Hristos! 


=> Priveşte şi icoana Botezului sau Arătării lui Dumnezeu. Vezi: pentru cine 
Dumne-zeu înomenit stă în apele Iordanului? Oare nu pentru tine omule? 
Ce necurăţie spală EI în lordan? A ta! Ce pogorâre! Ce minunată purtare 
de grijă pentru tine! Tu însă nu vrei să te îngrijeşti câtuși de puţin de 
mântuire! Nu-ţi pasă de ea! Fie-ţi ruşine de icoană, fie-ţi ruşine de taina 
nemărginitei pogorări a lui Dumnezeu pentru tine şi trăieşte pentru 
Dumnezeu! 


— Dar icoana Intâmpinării Domnului în templu, de către Simeon! Cât de multe 
lucruri ne învaţă: împlinirea întocmai a Legii, încredințarea existenței vieţii 
de din-colo de mormânt, a împlinirii tuturor făgăduinţelor Domnului! 


— Priveşte şi icoana Schimbării la Faţă a Domnului! Vezi cum a strălucit firea 
ta omenească pe fața lui Hristos! Cu ce slavă! Ce privelişte încântătoare! 
Faţa lui Hristos a strălucit ca soarele, iar hainele sale s-au făcut albe ca 
zăpada. Domnul Însuşi ne încredinţează că drepţii vor străluci ca soarele în 
împărăţia Tatălui lor [Mt 13, 43]. 


Trăieşte deci aici pe pământ în chip ceresc şi leapădă împătimirea faţă de 
bunurile pământeşti. Astfel, fiecare sărbătoare îşi oferă învăţătura sa, întot- 
deauna mângâietoare! 


Cât de mult înalță şi mângâie sufletul omului aceste cugetări, apărându-l de păcat, 
întărindu-l în virtute! Orice icoană pe care o vedem în biserică ne învaţă în tăcere 
fără cuvinte, vorbeşte desluşit inimii creştinului, atât celui învăţat, cât şi celui 
neînvăţat, neştiutor de carte, dându-i înţelegere duhovnicească, cunoaştere şi 
mântuire. Astfel icoana fiecărui sfânt ne învaţă că şi noi, prin harul lui Dumnezeu, 
putem deveni sfinți, dacă vom avea credinţă şi fapte bune şi dacă ne vom lupta 
neîncetat împotriva păcatului, dezrădacinându-l din noi; icoana unui sfânt ne spune 
că el s-a făcut prieten al lui Dumnezeu, fiindcă a urât păcatul; şi tu vei putea fi 
prieten al lui Dumnezeu dacă vom birui păcatul; că sfinții s-au învrednicit de 


îndumnezeire de la Dumnezeu şi că tu poţi avea parte de ea, în veci, numai să Se 
sălăşluiască Dumnezeu în tine. 


Câţi în Hristos v-aţi botezat, în Hristos v-aţi şi îmbrăcat [Ga. 3, 27]. Câtă bogăţie, 
câtă putere, câtă mângâiere în aceste cuvinte! Cei ce s-au botezat întru Hristos, s-au 
îmbrăcat întru EI, în sfinţenia, dreptatea, armonia, puterea, iubirea şi înţelepciunea 
lui, în blândeţea, compasiunea şi mila Lui; în răbdarea şi îngăduinţa Lui, în viaţa 
Lui veşnică. În virtutea întâietăţii ei fără de seamăn S-a îmbrăcat întru Hristos 
Preacurata Sa Maică, ale cărei sfinţenie, dreptate, armonie, iubire, blândeţe, milă, 
putere, îndelungă răbdare, îngăduință sunt neasemănate. Cu asemenea gânduri să 
gândim înţelept despre ea, cu asemenea credință să alergăm neîncetat la ea, cu 
inimi curate. 


În cultul divin Biserica ne arată lucrurile sau nevoile pentru care trebuie să cerem 
rugător milostivirea lui Dumnezeu cu neclintită nădejde în dobândirea lor; aceasta 
fiindcă cerem în numele Domnului lisus Hristos Care a zis: Orice veţi cere întru 
numele Meu, aceea voi face, ca să fie slăvit Tatăl întru Fiul [În 14, 13]. 


Sfânta biserică repetă foarte des într-o seamă de stihuri şi canoane ale Maicii 
Domnului cuvântul: bucură-te! Acest cuvânt are un sens adânc şi o însemnătate 
asemenea; pentru că tocmai prin Maica lui Dumnezeu s-a dat neamului omenesc 
belşug nemăsurat de bucurie şi fiindcă ea însăşi s-a învrednicit de la Dumnezeu de 
veşnică, nesfârşită şi prisositoare bucurie. De bucurie au parte cei binecinstitori dar 
pentru cei fără de lege nu este bucurie [Îs 48, 22]. 


Preotul - slujitorul Dumnezeului iubirii şi al Bisericii Lui, pătrunse de duhul iubirii 
Lui - trebuie să aibă necontenit în inimă iubire sinceră, adâncă, de Dumnezeu şi de 
oamenii răscumpăraţi cu sângele lui Hristos şi creați după chipul şi asemănarea lui 
Dumnezeu. Altmiteri, slujirea lui va fi făţarnică. 


Ce înaltă teologie în slujbele noastre duminicale şi din sărbători! Ce psihologie 
profundă în canoanele noastre liturgice, stabilite pentru fiecare zi a săptămânii, 
pentru fiecare zi a anului, pentru praznicele împărăteşti şi ale Maicii Domnului şi 
pentru zilele sfinților! Citiţi, ascultați, învăţaţi! 


În acatistul dulcelui isus îşi găsesc expresie toată sărăcia, toată blestemăţia, toată 
neputinţa noastră, toată hpsa de slavă şi ruşinea păcătoşeniei noastre, dar şi faptul 
că Hristos e restaurarea şi înnoirea noastră, bogăţia noastră, slava noastră, puterea 
noastră, nădejdea noastră. 


La rugăciunile potrivim degetele închipuind în felul acesta Treimea şi cele două 
firi ale lui Hristos pentru a avea mereu în minte aceste dogme de căpetenie şi 
mântuitoare ale credinţei noastre: pentru a avea neîncetat în minte şi în inimă 
numele Domnului, care ne sfinţeşte, ne miluieşte, ne ocroteşte şi ne păzeşte de 
vrăjmaşii văzuţi şi nevăzuţi. 


Orarul diaconului e semnul rugăciunii, pentru că el îl ridică adeseori; pentru a arăta 
că rugăciunea sfinţiților slujitori e puternică prin credinţă în Hristos şi prin jertfa Sa 
pe cruce, pe orar sunt cusute cruci. Diaconul înalță o singură mână cu orarul, la 
rugăciune; preotul, învrednicindu-se de un îndoit dar, înalță amândouă mâinile şi 
are un “orar” dublu. 


O, prea mărite şi prea minunate chip (semn) al crucii! Prin ce te-ai sfințit, te-ai 
înfrumusețat şi ai ajuns sfânt, minunat şi de viaţă făcător? Prin Însuşi Dumnezeu 
Cel întrupat, care a fost răstignit pe tine! De atunci este minuant, sfânt, mântuitor, 
de viaţă făcător şi venerat chipul tău. Fiindcă, ce a fost până atunci crucea ? 
Lemnul disprețuit al supliciilor celor mai ruşinoase, celor mai chinuitoare. Slavă 
Crucii Tale, Slavă puterii Tale, pe care i-ai dat-o pentru biruinţa asupra vrăjmaşilor 
mântuirii noastre: fiindcă drept lucru este că lemnul sau chipul acelei cruci, pe care 
ai fost răstignit, Doamne, pe acre ai îndurat chinuri şi osândă nedreaptă, să se facă 
armă de nădejde a biruinţei noastre asupra diavolului, care visa să Te ucidă, 
Doamne, de tot, să Te doboare pe Tine, Cela ce eşti bunătate şi dreptate fără de 
sfârşit. Să ne facem deci semnul crucii cu credinţă în Domnul! 


PreaSfintei Fecioare de Dumnezeu Născătoare i-a fost dată de la Dumnezeu 
plinătatea darurilor dumnezeieşti. Ea este minunea desăvârşirilor dumnezeieşti; 
asemenea soarelui, ea învăluie întreaga lume, este buna-mireasmă care sfinţeşte 
întreaga lume, bunătate care se revarsă asupra tuturor credincioşilor, putere 
neînţeleasă cu mintea, înţelepciune negrăită, iubirea cea mai curată, mai înflă- 
cărată, mai cuprinzătoare, mai îngăduitoare. 


Preotul este un înger al Domnului Atotţiitorul. Asemenea îngerului din Apocalipsă, 
lui, i s-a dat tămâie multă [Ap 8, 3] ca să cădească înaintea tronului dumnezeiesc şi 
în faţa feţelor Domnului şi ale sfinților, să-l aducă rugăciuni lui Dumnezeu pentru 
toți oamenii. Odăjdiile pe care le poartă în timpul dumnezeieştilor slujbe îi dau 
chipul unui înger; fiindcă felonul închipuie veşmântul cel nestricăcios şi aripile 
îngerului; şi într-adevăr preotul trebuie să fie ca un înger: să plutească mai presus 
de cele pământeşti; să fie deasupra patimilor vieţii; să vestească necontenit măreția 
şi slava lui Dumnezeu în Biserica Domnului poporului Său; să facă cunoscută voia 
lui Dumnezeu, să fie păstrătorul şi vestitorul poruncilor veşnice ale lui Dumnezeu; 


trebuie să se distingă prin bărbăție şi neînfricare; să fie mai presus de orice 
fățărnicie şi neadevăr; trebuie să fie asemenea îngerilor prin necontenita sa 
înfrânare, curăţie şi veghe neadormită asupra zălogului încredinţat lui de Domnul, 
şi anume, să se îngrijească de sufletele nemuritoare ale oamenilor. În însăşi croiala 
felonului se exprimă un gând prea frumos: că preotul este ca un înger al lui 
Dumnezeu; acest gând este luat din Apocalipsă, unde Însuşi Domnul îi numeşte pe 
întâi-stătătorii Bisericilor îngeri [Ap 1, 20; cap. 2 şi 3]. 


Datoria fiecărui slujitor al altarului este să se apropie din inima de Dumnezeu, să-L 
iubească şi să-L slujească; de asemenea, să slujească Maicii Domnului, bunelor 
puteri cereşti, tuturor sfinților rugându-i să se roage lui Dumnezeu pentru noi, 
proslăvindu-i şi mulţumindu-le; de asemenea, trebuie să se apropie de inimi şi să-i 
iubească sincer pe toți oamenii Câţi viețuiesc pe pământ, pentru care trebuie să se 
roage, mai cu seamă pe cei de o credinţă cu el, precum şi pentru cei ce au murit 
întru credința şi nădejdea învierii, pentru care să se aducă în fiecare zi jertfă 
nesângeroasă sau rugăciune particulară sau obştească. 


Ecfonisele în vecii vecilor pe care le auzim în biserică în timpul slujbelor, 
înseamnă că Biserica a început şi continuă în timp, dar trece în veşnicie; că 
creştinii, care slujesc lui Dumnezeu în timp, Li vor sluji în veşnicie. 


Esenţa tuturor stihurilor la Doamne, strigat-am, la “stihoavne”, la “litie”, la 
“laude” este o prea mărire şi mulţumire aduse Domnului sau Preacuratei Sale 
Maici, o prea mărire a nevoinţelor, virtuţilor şi desăvârşirii sfinților; este mai cu 
seamă cererea mijlocirii lor pentru iertarea păcatelor noastre şi izbăvirea de ispite şi 
din nevoi. 


La slujbele dumnezeieşti o pomenim pe PreaSfânta, Preacurata, Preabinecuvântata, 
Slăvita, Stăpâna noastră, de Dumnezeu Născătoarea şi pururea Fecioară Maria 
împreună cu toţi sfinţii. De ce? Pentru a ne aduce aminte că noi înşine trebuie să 
fim sfinţi, şi să ne străduim prin orice măsuri, să fim aşa, ferindu-ne de orice formă 
de păcat şi căutând să dobândim sfinţenie; de asemenea, pentru a nu uita că toţi 
sfinţii sunt, ca şi noi, mădulare ale trupului Bisericii, al cărui Cap este Hristos. 


Pe noi înşine şi unii pe alţii şi toată viaţa noastră lui Hristos Dumnezeu să o dăm. 
“Pe noi înşine...şi toată viaţa noastră” adică cu toate bucuriile şi întristările, cu 
succesele şi insuccesele, cu supărările ce ne vin de la aproapele, cu toate gândurile, 
simţămintele, intențiile, demersurile, cuvintele şi faptele să ne predăm lui Hristos 
Dumnezeu, Căpetenia supremă, Văzătorul inimilor, Mântuitorul şi Judecătorul 
nostru. Să nu căutăm să ne răzbunăm pe nimeni; să nu purtăm gânduri rele asupra 


semenilor, fiindcă gândurile noastre sunt supuse greşelii, viclene. Singur Domnul 
cercetează inimile şi rărunchii [Ir 11, 20; Ps 7, 10; Ap 2,23]. 


Înaintea celei de-a noua cântare a canonului, Biserica a rânduit să se cânte cântarea 
cea plină de o neasemuită bucurie a Maicii Domnului, care L-a zămislit în pântece 
pe Fiul lui Dumnezeu şi ca răspuns la mărirea Domnului de către ea este mărită, ca 
una ce s-a făcut mai cinstită decât heruvimii şi mai slăvită fără asemănare decât 
serafimii; iar în cântarea a nouă este prea mărită minunata întrupare a Fiului lui 
Dumnezeu din Fecioara Maria pentru mântuirea omenirii. Mintea şi inima nu se 
satură contemplând şi mărind această taină nemăsurat de mare: câtă iubire este în 
ea, câtă măreție, înţelepciune, frumuseţe, dulceaţă; câtă sfinţenie, lumină, dreptate, 
câtă forță şi putere de nedescris. Toată mintea se minunează a gândi naşterea lui 
Dumnezeu din Fecioară. 


Despre semnul crucii. De ce strângem degetele câte trei şi câte două, de ce le 
ducem atât de des la frunte, la inimă şi pe umeri, respectiv la pântece ? Pentru ca să 
ni se întipărească bine în minte şi să purtăm în inimă Sfânta Treime şi pe Unul în 
Treime - Dumnezeu şi Om - lisus Hristos Care din iubire pentru noi şi pentru a 
noastră mântuire a îndurat pătimirile pe cruce şi moarte; pentru că iubim Sfânta 
Treime din toată inima, din tot cugetul şi din toată puterea, ca pe Creatorul, 
Proniatorul şi Dătătorul tuturor bunătăților, ca pe Mântuitorul şi dreptul Judecător; 
pentru a ne iubi şi unii pe alții ca mădulare ale aceluiaşi trup: fiindcă Iisus Hristos a 
adunat unit cu Sine firea cea omenească şi pe noi unii cu alții; pentru ca să cugetăm 
mai des la mântuirea noastră cea mai presus de fire şi minunată din păcat, din 
blestem, din moarte, pe care am dobândit-o de la Sfânta Treime prin pătimirea şi 
moartea lui lisus Hristos şi prin pogorârea Sfântului Duh asupra apostolilor şi, prin 
ei, prin venirea Lui deasă şi asupra tuturor celor ce cred în Sfintele Taine în timpul 
dumnezeieştilor slujbe, sau al rugăciunilor din biserică, de acasă şi din orice loc: 
fiindcă Duhul Sfânt şi acum suflă unde voieşte şi tu auzi glasul Lui, dar nu ştii de 
unde vine, nici încotro se duce [În 3, 8] ; pentru ca cei ce sunt ai lui Hristos să-şi 
răstignească trupul împreună cu patimile şi cu poftele [Ga 5, 24] şi să năzuiască 
spre o viaţă duhovnicească, spre virtuțile de tot felul. 


Întreaga diversitate şi toată rânduiala măreţului cult al Bisericii Ortodoxe pot fi 
reduse pentru o ţinere mai limpede şi mai uşoară în minte şi pentru o influență mai 
mare asupra noastră la câteva elemente simple: 
Y lumânarea, flacăra candelei înseamnă focul iubirii din inimă către 
Dumnezeu şi către sfinţii Săi sau că sfinții sunt făclii aprinse care ne 
luminează prin credinţa, nădejdea, iubirea şi virtuțile lor; 


V cădelnița cu cărbuni aprinşi şi tămâie bine-mirositoare înseamnă buna- 
mireasma sfinţeniei şi dreptăţii lui Dumnezeu, a Maicii Domnului, a sfinţilor 
îngeri şi a oamenilor sfinţi, ele ne amintesc şi ne insuflă sfințenia şi 
dreptatea de care trebuie să fie pătrunsă viaţa noastră; buna-mireasma se 
opune duho-rii şi împuţiciunii, acestea însemnând păcatul, patimile şi 
înclinațiile vicioase, pe care trebuie să le ardem şi să le dezrădăcinăm 
printr-o pocăință fierbinte, în urma căreia sufletul ni se înmiresmează 
asemenea florilor sau tămâiei, cu virtuţi cum sunt smerenia, blândeţea, 
nerăutatea şi înțelepciunea. 

Y Epitrahilul preoţesc şi arhieresc e simbolul harului dumnezeiesc, care pe 
toate le acoperă (dragostea toate le acoperă [1 Co 13, 7]). 

V Veşmântul îngeresc al preotului în timpul slujbei (sfita, felonul) şi în afara 
slujbei (rasa lungă cu mâneci largi) trebuie să-i inspire acestuia că trebuie 
să fie sfânt, lipsit de răutate, nepătimaş ceresc, stând neadormit de straja 
mântuirii, ca un înger, că trebuie să vestească mereu oamenilor voia lui 
Dumnezeu, adevărul lui Dumnezeu, pentru ca oamenii să nu se rătăcească 
până la capăt. Faptul că preotul este ajutat în timpul slujbei de diacon 
învederează însemnătatea cinului preoţesc, cin pe care l-au avut Hristos şi 
apostolii; lui Hristos îi slujeau îngerii; preotului îi slujeşte diaconul; în 
afară de aceasta, diaconul mai însemnează Înainte-mergătorul Domnului. 


Înţelepciune, drepţi! Înseamnă legătura Vechiului Testament cu Nou; fiindcă 
înţelep-ciune înseamnă acordul dintre scop şi mijloace, dintre premize şi conse- 
cine, dintre intenţii şi împliniri, dintre revelaţie, proroci şi prefigurări şi împlinirea 
lor. “Înţelepciune” e un gând înalt, exprimat pe scurt într-un stih: prochimenul. 


În cultul ei divin, Biserica enunţă gândul şi învăţătura despre unitatea credin- 
cioşilor ca mădulare ale unui singur trup sub Capul Hristos, despre legătura 
dragostei şi ajutorul reciproc în rugăciune şi în viaţă, despre legătura păcii (pace 
tuturor), despre sfinţenia şi mântuirea după suflet şi după trup, despre pocăință, 
despre ieşirea cu pace din această viaţă, despre viaţa viitoare, despre înfrico- 
şătoarea judecată şi despre răspunsul bun pe care trebuie să-l dăm atunci, despre 
unitatea dintre Biserica cerească şi cea pământească. 


Din ce inimi curate, bune, sincer iubitoare şi cucernice s-au înălțat rugăciunile, 
laudele, mulţumirile către Maica Domnului, aşa cum le aflăm alcătuite în 
rugăciuni, canoane, stihuri, acatiste, tropare şi condace! Cât de curaţi şi sfinți au 
fost cei ce le-au compus! Aducându-ne aminte de aceasta, vom fi şi noi creştinii 
curaţi cu inima când o slăvim pe Preasfânta Maică a lui Dumnezeu şi pe toţi sfinţii. 


A o slăvi pe Preacurata, de Dumnezeu Născătoarea, înseamnă a-L slăvi pe Însuşi 
Fiul Său Unul- Născut, Domnul nostru lisus Hristos, Fiul lui Dumnezeu cu Care 
Maica Sa e unită pe veci şi în care El scaun Şi-a făcut. Slavă Ţie, Marie, Preacurată 
a lui Dumnezeu Mireasă. 


Cuvintele din otpusul panihidei pentru răposaţi: în corturile drepţilor să-i aşeze, 
în sânul lui Avraam Să-i odihnească cu drepții să-i numere şi pe noi să ne 
miluiască au un înţeles însemnat şi adânc, şi anume acela că în nemerginita Sa 
bunătate şi iubire de oameni Domnul ne iartă greşelile noastre numai pentru 
credinţa noastră nefăţarnică, socotind credinţă dreptatea noastră, a celor ce nu 
avem faptele drepţilor; - ne odihneşte în sânul lui Avraam, părintele celor 
credincioşi, căruia de asemenea credinţa i-a fost socotită dreptate şi ne numără 
cu drepții: nu după vrednicia noastră, ci după credinţa lui Avraam sau, mai bine 
zis, după credinţa lui Hristos, pe care a avut-o Avraam, atunci când a văzut 
dinainte pe Răscumpărătorul, cu mult înainte de venirea Lui. lată ce înţeles 
însemnat, adânc şi mângâietor au aceste cuvinte! Cu câtă greutate, cu câtă 
speranţă, cu câtă sinceritate trebuie rostite ele la vremea lor! Diavolului aceste 
cuvinte îi sunt extrem de potrivnice şi îl chinuie, pentru că vorbesc despre surparea 
stăpânirii puterii şi înrâuririi lui asupra oamenilor răscumpăraţi cu prea curatul şi 
nepreţuitul sânge al lui Hristos. Pentru aceasta slavă şi mulţumire Domnului! 


Prin înomenirea Sa Domnul a ridicat la o înălțare nemăsurată demnitatea omului, 
îndumnezeindu-L; omul însă se înjoseşte extrem pe sine, lipindu-se de bunuri pă- 
mânteşti facnd toate fărădelegile şi înaintând din ce în ce mai departe şi tot mai 
mult în acestea. 


Va veni timpul înfricoşător, când Însuşi Creatorul cerului şi al pământului şi al 
tuturor chipurilor îngereşti va veni să judece lumea toată; când EI va preface cerul 
şi pământul şi le va face pe toate noi: lată, noi le fac pe toate [Ap 21,5]; când 
pământul şi lucrurile de pe el se vor mistui [2 Ptr 3, 10], când cerul se va strânge 
ca un sul; când stelele vor cădea din cer şi puterile cerurilor se vor clătina [Mt 24, 
29]. O, suflete al meu! Fii gata în fiecare zi şi în fiecare ceas să te înfăţişezi la 
această judecată, despre care nu se ştie când va veni, dar care va veni, negreşit! 


Credinţa creştină ortodoxă şi Biserica nu este o zidire omenească, ci dumnezeiască, 
o zidire foarte veche, încă de pe vremea lui Adam; zidirea unui Arhitect prea 
înţelept, atotputernic, atotbun şi veşnic; e un aşezământ dumnezeiesc. Această 
Biserică povăţuieşte necontenit pe fiu săi în timpul dumnezeieştilor slujbe, unind 
Vechiul Testament cu cel Nou, arătând îndeplinirea prorocilor Vechiului 
Testament în harul celui nou, şi văzând în Vechiul Testament începutul şi temelia 


celui nou, pregătite celui nou (umbra bunurilor viitoare) [Ga 2, 24; Evr 10, 1], iar 
în lisus Alfa şi Omega [Ap 1, 8 ş.a] atât a unuia, cât şi a celuilalt. Biserica arată că 
credința noastră, ca şi cuvântul lui Dumnezeu din care a odrăslit, este cea mai 
înaltă înţelepciune a lui Dumnezeu, împotriva căreia nimeni dintre cei pământeni 
nu trebuie să cuteze să se ridice, nimeni nu are dreptul: să o schimbe sau să o 
încalce; fiindcă pe cât sunt de departe cerurile de pământ, aşa de departe sunt căile 
Domnului de căile noastre şi cugetele Domnului de cugetele noastre [Ps 55, 9]. Ce- 
au făcut mai cu seamă luteranii, anglicanii, calviniştii şi alții? Ce-au făcut 
schismaticii [rascolnicii]? Au respins sfatul lui Dumnezeu cu privire la mântuirea 
neamului omenesc, rânduielile lăsate de Hristos, de apostoli, de Sfinţii părinţi, au 
respins preoţia. Dar orice răsad pe care nu l-a sădit Tatăl Meu cel ceresc - zice 
Domnul - va fi smuls din rădăcină [Mt 15, 13]. Şi cine sunt acest răsad? Ereticii, 
schismaticii [rascolnicii]. 


Aşa cum cultul divin al Sfintei noastre Biserici nu este numai o doxologie, 
mulțumire şi cerere obştească, precum şi lucrarea sfințită pentru toți credincioşii a 
mântuitoarelor lui Dumnezeu Taine, ci şi o şcoală a credinţei şi evlaviei, ca şi în 
Evanghelie în el sunt reluate adeseori, pentru demonstrarea caracterului 
dumnezeiesc şi mântuitor al credinţei, scrieri din Vechiul Testament, prorociri, 
psalmi precum şi scrieri din istoria credinţei şi evlaviei, fragmente din cărți de 
învățătură. În acest chip, cultul divin alcătuieşte cea mai înţeleaptă, mai vie şi mai 
plăcută frescă a Duhului lui Dumnezeu; el învaţă, luminează, îndreaptă, curăţă, 
vindecă, înnoieşte, întăreşte, înalță, dă viaţă, îndumnezeieşte, mângâie înalt şi în 
general, educă în chip minunat prin harul Duhului Sfânt sufletele creştinilor în 
toată virtutea, călăuzindu-i spre viaţa veşnică şi dându-le darul obştesc al înfierii. 
În scrierile Vechiului şi Noului Testament, în citirile şi cântările sfinte, îndeosebi 
în canoane şi în vieţile sfinţilor, Biserica înfăţişează modele vii ale tuturor 
virtuţilor care bucură sufletele ascultătorilor şi le trezeşte dorinţa puternică de a 
le imita. 


În natura există un ciclu temporal zilnic: douăzeci şi patru de ore alcătuiesc o zi şi 
o noapte; şapte zile fac o săptămână. În biserică, în funcţie de curgerea timpului 
natural sau de evenimente deosebit de importante ale Bisericii, a fost fixat din 
vechime un cult divin zilnic: Vecernia, Utrenia, Liturghia şi de asemenea ceasurile 
1,3,6,9; un cult divin săptămânal şi unul anual (praznicele anuale). Există şi un cult 
divin într-un timp anume la sfârşitul iernii şi începutul primăverii: sunt dumne- 
zeieştile slujbe din Postul mare, cele ale Triodului. 


Cu privire la ectenia mare: toţi suntem mădulare ale lui Hristos; toţi suntem egali 
în faţa lui Dumnezeu: împăratul şi ostaşul, bogatul şi săracul, dregătorul şi omul 


simplu. Dumnezeu nu caută la faţă ci la inimă: fiindcă ea singură, inima reprezintă 
omul. Ce i-am putea cere lui Dumnezeu unindu-ne puterile? 'Totul! 


Când facem semnul crucii adunăm cele trei degete mai mari, iar pe cele două mai 
mici le lipim de palmă, exprimând prin aceasta credinţă noastră în Sfânta Treime şi 
în cele două firi ale lui Hristos Dumnezeu; faptul că taina Sfintei Treimi şi taina 
întrupării Fiului lui Dumnezeu sunt obiectul statornicelor noastre mulțumiri şi 
laude în toate rugăciunile noastre obşteşti şi particulare; că iubim Sfânta Treime 
din tot cugetul, din toată inima şi toate puterile, în toată vremea, până la ultima 
noastră suflare. 


Se cădeşte cu tămâie înaintea icoanelor şi a oamenilor, ca semn al harului Duhului 
Sfânt, care i-a desăvârşit şi i-a înmiresmat pe sfinţi, care izgoneşte şi de la noi 
duhoarea păcatului şi sălăşluieşte bună-mireasma virtuţilor: blândeţea, nerăutatea, 
răbdarea, înfrânarea, înţelepciunea, milostenia, credinţa, speranţa. Preotul cădeşte 
icoanele şi poporul însemnând unirea tuturor în Duhul Sfânt. Cât de mult a cinstit 
Domnul nostru neamul omenesc, făcându-se om şi îndumnezeind firea noastră, 
înălţând-o mai presus de toate cinurile cereşti, aşezând-o pe tronul Dumnezeirii; cu 
ce bună-mireasmă a umplut pământul prin întruparea Sa, pământul atât de cuprins 
de duhoare din pricina fărădelegilor oamenilor, de scârnăvia păcatului! Noi însă, 
nevrednicii, nu vrem nicicum să înţelegem vrednicia şi fericirea noastră şi trăim în 
chip nevrednic de chemarea noastră în tot felul de patimi, în lene şi nepăsare. 


Timpul rugăciunii, bunăoară timpul Liturghiei, este timpul lui Dumnezeu şi el 
trebuie să-l aparțină pe de-a întregul Lui şi sufletului; de aceea, a-l scurta după 
bunul plac al oamenilor sau pentru nişte avantaje lumești este un greu păcat. În 
timpul cultului divin preotul trebuie să fie conştient de înalta, cereasca sa vrednicie 
ca slujitor al lui Dumnezeu şi ca săvârşitor al tainelor cele mai presus de ceruri şi 
să nu se arate slugarnic oamenilor pentru slava deşartă sau vreun avantaj material; 
Şi să nu se teamă de vreo faţă omenească, de această iarbă, care astăzi înverzeşte şi 
mâine se ofileşte. 


Cerem de la Domnul mai des şi mai cu stăruinţă îndeosebi ceea ce ne este necesar 
în viață după har şi după natură; bunăoară în ectenii cerem pacea de sus, mântuirea 
sufletelor noastre, pacea a toată lumea, unirea bisericilor, dreapta-cinstire şi 
sfințenie pentru Sfântul Sinod, pentru episcopat, pentru preoțime şi diaconime, 
pentru tot clerul şi poporul; buna-sporire Împăratului şi întregii sale case, iubitoare 
de Hristos oştiri, buna-întocmire a văzduhului, îmbelşugarea roadelor pământului, 
său: ziua toată desăvârşită, cu pace şi fără de păcat; înger de pace, păzitor sufletelor 
şi trupurilor noastre; iertarea şi lăsarea păcatelor; cele bune şi de folos sufletelor 


noastre; a ne săvârşi în pace şi întru pocăință cealaltă vreme a vieţii noastre: ceea 
ce este de neapărată trebuinţă pentru noi toţi. Să mulţumim Domnului Care i-a 
înţelepțit în acest chip pe apostoli şi pe Sfinţii părinți prin Duhul Sfânt, să 
alcătuiască atât de frumoase rugăciuni şi cereri pentru întreaga Biserică, pentru 
întreaga obşte a credincioşilor. 


Forma cultului divin public este forma unei convorbiri (a unui dialog), care 
exprimă comunitatea şi umanitatea între cler şi mireni. La primii creştini, păstori şi 
păstoriţi erau una cu inima şi cu sufletul [FA 4, 32]. Această unanimitate (un 
singur suflet) se exprimă atât în viaţă - prin iubirea reciprocă, prin averea comună, 
prin strădania pentru credinţă - cât şi în cultul divin. Ar fi bine dacă şi astăzi cultul 
divin ar exprima unitatea dintre cler şi mireni. 


Întru toate, prin închinăciune şi prin rugă cu mulţumire, cererile voastre să fie 
arătate lui Dumnezeu [flp 4, 6]. Cuvintele apostolului Pavel se împlinesc până 
astăzi în cultul divin comunitar şi în cel particular. Primii creştini erau în toată 
vremea în templu, lăudând şi binecuvântând pe Dumnezeu [Lc 24, 53]. Şi noi 
trebuie să fim în biserică, lăudând şi binecuvântând pe Dumnezeu. Şi la noi trebuie 
să fie laudă şi doxologie. 





Sunt neputincios, dar săvârşească-se puterea Ta întru 
slăbiciunea mea [cf. 2 Co 12, 9]. Sunt păcătos şi mult păcătos, dar ştiu că unde s-a 
înmulțit păcatul, a prisosit harul [Rm 5, 20]. Aşa să fie şi cu mine! 


Cu pace Domnului să ne rugăm, adică cu duh de pace. Acest prim ecfonis al 
liturghisitorului, ca şi ecfonisul pace tuturor le sugerează celor ce stau de faţă în 
biserică, că Biserica lui Hristos este Împărăţia păcii şi că pe cât este cu putinţă, 
trebuie să trăim în pace cu toată lumea. Dacă se poate, pe cât stă în puterea voastră, 
trăiţi în bună pace cu toţi oamenii [Rm 12, 18], căutați pacea cu toții şi sfinţenia, 


fără de care nimeni nu va vedea pe Dumnezeu [Evr 12, 14]. Adeseori repetatul 
Doamne miluieşte e strigătul ţâşnit din inimă al păcătoşilor care se căiesc şi care 
cer mila Domnului; ele ne învaţă că toate bunătăţile pe care le cerem de la Domnul 
sunt daruri ale milei lui Dumnezeu, pe care n-am meritat-o şi pentru care îi 
datorăm recunoştinţă perpetuă. Astfel, Doamne miluieşte ne învaţă să ne pocăim 
neîncetat după cum şi păcătuim neîncetat. 


Veniţi să ne închinăm şi să cădem la Hristos. Membrii împărăției duhovniceşti a lui 
Hristos - creştinii - sunt chemaţi să se închine după cuviinţă Impăratului Hristos, 
Care le-a făgăduit să fie de faţă acolo unde se vor aduna doi sau trei în numele Său 
[Mt 18, 20]. 


Stând în biserică trebuie să ne aducem aminte că Dumnezeu este Ochi atotvăzător, 
de o mie de ori mai strălucitor decât soarele şi vede toate cele ascunse şi tainice din 
inimile oamenilor. 


Cultul divin este vieţuire în Rai, împreună şedere cu Dumnezeu şi cu sfinţii, 
comuniune curată, iubitoare, nedesfăcuta cu Dumnezeu şi cu sfinții, mulțumire şi 
doxologie aduse Domnului cu buze nevrednice şi început al doxologiei veşnice, cu 
buze duhovniceşti, împreună cu îngerii, în trup transfigurat şi slăvit; - prea mărirea 
sfinților lui Dumnezeu este şcoală a evlaviei şi a toată virtutea, primire a celui mai 
înalt har în rugăciune şi în Taine, creştere împreună cu Dumnezeu şi îndumnezeire. 


Cădirea cu tămâie însemnează că lisus Hristos a revărsat asupra întregului pământ 
bună-mireasma harului Duhului Sfânt; că acest har l-au primit din belşug Maica lui 
Dumnezeu şi toţi sfinţii care au bineplăcut lui Dumnezeu şi că ne vom învrednici 
de el şi noi, cei ce îl dorim cu râvnă şi îl căutăm; că harul împrăştie din suflet 
duhoarea păcatului. 


Facem semnul crucii la frunte, la inimă şi la umeri pentru a ne aduce aminte de 
faptul că Sfânta Treime trebuie să ne fie tuturor în gând, în inimă şi în toate 
faptele; că trebuie să —L iubim pe Dumnezeu, din toată inima, cu toate gândurile 
şi cu toată tăria noastră; că Sfânta Treime ne luminează mintea, ne înviorează 
inimile şi îndreaptă toată lucrarea noastră, ne povăţuieşte pe calea mântuirii şi 
ne ajută în toate faptele noastre. 


Pentru patimile şi moartea pe cruce a Domnului şi Dumnezeului şi Mântuitorului 
nostru lisus Hristos, Cel fără de pacat şi de oameni iubitor, Crucii i-au fost împăr- 
tăşite în veci de la Cel ce a pătimit şi a murit pe ea o putere făcătoare de viaţă şi 


mântuitoare şi noi cinstim pe drept de viaţă făcătoarea Cruce a Domnului ca 
făcătoare de minuni. 


Ce se închipuie în canoanele bisericeşti ce se săvârşesc la slujbele de noapte sau la 
Utrenie? În canoanele de peste săptămână sau de duminică din Octoih despre prea 
mărita Sfântă Treime şi se închipuie minunea slăvitei învieri a lui Hristos, precum 
şi roadele ei mântuitoare pentru credincioşi; de asemenea, este prea mărită Maica 
lui Dumnezeu, cerându-se mijlocirea ei; iar în mod obişnuit, în funcție de zilele 
săptămânii, se cântă şi se citesc stihuri de pocăință, laude aduse îngerilor sau 
Înainte-mergătorului, Maicii lui Dumnezeu, Crucii, Sfinţilor apostoli, Sfântului 
Nicolae, tuturor Sfinților, precum şi scurte rugăciuni către aceştia; în canoanele 
sfinților din Mineie, găsim schiţată fizionomia lor morală: nevoinţele, luptele, 
suferinţele şi virtuțile lor. 


Stihirile se leagă ca şi cu un fir de aur de doxologia Sfintei Treimi (Slavă şi acum) 
şi de mărturisirea veşniciei Fi: fiindcă Treimea este Alfa şi Omega a toate. 


In ce cântare este proslăvită zilnic Maica lui Dumnezeu şi taina întrupării 
împlinită prin ea? In cântarea Cuvine-se cu adevărat şi în Ceea ce eşti mai cinstită 
decât Heruvimii... 


Dar întruparea Fiului lui Dumnezeu, acea taină mare şi uimitoare şi pentru 
minţile îngereşti? In cântarea Unule-Nascut. 


Preotul stă în faţa prestolului ca Moise în Sinai, iar poporul în faţa soleei stă ca la 
poalele muntelui. Ca Moise, preotul vorbeşte cu Dumnezeu față către faţă, II roagă, 
II slăveşte şi li mulţumeşte. 


Sfita sau felonul însemnează platoşa dreptăţii. 


În timpul rugăciunii şi, în general, al dumnezeieştilor slujbe, trebuie să fim 
convinşi că Dumnezeu, Maica lui Dumnezeu, îngerii şi Sfinţii ne văd şi ne 
ascultă; sunt bine şi degrabă ascultători; uşor de înduplecat şi de schimbat mai 
mult decât orice om viu. De aceea, trebuie să ne rugăm întotdeauna cu 
sârguinţă, fără lene, cu credinţă vie, cu nădejde vie, cu dragoste pornită din 
inimă şi cu inimă curată. 


În cultul divin al Bisericii noastre Ortodoxe cântările şi citirile sunt antifonice, 
alternativ din Vechiul şi Noul Testament: prorocii şi-n vechime care au prorocit 
despre Mântuitorul, apostolii şi sfinții imnografi ai Bisericii parcă ar sta cu toţii în 


bisericile noastre şi şi-ar răspunde unii altora, unii prorocind, alţii arătând cum s-au 
împlinit prorocirile şi în general cântând alternativ. Aşa a fost şi pe timpul 
Mântuitorului; de pildă, la Cina cea de Taină se spune că drept răspuns la 
prorocirile Vechiului Testament şi la psalmi, au cântat, iar apoi au ieşit la Muntele 
Măslinilor [Mt 26, 30]. Vorbiţi între voi în psalmi şi în laude şi în cântări 
duhovniceşti, lăudând şi cântând Domnului în inimile voastre [Ef 5, 19], spune 
apostolul, învățându-i pe creştini să slujească lui Dumnezeu. 


Pentru a înţelege şi a simţi binefacerea lui Dumnezeu către oameni arătată prin 
evenimente mântuitoare cum sunt: Naşterea lui Hristos, Botezul în Iordan, 
Schimbarea la Faţă, Învierea lui Hristos, Pogorârea Sfântului Duh asupra 
apostolilor şi prin alte evenimente prăznuite în Biserica Ortodoxă, trebuie să avem 
subțirimea, curăția şi adâncimea simţămintelor, limpezimea şi curăția minţii, 
pentru ca harul ceresc să poată veni şi sălăşlui în suflet, să-l lumineze şi să-l 
veselească, fiindcă nu este bucurie - cum zice Domnul - pentru cei fără de lege [Îs 
48, 22]. De aceea, Biserica a rânduit posturi de pocăință şi împărtăşire cu Sfintele 
Taine. Creştinul are nevoie să i se lumineze ochii inimii [Ef 1, 18]. 


În otpusurile slujbelor bisericeşti, ale Tainelor şi ierurgiilor, preotul se întoarce cu 
faţa spre popor cu un cuvânt de milă şi de mântuire de la Domnul, mântuire şi 
mângâiere de care avem atâta nevoie noi, cei ce pentru păcatele noastre suntem 
vrednici de orice pedeapsă. Acest cuvânt şi acest ritual ne insuflă o bună nădejde. 


Folosul postului pentru suflet este cum nu se poate mai bine exprimat în canoanele 
şi stihirile Postului mare din Triod, mai cu seamă în slujba celei de a treia marţi din 
post. Ce pocăință sau model de pocăință pentru noi păcătoşii! Măcar pe unii să-i 
mişte spre pocăință. 


Pe noi înşine şi unii pe alții şi toată viaţa noastră lui Hristos Dumnezeu să o 
dăm: fiindcă cel mai necesar şi mai firesc lucru pentru noi, păcătoşii, este să ne 
predăm Domnului cu toate neputinţele şi nevoile noastre, pentru că bun şi 
iubitor de oameni este Dumnezeu. Fiindcă, în bunătatea şi iubirea Sa de oameni 
Dumnezeu poate şi are puterea de a îndestula toate nevoile şi de a curăţi toate 
păcatele prin mijlocirea sângelui Fiului lui Dumnezeu vărsat pentru noi pe 
cruce, prin patimile Sale, prin mijlocirea Maicii lui Dumnezeu şi a tuturor 
sfinţilor. 


În slujbele bisericeşti revine foarte des o scurtă doxologie adresată Sfintei Treimi, 
Care a făcut, guvernează şi face vii toate: Slavă Tatălui şi Fiului şi Sfântului Duh, 
acum Şi pururea şi în vecii vecilor. Celei de a doua jumătăţi a acestei doxologii i se 


adaugă troparul în cinstea Maicii lui Dumnezeu: fiindcă prin ea ne-am învrednicit 
să aducem veşnic doxologii Sfintei Treimi; prin ea am fost făcuţi vii şi mântuiţi de 
Dumnezeirea cea în Trei Ipostase. 


De ce oare la cuvântul şi îndemnul Bisericii, vom lăuda neîncetat în zeci de mii de 
cântări şi rugăciuni pe Preacurata Stăpâna noastră de Dumnezeu Născătoare? 
Pentru a-l slăvi fie şi numai în parte, măreția, sfinţenia, dreptatea, minunata-l 
curăţie, smerenia, iubirea de Dumnezeu şi de noi nevrednicii, neîncetata-l mijlocire 
pentru noi; pentru a cunoaşte şi aduce aminte acele bunătăţi nesfârşit de mari pe 
care le-a revărsat Dumnezeu prin ea asupra neamului omenesc şi, în sfârşit, pentru 
a putea contrapune oricând duhului hulitor - cel ce defaimă toate cele sfinte şi 
plăcute lui Dumnezeu - o îndreptățită laudă şi mulţumire lui Dumnezeu şi Maicii 
lui Dumnezeu, permanentei şi inimoasei noastre apărătoare în faţa lui Dumnezeu. 
Vai celor ce nu proslăvesc după cuviință, din toată inima, pe Dumnezeu şi pe 
Maica lui Dumnezeu: în ei s-a cuibărit duhul hulei, al răutăţii, al clevetirii asupra a 
tot ce este sfânt. De aceea, lăudaţi totdeauna numele Maicii Domnului: fiindcă 
acest lucru este vrednic şi drept. lar pe cei ce-L proslăvesc, îi va proslăvi Dumne- 
zeu. 


Programul cultului divin al Bisericii noastre Ortodoxe a fost dat de Sfântul apostol 
Pavel care în epistolele sale i-a schiţat conţinutul principal, alcătuit din cuvinte de 
învăţătură, laude şi cântări duhovniceşti (psalmodie, stihiri, canoane) şi din cereri, 
rugăciuni, mijlociri pentru toți oamenii; pentru împărați şi pentru toți care sunt în 
înalte dregătorii [| Tim 2, 1-2 şi Ef 5, 19]. La acestea se adaugă şi doxologii, 
cuvinte şi felurite ritualuri, mai cu seamă cele din timpul Jertfei fără de sânge pe 
care a statornicit-o şi legiuit-o Însuşi Începătorul şi Înfăptuitorul credinței, lisus 
Hristos Domnul. Acestea sunt cuvintele: Luaţi, mâncaţi, beţi... 


Prorocirile vechi-testamentare privitoare la Hristos şi care s-au împlinit în El, odată 
cu venirea Lui pe pământ, slujesc drept mărturie de nezdruncinat a adevărului şi 
caracterului mântuitor al credinței creştine şi, în acelaşi timp drept cea mai 
credibilă chezăşie a faptului că toate prorocirile prorocirilor, ale lui Hristos Însuşi 
şi ale apostolilor privitoare la destinul viitor al Bisericii lui Hristos, la cea de a 
Doua Venire a lui Hristos, la învierea morţilor, la înfricoşătoarea judecată, la 
chinurile veşnice ale păcătoşilor şi la fericirea veşnică a drepţilor, se vor îndeplini 
negreşit. Nouă ne rămâne numai să binecuvântăm credința creştină, să ne 
îndeplinim sârguincios îndatoririle pe care aceasta le pune asupra noastră, să ne 
sfințim prin ea, prin Tainele şi slujbele ei dumnezeieşti şi să ne pregătim cu sârg 
pentru obşteasca înviere din morţi şi pentru viaţa veacului ce va să vină şi nu va 
avea sfârşit. De asemenea să-i cinstim pe slujitorii credinţei: pentru lucrarea lor să-i 


socotiți pe ei vrednici de dragoste prisositoare [1 Tes 5, 13], fuindcă lor le-au fost 
înmânate cheile Impărăției Cerurilor şi ei sunt îndrumătorii noştri spre buna- 
cisntire şi mântuire veşnică; ei ne sfinţesc, ne luminează, ne întăresc, ne mângâie. 


Toată lucrarea lui Dumnezeu în cer şi pe pământ este o dovadă a nesfârşitei iubiri a 
lui Dumnezeu faţă de creaturile Sale raţionale, a nenumăratelor forme pe care le 
îmbracă această iubire (în varietatea şi dulceaţa fructelor sale şi mai cu seamă în 
împărtăşirea cu Preacuratul Său Trup şi Sânge), a nesfârşitei Sale puteri, 
înţelepciuni, frumuseți, dulceţi, simplități şi neschimbabilităţii Lui, a fericirii şi 
atoatedărniciei Sale. De ce oare noi nu ne înălțăm de la creatură spre Creator, spre 
iubirea Sa, ci rămânem la creaturile cele trecătoare, alipindu-ne cu mintea şi cu 
inima de ele, iar nu de Creator? 


Cât har este în Cruce, câtă dumnezeiască iubire către mine păcătosul, câtă putere, 
izbăvire şi mântuire! Pătimitorul pe Cruce a pătimit şi pentru păcatele mele; a 
primit necinste şi pentru patimile mele necurate şi spurcate; a vărsat sânge şi apă 
pentru a mă spăla şi pe mine, pentru a mă curăţi şi sfinţi prin ele! Câtă milă şi 
bunăvoire în Cruce faţă de mine păcătosul, nevrednicul şi desfrânatul! 


Dacă vreţi să aflaţi cu de-amănuntul ce a ajuns omul după căderea în păcat, 
cum a sărăcit, s-a lipsit de cinste, s-a întunecat, a murit cu sufletul şi ce anume a 
făcut Fiul lui Dumnezeu pentru omenirea ce pierea, ce măreț şi desăvârşit 
Binefăcător şi Mântuitor este, ce tezaur de izbăvire, curăţire, sfinţenie, nobleţe, 
mântuire, ce putere are, ce podoabă este şi câtă sfinţenie, dreptate şi viaţă ne 
aduce, citiți mai des şi cu luare-aminte canonul şi acatistul Preadulcelui lisus, 
canonul şi acatistul Maicii Domnului. Minunat de înţelept, de frumos şi în 
acelaşi timp, de simplu sunt închipuite în ele întreaga bogăţie şi toate marile 
binefaceri ale lui Dumnezeu, şi mai cu seamă ale Dumnezeului-om, lisus 
Hristos, faţă de neamul omenesc. O, dacă ar cunoaşte toate popoarele ce-a făcut 
pentru ele lisus Hristos! 


În ciclul liturgic anual e închipuită întreaga istorie a Sfintei noastre Biserici 
Ortodoxe, toată soarta ei în trecut, toată viaţa ei, toată învăţătura şi morala ei, toate 
dogmele, toate vieţile sfinților, toate nevoinţele, toate suferinţele, atât cele ale 
Rânduitorului nevoinţei, lisus Hristos Domnul şi ale Maicii Domnului, cât şi ale 
tuturor sfinţilor apostoli, prorocilor, mucenicilor, ierarhilor, cuvioşilor, doctorilor 
fără de arginţi şi drepţilor. Prin slujbele sale dumnezeieşti Biserica îi învaţă pe toţi 
creştinii cum să se roage, să-L laude şi să-l mulţumească lui Dumnezeu; ea însăşi 
se roagă pentru toţi, îi mângâie pe toţi, îi îndeamnă la pocăință pentru păcate, la 
străpungerea inimii, la îndreptare, la o viaţă de virtuţi; le cere roade ale pocăinţei, 


le aduce aminte de moarte, de înfricoşătoarea judecată, le închipuie grozava 
judecată a Domnului asupra întregii lumi, le înfăţişează cumplita noastră slăbiciune 
ca urmare a păcatului, de care e cu neputinţă să ne izbăvim fără Mântuitorul, fără 
leacurile credinţei, fără Taine, fără pocăință, fără împărtăşanie, fără post, fără 
lacrimi, fără nevoinţele omorârii trupului, fără milostenie. Dumnezeieştile slujbe 
învaţă şi mângâie, hrănesc şi tămăduiesc, întăresc sufletele creştinilor; ele înalță şi 
înveselesc duhul creştinului. 


Sunt o comoară cerească pe pământ dată de Domnul şi Răscumpărătorul nostru 
mult milostiv; o comoară a tuturor bunurilor, a tuturor darurilor Duhului Sfânt, o 
comoară a tuturor puterilor pentru viaţă şi pentru evlavie, a tuturor celor ce 
lucrează virtutea în persoană, spre exemplu vrednic de imitat. 


Semnul crucii la frunte, la piept şi la umeri se face pentru ca Domnul Cel în Treime 
să fie şi în gândurile şi în simțămintele şi în toate faptele noastre. El - Alfa şi 
Omega. 


Dumnezeieştile slujbe de seară şi de dimineaţă ale Bisericii ortodoxe sunt o 
comuniune şi de bucurie sărbătorească a Bisericii pământeşti, luptătoare, cu 
Biserica cerească, triumfătoare; aceasta se vede mai cu seamă din stihiri şi 
canoane: membrii Bisericii pământeşti pomenesc şi proslăvesc nevoinţele sfinților 
lui Dumnezeu, cer mijlocirea lor înaintea lui Dumnezeu, exprimă dorinţa de a-i 
imita în nevoinţele lor şi de a dobândi patria cerească comună tuturor. De altfel în 
aspectele lor esenţiale, constante, neschimbătoare, dumnezeieştile slujbe de seară şi 
de dimineaţă sunt o prea mărire a lui Dumnezeu pentru crearea lumii şi a omului, 
pentru purtarea Sa de grijă prea înţeleaptă, atotbună şi veghetoare faţă de toate 
făpturile, precum şi pentru acea purtare de grijă deosebită, suprafirească a lui 
Dumnezeu pentru mântuire a neamului omenesc celui căzut şi lovit de pieire, 
pentru pogorârea pe pământ a Fiului lui Dumnezeu, sau pentru Întruparea Lui şi 
pentru toate faptele Sale mântuitoare în trup: pentru învăţătura Lui, pătimirea, 
moartea şi îngroparea pentru noi; pentru învierea din morți şi înălțarea la cer şi 
pentru trimiterea Sfântului Duh asupra credincioşilor şi înnoirea lor, pe care a 
săvârşit-o şi continuă să o săvârşească Acesta. 


Binecuvântat este Dumnezeul nostru...Acest început al slujbelor dumnezeieşti arată 
că ele vor fi alcătuite, în cea mai mare parte, din prea mărirea lui Dumnezeu. 
Aşijderea şi Slavă Sfintei, Celei de o ființă, de viaţă făcătoare şi nedespărțitei 
Treimi. 


Prin cădirea icoanelor şi a poporului se exprimă unitatea Bisericii cereşti şi a celei 
pământeşti, faptul că şi una şi cealaltă au acelaşi Cap, precum şi harul Sfântului 
Duh, care S-a arătat în sfinţi prin bună-mireasma feluritelor virtuţi, iar în Biserica 
pământească prin bună-mireasma faptelor bune, în pocăință cu lacrimi, în dragoste 
şi milostenie, înfrânare, blândeţe, nerăutate, în curăţie şi înţelepciune. 


În timpul slujbelor şi în afara lor preotul trebuie să aibă iubirea lui Moise şi Pavel 
față de oamenii pe care este rânduit să-i păstorească şi pentru care trebuie să aducă 
rugăciune şi jertfă lui Dumnezeu; mai mult - trebuie să aibă iubirea lui Hristos, 
fiindcă şi Moise şi Pavel şi ceilalți râvnitori ai slavei lui Dumnezeu şi mântuirii 
oamenilor L-au avut în ei pe Hristos, Care vorbea şi lucra cu ei. 


Slujirea noastră preoțească este slujire cerească, slujirea nestricăciunii şi nemuririi, 
a vieţii veşnice, slujire a dreptăţii şi a sfinţeniei, slujire prin care sufletele 
oamenilor renasc, se curăţă, se sfinţesc, se înnoiesc, ajung la acea desăvârşire pe 
care o poate atinge omul cu ajutorul lui Dumnezeu şi se îndumnezeiesc. Cum ar 
trebui să fie preotul! Cât de departe ar trebui să fie de orice împătimire pentru cele 
pământeşti, cât de ceresc, de blând, de smerit, de înfrânat, de înţelept trebuie să fie! 


Forţa creştinilor ortodocşi este rugăciunea obştească, rugăciunea intregii Biserici. 
Înalţă, Doamne, fruntea creştinilor ortodocşi, pentru rugăciunile Preacuratei Maici 
a lui Dumnezeu, cu puterea cinstitei, de viață făcătoarei cruci, cu ocrotirea 
cinstitelor puteri cereşti, celor fără de trup, a sfinților şi slăviţilor apostoli, 
mucenici, ierarhi, cuvioşi, drepţi şi a tuturor sfinților! 


Râuri de har se revarsă din belşug în biserică în timpul slujbelor obşteşti şi 
adapă sufletele credincioşilor. Mult mai bine, cu mult mai multă forţă şi iscusință 
e să lupţi împreună împotriva vrăjmaşilor nevăzuţi şi a păcatelor care ne mistuie şi 
ne omoară decât să lupţi de unul singur. 


Cum trebuie privită repetarea unora şi aceloraşi rugăciuni şi doxologii în timpul 
slujbelor dumnezeieşti? Le repetăm deoarece lucrurile pe care le cerem cel mai 
des sunt şi cele mai necesare, dar noi nu le avem sau adeseori le pierdem ori uităm 
de ele. 


Multora nu le place să vină la dumnezeieştile slujbe fiindcă nu le cunosc bine în 
toată bogăţia, măreția, înţelepciunea, dulceaţa şi puterea lor de viaţă făcătoare; dacă 
le-ar cunoaşte, nu s-ar mai despărți de ele niciodată, atât sunt de atrăgătoare, de 
hrănitoare şi de dulci pentru suflet. 


Cultul divin este jertfă cuvântătoare a omului, ființă cuvântătoare, adusă lui 
Dumnezeu, Creatorul său, Cel slăvit în Trei Ipostase ale Dumnezeirii; este jertfa 
cea mai plăcută lui Dumnezeu dintre toate jertfele, mai cu seamă cele materiale, cu 
condiţia să fie aduse cu inima curată. 


Cultul divin este o slujire reciprocă: a lui Dumnezeu de către oamnei şi a 
oamenilor de către Dumnezeu sau un răspuns al omului dat din inimă, cu 
recunoştinţă şi evlavia iubirii, dreptății, puterii şi bunei purtări de grijă |pronii] a 
lui Dumnezeu faţă de oameni arătate în crearea pentru om, ca Împărat al 
creaturilor, a lumii văzute şi o dulce convorbire cu Dumnezeu, o doxologie adusă 
Lui şi o cerere pentru trebuinţele noastre; şi - întrucât prin intermediul ritualurilor 
cunoscute şi a actelor sacre îşi săvârşeşte în noi puterea sa de viaţă făcătoare - 
cultul divin este şi o actualizare sfințită a tainelor dumnezeieşti ale credinţei unite 
cu ritualuri sfinte. 


Conţinutul cultului divin este, deopotrivă, sacral istoric-bisericesc, dogmatic, 
moral, sacramental, ritual, rugător, doxologic. Scopul lui este să satisfacă cele mai 
înalte cerinţe ale sufletului omenesc creat după chipul lui Dumnezeu, dar care a 
fost lovit de marea nenorocire a căderii în păcat, să-l ridice din cădere, să-l 
înnoiască, să-l lumineze, să-l curețe, să-l sfințească, să-l mângâie, să-l hrănească şi 
întărească, comunicându-i acel curent al vieţii adevărate, sfinte şi dumnezeieşti, cu 
care se înrudeşte, să-l unească cu Dumnezeu, cu Cel dintru început şi Prototipul 
său. Cultul divin este o manifestare evlavioasă prin care omul îşi exprimă în 
cuvinte lui Dumnezeu, credinţa, nădejdea şi dragostea sa, pocăință pentru păcatele 
săvârşite, mulțumirea şi doxologia sa; e o comunicare reciprocă între Dumnezeu şi 
om; o slujire reciprocă a lui Dumnezeu către om şi a omului către Dumnezeu, cum 
a spus Domnul: După cum şi Fiul Omului n-a venit să 1 se slujească, ci să slujească 
EI şi să-şi dea sufletul răscumpărare pentru mulți [Mt 20, 28]. Această slujire a lui 
Dumnezeu de către oameni se realizează mai cu seamă în dumnezeieasca 
Liturghie, fiindcă în persoana preotului sau arhiereului, în timpul Liturghiei slu- 
jeşte Însuşi Hristos Dumnezeu, unicul, veşnicul Arhiereu. 


Întreaga creatură: soarele, luna, stelele, pământul, apa, aerul, focul, plantele, păsă- 
rile, peştii, vieţuitoarele patrupede, insectele, slujeşte lui Dumnezeu prin calitățile 
şi însuşirile date lor de Dumnezeu; viţa de vie aduce roade, mărul aşijderea etc. Cu 
atât mai mult omul trebuie să slujească lui Dumnezeu prin calitățile ce i-au fost 
date ca ființă rațională, liberă, sensibilă; slujirea lui trebuie să pornească din minte 
şi din inimă, să fie de bunăvoie nesilită, deşi se face şi cu o constrângere de sine şi 
a altora. În slujirea lui Dumnezeu e viaţa şi fericirea creaturii. lar smochinul 
neroditor se taie şi se aruncă în foc. Când nu slujesc lui Dumnezeu puterile şi 


însuşirile omului iau o direcţie pervertită, mincinoasă, catastrofală pentru el 
(desfrânare, beţie, erezie, pornire spre scandal), dar atunci când slujesc lui 
Dumnezeu direcția lor este dreaptă, armonioasă, paşnică, roditoare, mântuitoare, 
luminătoare. 


În timpul cultului divin, preotul nu este numai un slujitor al lui Dumnezeu ci, mai 
mult, un prieten al lui Dumnezeu, care stă înaintea Lui ca mijlocitor pentru poporul 
lui Dumnezeu şi săvârşitor al Tainelor Sale celor prea curate, de viaţă făcătoare şi 
mai presus de ceruri, în care se află cuprinsă întreaga comoară a iubirii lui 
Dumnezeu faţă de neamul omenesc, a dreptăţii, sfinţeniei, înţelepciunii şi atotpu- 
terniciei Sale; ca săvârşitor al celorlalte Taine, ca propovăduitor al voii celei sfinte 
a lui Dumnezeu, a poruncilor Sale veşnice. EI, preotul Îl prea măreşte pe 
Dumnezeu şi Îi aduce mulţumire în numele tuturor credincioşilor şi împreună cu ei. 
EI vesteşte cu glas mare în numele lui Dumnezeu, tuturor credincioşilor făgăduinţa 
sa de milă şi de mântuire (să ne miluiască şi să ne mântuiască pe noi ca un bun şi 
de oameni iubitori). Preotul este ca Moise înaintea lui Dumnezeu, fiind tot atât de 
aproape de EI şi bucurându-se de aceeaşi încredere. Deci cum trebuie mirenii să-l 
cinstească pe preot, să-l preţuiască, să-l iubească şi să-l păzească! Dar şi preotul 
cum trebuie să se poarte, cât de drept, de sfânt, de prevăzător, de înţelept, de treaz 
şi de blând trebuie să fie! Moise era cel mai blând, dintre toţi oamenii de pe pământ 
[Nm 12, 3]. 


Cultul divin exprimă în principal gândul că Dumnezeu Cel în Treime este 
Creatorul şi Proniatorul lumii, iar Hristos este Răscumpărătorul, Mântuitorul, 
Unsul, Împăratul şi Judecătorul întregului neam omenesc, Căruia trebuie să-l 
aducem mulțumire, laudă şi cereri pentru trebuinţele noastre, faţă de Care trebuie 
să ne căim totdeauna pentru păcatele noastre, a Cărui milostivire trebuie să o cerem 
prin jertfa cea fără de sânge (ofranda Trupului şi Sângelui lui Hristos), prin Care 
trebuie să ne sfinţim şi să ne întărim şi de la Care trebuie să aşteptăm viaţa veşnică. 


Alfa şi Omega întregului cult divin, ca şi a Sfintei Scripturi, este lisus Hristos, 
unicul Arhiereu milostiv şi adevărat înaintea lui Dumnezeu pentru noi oamenii şi - 
împreună cu EI, neîndoielnic - Dumnezeu Tatăl şi Duhul Sfânt, Treimea cea de o 
fiinţă şi nedespărțită, către Care trebuie să căutăm neîncetat în timpul dumne- 
zeieştilor slujbe. 


Cultul divin al Bisericii Ortodoxe hrăneşte şi întăreşte în creştini credinţa, 
nădejdea şi dragostea, şi-l pregăteşte pentru a fi cetăţean al cerului. El este 
personificarea sau esenţializarea întregii credinţe creştine ortodoxe a învăţăturii 


ei, a făgăduinţei ei, a poruncilor ei, a sfinţeniei, mântuirii, puterii, măreției, 
fericirii ei; el învaţă, mângâie, întăreşte, trezeşte la credinţă şi cucernicie. 


Despre ectenia întreită. De ce a rânduit Biserica ca ectenia întreită să înceapă cu 
cuvintele: Să zicem toți din tot sufletul şi din tot cugetul nostru, să zicem? Și apoi 
Doamne, Atotstăpânitorule Dumnezeul părinţilor noştri, rugămu-ne Ţie, auzi-ne 
şi ne miluieşte? Şi apoi: miluieşte-ne pe noi, Dumnezeule, după mare mila Ta, 
rugă-mu-ne Ție auzi-ne şi ne miluieşte! Biserica îşi îndeamnă fiii ei spre o 
rugăciune din toată inima şi din toate gândurile. 


Observaţi pentru ce se roagă înainte de toate Biserica, după rostirea unor ecfonise 
atât de importante, cum au fost cele către Atotputernicul Dumnezeu Cel în Trei 
Ipostase şi chiar numai către Însuşi Cel Atotputernic. Se roagă în primul rând 
pentru Unsul Său, Suveranul, Domnul şi Împăratul nostru, ocrotitorul şi apărătorul 
Bisericii, căpetenia civilă a tuturor supuşilor săi, de care depinde bunăstarea lor. 


lată de ce Biserica se întoarce cu rugăciuni atât de intense spre Dumnezeu şi cu 
atâta putere (din tot sufletul şi din tot cugetul nostru) îi îndeamnă pe fiii săi la 
rugăciune. Ea înalță acum rugăciuni către Atotputernicul Dumnezeu pentru 
Principele stăpânitor, pentru ca stăpânirea lui, ca ea să fie paşnică, puternică, 
drepată, milostivă şi plină de compasiune; pentru biruinţa, pacea, liniştea, sănătatea 
şi mântuirea lui şi pentru ca Domnul Dumnezeu să-i dea întru toate buna-sporire şi 
să-l ajute să supună sub picioarele lui pe tot vrăjmaşul şi potrivnicul, fiindcă buna- 
sporirea lui este binele obştesc al tuturor supuşilor săi şi în general, buna- 
întocmirea lui este buna-intocmire obştească. lată de ce Biserica în ectenia întreită 
îşi îndeamnă fii la rugăciune. 


Înţelegând gândul Bisericii, îndată ce diaconul începe ectenia întreită, se cuvine ca 
noi să ne sporim, îndoind şi intreind râvna noastră către rugăciune şi cu inimă 
fierbinte, cu cele mai curate gânduri, să ne rugăm lui Dumnezeu pentru Suveranul 
nostru şi pentru soţia sa, pentru întreaga Casă imperială; pentru Sfântul Sinod 
legiuit, adică pentru tagma părinţilor noştri duhovniceşti, care ne călăuzesc întru 
credință şi cucernicie, drept pentru care ÎL şi numim pe Domnul: Dumnezeul 
părinților noştri; pentru iubitoarea de Hristos oştire, care stă cu vitejie de straă 
patriei, pentru fericiţii şi pururea pomeniţii ctitori ai Sfintei biserici şi pentru toți 
cei mai înainte adormiţi părinţi şi fraţi ai noştri, care zac aici şi pretutindeni drept- 
măritori creştini (fiindcă şi răposaţii sunt membrii ai Bisericii şi fraţi ai noştri care 
au mare nevoie de rugăciunile noastre); pentru fraţii bisericii în care ne rugăm, atât 
pentru liturghisitori, cât şi pentru enoriaşi; în sfârşit, pentru cei ce fac bine în 
Sfânta biserică (această rugăciune trebuie să trezească râvna binefăcătorilor, pentru 


a-şi spori daniile către biserică, mai cu seamă dacă biserica duce lipsuri multe); 
pentru cei ce se ostenesc (adică pentru cei ce şi-au luat asupra lor orice fel de 
lucrări pentru biserică), pentru cei ce cântă şi pentru tot poporul ce stă înainte, 
aşteptând de la Dumnezeu mare şi bogată milă. - În ectenia întreită Biserica se 
roagă pentru stat şi pentru societatea civilă. 


Ce idee înaltă se insuflă prin cultul Bisericii creştine despre creştini ca mădulare 
ale lui Hristos, ca oi cuvântătoare ale Singurului Păstor - şi ce viaţă se cere de la 
cei ce au drept Cap al lor pe Însuşi Hristos Dumnezeu iar ca împărăteasă şi Mama 
după har pe însăşi Maica lui Dumenezeu. 


Ne însemnăm cu semnul crucii la frunte, la inimă şi la amândoi umerii printre 
altele şi pentru a ne ruga întotdeauna lui Dumnezeu, din toată inima, din tot cugetul 
şi din toată puterea; pentru a nu uita să iubim pe Dumnezeu din toată inima, din tot 
cugetul şi din toată puterea; pentru a nu uita să iubim pe Dumnezeu din toată 
inima, din tot cugetul şi din toată puterea. Adeseori însă, noi ne rugăm cu nepăsare, 
fără inimă, apatic. De aici ni se trage tot răul; de aceea suntem atât de săraci în 
roadele virtuţii. 


Tot despre ectenia întreită: ce ectenie! Ce putere! Ce dragoste atotcuprinzătoare 
respiră din ea! Dacă toate aceste cereri cu glas mare are avea un ecou sincer în 
adâncul sufletelor noastre, dacă ne-am ruga cu o inimă şi cu o gură, orice am cere 
de la Dumnezeu, toate bunătățile pentru noi cei vii şi răposaţi, aflaţi în puterea 
Dreptei sale, am dobândi toate. Am dobândi toate după făgăduinţa Sa neînşe- 
lătoare: Toate câte veţi cere, rugându-vă cu credinţă, veți primi [Mt 21, 22]. Câtă 
bogăție duhovnicească cuprind ecteniile Bisericii mai cu seamă un duh de credinţă, 
de nădejde, de iubire către Domnul şi către toți oamenii! E credinţa neclintită, 
speranţa neînvinsă, iubirea universală; sunt suspinele negrăite care se roagă pentru 
toţi Însuşi Duhul de viaţă făcător al lui Dumnezeu, după cum se spune în epistola 
apostolului Pavel: Însuşi Duhul se roagă pentru noi, cu suspine negrăite [Rm 8, 
26]. 


Și în conţinutul atât de bogat al ecteniilor câtă diversitate de cereri, cât folos, câtă 
simplitate şi în acelaşi timp, ce adâncă înţelepciune, ce duh de mântuire respiră în 
toate! Aşa trebuie să fie cererile, rugăciunile, mijlocirile, mulţumirile către Dumne- 
zeu, pentru toți oamenii, alcătuite pentru toate timpurile, până la sfârşitul 
veacurilor - pentru toţi, cei înţelepţi şi înţelegători, precum şi pentru cei simpli şi 
mai neînvăţaţi fii ai Bisericii. Nici un înţelept al veacului acestuia să nu scape nici 
măcar cu un singur cuvânt al rugăciunilor bisericeşti: fiindcă fiecare cuvânt e 
înţelepciunea, puterea, viaţa şi dragostea de viaţă făcătorului Duh. Să facă Dumne- 


zeu ca fiecare înţelept şi fiecare om simpul şi neînvăţat să se ridice măcar din 
când în când la acea înălțime a iubirii, înţelepciunii şi sfinţeniei pe care stă 
întotdeauna, neclintită Sfânta Biserică în rugăciunile ei şi să se umple 
întotdeauna de acel Duh care însufleţeşte Biserica! Dar, vai! Prea puţini pot 
aceasta, fiindcă şi creştinii se complac şi trăiesc mai mult în duhul lumii acesteia şi 
nu primeşte cele ale Duhului lui Dumnezeu, căci pentru el sunt nebunie [l Co 2, 
14]. 


Sufletul, ca făptură a lui Dumnezeu, trebuie să slujească negreşit Fiinţei Supreme, 
Atotdesăvârşite de la Care a primit totul: viaţă, suflare, voinţă liberă, inimă; în 
aceasta stă viaţa lui, desăvârşirea lui, puterea, desfătarea şi fericirea lui. În caz 
contrar, el va sluji duhului răului şi al vicleniei sau propriilor pofte şi patimi: 
fiindcă el nu poate rămâne în nelucrare, fiind o ființă sprirituală activă şi va sluji 
pieirii, degenerării şi chinului său veşnic. Sau slujeşti lui Dumnezeu sau dacă nu 
vrei, inevitabil, păcatului: diavolul nu doarme. 


În biserică, în cultul divin se folosesc alternativ cântări atât din Vechiul Testament, 
cât şi din Noul Testament, sunt evocate minuni atât din Vechiul cât şi din Noul 
Testament, fiindcă ele se explică, se confirmă şi se dovedesc reciproc, şi din 
întregul lor poate fi cunoscută în toată puterea ei măreția minunată a Dumnezeului 
nostru, dreptatea Sa, credinţă, adevărul, înţelepciunea şi atotputernicia Lui. Totul 
decurge consecvent, veridic şi înțelept de la începutul lumii şi până astăzi. Totul fie 
s-a împlinit, fie se va împlini. Minunată economie! (Se vor împlini cu credincioşie 
şi celelalte: şi venirea antihristului şi a doua venire a lui Hristos). 


In cultul divin al Bisericii înaintea rugătorilor stă priveliştea iubirii, bunătăţii, 
înţelepciunii, atotputerniciei, dreptăţii, sfinţeniei, îndelung răbdării şi nemărginitei, 
nesecatei îngăduinţe dumnezeieşti pentru mântuirea lumii ameninţată de pieire. 


Stihurile canonului sunt legate între ele cu o scurtă doxologie sau cu o jumătate de 
doxologie: mai întâi, la un stih, spune: Slavă Tatălui şi Fiului şi Sfântului Duh, 
apoi, la cel de-al doilea stih: Şi acum şi pururea şi în vecii vecilor aceasta 
însemnând cele două Testamente, cel Vechi şi cel Nou, precum şi faptul că, slăvind 
Sfânta Treime în această viaţă, cu atât mai mult adevăr şi cu mai multă bucurie în 
inimă, O vom proslăvi dincolo de hotarul acestei scurte vieţi, plină de deşertăciune, 
în viaţa viitoare cea veşnică. 


În fiecare slujbă, în toate slujbele cele de obşte şi particulare, din zilele de 
sărbătoare şi din zilele de rând, slăvim de mai multe ori: pe Tatăl, pe Fiul şi pe 
Duhul Sfânt, fiindcă de la Sfânta Treime purcede Alfa şi Omega, prin Sfânta 


Treime viem, ne mişcăm şi suntem, prin Ea săvârşim toată fapta cea bună, prin Ea 
s-au sfințit şi s-au proslăvit toţi sfinții, prin ea s-au săvârşit în Biserică toate 
lucrurile măreţe şi mai presus de fire pe care le proslăveşte Biserica, atât în 
Vechiul, cât şi în Noul Testament, toate lucrurile mari în lume: însăşi crearea lumii 
şi a neamului omenesc, minunată restaurare şi înnoire a oamenilor prin întruparea 
cea mai presus de fire a Fiului lui Dumnezeu, a Cărui venire în lume, înălţare la cer 
şi răscumpărare cu un preț infinit a nemului omenesc de păcat, de blestem şi de 
moarte, au fost, în multe şi felurite chipuri prevestite, în Vechiul Testament. 


De ce cântăm atât de des Doamne miluieşte? Pentru că suntem fiinţe căzute, care 
greşim şi Îl mâniem neîncetat pe Dumnezeu, vrednicii fiind pentru aceasta în orice 
vreme de toată osânda şi pedeapsa ; pentru că toate bunătăţile pe care le avem şi pe 
care le cerem le avem din mila lui Dumnezeu, nu după faptele şi meritele noastre şi 
le cerem ca pe o milă a lui Dumnezeu iar nu ca pe un drept ce ni s-ar cuveni, sau 
care ne-ar aparţine după dreptate. În acest chip această scurtă rugăciune ne învață 
neîncetată osândire de sine, pocăinţa, smerenie, îndreptare, nădejde în mila lui 
Dumnezeu, mila față de aproapele şi aducerea aminte de dreapta judecată a lui 
Dumnezeu şi de răsplata pe care o vom primi fiecare după faptele noastre. 


Rugăciunea: Dă Doamne ne insuflâ gândul că nimic nu ne aparține de fapt, afară 
de mulțimea păcatelor şi că toate le primim în dar de la Dumnezeu prin mila Lui şi 
de aceea trebuie să-l cerem cu smerenie tot ce avem nevoie şi să-l mulțumim după 
ce am primit. 


Iar cuvintele: Ție, Doamne, de după expresia pe noi înşine şi unii pe alții şi toată 
viața noastră lui Hristos Dumnezeu să o dăm ne îndeamnă spre o permanentă şi 
absolută predare lui lisus Hristos a întregii noastre vieţi, cu toate nevoile, încer- 
cările, lipsurile şi supărările care ne vin de la oameni. 


În ecteniile mari şi mici auzim ecfonisul: Pe Preasfânta, Preacurata, Prea- 
binecuvântata, Slăvita Stăpâna noastră, de Dumnezeu Născătoarea şi Pururea 
Fecioara Maria, cu toţi Sfinţii pomenind-o, pe noi înşine şi unii pe alţii şi toată 
viața noastră lui Hristos Dumnezeu să o dăm. Ce înseamnă această deasă 
aducere-aminte a credincioşilor care stau în biserică sau care ascultă o slujbă 
acasă Sau pe stradă, a Preasfintei Stăpâna noastră şi a tuturor Sfinţilor, 
împreună cu îndemnul de a ne preda noi înşine şi unii pe alţii lui Hristos 
Dumnezeu? Biserica ne aduce aminte în repetate rânduri în auz aceasta, pentru a 
nu uita sfânta, măreaţa, dumnezeiasca articulare a Bisericii lui Dumnezeu: cerească 
şi pământească, triumfătoare în cer şi luptătoare pe pământ, strânsă legătură de 
reciprocitate dintre una şi cealaltă, în care membrii Bisericii cereşti - Maica 


Domnului, Sfinţii apostoli, proroci, mucenici, ierarhi, cuvioşi şi toţi sfinții ne sunt 
mereu aproape, gata să ne ajute în toate. Ni se aduce aminte aceasta pentru a preţui 
norocul de a fi membrii unei asemenea Biserici, pentru ca să trăim în sfinţenie, să 
ne înfrânăm de la toată fărădelegea şi să facem fapte bune; pentru a ne preda pe noi 
înşine şi unii pe alţii, cu tot ce avem - supărări şi bucurii, păcate, dreptate, virtute, 
cu ispite şi cu necazuri, Capului Bisericii, Domnul nostru lisus Hristos; pentru a ne 
aduce aminte că Atotbunul şi Atotputernicul Cap al Bisericii, Domnul nostru, ne 
este aproape şi stă gata să apere, să păzească, să miluiască şi să mântuiască 
mădularele Sale, din nemărginita sa bunătate şi prin rugăciunile Preacuratei Maicii 
Sale şi ale tuturor Sfinților. Aceste cuvinte: Pe Preasfânta, Preacurata, Prea- 
binecuvântata au o deosebită însemnătate, sunt pe drept cuvânt înălțătoare şi cu 
conţinut foarte bogat pentru orice ortodox cu adevărat creştin; ele înalţă duhul lui, 
îi dau nădejde neclintită în Dumnezeu, tărie şi putere, îi conving să ducă o viaţă 
sfântă. 


Binecuvântată este Împărăţia Tatălui şi Fiului şi a Sfântului Duh. Noi alcătuim 
împărăţia harică a lui Dumnezeu, împărăţia lui lisus Hristos. Împărăţia fericită a 
cerurilor, în care trebuie să împărăţească dreptatea, mila, sfinţenia, pacea, libertatea 
duhovnicească şi, de asemenea, credinţa, nădejdea şi iubirea. Cât de mult înalță şi 
cheamă sufletul credincioşilor către cele de sus începutul Liturghiei! 


Rostim adeseori: Doamne miluieşte, fiindcă de mila lui Dumnezeu avem nevoie 
mai mult ca orice, ca unii ce suntem păcătoşi şi vrednici de osândă. 


A auzit cântece şi jocuri [Le 15, 25] (din Evanghelia despre fiul risipitor). În Sfânta 
Biserică aceste cântece şi jocuri sunt: cântece îngereşti şi omeneşti, fiindcă morţi 
am fost şi am înviat prin harul Fiului lui Dumnezeu, pierduţi am fost şi ne-am aflat 
[Lc 14, 24]. 


De ce toate slujbele noastre sunt alcătuite în formă de dialog? În aceasta constă 
înțelepciunea lui Dumnezeu. Cine citeşte să înţeleagă [Mc 13, 14]. Domnul a spus: 
Unde sunt doi sau trei adunaţi în numele Meu, acolo sunt şi Eu în mijlocul lor 
[Mt 18, 20]. Înseamnă că dacă s-ar întâmpla să slujească Utrenia, Liturghia sau 
Vecernia numai doi oameni şi n-ar mai fi nimeni, de bună seamă atunci Domnul ar 
fi în mijlocul lor, după făgăduinţa neînşelătoare a Domnului. 


In irmose şi canoane se exprimă şi se laudă cele mai importante, mai instructive 
adevăruri ale credinţei creştine, precum şi nevoinţele sfinților, care încântă mintea 
şi veselesc inima sau adâncurile sentimente de pocăință ale creştinului căzut în 


păcat şi pătrunse de o neclintită speranţă în mila lui Dumnezeu pentru meritul lui 
Iisus Hristos. 


La începutul oricărei rugăciuni se citeşte rugăciunea Împărate ceresc, fiindcă 
EL, Duhul Sfânt e Cârmaciul Sfintei Biserici şi al tuturor creştinilor ortodocşi, 
după Înălțarea Domnului la ceruri. El a venit în lume pentru a-i ajuta prin 
puterea Sa pe oameni să dobândească mântuirea săvârşită cu atâta strălucire şi 
slavă de Fiul lui Dumnezeu. EI ne învaţă o rugăciune bună, curată, înflăcărată. 
Ne luminează, ne curăţă inimile, ne ridică păcatele, ne sfinţeşte, ne dă tărie în 
slujirea lui Dumnezeu, ne înviorează, ne duce la desăvârşire. 


Slavă Tatălui şi Fiului şi Sfântului Duh. În ce anume s-a arătat îndeosebi slava 
Preasfintei Treimi - a Tatălui şi a Fiului şi a Sfântului Duh? În omul creat după chi- 
pul şi asemănarea lui Dumnezeu şi în răscumpărarea omului, prin întruparea Fiului 
lui Dumnezeu. S-a mai arătat şi se arată cu deosebită strălucire în Sfinţi, oamenii 
lui Dumnezeu; se arată de asemenea în fiecare om, în purtarea de grijă, ocrotirea, 
mila, curățirea, sfințirea, îndelungă-răbdarea şi în feluritele şi nenumăratele minuni 
săvârşite de Dumnezeu pentru oameni (în Vechiul şi Noul Testament) sau în 
oamenii lui Dumnezeu. De aceea vestim atât de des în biserică în timpul slujbelor 
dumnezeieşti slava lui Dumnezeu, când proslăvim faptele săvârşite de Dumnezeu 
în chip minunat pentru mântuirea noastră, sau faptele săvârşite prin harul 
dumnezeiesc de sfinţii care au bineplăcut lui Dumnezeu. 


Când ne apropiem să ne rugăm Domnului sau Preacuratei Născătoare de 
Dumnezeu, sau Sfinților îngeri şi sfinților, trebuie înainte de toate să ne aducem 
aminte de păcatele, necurăția şi nevrednicia noastră, să chemăm cu cucernicie 
numele prea curat şi de mare cuviinţă al Domnului, precum şi numele slăvit în 
cântări al Maicii Domnului, în faţa căreia şi Sfinţii Îngeri slujesc cu evlavie, şi 
numele sfinților; fiindcă ticăloase sunt buzele noastre, necurată inima şi întinat e 
sufletul nostru de mulțimea cea fără de număr a greşelilor. Cărre Născătoarea de 
Dumnezeu acum cu osârdie să alergăm noi păcătoşii şi smeriţii şi să cădem cu 
pocăință, strigând din adâncul sufletului: Stăpână ajută-ne, milostivindu-te spre 
noi. 


În dumnezeieştile slujbe ale Bisericii noastre auzim foarte des şi de multe ori 
repetată proslăvirea numelui Sfintei Treimi în scurte doxologii la începutul şi în 
continuarea fiecărei slujbe: fundcă Dumnezeul nostru Cel în Trei Ipostase I se 
cuvine toată slava, cinstea şi închinăciunea, pentru că EI a creat totul prin singură 
voinţa şi cuvântul Său, pentru slava numelui Său şi toate lucrurile Sale în lume şi 


în împărăția harului sunt vrednice de toată slava, de toată mulţumirea şi de toată 
închinăciunea oamenilor înţelegători. 


In ecteniile bisericeşti se aude inima una şi sufletul unul al primilor creştini; 
cuprinzătoarea şi sfânta iubire a lui Hristos! Oare noi imităm exemplul lor? Cu 
ce duh şi cât de sârguincios ne rugăm? Nu suntem oare nepăsători unii faţă de alții? 


În ce măsură răspund şi îi aduc satisfacţie duhului nostru toate rugăciunile 
bisericeşti, cântările, laudele, mulțumirile! Ce înţelepciune, ce bogăţie a Duhului 
Sfânt s-a revărsat în toată alcătuirea slujbelor bisericeşti! Pentru aceasta să dăm 
slavă Domnului care se îngrijeşte de sufletele noastre create după chipul şi 
asemănarea lui Dumnezeu şi Care ni le-a dat pe toate după trebuinţa lor, 
nelipsindu-le nimic, nici o bunătate. Domnul mă paşte şi nimic nu-mi va lipsi, la 
loc de păşune - adică de învăţătură bisericească, de laudă, de rugăciune şi de 
mulțumire - acolo m-a sălăşluit; la ape adânci m-a hrănit - adică prin dumne- 
zeiescul har şi prin Taine - sufletul meu l-a întors, povăţuitu-m-a pe căile dreptăţii, 
pentru numele Lui [Ps 22,1-3]. 


Sfânta Scriptură precum şi cultul divin al Bisericii Ortodoxe sunt adânci cu 
anevoie de cuprins şi de tâlcuit. Trebuie să meditezi neîncetat la ele, să gândeşti 
pentru a pătrunde desăvârşit în viaţa noastră şi înainte de toate trebuie să postim şi 
să ne rugăm, să arătăm în fiecare zi o dragoste lucrătoare faţă de Dumnezeu şi faţă 
de aproapele. 


Preotul este gura, mintea şi inima tuturor celor ce stau înainte şi se roagă în 
biserică; el dă expresie laudei, mulțumirii şi cererilor lor. Cum trebuie să fie, 
aşadar, această gură, această minte, această inimă, care aduc laude şi mulţumiri 
Domnului? 


Noi săvârşim pe pământ slujire cerească şi în trupurile noastre stricăcioase slujim 
lui Dumnezeu Cel nestricăcios, săvârşim nestricăcioasele Taine; slujim naşterii din 
nou şi nestricăcioase a oamenilor; punem aici pe pământ început vieţii veşnice 
(prin Sfintele Taine) şi a veşnicei doxologii către Creatorul - Sfânta Treima. 
Suntem slujitorii Celui Înviat şi îi călăuzim pe toţi spre învierea cea duhovnicească 
şi prea fericita înviere a trupurilor în cea din urmă zi a lumii. Fiind hărăziți unei 
asemenea slujiri, să nu ne îngrijim peste măsură de cele stricăcioase, ca unele ce 
sunt trecătoare; trebuie să lepădăm slava lumească, cea potrivnică lui Dumnezeu, 
să dispreţuim bogăția agonisită prin nedreptate, să ne mulțumim cu ce ne-a dat 
Dumnezeu; să facem bine cui putem şi cât putem. 


De fiecare dată, la toate slujbele, în ectenii, în cele mari, în cele întreite, în cele 
MICI şi în cele de cerere auziţi rugăciunea Bisericii pentru toți oamenii, pentru 
întreaga lume, pomenirea Maicii Domnului, a tuturor sfinților, cu îndemnul de a 
ne preda pe noi înşine şi unii pe alţii şi toată viaţa noastră lui Hristos Dumnezeu. 
Cunoaşteţi din aceasta înrudirea voastră îndeaproape cu toţi oamenii, mai cu seamă 
cu creştinii ortodocşi; înrudirea voastră cu toţi sfinţii, cu toţi cei îndumnezeiţi şi cu 
Însuşi Capul Bisericii - Domnul Iisus Hristos, Care S-a făcut una, în chipul cel mai 
vădit cu trupul şi sângele nostru şi străduiţi-vă să trăiţi în chip vrednic de asemenea 
rudenie, sfântă, nestricăcioasă, veşnică; iubiţi-vă sincer unii pe alţii, ajutaţi-vă în 
toate, îngăduiţi-vă, răbdaţi-vă unii pe alţii, îndemnaţi-vă la fapte bune. 


Adu-ţi aminte că eşti om, după chipul lui Dumnezeu, că eşti templu al lui 
Dumnezeu Celui Viu, mădular al Lui, fiu Sau fiică a Lui, oaie a păşunii Lui, os 
din osul Lui şi carne din carnea Lui, născut din El, Viaţa cea adevărată Domnul 
Iisus Hristos, chipul şi asemănarea Lui. 


Toată mântuirea noastră stă în credinţa sinceră în Sfânta Treime şi în Unul din 
Sfânta Treime Domnul lisus Hristos şi în meritele Sale dobândite prin Cruce; de 
aceea Biserica a rânduit ca toţi fiii săi să se însemneze cu semnul crucii în aşa chip 
încât el să fie un semn al Sfintei Treimi, precum şi al întrupării, patimilor şi morţii 
lui Hristos. 


Vreţi să auziţi cum se roagă pentru noi Duhul Sfânt cu suspine negrăite, pentru 
îndreptarea şi mântuirea noastră? Mergeţi în toată ziua la biserică şi ascultați 
citirile şi cântările bisericeşti, mai cu seamă stihirile şi canoanele (cu stihiri) de 
peste an şi veţi vedea această minunată, prisositor-iubitoare, mijlocire (rugăciune) 
a Mângâietorului şi vă veţi umple de cea mai mare speranţă în mila lui Dumnezeu 
şi în mângâierea Celui negrăit. Ce înţelepciune, căldură, ardoare, putere, curăţie, 
dreptate dumnezeiască în toate aceste citiri şi cântări! Ce inimă de piatră nu s-ar 
înmuia de la ele! Ce păcătos - oricât de mare - n-ar veni la străpungere şi pocăință? 
Ce necurăţie iscată din păcat nu s-ar curăţi prin asemenea rugăciuni înflăcărate, 
înțelepte şi pline de pocăință? Păcătoşilor! Treceţi mai des pe la biserică, aşa cum 
treceţi pe la doctor; vă veţi vindeca şi vă veţi mântui. 


Stau înaintea prestolului lui Dumnezeu, Atotţiitorul, Care mi-a primit cu încredere 
rugăciunea şi mijlocirea pentru împărații şi împărățiuile lumii, pentru întreaga lume 
şi mai cu seamă pentru împărăţia rusească şi pentru ţarul Rusiei cu toată casa lui, 
cu curtea şi oştirea lui, pentru întreaga Biserică, pentru întreaga ierarhie, episcopat, 
preoțime şi întru Hristos diaconime, pentru tot clerul şi poporul, pentru toate 
oraşele şi satele şi pentru cei ce cu credinţă locuiesc într-însele; stau înaintea 


prestolului Atotţiitorului, în a Cărui Stăpânire sunt cerul şi pământul, toate stihile, 
lumina, aerul, focul, apa, pământul cu toate roadele sale, uscatul şi marea, 
vieţuitoarele cele de pe uscat şi din apă, şi Care mi-a dat dreptul de a mijloci 
înaintea Lui pentru bună-întocmirea văzduhului şi pentru ca să fim izbăviţi de 
cutremur , de foc, de sabie, de venirea altor neamuri şi de războiul cel dintre noi; 
de toate nenorocirile care îi încearcă pe oameni din pricina păcatelor. Stau înaintea 
a Însuşi Izvorul vieţii a toată făptura, a Însuşi Izvorului harului, curăţirii şi 
mântuirii. Stau înaintea Stăpânirii celei neapropiate, atotbune, atotînţelepte şi 
atotputernice, la care se închină tot ce-i viu în cer şi pe pământ. Cum trebuie să fiu 
cu, cel care am fost aşezat la o asemenea înălțime, la o asemenea sfinţenie, la o 
asemenea măreție, la o asemenea frumuseţe, la o asemenea putere? Cu adevărat 
închipui cu taină pe heruvimi: înaltă este slujirea mea; dar sunt păcătos, pătimaş, 
neputincios. Doamne! Fă-mă vrednic de această Slujire! 


Mare şi prea înalt este cinul preoţesc; preotul stă în fiecare zi înaintea prestolului 
(tronului) lui Dumnezeu pe pământ, asemenea îngerilor din ceruri; aduce 
Domnului jertfă de mulţumire pentru toţi sfinţii; se roagă şi mijloceşte pentru toată 
lumea, pentru toți viii şi pentru toţi cei ce au murit întru credința şi nădejdea 
învierii; săvârşeşte Tainele cele mai presus de ceruri: Botezul, Mirungerea, 
Pocăinţa şi celelalte; ca o persoană de încredere, vorbeşte neîncetat cu Dumnezeu; 
ÎI slăveşte, Îi mulţumeşte, se roagă Lui, îi aduce pocăinţa sa însăşi şi a 
credincioşilor; propovăduieşte cuvântul lui Dumnezeu, îi întoarce pe rătăciți, le 
deschide minţile, îi convinge, îi mângâie, îi mustră duhovniceşte. Ca om al lui 
Dumnezeu, ca unul ce vorbeşte neîncetat cu Dumnezeu, preotul trebuie să fie nu 
numai sfânt, ci mai cu seamă sfânt. 


Preotul intră în fiecare zi în biserica Domnului domnilor şi Impăratului împăraților 
pe o cale împărătească, pe care nu poate umbla nimeni (uşile Impărăteşti). 


Preotul este purtătorul duhului Bisericii sau al duhului lui Hristos; duhul iubirii 
şi al sfinţeniei: el trebuie să poarte de grijă de întreaga lume; pe buzele lui se 
află întotdeauna toată lumea, toţi oamenii de toate stările şi condiţiile; el se 
roagă pentru buna- întocmire a lumii, a tuturor bisericilor şi pentru unirea lor, 
pentru buna întocmire a văzduhului, pentru îmbelşugarea roadelor pământului, 
pentru izbăvirea de cutremur, de potop, de foc, de sabie şi de alte nenorociri. El 
trebuie să fie devotat întotdeauna cauzei obşteşti, binelui obştesc; să nu se 
gândească numai la sine, făcându-şi sieşi pe plac, cu atât mai puţin cedând 
patimilor sale; dorinţele sale trebuie să fie limitate la minimum. EI trebuie să 
facă tuturor toate [1 Co 9, 22]. 


S-a apropiat Împărăţia cerurilor [Mt 3, 2]. Această Împărăţie a cerurilor este pe 
pământ: Unde? În Biserică, în cultul divin şi în Tainele ei. Cercetaţi mai des 
aceasta Împărăţie cerească pe pământ, sfinţiţi-vă, luminaţi-vă, vindecaţi-vă, întă- 
riți-vă, umpleţi-vă de Duh. 


Orice slujbă bisericească e închinată Sfintei Treimi: de aceea auzim la fiecare 
slujbă doxologia Sfintei Treimi şi în altar şi la strană. 


Preotul este purtătorul duhului Bisericii, duhului mântuirii, duhului iubirii 
universale, duhului sfinţeniei, blândeţii şi răbdării; e reprezentantul adevărului şi 
invincibilității Bisericii, al tăriei şi neschimbabilităţii ei. Deci cum trebuie să fie 
preotul? Trebuie să înfăţişeze în persoana sa şi măreția Domnului, să aibă o ţinută 
pe măsura importanţei cinului său. 


În măsura în care vă veţi îndepărta de Biserică, de slujbele dumnezeieşti, de 
această Împărăţie a lui Dumnezeu, vă vor stăpâni patimile vieţii şi tot felul de 
deprinderi urâte, iar stăpânul lumii acesteia, cu puterile lui întunecate, vă va 
acoperi cu umbra morţii. 


În timpul cântării Lăudaţi numele Domnului, pe când cădeam altarul, uşile 
împărăteşti, icoanele, iconostasul, poporul şi biserica, Domnul mi-a dat un gând 
înalt, umplându-mi inima de o mare străpungere: cum a miluit Domnul 
omenirea, cum a mântuit-o, a scos-o din stricăciune, din ticăloşia păcatului şi a 
pieirii veşnice, cum a cinstit-o, a înnobilat-o, a înmiresmat prin Sine firea 
noastră cea stricată urât-mirositoare, din pricina păcatelor, cum a luminat-o, a 
îndumnezeit-o, a înalțat-o la cer şi a aşezat-o pe tronul Dumnezeirii: Ne-a făcut 
pe noi împărăție şi preoți ai lui Dumnezeu şi Tatăl Său [4p 1, 6]. Suntem chipul 
şi asemănarea Lui, copiii Lui, carnea Sa şi os din osul Lui, mădularele Lui, oile 
turmei Sale cuvântătoare iar El e păstorul. Noi suntem viţele, El este via. Caută 
la feţele sfinţilor: cât sunt de luminoase! Aceasta este şi lumina noastră; 
Domnul ne-a luminat scoțându-ne din întunericul şi din umbra morții; inima se 
bucură privind la feţele Domnului, ale Maicii Domnului, îngerilor şi sfinţilor: 
una este Biserica îngerilor şi a oamenilor. Trebuie să fim şi noi ca un Singur 
trup, un Singur duh şi să ne respectăm şi să ne iubim unii pe alții. Ecteniile 
exprimă noţiunea tuturor creştinilor ca mădulare ale unui singur trup; în ele 
circulă duhul Bisericii, duhul iubirii faţă de toți. 


Lăudaţi numele Domnului se cântă bună vreme şi cum nu se poate mai drept. In 
această cântare sunt proslăvite binefacerile lui Dumnezeu față de neamul omenesc, 


arătate prin venirea Lui în lume şi mai cu seamă prin pătimirea pentru lume şi 
învierea din morţi. Canonul este prelungirea acestei laude. 


Slujbele de seară, de dimineaţă şi din jurul amiezii au drept scop să ne aducă 
aminte neîncetat marile fapte săvârşite de Dumnezeu pentru noi: 

= facerea lumii, 

= răscumpărarea omului de păcat, de blestemul veşnic şi de moartea veşnică, 

= întruparea sau înomenirea Fiului lui Dumnezeu, 

=> jertfa Sa răscumpărătoare, pătimirea şi moartea pe cruce, 

> instituirea Tainei Trupului şi Sângelui (ca să ne facă părtaşi activi la 

această cerească, de viaţă făcătoare şi înfricoşătoare Taină), 
=> învierea Sa din morţi şi înălțarea la cer. 


La Vecernie: 

— este evocată precumpănitor crearea lumii şi a omului, fericita sa şedere în 
Rai, 

— apoi căderea în păcatul neascultării, 

= izgonirea din Rai şi aşezarea lui în preajma |Fc3, 4] Raiului, 

— făgăduinţa unui Mântuitor şi arătarea Sa reală (vohodul Vecerniei), 

— cântarea de “slobozire” a lui Simeon Cel ce L-a primit în braţe pe 
Dumnezeu şi care a văzut prin aceasta împlinită nădejdea lui Israel şi 
aşteptarea neamurilor, 

—> după care se cântă salutarea Maicii Domnului (cea care L-a purtat în braţe 
pe Fiul Său şi Dumnezeul tuturor), care a născut pe Mântuitorul sufletelor 
noastre. 


La Utrenie: 

= e evocată de asemenea naşterea Pruncului Dumnezeiesc şi 

— doxologia îngerilor: Slavă întru cei de sus lui Dumnezeu..., 

=> iar în cei şase psalmi este închipuită convorbirea sufletelor credincioase cu 
Domnul, Cel ce le păstoreşte şi le cercetează. 

— După cei şase psalmi răsună cântarea de bucurie pentru venirea Domnului 
în chip de rob [Flp 2, 7] şi salutul plin de voioşie pe care i-L adresează fiii 
pământului: Bine este cuvântat cel ce vine întru numele Domnului! [Ps 117, 
26]. 

= Se aud apoi psalmii de Dumnezeu insuflaţi ai protopărintelui Domnului, 
împăratul şi prorocul David, prin care acesta, în adâncurile trecutelor 
veacuri aducea rugăciuni fierbinţi şi laude Domnului şi prorocea despre EI, 
despre venirea Lui pe pământ, despre patimile şi moartea Lui, despre 


învierea şi înălțarea Sa; psalmi prin care cu atâta cuviinţă şi dulceaţă ne 
rugăm Lui şi-L proslăvim şi astăzi, după venirea Sa pe pământ, după 
săvârşirea mântuirii noastre şi înălțarea la cer. 


Ce măreaţă privelişte duhovnicească! Dumnezeiescul Părinte David vorbeşte cu 
marele Său Urmaş şi Mântuitor, învăţându-ne şi pe noi prin vorbirea lui să ne 
descărcăm înaintea Lui sufletele noastre. 


= După care se deschid uşile împărăteşti, asemenea porţilor Împărăției 
Cerurilor care ne-au fost deschise de Domnul, şi din nou printr-un psalm de 
laudă al de Dumnezeu insuflatului cântăreţ, Biserica ne îndeamnă pe toţi să- 
L lăudăm pe Domnul, fiindcă din veac Bine este cuvântat Domnul din Sion - 
de către Biserica Legii Sale celei Noi - Cel ce locuieşte în Ierusalim 
(Dumnezeu cel cu adevărat viu) fiindcă dă viaţă neîncetat tuturor, îi 
îndreaptă şi îi sfințeşte; psalmul îndeamnă pe toți credincioşii să-L 
mărturisească pe Domnul, că este bun, că în veac este mila Lui: fiindcă nu 
ne-a lăsat să pierim în veci, ci a venit şi ne-a mântuit nu un mijlocitor, nu un 
înger, ci Însuşi Domnul S-a întrupat. 


—> Apoi, după stihirile duminicale, dacă este Duminică, sau după Evanghelie se 
cântă cuvenita mărire şi rugăciunea: Mântuieşte, Doamne, poporul Tău..., 
se cântă canonul sau cântări alcătuite de Sfinţii Părinţi, în care sunt cântate 
roadele întrupării lui Hristos sau virtuțile sfinţilor, sfinților a căror pome- 
nire se săvârşeşte; 


—> după canon urmează Laudele în care se aduce lauda milei lui Dumnezeu 
faţă de neamul omenesc sau iarăşi, nevoinţele sfinţilor; 


> urmează doxologia, apoi ecteniile, cea întreită şi cea de cerere, otpusul şi la 
urmă tot Ceasul întâi, în care în Psalmul întâi este înfăţişată veşnicia lui 
Dumnezeu. 


Ce pune înainte spre contemplare creştinului evlavios dumnezeieştile slujbe de 
fiecare zi, cele de zi şi de noapte, cele de peste an? Pe Dumnezeu, Făcătorul şi 
Mântuitorul oamenilor, cu bunătatea şi mila Sa nesfârşită, cu veşnicia Lui, cu 
înţelepciunea, atotputernicia, cu dreptatea sa veşnică şi neschimbată, cu cuvintele 
preaslăvitei Sale Descoperiri (Revelaţii) despre începutul lumii şi al omului, despre 
chipul şi asemănarea lui Dumnezeu în om, despre desăvârşirea şi fericirea omului 
celui dintru început, despre jalnica sa cădere cu toate amarnicele ei urmări; 


făgăduinţa de mântuire făcută omenirii lovită de pieire şi despre Mântuitorul şi 
mântuitoarea Sa înfiere a neamului omenesc, îndeosebi a poporului ales, popor din 
care trebuia să răsară Sămânţa, cu prorocii şi prorociile Lui. 


Cultul divin arată realizarea aievea şi împlinirea tuturor vechilor profeţii; arătarea 
lui Dumnezeu în trup, toată viaţa Sa pe pământ împreună cu oamenii, învăţătura 
Lui, minunile, patimile, moartea pe cruce, îngroparea, învierea şi înălţarea la cer, 
trimiterea Duhului Sfânt - Mângâietorul, Luminătorul şi Desăvârşitorul mântuirii, 
tainele mântuitoare, minunata înnoire şi sfințire a apostolilor şi prin ei, ale tuturor 
oamenilor credincioşi. 


În slujbele dumnezeieşti - stihiri, canoane, vieţi de sfinţi - vedem minunata înnoire 
a omenirii în persoana Sfinţilor mucenici, ierarhi, preoţi, cuvioşi şi a tuturor 
sfinților, în care vedem pe purtătorii acestei mântuiri şi înnoiri;, prin harul lui 
Dumnezeu şi cu rugăciunile Preacuratei de Dumnezeu Născătoare şi ale tuturor 
sfinților nădăjduim şi noi, ca printr-o permanentă slujire a lui Dumnezeu şi prin 
Sfintele Taine ale lui Dumnezeu şi Mântuitorului nostru să dobândim desăvârşita 


sfințire şi viaţa veşnică. 


După duhul şi alcătuirea lui, cultul divin este o jertfă de iubire, de laudă şi de 
mulţumire adusă Domnului. Străduieşte-te deci să-l prefaci întotdeauna într-o jertfă 
de iubire faţă de Dumnezeu şi aproapele; doreşte tuturor mântuirea şi tot binele tot 
atât pe cât ţi le doreşti ţie; roagă-te fierbinte şi adânc, în numele tuturor şi pentru 
toţi, ca şi cum te-ai ruga pentru tine însuţi. Minunat este duhul cultului divin al 
Bisericii noastre! Ce amplu şi înălţător avânt dă el sufletelor creştineşti. 


Despre rugăciune. Rugăciunii de acasă şi celei de obşteşti trebuie să-i preceadă 
întotdeauna în conştiinţa noastră credinţa în prezenţa lui Dumnezeu, după cuvântul 
Său: Unde sunt doi sau trei adunaţi în numele Meu (adică rugători care vorbesc de 
Dumnezeu), acolo sunt şi Eu în mijlocul lor [Mt 18, 20], în prezenţa sfinților pe 
care îi chemăm; în iubirea negrăită a lui Dumnezeu pentru noi, gata să ne dăruiască 
tot binele cel adevărat şi de asemenea iubirea şi comuniunea sfinţilor, ce se află 
întotdeauna aproape de cei ce îi cinstesc cu inimă curată şi îi cheamă cu osârdie, 
gata întotdeauna să mijlocească pentru noi înaintea lui Dumnezeu şi să ne dea cele 
bune, numai să ne căim sincer pentru păcatele noastre şi să dorim sincer 
îndreptarea. Dacă nu avem în noi această credinţă, nu poate fi în noi rugăciunea 
sinceră şi plină de har. Cine se apropie de Dumnezeu trebuie să creadă că EI este şi 
că se face răsplătitor celor ce-L caută [Evr 11, 6]. 


Chemându-i pe sfinţi, nu trebuie să ne închipuim că ei ar fi despărțiți de Domnul; 
ei sunt una, un duh cu Domnul, îmbrăcaţi în Domnul - Domnul împărăteşte în ei în 
veac; aşa să ţi-o închipui pe Maica lui Dumnezeu, pe toţi îngerii şi pe toţi sfinţii: 
împreună cu Dumnezeu, ei toţi sunt foarte apropiaţi de noi. 


La rugăciune fiecare rugător trebuie să vină cu un gând viu al său, cu simţirea sa 
fierbinte. 


Pentru a auzi cuvântul lui Dumnezeu şi dumnezeieştile slujbe, îndeosebi Sfânta 
Liturghie, îţi trebuie un auz al inimii şi o minte iubitoare de înţelepciune. 





Dar oare mulţi preţuiesc acest dar şi se grăbesc la 
rugăciune, doxologie şi mulțumire? 


Sfinții Părinţi au alcătuit rugăciunile cu înţelegere şi cu inimi deschise prin Duhul 
Sfânt. De ce însă noi, atunci când le avem pe buze, ne rugăm adesea fără a ne 
deschide inimile şi fără a ne gândi la ce spunem? Şi cât de minunate sunt aceste 
rugăciuni! Cât de fidel înfăţişează ele toate viaţa lăuntrică a omului, stările sale 
lăuntrice, toate păcătoşenia, toate stricăciunea, toată neputinţa, toată neajutorarea 
dacă omul nu se întoarce cu inimă deschisă la Dumnezeu! Ce frumos ne învaţă ele 
cum să ne căim, cum să-i mulțumim lui Dumnezeu pentru nenumăratele arătări ale 
milei Sale faţă de noi, cum să-l aducem laude pentru desăvârşirea Sa dumneze- 
iască, cum să-i facem cereri pentru feluritele nevoi! Să le urmărim din toată inima, 
iar uneori, mişcaţi de Duhul Sfânt, să facem auzită propria noastră scurtă 
doxologie şi cântare de mulţumire pentru că fiecăruia i se dă arătarea Duhului spre 
folos [1 Co 12, 7]. 


Să nu abaţi inima mea spre cuvinte de vicleşug, ca să-mi dezvinovăţesc păcatele 
mele [Ps 140, 4]. Ce însemnează: să-mi dezvinovăţesc păcatele mele? Înseamnă să 
nu născocesc cu viclenie scuze pentru păcate; ori noi toți păcătuim prin aşa ceva. 
Facem în fiecare zi mii de păcate şi tot de atâtea ori găsim justificări viclene, cum 
că nu înseamnă nimic, nu-i mare nenorocire, nu-i păcat, că toţi sau foarte mulţi fac 
ca mine. De pildă, nu există zi în care să nu fim robi pântecelui, făcând din el un 
idol, lăcomindu-ne, ghiftuindu-ne, beţivându-ne şi gândim în noi înşine: nu-i 
nimic! Jucăm cărți, ne aprindem din ce te miri ce, ne cercetăm, omorâm timpul, 
uitând de lucrul cel mai însemnat - mântuirea cumpărată cu un preț atât de mare şi 


zicem în noi înşine: nu-i nimic! Sau: nu sunt eu singurul care fac aşa ceva, toţi 
procedează la fel, sau dacă nu chiar toţi, foarte mulţi. 


Rugăciunea luminează, înnobilează faţa rugătorului, iar uneori 1-0 face asemenea 
unei feţe de înger. Slavă lui Dumnezeu care se uneşte cu omul credincios şi care s- 
a predat cu toată inima Creatorului său! 


Trebuie să prindem gustul rugăciunii, al celei de acasă temporare sau permanente 
şi al dumnezeieştilor slujbe bisericeşti; altmiteri rugăciunea nu ne va aduce folos 
simţit. In toate lucrurile este aşa. 


Ne rugăm deseori cu o inimă moţăind de patimile vieţii şi în care vorbeşte inima 
noastră moţaindă şi nu cu o rugăciune adevărată, vie, fierbinte. Lumânările şi 
candelele ne aduc aminte că trebuie să ne rugăm cu suflet fierbinte, înflăcărat: Cu 
duhul fiți fierbinți; Domnului slujiţi [Rm 12, 11]. 


Rugăciunea sinceră pentru popor şi mai cu seamă pentru enoriaşi ne apropie 
puternic şi sincer pe toţi: păstorii de păstoriţi, păstoriții de păstori. Este bine să ne 
rugăm sincer pentru toți: fiindcă rugăciunea ne înrudeşte şi ne uneşte. 


Cine, care mamă ar putea să ne iubească atât de fierbinte, atât de curat, atât de 
puternic, de lucrător ca Maica lui Dumnezeu? Care mamă îşi apleacă urechea 
cu atâta bunăvoință şi cu atâta râvnă în a face bine ? De aceea alergăm mereu la 
ea cu bună nădejde, cu pocăință şi cu inima curată. 


Cine spune des şi din inimă: Doamne miluieşte înseamnă că este viu şi sănătos cu 
duhul, iar cel ce nu spune sau se ruşinează când spune această scurtă rugăciune 
acela este mort sau bolnav de moarte. Mare este rugăciunea aceasta şi extrem de 
necesară păcătosului. De aceea se şi rosteşte atât de des în biserică. Ea este o slujire 
a pocăinţei. 


Ne rugăm pentru vii şi prin rugăciunea noastră sinceră, atragem asupra lor în chip 
nevăzut, neobservat, dar uneori simţit, marea milă a lui Dumnezeu şi le atragem 
inimile spre noi înşine, spre Dumnezeu şi evlavie, ne rugăm pentru morţi, iar ei, 
dacă au îndrăzneală înaintea lui Dumnezeu, se roagă pentru noi, fără să ne rămână 
datori, astfel încât Domnul ne răsplăteşte întotdeauna pentru iubirea, pentru tot 
binele pe care noi, cu dragoste sinceră, îl facem în folosul semenilor. Cel ce suferă 
din toată inima şi din toţi rărunchii va fi răsplătit pentru fiecare suspin sincer, 
pentru fiecare lacrimă vărsată pentru aproapele. Cel ce a spus prin apostol: Rugaţi- 
vă unul pentru altul ca să vă vindecaţi [lac 5, 16] nu va lăsa neroditoare rugăciunile 


noastre fierbinţi. În acest chip, vom respira cu o rugăciune fierbinte pentru toţi, aşa 
cum face întotdeauna Biserica la fiecare slujbă. Mai cu seamă preotul trebuie să fie 
plin de dragoste fierbinte şi să se roage pentru toți ca mijlocitor între Dumnezeu şi 
oameni, ca unul care este el însuşi copleşit de neputinţe şi cunoaşte din experienţă 
neputinţa firii omeneşti. 


Adormiţilor noştri le dorim veşnica pomenire de care s-au învrednicit sfinţii care 
au bineplăcut lui Dumnezeu, pomeniţi şi proslăviţi de Biserică, din zi în zi, în 
fiecare an. Sufletele oamenilor nu mor, ci sunt vii şi după moartea trupurilor: ele 
sunt veşnice. 


Atunci când îi chemăm pe Sfinţi la rugăciune, însuşi faptul rostirii din inimă a 
numelui lor înseamnă un mod de a ni-i apropia de inima noastră. Nu pregeta să 
le ceri atunci Să se roage şi să mijlocească pentru tine şi ei te vor auzi şi-ţi vor 
înfăţişa degrabă rugăciunea ta Stăpânului, ca unuia ce este atotprezent şi 
atoatevăzător. 


Numele sfinților alcătuit din sunete separabile e ca un trup al sfântului sau sfinţilor; 
când pomeneşti la proscomidie pe Iisus Hristos Domnul sau pe Preacurata Sa 
Maică şi pe sfinţi, sau pe vii sau morți, atunci părticica scoasă din prescură 
reprezintă şi într-un fel ţine locul trupului Domnului sau al Preacuratei Sale Marci, 
sau al unui sfânt, sau al mai multor sfinţi împreună, trupul viilor sau morților 
pomeniţi, iar gândul la ei reprezintă şi ţine locul sufletului fiinţei chemate sau 
pomenite. În acest chip în sufletele şi pe buzele noastre se oglindește parcă în mic 
esența lumii de-aici şi ale celei de dincolo. Şi toate acestea prin credinţă, prin 
Duhul Sfânt, care este Unul, Cel ce pretutindeni este şi pe toate le împlineşte. 


Când îți începi rugăciunea către Dumnezeu şi către Maica Domnului adu-ţi aminte 
că pe cât de departe sunt cerurile de pământ, tot aşa şi tu, prin păcatele tale, eşti 
departe de Dumnezeu şi că ce deosebire este întru lumină şi întuneric, această 
deosebire este între tine şi Dumnezeu între tine şi sfinţii Lui şi, mai vârtos, între 
tine şi Preacurata lui mai sfântă decât toate prea curatele puteri cereşti: şi vei fi 
întotdeauna smerit şi evlavios la rugăciune, nedând loc mulțimii gândurilor de 
nimic. 


Rugăciunile noastre - cele de la biserică, cele de acasă, cele publice şi cele 
particulare - suferă, în ceea ce ne priveşte de un cusur foarte însemnat: 
superficialitatea sau lipsa de adâncime şi sinceritatea, graba şi fuşăreala. Din 
pricina acestor două neajunsuri, de cele mai multe ori oamenii nu se pot bucura 
de roadele rugăciunii şi astfel rugăciunea noastră nu face - cum se spune - nici 


două parale: asemenea rugăciuni Sunt goale de conţinut, derizorii, efemere! 
Rugăciunea este un lucru mare: ea este o convorbire cu Dumnezeu, jertfa 
noastră cuvântătoare adusă lui Dumnezeu! Cine este Dumnezeu pentru noi şi ce 
reprezentăm noi pentru EI? În fata Fiinţei Supreme, atotdesăvârşite, atotdrepte, 
atotştiutoare, atotbune, prea înțelepte şi atotputernice noi aducem 0 viaţă 
nepăsătoare, negândită, fără inimă - în faţa Celui de la Care am dobândit viaţa, 
suflare, tot! Să ne fie ruşine! 


Rugaţi-vă cu sinceritate pentru toți cei apropiaţi şi pentru cei îndepărtați, fiindcă 
printr-o rugăciune izvorâtă din inimă putem intra în contact duhovniceşte cu toţi 
iubindu-i, chiar dacă cu unii nu ne-am văzut şi nu ne vom vedea toată viaţa; 
rugăciunea uneşte, încălzeşte, sfinţeşte, întăreşte pe toţi. Rugaţi-vă unul pentru 
altul, ca să vă vindecaţi [lac 5, 16] spune apostolul. De pildă, din diferite motive se 
întâmplă Să nu-l poţi vedea şi să nu poţi sta de vorbă cu un om apropiat, dar 
rugându-te cu sinceritate pentru el poţi să ţi-l apropii de inima ta, ca şi când s-ar 
găsi lângă tine şi ai sta de vorbă cu el. Pe omul acela îl vei avea în inima ta şi vei 
putea să-i încălzeşti inima cu dragostea ta şi să-l însoţeşti în ceea ce face. În 
acelaşi chip gândeşte să faci pentru toţi. Rugăciunea poate multe; ea pleacă spre 
milă pe Domnul către noi; ea o coboară din cer pe pământ pe Maica Domnului 
(vezi arătarea Maicii lui Dumnezeu Cuviosului Serghie), pe sfinţii îngeri, pe 
sfinţii care au bineplăcut lui Dumnezeu - prin rugăciune avem cel mai apropiat 
contact şi mai vie legătură cu Dumnezeu, deşi de El ne despart imensitatea 
spaţiului şi a timpului, Sau o stăpânire, un rang, o stare şi o condiţie asemenea. 


Pentru succesul rugăciunii şi pentru ca ea să fie bine primită de la Dumnezeu, 
rugăciunii de acasă sau celei obsteşti de la dumnezeieştile slujbe, 

— se cere înainte de toate ca omul care se roagă să creadă în prezenţa lui 
Dumnezeu, în faptul că Dumnezeu e aproape de el, aşa cum îl încredințează 
însuşi cuvântul Domnului: Unde sunt doi sau trei adunaţi în numle Meu, 
acolo sunt şi Eu în mijlocul lor [Mt 18, 20]. Şi: iată Eu cu voi sunt în toate 
zilele, până la sfârşitul veacului [Mt 28, 20]; 

= în al doilea rând, să nu uităm nesfârşita Sa bunătate şi să ne bizuim pe ea: 
Dacă voi, răi fiind - zice Mântuitorul - ştiţi să daţi daruri bune fiilor voştri, 
cu atât mai mult Tatăl vostru, cel din ceruri [Mt 4, 11] care este atot- 
puternic: Căci la Dumne-zeu nimic nu este cu neputinţă [Lc 1, 37]. 

= În al treilea rând, ca însuşi rugătorul să simtă scârbă faţă de păcat şi o 
atracţie iubitoare faţă de bine; iar despre sfinţii lui Dumnezeu să creadă că 
ei sunt cu toții în Dumnezeu şi că sunt întotdeauna aproape de noi şi că ne 
doresc tot binele şi prin harul lui Dumnezeu, ne pot da tot ceea ce le cerem. 


Nu te ruga superficial, ci cu toată inima, din adâncul sufletului, căutând să 
pătrunzi Singur, cu judecata ta, până în temeiul fiecărei idei, a fiecărei expresii 
verbale din rugăciuni: de ce anume se spune aşa? De ce trebuie făcut aşa şi nu 
altfel? Atunci rugăciunea ta va fi înţelegătoare, pornită din inimă, de viaţă făcă- 
toare, plină de lumină şi de har şi îţi va aduce o adâncă desfătare 
duhovnicească, pace şi bucurie. Atunci o vei iubi mai mult decât orice pe lume. 
Dar rugăciunea superficială, ca una ce rămâne stearpă, produce plictiseală, 
apatie şi lipsă de tragere de inimă. 


Bateţi şi vi se va deschide [Mt 7,7]. Bate în uşa milostivirii lui Dumnezeu orice 
păcat ai fi săvârşit, oricât de arzătoare ar fi săgețile vrăjmaşului, oricât de puternic 
ar fi el înrădăcinat în inima ta; şi ţi se va deschide de bună seamă! De câte ori m- 
bătut, mi s-au deschis uşile milostivirii lui Dumnezeu. Adu-ţi aminte întotdeauna 
acest lucru când te rogi, când cazi înaintea lui Dumnezeu, a Preacuratei Sale Maici 
sau a sfinţilor. 


Rugându-se înaintea chipului Stăpânei, sfinţii care au bineplăcut lui Dumnezeu s- 
au învrednicit a vedea Prototipul, adică pe Stăpâna Insăşi. Roagă-te deci la icoane, 
înfăţişându-ţi-i pe cei închipuiţi de ele şi umple-te de la ei de credinţă, speranţă şi 
iubire. 


A privi la Maica lui Dumnezeu e deopotrivă cu a privi la Domnul Însuşi, fiindcă 
Domnul este cu ea şi în ea în veac şi ea este casa cea prea împodobită a lui 
Dumnezeu; a o chema pe ea este deopotrivă cu a chema pe Domnul Însuşi, Care şi- 
a făcut sălaş în ea; fiindcă ea este întru totul asemenea Domnului fiind cel mai 
curat chip şi cea mai curată asemănare cu Dumnezeu. 





Când ne rugăm trebuie să fim încredinţaţi că Dumnezeu, Maica lui Dumnezeu, 
Îngerii şi Sfinţii: 

1) ne aud; 

2) pot; 

3) vor să ne împlinească dorinţa noastră dreaptă şi că 

4) ne-o vor împlini, dacă vom cere cu sârguinţă, fără a ne îndoi câtuşi de puţin că 
o vor împlini aşa cum vor socoti de cuviinţă. 


Când în timpul rugăciunii diavolul cufundă în întuneric şi-ţi şterge din faţa ochilor 
inimii chipul viu al Stăpânei de Dumnezeu Născătoare sau al unui înger sau al unui 


sfânt, atunci străduieşte-te cu tărie să păstrezi cât mai mult vii aceste chipuri în 
faţa ochilor inimii tale, să faci văzute cele nevăzute, după cum este scris: Credinţa 
este doveditoarea lucrurilor celor nevăzute |Evr. 11, 1] şi roagă-te lor ca unor 
persoane vii aflate înaintea ochilor inimii tale, cu dragoste şi osârdie, aşa cum cântă 
biserica: noi cei ce alergăm la tine cu osârdie, cu nădejde în grabnică mijlocire şi 
ajutor. 


Nici un cuvânt de rugăciune sinceră nu rămâne zadarnic înaintea lui Dumnezeu, ci 
aduce roadă bună, fiindcă rugăciunea curată este o mare putere care pleacă 
bunătatea lui Dumnezeu spre milă şi dărnicie. Adu-ţi aminte de Avraam, Moise, 
Ilie, Elisei, Daniel, Anania, Azaria şi Misail, de toţi sfinții: câte minuni a făcut 
rugăciunea lor! Dacă sămânţa celui viclean, gânduri viclene, cuvintele şi faptele 
viclene pot rodi atât de mult şi să fie atât de puternice în oamenii vicleni, cu atât 
mai vârtos seminţele bunului Dumnezeu. Orice lucru bun nu rămâne zadarnic. 


Atunci când proslăvim sau când chemăm numele Domnului sau pe Cel al Stăpânei 
noastre de Dumnezeu Născătoarea, trebuie să proslăvim sau să chemăm întot- 
deauna cu sinceritate, cu cucernicie, cu inimă şi cu buze curate, ca Dumnezeu să 
răspundă rugăciunii sau laudei noastre izvorâte din inimă, pentru ca Domnul sau 
Preacurata să se întoarcă spre noi şi să ne răsplătească potrivit credinţei şi râvnei 
noastre. Tot astfel, atunci când îi proslăvim şi îi chemăm pe sfinţii lui Dumnezeu, 
trebuie să-i proslăvim şi să-i chemăm din toată inima, cu suflet fierbinte, pentru ca 
în acest chip să se apropie de noi, să ni-i apropiem şi după putinţă, să ne asemănăm 
lor: fiindcă atunci când îi chemăm şi îi proslăvim cu inima curată ei sunt cu noi, 
mijlocesc pentru noi şi duc rugăciunile noastre către Dumnezeu. Tot cu suflet 
trebuie să ne rugăm pentru vii şi pentru morţi - prin căldura sufletelor noastre ne 
apropiem de ei, ceea ce este foarte însemnat, îi apropiem pe ei de noi, şi se apropie 
de noi Dumnezeu, Căruia îi este plăcută iubirea, unitatea iubirii. 


Iată prin ce anume e puternică mai cu seamă rugăciunea obştească, cultul divin 
comunitar: prin unitatea iubirii noastre dintre noi înşine, prin unitatea iubirii 
sfinţilor faţă de noi, prin mijlocirea lor obştească pentru noi înaintea lui 
Dumnezeu, precum şi prin mijlocirea noastră unii pentru alţii. Pentru aceasta 
slavă şi mulțumire Domnului Dumnezeului nostru, Cel ce bine a voit aşa către 
Biserica Sa cea sfântă! Slavă iubirii sale de oameni! 


O, preoţilor şi mirenilor, înălţaţi adeseori Slavă Tatălui şi Fiului şi Sfântului Duh, 
lui Dumnezeu Cel în Treime; fie ca slava aceasta să sălăşluiască înainte de toate în 
inimile voastre, în credinţă şi iubire nefăţarnică, în blândeţe, în smerenie, nerăutate, 
înfrânare, curăţie sufletească şi trupească, simplitate, în milostivire, în ascultare 


unii către alții, în pocăință fierbinte, nefăţarnică, în râvnă faţă de tot lucrul bun. lată 
în ce anume trebuie să se aducă înainte de toate slava Sfintei Treimi, de către noi, 
păcătoşii. Adeseori însă noi înălțăm slavă, dar noi înşine lipsim de slavă numele lui 
Dumnezeu printr-o viaţă necreştinească, prin patimile noastre, prin vicleşugurile, 
mânia, pizma, vrajba, neînfrânarea, necurăţia, viaţa desfrânată, nelucrarea, lenea, 
setea de înavuţire, inima împietrită, cârteala, nesupunerea şi alte păcate. 


Jertfă de ardere de tot, Vechiul Testament, preînchipuia arderea de tot în chinuri pe 
cruce, a trupului Domnului Slavei Care a pătimit pe cruce şi arderea de tot a 
harului Său, a prea curatului Său Sânge, pentru păcatele noastre. 


Duhul Sfânt a pogorât peste apostoli în chip de limbi de foc, aceasta însemnând 
arderea de tot a păcatelor lor şi a păcatelor tuturor celor ce cred în lisus Hristos şi 
se căiesc, însemnând totodată şi iubirea înflăcărată față de Dumnezeu şi aproapele 
a sufletului lor, precum şi tuturor credincioşilor. Simţim cum harul Duhului Sfânt 
arde toate păcatele noastre. Ca focul şi ca lumina să-mi fie Trupul şi Sângele Tău 
Cel scump, Mnatuitorul Meu, arzând materia păcatului şi mistuind spinii patimilor 
şi luminându-mă tot pe mine, cel ce mă închin Dumnezeirii Tale se spune în 
canonul împărtăşanie. 


Apostolii sunt norii dumnezeieşti ai Stăpânului Hristos, fiindcă au fost plini de 
harul Său de viaţă făcător şi au adăpat cu acest har nenumărate inimi omeneşti, 
aşa cum norii de ploaie adapă pământul însetat. Ei au fost ca nişte nori, fiindcă 
s-au aflat deasupra tuturor patimilor omeneşti, mintea şi inima lor au fost 
întotdeauna Sus şi întocmai ca norii, au trecut peste tot pământul. De aceea au 
fost şi aduşi pe nori la adormirea Maicii Domnului. 


Înţelepciune, drepţi! Lumina lui Hristos luminează tuturor. Înţelepciunea este 
Hristos Dumnezeu - Înţelepciunea ipostatică a lui Dumnezeu. Drepţi, adică cu 
inimă curată. Lumina lui Hristos (prin Sfintele Taine) luminează tuturor. Pentru 
tâlcuirea simbolului luminării şi a cădelniţei în timpul Liturghiei Darurilor mai 
înainte sfințite, trebuie să ne amintim că în vechime erau luminaţi cu ele “cei 
chemaţi” (catehumenii) care se pregăteau pentru botez şi că această luminare era 
aşezată lângă Sfintele Daruri mai înainte sfinţite. Prin aceasta luminează Însuşi 
Domnul. 


Ce lucrare infinit de măreaţă îi revine pe pământ preotului! Lui îi sunt încredințate 
educarea şi îndrumarea sufeletelor omeneşti răscumpărate cu Sângele Fiului lui 
Dumnezeu; iar pentru aceasta de câtă iubire este nevoie, de câtă tăgăduire de sine, 
de câtă răbdare! Şi ce viaţă trebuie să aibă preotul, ce exemplu bun trebuie să dea! 


Lui îi este încredinţată săvârşirea dumnezeieştilor Taine: Botezul, Mirungerea, 
prefacerea pâinii şi a vinului în Trupul şi Sângele Domnului şi împărtăşirea cu ele 
a credincioşilor, săvârşirea Tainei Cununiei şi a Sfântului Maslu. Cât de ceresc 
trebuie să fie el pe pământ! Ce sfânt! Ce simplu! 


Când săvârşeşte un serviciu divin, particular sau public, sau Sfintele Taine, sau alte 
ierugii, sau când învaţă poporul, preotul trebuie să aibă întru sine Duhul lui Hristos 
şi să-şi iubească păstoriţii şi, în general, pe toți oamenii, cu dragostea lui Hristos 
[Flp 1, 8], cum vorbea despre sine apostolul. Aşa trebuie să fie preotul, mai cu 
seamă atunci când săvârşeşte taina iubirii şi dreptăţii nemărginite a lui Dumnezeu, 
Taina Împărtăşaniei sau Liturghia, de asemenea Taina Botezului: atunci el trebuie 
să fie plin de iubire cerească şi cu totul sus şi să lase deoparte toate grijile 
pământeşti. Şi aşa cum harul Duhului Sfânt l-a înălţat şi aşezat să săvârşească 
Sfintele Taine cele mai presus de ceruri, aşa şi el este dator să se înalțe întotdeauna 
cu duhul, pentru ca, după putinţă, să se arate pe măsură iubirii lui Dumnezeu, Care 
ne iubeşte în chip nemăsurat. lar când caută spre oameni, privirea protului trebuie 
să fie întotdeauna asemenea celei a lui Hristos, sfântă, iubitoare, blândă, fără 
răutate, iertătoare, larg-cuprinzătoare, adâncă. 


Ce este lumina minţii pentru desfătarea de care ne-a creat Domnul? Să punem 
înainte toată lumina Bibliei şi a Evangheliei, a Vechiului Testament şi Noului 
Testament, toată lumina dumnezeieştilor slujbe ale Bisericii Creştine Ortodoxe, 
lumina scrierilor tuturor Sfinților Părinţi, înţelepţiți în felurite chipuri de Dumne- 
zeu pentru alcătuirea unor scrieri de o infinită diversitate, lumina tuturor scrierilor 
şi învățăturilor unor scriitori laici, bine intenţionaţi şi înţelepţiți în felurite chipuri 
de Dumnezeu în diverse ramuri ale cunoaşterii; să ne închipuim câtă lumină 
sălăşluia în minţile şi în sufletele Sfinţilor, cât de mare, de bogată, de dulce şi de 
fermecătoare pentru suflet şi pentru inimă este această lumină, într-atât încât unii 
oameni nu se mai satură, sorbind cu sete aceste cunoştinţe, această lumină. Şi adu- 
ți aminte că toate acestea nu sunt decât o infimă părticică a acelei lumi a minţii pe 
care o văd în cer aleşii lui Dumnezeu: fiindcă această lumină a minţii ţâşneşte 
nemijlocit din Dumnezeu Însuşi, Izvorul infinitei Înţelepciuni, bunătăţi, dreptăţii şi 
sfinţeniei. 


Tămâia ce se revarsă din cădelniţă începând de la prestol şi altar în toată 
biserica însemnează harul Sfântului Duh cu care Domnul lisus Hristos a umplut 
şi a înmiresmat toată Biserica sa cerească şi pământească, şi care rămâne şi va 
rămâne în Biserică până la sfârşitul veacurilor. Toţi sfinţii care au bineplăcut lui 
Dumnezeu s-au umplut de har, s-au sfinţit şi s-au mântuit de harul Duhului 
Sfânt; prin ele se mântuiesc şi astăzi toţi credincioşii; prin el se săvârşesc toate 


Tainele; el respiră în toate slujbele dumnezeieşti, în Sfintele Scripturi, în 
cântările sfinte; el străbate toate ritualurile Bisericii; el lucrează în sfinţiţii 
slujitori şi îi îmbracă în frumuseţe şi putere duhovnicească atrăgând spre el 
minţile şi inimile poporului credincios; ei învaţă, liturghisesc, conduc şi zidesc 
prin el. 


Semnul crucii, făcut cu mâna dreaptă, cu trei sau două degete deodată trebuie să-i 
aducă aminte totdeauna creştinului adevărurile fundamentale ale credinţei creştine: 
despre faptul că există un singur Dumnezeu în trei ipostase; despre cele două firi în 
lisus Hristos, Mântuitorul şi Răscumpărătorul nostru Unul în Treime şi despre 
faptul că Sfânta Treime ne este tot atât de aproape, cum ne sunt totdeauna aproape 
mâinile, ochii, inima, dacă noi înşine ne apropiem de Dumnezeu cu mintea şi cu 
inima. 


Câtă diversitate şi câtă bogăţie există în cultul divin al Bisericii noastre Ortodoxe! 
Câtă zidire, câtă dulceaţă în toate rugăciunile, cântările, psalmii şi cântările bise- 
riceşti (stihiri, irmoase, tropare, condace, antifoane, icoase, svetilne, exapostilarii)! 
Câtă mare de lumină şi de fericire pentru sufletele cu adevărat evlavioase e cultul 
divin al Bisericii noastre! Majoritatea creştinilor ortodocşi nu le cunosc, însă nu le 
simt şi fug de elc...Mulţi cunosc liturgica, dar această ştiinţă nu este doar un 
sistem arid şi nici pe departe nu insuflă dragostea de cultul divin în cel ce 
studiază această ştiinţă sau citesc despre ea în cărţi; chiar şi în biserică cultul 
divin se face uneori în chip neglijent şi cu mari omisiuni; creştinul ortodox nu 
poate dobândi nici aici noţiuni ferme despre el şi, de aceea, se plictiseşte, se 
îndepărtează de cultul divin şi de biserică. 


La lumina soarelui vedem desluşit toate obiectele, îndeosebi cele apropiate, pe cele 
mai mari şi pe cele mai mici, dar cu o lupă sau cu un instrument optic măritor 
vedem clar şi obiectele mai îndepărtate. Tot aşa sfinții care au bineplăcut lui 
Dumnezeu şi toţi îngerii Domnului, aflându-se neîncetat în Dumnezeu, în Lumina 
cea veşnică, în Fiinţa cea mai simplă, uniţi în chipul cel mai strâns cu Ea, văd toate 
nevoile noastre, ne cunosc toate gândurile, dorinţele, simțămintele, intenţiile, 
faptele, aud toate cuvintele noastre. De aceea, chemând înainte de toate pe 
Domnul, să chemăm cu nezdruncinată credinţă şi cu osârdie întru pocăință pe 
Maica Domnului, pe Sfinţii îngeri, pe sfinți care au bineplăcut lui Dumnezeu, în 
ajutorul nostru cu nădejdea că vom fi auziţi - şi să vieţuim în sfinţenie, aşa cum 
sfânt este Domnul, cum sfinți sunt şi sfinţii. 


Când venim în biserică, la dumnezeieştile slujbe în faţa Domnului lisus Hristos 
Care este prezent de față şi Care a zis: Unde sunt doi sau trei adunaţi în numele 


Meu, acolo sunt şi Eu în mijlocul lor [Mt 18, 20]. Rugătorii nu trebuie să uite acest 
lucru; dar pentru aceasta, cu atât mai osârduitoare şi mai vie trebuie să fie rugă- 
ciunea noastră în biserică, cu atât mai cucernici trebuie să stăm în ca şi să nu ieşim 
înainte de vreme, cu excepţia cazurilor de forță majoră. 


De ce spune preotul: Pace tuturor! înainte de citirea Evangheliei? Pentru ca el 
însuşi să citească Evanghelia cu cea mai adâncă linişte sufletească şi pacea 
simţămintelor, fără pic de grabă, fără tulburare; şi pentru ca toţi ceilalți de față să o 
asculte în aceeaşi stare. 


De ce, înainte de Liturghie, preotul face rugăciunea intrării (în biserică) special 
? În semn de smerenie în faţa dreptului Dumnezeu, ca un păcătos, nevrednic de a 
intra în casa lui Dumnezeu şi de a sta înaintea tronului Său; de aceea citeşte 
psalmul: Intra-voi în casa Ta...Doamne, povăţuieşte-mă întru dreptatea Ta [Ps 5, 8- 
9): 


Binecuvântează suflete al meu pe Domnul...Cât s-au mărit lucrurile Tale, Doamne, 
toate întru înţelepciune le-ai făcut...se cântă cu multă înţelepciune la începutul 
Vecerniei întru slava Domnului nostru lisus Hristos, Cel ce a făcut lumea şi pe om 
şi l-a recreat pe om prin venirea Sa în lume, prin învăţătura, patimile, moartea şi 
învierea Sa. 


Ce semnificaţie are expresia “slujbă dumnezeiască”? Ea înseamnă că Dumnezeu 
îi slujeşte omului şi în mod reciproc omul slujeşte lui Dumnezeu. Dumnezeu 
slujeşte pe om prin aceea că-i dă harul Său, îi dă sfinţenie, putere, mântuire, 
izbăvire, curăţire, pace, mângâiere, luminare, iubire curată, prin aceea că se dă pe 
Sine Însuşi drept mâncare şi băutură, că ni-l dă pe Duhul Sfânt (prin Botez, 
Mirungere şi celelalte Taine). Omul slujeşte lui Dumnezeu privind necontenit spre 
EI ca spre Obârşia, Prototipul şi Izvorul său primordial prin râvna de a se feri de 
orice păcat, de a săvârşi toată dreptatea şi virtutea cu neîncetată pocăință, laudă şi 
mulțumire aduse Domnului, Creatorul, Proniatorul şi Mântuitorul şi primind cu 
cucernicie Tainele: Pocăinţa, Împărtăşania şi celelalte şi în acest chip, umblând 
necontenit în căile Domnului, cu frică şi întru sfinţirea Duhului [2 Tes 2, 13]. 


Prorocul Isaia ne arată chipul pocăinţei atunci când, văzându-L printr-o vedenie pe 
Domnul şezând pe tronul Său cel prea înalt, înconjurat de heruvimi, a spus: Vai 
mie că sunt un om pierdut aş vrea să-L slăvesc şi eu pe Dumnezeu, dar buzele îmi 
sunt spurcate...Unul dintre heruvimi a luat cu un cleşte un cărbune aprins pe 
jertfelnicul ceresc, a zburat către el şi i l-a apropiat de buze, spunând: lată, s-a atins 
de buzele tale şi va şterge toate păcatele tale şi fărădelegile tale le vă curăţi [Îs 6, 1- 


7]. Acest cărbune aprins înseamnă focul dumnezeiescului Trup şi Sânge al 
Domnului, primit de preoţi şi mireni spre împărtăşire şi curăţire de păcate. 


Cădelniţa cu cărbuni şi tămâie e o armă puternică în mâinile mele; este semnul 
harului pe care mi l-a dat Dumnezeu, al puterii şi autorităţii de a mă ruga pentru 
oamenii din toată lumea, mai cu seamă pentru cei ce fac parte din sfânta, 
sobornicească şi apostolească Biserică; este semnul harului înflăcărat, arzător, 
bine-mirositor al Sfântului Duh, care respiră în toate inimile credincioase şi 
pregătite spre a-l primi; este focul şi buna-mireasma sfinţeniei Lui şi al tuturor 
darurilor harului. Dar slujeşte şi ca preînchipuire a Maicii Domnului care a purtat 
în pântecele Sau cărbunele arzând al Dumnezeirii. 


Atunci voi pune pe altarul Tău viței [Ps 50, 21]. Viţei, adică patimile noastre cele 
dobitoceşti pe care trebuie să le omorâm, înjunghiindu-le cu jungherul osândirii de 
sine, învinuirii de sine, pocăinţei şi al tăgăduirii de sine: Omorâţi mădularele voas- 
tre pământeşti [Col 3, 5]. 


Semnul crucii, făcut asupra lor de creştinii ortodocşi, închipuieşte întreaga esenţă a 
credinţei creştine, Sfânta Treime şi minunata mântuire a noastră, a păcătoşilor, 
săvârşită de Treime prin întruparea, patimile, moartea şi învierea lui Hristos 
Dumnezeul, Unul din Sfânta Treime, câtă înţelepciune într-un semn atât de simplu! 
O, înţelepciune mai presus de fire! Facem semnul crucii, la frunte, la inimă, la 
umeri sau la muşchi pentru a întipări în minte, în inimă şi în tot lucrul nostru taina 
Sfintei Treimi şi a întrupării, pătimirii, morţii şi învierii pentru noi a Fiului lui 
Dumnezeu, pentru a strânge ca să spun aşa, la picioarele crucii toată puterea 
noastră, însuşirile cu care am fost înzestrați, toată viaţa noastră, pentru a ne răstigni 
împreună cu Hristos, pentru a muri neîncetat pentru lume şi pentru păcat şi pentru a 
iubi Sfânta Treime din toată inima, din tot cugetul şi din toată puterea noastră. 


Sfânta credință ortodoxă! Câte bunuri cu neputinţă de exprimat în cuvinte se 
deschid întru tine! Cum înnoieşti, cureţi şi prefaci sufletul şi chiar trupul nostru 
prin credință şi nădejde, prin pocăință şi rugăciune, şi mai cu seamă prin Taina de 
viaţă făcătoare a împărtăşaniei! Câte negrăite daruri sunt întru tine! Câtă viaţă 
dumnezeiască! Câte minunate lucrări ale Duhului Celui de viaţă făcător! 

Y Neputincioşi fiind, ne vindecăm, 

Y morți fiind, suntem făcuţi vii; 

Y legaţi fiind cu legăturile păcatului, ne dezlegăm; 

Y robiți fiind, dobândim libertate; 

V. întristaţi fiind, aflăm mângâiere; 

Y în întristări căzând, ne vindecăm şi ne ridicăm cu bucurie; 


Y în nenorociri şi în primejdie, ne izbăvim de ele; 
Y în boli fiind, ne tămăduim; 
Y de suntem vinovaţi de nenumărate păcate, ne izbăvim de toate. 


Câte bunătăţi sunt întru tine, Sfântă credinţă ortodoxă! Ce comoară de dumne- 
zeieşti nestemate! Ce hambar nesecat! Ce izvor de apă vie al Sfântului Duh! Ce 
soare luminos pentru cei ce orbecăiesc în noaptea grijilor vieții! Ce izvor de 
sfinţenie, nestricăciune şi bună-mireasmă ! Ce minunată sare a pământului pentru 
noi, oamenii pământeşti, otrăviţi de putreziciunea păcatului până în măduva 
oaselor! 


Mulţumim Domnului pentru o asemenea cerească, sfântă şi de viaţă făcătoare 
comoară! Învaţă-ne pe noi toţi, Stăpâne, să trăim în chip vrednic de această 
credinţă, de această speranţă! Pune, Doamne, aluatul credinţei Tale, al harului Tău, 
în inimile poporului Tău, pune-l în trei măsuri de făină, până ce se va dospi totul 
[cf. Mt 13, 33] (cele trei puteri ale sufletului). 


Cum se tâlcuieşte troparul Crucii: Mântuieşte, Doamne, poporul tău şi binecu- 
vântează moştenirea Ta...etc. Ce înseamnă “moştenirea Ta”? Care este moştenirea 
lui Dumnezeu? Creştinii. De ce? Fiindcă sunt răscumpăraţi de lisus Hristos cu 
preţul sângelui Său şi sunt ai Săi. Ce înseamnă cuvintele: şi cu crucea Ta păzeşte 
pe poporul Tău? Care este poporul lui Dumnezeu? Creştinii. De ce? Fiindcă 
viețuiesc după legea lui Dumnezeu şi fiindcă Dumnezeu vieţuieşte cu ei, după cum 
este scris: voi sunteţi templu al Dumnezeului celui viu, deoarece scris este: Voi 
locui în ei şi voi umbla şi voi fi Dumnezeul lor şi ei vor fi poporul Meu [2 Co 6, 
16-18] zice Domnul, Atotţiitorul. Mântuieşte, Doamne, poporul Tău...De ce (de 
cine) să-l mântuiască? De păcate, de diavolul, cel ce ne defăimează neîncetat. 
Binecuvântează moştenirea Ta. Ce înseamnă “binecuvântează”? Înseamnă: revarsă 
tot binele asupra poprului Tău, sau dă-i tot binele: pace, sfinţenie, bun renume, 
arată-ţi neîncetat asupra lui puterea Ta, Pronia Ta. 


În cruce, s-a concentrat ca lumina în soare toată iubirea Atotputernicului Dumne- 
zeu pentru lume, pentru om, toată puterea iubirii Sale. Dacă Dumnezeu Tatăl L-a 
dat pe Fiul Său pentru noi oamenii, nu ne va da, oare toate împreună cu EI, după 
cuvântul Apostolului [Rm 8, 32]? - De aceea crucea de care ne folosim în timpul 
rugăciunii şi în alte prilejuri este o chezăşie a nemăsuratei mile pe care o are 
Dumnezeu față de noi şi a grabnicei împliniri a rugăciunilor noastre. Ea este arma 
pentru izgonirea vrăjmaşilor, pentru pironirea trupului sau răstignirea patimilor. 


La parastase şi la înmormântări se înalţă adeseori scurte rugăciuni pentru odihna 
sufletului celui adormit şi pentru ca să 1 se ierte toată greşeala, ceea ce este de mare 
folos rudelor, prietenilor şi cunoştinţelor care înconjoară patul de moarte al 
răposatului, dar şi mai de folos răposatului însuşi, al cărui suflet nu mai poate acum 
să-şi ajute sieşi, fiindcă lucrarea lui a luat sfârşit şi are mare nevoie de o rugăciune 
sinceră din partea slujitorilor altarului Domnului şi a tuturor celor apropiaţi. 
Ecfonisele preotului prin care se vesteşte că Domnul lisus Hristos este învierea, 
odihna şi viaţa răposatului revarsă o mare bucurie în sufletele întristate ale 
apropiaților, care îi plâng sfârşitul, învăţându-i să nu privească moartea fără spaima 
deosebită, ca pe un somn: fiindcă mortului i se spune “adormit”, iar în sintagma, 
deseori repetată în cântările de înmormântare: Fă odihnă, Doamne, mortul este 
numit de asemenea “adormit”. Deosebit de mângâietor este otpusul parastasului, pe 
care îl rosteşte preotul sau arhiereul. În acest otpus se exprimă în numele Bisericii 
făgăduinţa desfătătoare că Domnul, pentru rugăciunile Preacuratei Maicii Sale şi 
ale tuturor Sfinților, va aşeza sufletul celui adormit în corturile drepţilor, că îi va da 
odihna în sânul lui Avraam şi îl va număra cu drepţi, ca un Dumnezeu bun şi 
iubitor de oameni. În încheiere pentru cel adormit se mai cere veşnică odihnă şi 
veşnică pomenire, după care cântăreții repetă de trei ori “veşnică pomenire”. 


Doxologia către Tatăl, Fiul şi Sfântul Duh este folosită adeseori, fiindcă EI singur 
este Dumnezeul slavei Care pe toate le-a făcut pentru slava numelui Său; slava 
sfinților Lui pe care îi proslăveşte Biserica este slava Sa; Ea începe cu EI, se 
întoarce la EI şi rămâne veşnic în EL. 


Ce înseamnă cultul divin şi de ce se face? Ce înseamnă a sluji Domnului ? 
Înseamnă întoarcerea şi alipirea chipului de Prototip, a micii picături de viață la 
Izvorul nesecat al vieţii, a celui creat întru asemănare şi dreptate la Izvorul dreptăţii 
veşnice, a celui creat întru sfinţenie la Izvorul sfinţeniei, a celui creat cu voinţă 
liberă la Izvorul libertăţii, a celui înzestrat cu rațiune, la Izvorul înţelepciunii şi al 
raţiunii. 


V A sluji lui Dumnezeu înseamnă a te împărtăşi de sfinţenia şi dreptatea Lui: 
fiindcă Dumnezeu este iubire şi Bunătate infinită; de pacea Lui, de 
libertatea Lui, de înţelepciunea şi puterea Lui; de lumina şi bună-mireasma 
Lui; toate acestea însă numai cu condiția ca omul, atunci când se apropie de 
Dumne-zeu, să o facă cu credinţă, iubire, smerenie, osârdie, cu nefăţarnică 
pocăință, cu cea mai mare dorinţă de a fi aşa cum se cuvine să fie orice om, 
după gândul lui Dumnezeu. 

Y A sluji lui Dumnezeu este o fericire pentru orice om. Slujirea lui Dumnezeu 
este o datorie şi o obligaţie a oricărui om, mai cu seamă a creştinului: 


fiindcă Dumnezeu Însuşi slujeşte omului dându-i mântuire, prin minunata 
grijă sau promie pe care i-o poartă, prin Economia Sa. Omul slujeşte 
trupului său şi-l odihneşte, îl hrăneşte, îl îmbrăcă; cu atât mai mult trebuie 
să slujească sufletului său îndreptându-l întru totul spre Dumnezeu. 

Y Slujind Domnului cu sinceritate, omul se izbăveşte de stricăciunea 
păcatului; se curăţă, se sfințeşte, se face paşnic, se hrăneşte şi capătă 
putere, se luminează duhovniceşte ; dar dacă nu slujeşte lui Dumnezeu, 
atunci va Sluji de bună seamă păcatului, patimilor sale, diavolului, 
vrăjmaşului său, se va lipsi de viaţă şi va cădea în hăul pierzaniei. Sufletul 
nostru este o fiinţă lucrătoare, care nu poate rămâne în nelucrare; de aceea 
atunci când nu face binele, va face negrăit răul: Cine nu aduna cu Mine, 
risipeşte [Mt 12, 30], zice Domnul. 


Şi erau în toată vremea în templu, lăudând şi binecuvântând pe Dumnezeu [Lc 
24, 53]. lată o lecţie pentru creştini, dacă vor să fie creştini adevăraţi! Fi trebuie să 
fie cât mai des cu putinţă în biserică, slăvind şi binecuvântând pe Dumnezeu, aşa 
cum a rânduit Biserica şi cum fac adevărații creştini, fiind în fiecare zi în biserică, 
pentru a aduce laudă lui Dumnezeu; fiindcă prin aceasta se slăbeşte puterea 
diavolului asupra noastră, sunt biruite patimile, înclinările şi alunecările spre păcat 
şi omul învaţă sfinţenia şi dreptatea, în toată vremea vieţii sale şi în acest chip se 
face plăcut lui Dumnezeu şi se învredniceşte de nestricăciune. lar acesta este 
scopul întregii vieţi. 


Ortodocşii membri ai împărăției ruseşti şi din celelalte stăpâniri creştine trebuie să- 
şi aducă aminte că sunt membrii ai Împărăției duhovniceşti, veşnice, atotputernice 
a lui Hristos; că sunt membri ai Bisericii lui Dumnezeu şi, aducându-și aminte de 
aceasta în toată vremea, în vreme de pace sau de război, de belşug sau de lipsuri, 
de sănătate sau de boală, de fericire sau de nefericire, de sărăcie sau de bogăţie, 
oameni de vază sau oameni de rând, să se predea pe sine întru totul lui Hristos 
Dumnezeu, să cheme cu osârdie atât numele Domnului Dumnezeu, cât şi numele 
Preacuratei, Preabinecuvântatei Maicii lui Dumnezeu şi al tuturor sfinților, să-L 
prea mărească pe Domnul şi să-l mulțumească pentru binefacerile Sale. Aceasta ne 
învaţă Biserica prin rânduielile sale liturgice. 


Semnul crucii la frunte, la inimă şi la umeri se face pentru ca Dumnezeu Tatăl să 
sălăşluiască întotdeauna în minte, Fiul lui Dumnezeu în inimă şi Duhul Sfânt în 
voinţa noastră, în tot ce făptuim, astfel încât Sfânta Treime să pătrundă şi conducă 
întreaga noastră fiinţă; de asemenea, pentru a răstigni cugetele, simțirile şi 
tendinţele păcătoase şi pentru a-l consacra lui Dumnezeu, pe de-a-ntregul minte, 
inimă şi voinţă. Ce inimă curată, străină de orice împătimire a vieţii trebuie să aibă 


preotul, pentru a fi locaş şi purtător al iubirii dumnezeieşti, iubire sfântă, arzătoare, 
pentru întreaga omenire iubită, mântuită de Dumnezeu în lisus Hristos Domnul, 
pentru a aduce lui Dumnezeu jertfă nesângeroasă pentru toată lumea, pentru 
Biserica cerească, pământească şi cea de dedesubt; pentru a-l aduce lui Dumnezeu, 
sincer şi din inimă curată, mulţumire Bisericii pentru patriarhi, proroci, apostoli, 
mucenici, evanghelişti, ierarhi, cuvioşi şi drepţi; pentru a înălța rugăciuni cu inimă 
deschisă pentru toţi cei adormiţi şi pentru toţi cei vii, pentru pacea a toată lumea, 
pentru bunăstarea Sfintelor biserici, pentru unirea tuturor, pentru Sfântul Sinod, 
pentru episcopat, preoțime şi diaconime, pentru tot clerul, pentru împărat, pentru 
toată casa imperială, pentru tot poporul, pentru cei ce umblă pe mare, pentru cei ce 
călătoresc, pentru cei ce pătimesc, pentru cei robiţi etc. 


Cât de sublim, de măreț, de însemnat este în noi sufletul creat după chipul lui 
Dumnezeu, pentru care Dumnezeu - Cuvântul S-a făcut om, a trăit pe pământ, a 
învăţat, a făcut minuni, a pătimit, a murit, a înviat; pentru care a fost creată 
lumea văzută şi toată diversitatea făpturilor, care i se supun; pentru care există 
Vechiul şi Noul Testament; pentru care Sunt prorocii, apostolii, evangheliştii, 
întreaga ierarhie; pentru care mai cu seamă încă în persoana lui Adam şi a Evei 
şi apoi a patriarhilor, prorocilor a fost întemeiată pe pământ Biserica; pentru 
care există mucenicii şi cuvioşii; pentru care S-au săvârşit atâtea minuni vechi şi 
noi! Oare ce i-ar fi putut da mai mult Creatorul creaturii Sale făcând-o după 
chipul şi asemă-narea Sa, făcând-o dumnezeu după părtăşie, după rațiune, 
sfințenie, dreptate şi libertatea voinţei? Păzeşte deci, omule, mai mult ca orice pe 
lume ceea ce este întru tine după chipul şi asemănarea lui Dumnezeu; şi nu te 
face rob stricăciunii, păcatului, patimilor trupeşti; râvneşte mereu la viaţa 
sfinţilor; şi fii, pe pământ, om ceresc! Fiţi Sfinţi! Cugetaţi la cele de sus nu la 
cele pământeşti... 


Apostolul Pavel a fost răpit până în al treilea cer! Ce cinste pentru ființa ome- 
nească! Ce încredințare pentru oameni a adevărului evanghelic! Ce nădejde! 
Dumnezeul meu! Și noi suntem oare creştini, rămânând lipiţi de cele pământeşti, 
de pulbere, de frumuseţea cea pământească, de bogăţia cea pământească, de 
onorurile pământeşti, sănătatea pământească? Cugctaţi la cele înalte! Sus să 
avem inimile! 


În creaţie, providenţă şi răscumpărare, Dumnezeu l-a dăruit pe om peste măsură. 
Omul este creat după chipul şi asemănarea lui Dumnezeu, fiind făcut împărat al 
pământului şi ca prieten al lui Dumnezeu (Avraam a fost numit prieten al lui 
Dumnezeu) [lac 2, 23] şi fiu al lui Dumnezeu; pentru răscumpărarea lui din 
căderea în păcat, din blestemul cel drept şi din moartea veşnică, Dumnezeu Însuşi 


S-a întrupat, l-a învăţat, l-a luminat, l-a făcut părtaş la felurite binefaceri, a 
vindecat tot felul de boli, a înviat din morţi şi în cele din urmă, a pătimit, a murit şi 
a înviat, l-a făcut părtaş Trupului şi Sângelui Său, l-a îndreptat prin apă şi prin duh, 
l-a însemnat cu pecetea Duhului Sfânt, i-a făgăduit înviere din morţi şi nemurire. 
După cum vezi, omule, ţi s-a dat nesfârşit: de aceea şi de la tine se cere şi ţi se va 
cere mult la judecata lui Dumnezeu; trebuie să cunoşti voia lui Dumnezeu şi să 
păzeşti porunca: să-L iubeşti pe Dumnezeu din toată inima, din tot cugetul şi din 
toată puterea şi mai presus de toate, să nu te alipeşti de nimic pământesc, de nici o 
făptură; să trăieşti curat, sfânt, să nu te spurci cu patimile vieţii şi mai cu seamă cu 
curvia şi neînfrânarea; să urăşti răutatea, invidia, lăcomia, trufia, lenea, nepăsarea, 
libera-cugetare etc.; altmiteri vei fi pe drept pedepsit de chinul cel veşnic, ca unul 
ce ai fost dăruit cu toate cele ce sunt spre viaţa şi spre buna cucernicie [2 Ptr 1, 3], 
ca unul ce ai călcat sângele Fiului lui Dumnezeu, sângele Testamentului, fără de 
care nu se găseşte jertfă de răscumpărare. Vezi deci: petrece cu frică vremea vieţii 
şi lucrează la mântuirea ta, cea dobândită cu un preţ atât de mare, nu moțăi şi nu 
dormi! 


Ce înseamnă deasă repetare a lui: Doamne miluieşte, Dă Doamne? Scurta 
rugăciune Doamne miluieşte, precum şi Dă Doamne ne aduce aminte permanenta 
noastră vinovăţie față de Dumnezeu din pricina neîncetatelor noastre greşeli, cu 
voie şi fără voie; nevoia de pocăință neîncetată; ne aduce aminte de sărăcia noastră 
sufletească, de nenorocirea, goliciunea şi nevoia permanentă de a primi mila şi 
ajutorul lui Dumnezeu. Acestea sunt rugăciunile cele mai de trebuinţă, de care 
avem nevoie aşa cum are nevoie trupul de respiraţie; de aceea se folosesc atât de 
des. 


Mare este preotul în timpul săvârşirii slujbelor de fiecare zi şi mai cu seamă a 
Tainelor: el este investit de Dumnezeu cu cea mai mare autoritate, devine atot- 
puternic şi-L poate ruga pe Dumnezeu pentru întreaga lume. 


În ce constă secretul şi puterea cultului nostru divin public, întotdeauna aceleaşi 
linii generale, deşi în treptele sale cele mai înalte divers şi de o frumuseţe fără de 
seamăn în decursul săptămânii şi al anului, în funcţie de specificul sărbătorii? 
În aceea că îi determină pe rugători, pe păstorii şi slujitorii bisericeşti şi pe mireni 
să se înalțe întotdeauna, până la idealul rugăciunii creştine: o rugăciune arzătoare, 
atotcuprinzătoare în iubirea ei; că îi face pe rugători să ardă de iubire faţă de 
Dumnezeu Cel în Trei Ipostase, faţă de Maica Domnului, faţă de puterile îngereşti, 
față de toţi sfinții, care împărăţesc împreună cu Hristos în ceruri, ca să fie în 
sinceră comuniune rugătoare cu ei; pentru că îl face pe om să cunoască şi să 
iubească frumuseţea primordială, prototipică a lui Dumnezeu, frumuseţea chipului 


lui Dumnezeu în Maica lui Dumnezeu, în Sfinţii îngeri din cer, în sfinți şi în 
general în omul, creat după chipul lui Dumnezeu şi să se străduiască să se 
izbăvească prin pocăință sinceră de sluţenia patimilor, de absurditatea lor şi să se 
împodobească de toată virtutea. 


Acatistul Maicii Domnului ne arată mulțimea nesfârşită - cu neputinţă de înfăţişat 
în cuvinte - a bunătăţilor duhovniceşti pe care Dumnezeu le-a dăruit prin ea 
neamului omenesc şi câtă negrăită măreție şi sfinţenie a făcut în ea Cel de Sus; 
întrupându-se din ea şi făcându-şi-o Maică a Sa! Citeşte mai des Acatistul Maicii 
Domnului! Altmiteri diavolul, care urăşte tot ce este sfânt, va pune în inima ta 
gând de hulă împotriva Preacuratei şi Preabinecuvântatei. 


Cultul divin al Bisericii Ortodoxe este o comuniune zilnică neîntreruptă a 
membrilor Bisericii pământeşti cu Capul Bisericii şi în acelaşi timp, cu Sfânta 
Treime, cu Preasfânta Stăpâna noastră de Dumnezeu Născătoarea, cu Sfinţii 
îngeri, cu Sfinţii lui Dumnezeu - este o comuniune de rugăciune, de pocăință, de 
doxologie, de mulțumire - sau săvârşirea prea curatelor şi mai presus de ceruri 
Taine, cele, prin care ne curăţim, ne Sfinţim, ne împăcăm, ne înoim; este slujirea 
împăcării oamenilor cu Dumnezeu prin sângele Fiului lui Dumnezeu. Această 
comuniune hrăneşte şi înalță duhul nostru, întăreşte legătura noastră cu cei din 
ceruri; revarsă asupra noastră mijlocirea lor înaintea lui Dumnezeu, întăreşte 
credinţa, nădejdea şi dragostea noastră, aspiraţia noastră către învierea cea de 
obşte a tuturor oamenilor, spre judecata viitoare şi viaţa viitoare. 


Ce nepătimire se cere de la un preot! Câtă înălţare cu mintea şi curăţie a mişcărilor 
inimii! Slujind ca o verigă de legătură între cer şi pământ, trebuie să fie el însuşi un 
om ceresc, doar cu trupul să se atingă de pământ, iar cu inima şi cu sufletul să tindă 
spre ceruri şi să rămână în cer. El stă atât de des lângă tronul (prestolul) slavei lui 
Dumnezeu, îi aduce nevoile şi păcatele tuturor oamenilor, mijloceşte pentru 
întreaga lume, săvârşeşte prea curatele şi înfricoşătoarele lui Hristos Taine, cele 
mai presus de ceruri, prea minunate, dumnezeieşti şi îndumnezeitoare; renaşte 
oamenii din apă şi din duh, pune pecetea darului Duhului Sfânt, leagă şi dezleagă 
păcatele oamenilor, binecuvântează unirea bărbatului şi femeii pentru înmulţirea 
neamului omenesc; trebuie să fie doctor al sufletului şi al trupului, mângâietor al 
celor întristați şi mâhniţi, apărător al celor prigoniţi fără vină, îndeosebi al 
văduvelor şi orfanilor şi ajutător al tuturor. Cât de sus cu duhul şi cât de fierbinte 
iubitor cu inima, trebuie să fie preotul! Trebuie să fie un înger pământesc, vrednic 
purtător al chemării lui Hristos, al chemării de păstor, de preot, de părinte, de 
judecător, ajutător, făcător de pace, doctor şi hrănitor. 


De ce ne însemnăm în fiecare zi şi nu doar o singură dată cu semnul crucii, 
închi-puind numerele trei şi doi sau Sfânta Treime şi cele două firi ale Mân- 
tuitorului nostru? De bună seamă pentru că Sfânta Treime şi Unul din Sfânta 
Treime, Cel ce a pătimit, a murit şi a înviat pentru noi, să fie necontenit în gândul, 
în amintirea şi în inima noastră şi să fie proslăvite prin faptele şi prin viaţa noastră. 
Ce mare folos cu adevărat pentru sufletele noastre ar fi dacă L-am avea mereu în 
gând pe Dumnezeu Creatorul, Proniatorul şi Mântuitorul, dacă L-am iubi şi am trăi 
după poruncile Lui! Adu-ţi aminte cu inimă curată de Dumnezeu şi ţi se va bucura 
sufletul. Adusu-mi-am aminte de Dumnezeu şi m-am cutremurat [Ps 76, 4], spune 
prorocul David. 


Punem asupra noastră pecetea Crucii închipuind Sfânta Treime pe Unul din Sfânta 
Treime, Fiul lui Dumnezeu întrupat, mai întâi la frunte, apoi la piept şi la umeri, 
pentru ca mintea, inima şi voinţa noastră, adică întreaga noastră lucrare, să se 
bucure de aceste cele mai înalte adevăruri mântuitoare şi prin aceasta tuturor 
gândurilor, simțămintelor şi faptelor noastre să li se dea o îndreptare şi pentru a 
izgoni din minte, din inimă şi din toate faptele noastre duhul răutăţii. 


Episcopul este în eparhia sa, după Dumnezeu şi Maica Domnului, izvorul sfinţe- 
niei pentru toți creştinii turmei sale ortodoxe, şi de aceea trebuie ca toți să-l ţină în 
cea mai mare iubire şi respect, ca pe un ierarh, arhipăstor şi părinte, ca pe săvâr- 
şitorul cel mai înalt şi împuternicit al tuturor Sfintelor Taine, instituite pentru 
renaşterea, curățirea, sfinţirea, întărirea, înnoirea şi mângâierea noastră. 


Mergând des la biserică pentru a aduce slavă şi laudă lui Dumnezeu, Maicii lui 
Dumnezeu, îngerilor şi sfinţilor care au bineplăcut lui Dumnezeu ne 
încredințăm prin aceasta din ce în ce mai mult Domnului, Stăpânei noastre, 
Sfinţilor îngeri, sfinţilor care au bineplăcut lui Dumnezeu, împrumutând de la 
Dumnezeu şi de la sfinţi mireasma duhovnicească a sfinţeniei, dreptăţii şi a toată 
virtutea şi curăţindu-ne şi întărindu-ne Sufletul cu harul lui Hristos şi cu 
exemplele virtuţilor sfinţilor. Mai bine este a merge des în biserica lui Dumnezeu 
ca să înalți slavă lui Dumne-zeu: acest lucru mântuieşte de păcate şi de ispitele 
diavolului şi ale lumii, hrăneşte, desfată, se luminează şi întăreşte sufletul în 
credinţă şi în evlavie. Și ce frumoasă este slujba în Biserica Ortodoxă! Nicăieri 
în lume, în nici o altă credinţă sau confe-siune, nu există o asemenea minunată, 
cerească şi desfătătoare slujbă. 


Ce ne învaţă Sfânta Biserică prin scurtele ecfonise sau doxologii, rostite de preot 
Sau de arhiereu, după cum urmează: 


— Că a Ta este stăpânirea şi a Ta este împărăţia şi puterea şi slava: a Tatălui 
şi a Fiului şi a Sfântului Duh, acum şi pururea şi în vecii vecilor! 

= Că bun şi iubitor de oameni Dumnezeu eşti şi Ţie slavă înălțăm, Tatălui şi 
Fiului şi Sfântului Duh, acum şi pururea şi în vecii vecilor! 

= Că fie se cuvine toată slava, cinstea şi închinăciunea Tatălui şi Fiului şi 
Sfântului Duh, acum şi pururea şi în vecii vecilor! 

= Că Tu eşti Dumnezeul milei al îndurărilor şi al iubirii de oameni şi Ţie slavă 
înălțăm, Tatălui şi Fiului şi Sfântului Duh, acum şi pururea şi în vecii 
vecilor! 

= Că milostiv şi iubitor de oameni Dumnezeu eşti şi Ţie slavă înălțăm, Tatălui 
şi Fiului şi Sfântului Duh, acum şi pururea şi în vecii vecilor! 


Ele ne insuflă cugetări înalte despre nesfârşita putere şi măreție a lui Dumnezeu, 
despre nesfârşita Sa bunătate şi milă şi despre veşnicia Împărăției lui Dumnezeu; 
pentru a ne face să nădăjduim neşovăitor în dobândirea milei Lui şi aici şi în 
veşnicie şi pentru ca să tindem, cu toată osârdia spre viaţa cea veşnică, folosind 
viaţa părelnică e aici ca un câmp de bătălie, cununa pentru biruinţele noastre 
urmând să ne-o dea Dumnezeu în viaţa viitoare. 


Cu câtă credinţă şi dragoste, cu câtă luare-aminte şi cucernicie trebuie să ne facem 
semnul crucii, această armă împotriva răilor demoni, care caută în orice clipă să ne 
ducă la pierzanie; cum trebuie să ne aducem aminte că s-a săvârşit pe cruce pentru 
mântuirea noastră veşnică, cum trebuie să ştim cum să ne depărtăm de păcat, cum 
să iubim dreptatea şi să o lucrăm cu toată inima; cum să-L iubim pe Cel ce ne-a 
iubit pe noi până la cruce şi moarte şi cum să ne iubim unii pe alţii! 


Îţi poţi da seama cât de mult te iubeşte Tatăl ceresc după preţul pe care L-a plătit 
pentru tine Cel ce te-a răscumpărat; şi din ce nenorocire groaznică, din ce blestem, 
din ce moarte şi din ce chinuri ale iadului te-a izbăvit şi te-a răscumpărat Domnul 
lisus Hristos. De aceea se cuvine ca cei ce viază să nu mai vieze loruşi, ci Aceluia 
Care a murit şi a înviat pentru ei [cf. 2 Co 5, 15]. 


Cu câtă evlavie, cu câtă iubire mulţumitoare, bucurie şi încântare trebuie să privim 
totdeauna icoana Pruncului Cel mai înainte de veci, Domnul nostru lisus Hristos, 
în braţele Preacuratei Sale Maici, Preabinecuvântata Fecioară Maria! Cu câtă 
iubire, izvorâtă din inimă, trebuie să i ne închinăm! Cu ce inimă curată şi 
străpungere trebuie să sărutăm această icoană, cu câtă teologhicească cugetare 
trebuie să o privim, ziua şi noaptea. Câtă sfinţenie şi câtă dreptate a vieţii învăţăm 
întotdeauna, cât de vrednic de chemarea cerească spre care am fost chemaţi trebuie 


să umblăm, în ce dragoste unii față de alții. Fiindcă pentru noi s-a făcut acest 
pogorământ, această înomenire, această deşertare a Fiului lui Dumnezeu, Unul- 
Născut, Cuvântul cel adevărat, atotereator, atotştiutor şi atotcârmuitor al lumii 
văzute şi nevăzute! 


În Vechiul Testament patimile şi moartea Mielului lui Dumnezeu, lisus Hristos, 
pentru păcatele lumii erau închipuite prin înjunghierea unor animale necuvân- 
tătoare, aceasta deoarece fără omorârea omului vechi, supus stricăciunii prin pofte 
amăgitoare, e cu neputinţă să se facă viu omul cel nou, cel după Dumnezeu, zidit 
întru dreptate şi întru sfinţenia adevărului [cf. Ef 4, 22.24] şi fiindcă numai 
patimile şi moartea Celui fără de păcat şi Atotdrept ne izbăvesc de pedeapsă 
dreaptă şi moartea veşnică pentru păcatele noastre. O, cât de dreaptă e dreptatea lui 
Dumnezeu şi cât de luminoasă, nesfârşit de luminoasă! Câtă nesfârşită purtare de 
grijă pentru noi în deşertarea, în pătimirea şi moartea Fiului Unul-Născut! Cât de 
mult trebuie să ne scârbim de păcat şi să ne temem de el! 


Avem întotdeauna la noi o armă de nădejde şi uşor de folosit împotriva diavolului 
şi a păcatului: crucea şi semnul crucii, cu care ne putem apăra şi îngrădi faţă de 
vrăjmaşii nevăzuţi, răi şi vicleni, ce se războiesc necontenit cu noi, ispitindu-ne, 
târându-ne în păcat; prin fiinţa lor spirituală şi simplă ei pot împinge fulgerător de 
repede spre păcat pe nevăzătorii şi pe necredincioşi. Prin rânduiala înţeleaptă a 
Bisericii datând din cele mai vechi timpuri, fiii acesteia trebuie să se însemne des 
cu semnul crucii (vezi canonul Crucii şi de asemenea rugăciunea crucii: Să învie 
Dumnezeu şi să se risipească vrăjmaşii Lui). 


În sfinţii care au bineplăcut lui Dumnezeu noi cinstim chipuri şi asemănări ale lui 
Dumnezeu, înaltă vrednicie a firii omeneşti create după chipul lui Dumnezeu, 
credinţa, sfinţenia, dreptatea, fidelitatea, predarea către Dumnezeu, speranţa, 
iubirea, tăgăduirea de sine, pentru a bine plăcea lui Dumnezeu; salutăm în persoana 
lor împlinirea aspirațiilor, dobândirea vieții fără de moarte, cinstim şi fericim 
nevoinţele lor din timpul vieții pământeşti, rugăciunea lor neadormită pentru noi 
după adormirea lor în Domnul; învăţăm în fiecare zi de la ei cum să trăim 
creştineşte pentru Dumnezeu şi pentru veşnicie în care au intrat şi se desfătează, 
pregustând şi fericirea şi bunătăţile veşnice. 


Domnul lisus Hristos, Maica lui Dumnezeu cu toţi Sfinţii îngeri şi cu sfinţii care au 
bineplăcut lui Dumnezeu stau totdeauna foarte aproape credincioşilor însuflețiți de 
o evlavie sinceră, le arată bunăvoință şi iau parte îndeaproape la viaţa lor. Numai 
să ne predăm lor cu sinceritate şi să vieţuim cu suflet sfânt şi drept şi în toată buna 
nădejde, să prea mărim şi să mulţumim sincer Domnului şi Maicii Domnului şi 


după Ei şi sfinților şi să fim neam ales, împărătesc, preoţesc, popr de sfinţi, oameni 
NOI. 


Sfântul apostol Petru îi numeşte pe creştinii ortodocşi seminţie aleasă, preoție 
împărătească, neam sfânt, popor agonisit de Dumnezeu [Il Ptr 2, 9]! Ce mare e 
privilegiul şi demnitatea creştinilor! Dar şi ce îndatoriri înalte implică această 
condiţie! Cu câtă râvnă şi cu câtă perseverenţă trebuie să îndreptăţim prin viaţă şi 
fapte această chemare! Dar şi ce bunătăţi ne sunt făgăduite în schimbul Cele ce 
ochiul n-a văzut şi urechea n-a auzit şi la inima omului nu s-au suit, pe acestea le-a 
gătit Dumnezeu celor ce-L iubesc pe EI [1 Co 2, 9]. 


Adevărul creştin îşi înalță necontenit mintea şi inima spre cele de sus şi le 
hrăneşte cu gânduri şi Simţăminte înalte; acolo în cer este şi comoara lui, 
fericirea lui, desfătarea lui, bucuria lui; el rămâne indiferent faţă de pământ şi 
de toate bunătăţile lui, ca în faţa unor lucruri vulgare, trecătoare, vremelnice; 
nu-l atrag frumuseţea pământului, desfătarea, slava, bogăţia pământească, 
strălucirea, luxul, faima, plăcerile şi bucuriile pământeşti; ştiindu-se pe pământ 
asemeni unui pribeag, toate acestea îi sunt străine. Numai omul puţin credincios 
Sau necredincios trăieşte cu mintea şi cu inima alipite de cele pământeşti, de 
distracţiile pământeşti, de vulgarele desfătări pământeşti, de frumuseţea 
pământească ce se ofileşte şi piere, de slava pământească ce se risipeşte ca fumul 
- şi nu-i place să se înalțe la cer, fiindcă nu S-a apropiat niciodată de el, 
cufundându-se în griji şi în patimi lumeşti. 


Cât de împreună simţitori cu noi sunt toţi Sfinţii îngeri şi cum se bucură ei când 
facem cu un suflet voia lui Dumnezeu pe pământ! Cum sunt ei atunci îndeosebi 
gata să ne vină în ajutor la tot binele; cu câtă bucurie duc rugăciunile noastre la 
Dumnezeu şi mijlocesc pentru noi! Să fim deci într-un gând cu îngerii, pentru că la 
sfârşitul nostru ei să ne fie ajutători şi rugători şi să ne conducă cu veselie în 
locaşurile cereşti! Nenumărate cete de îngeri fac întru totul voia desăvârşită a lui 
Dumnezeu Creatorul şi Părinte; noi însă, asemeni diavolului renegat şi a slugilor 
lui vom face oare necontenit împotrivă şi prin aceasta ne vom supune la 
nenumărate nenorociri aici pe pământ şi la o nenorocire veşnică în viaţa viitoare? 
Să nu fie! Să fim cu luare-aminte la noi înşine şi să respingem cu sârguinţă orice 
rău şi orice păcat şi să facem binele: şi vom birui amăgirea păcatului şi vom iubi 
severitatea virtuţii, a cărei frumuseţe şi dulceaţă nu pot fi descrise şi care nu îi vor 
face nicicând de ruşine pe cei ce le preţuiesc. 


Cum vor vedea oare luteranii şi o seamă de alți creştini care resping icoanele 
semnul Fiului Omului - Crucea - la cea de-a doua, înfricoşătoare venire a Sa, dacă 


n-au vrut să o vadă aici pe pământ, nu 1 s-au închinat, n-au cinstit-o pentru Cel ce 
s-a răstignit pe ea şi pentru puterea sa de viaţă făcătoare! 


Dumnezeirea Celui ce S-a răstignit pe cruce pentru mântuirea noastră, a pătimit, a 
murit, s-a îngropat şi a înviat din morţi e demonstrată, pe lângă nenumăratele Sale 
minuni şi de învierea Sa din morţi, de însăşi puterea crucii care face vii pe cei 
morţi cu sufletul şi cu trupul, care arde şi goneşte pe demoni, domoleşte patimile, 
vindecă bolile, după cum ne arată istoria Bisericii şi propria noastră experienţă. 


Toate rugăciunile şi cântările întru slava lui Dumnezeu, a Maicii lui Dumnezeu, a 
Sfinților îngeri şi a sfinţilor sunt adresate întotdeauna, în biserică şi acasă, pe 
stradă, pe mare sau pe uscat, la persoana a doua: Tu, voi - deoarece au forma unei 
discuţii a unuia cu altul sau a mai multor persoane cu Dumnezeu, cu Maica lui 
Dumnezeu, cu Sfinţii îngeri sau cu cetele lor, cu un sfânt sau cu cete întregi de 
sfinți care au bineplăcut lui Dumnezeu, discuţie care presupunea atenția lor 
îndreptată spre noi, prezenţa lor alături de noi sau o strânsă apropiere de noi întru 
Domnul. Aceasta însă trebuie să ne îndemne ca în timpul dumnezeieştilor slujbe, 
de acasă sau obşteşti, să ne rugăm, să aducem laude, mulțumiri, cereri, cu credinţă 
(întru simplitatea inimii) în apropierea lor, în bunătatea lor, în bunăvoință şi 
degrabă - auzirea lor, cu inimă curată, cu frica lui Dumnezeu, cu speranţă şi iubire, 
cu luare-aminte şi osârdie pornită din inimă, cu pocăință sinceră pentru 
nenumăratele noastre căderi în păcat. 


Aliluia! - Lăudaţi pe Domnul (Cântarea heruvimilor). Prin concizia şi simplitatea 
ei, această cântare are multe semnificaţii; ea dă mărturie de necontenită 
contemplare de către cetele îngereşti a înţelepciunii, dreptăţii, sfinţeniei şi bunătăţii 
infinite a lui Dumnezeu arătate în creaţia, pronierea şi răscumpărarea lumii; 
precum şi de mirarea şi spaima îngerilor înaintea Creatorului şi Răscumpărătorului. 
Cântarea Aliluia este deseori folosită în timpul dumnezeieştilor slujbe însemnând 
faptul că în timpul în care slujim Domnului şi îngerii nevăzut slujesc, alcătuind 
parcă împreună o singură Biserică, o singură adunare, un tot; şi această împrejurare 
ne învaţă că trebuie în biserică să stăm şi să ne rugăm cu evlavie şi înţelegere 
ascultând cântările şi citirile. 


Că a Ta este Împărăţia şi puterea şi slava: a Tatălui şi a Fiului şi a Sfântului Duh. 
Adu-ţi aminte în care împărăție trăieşti, Cui i se supune întreaga rațională, 
însufleţită şi neînsuflețită, cerul şi pământul şi Cui trebuie să i te supui şi tu! 
Domnului Dumnezeu, Creatorul şi Proniatorul întregii lumi şi al tuturor făpturilor 
şi Mântuitorului neamului omenesc. Dumnezeu veşnic şi Împărate a toată 
creatura (deci şi Creatorule al meu), iartă-mi toată greşeala, cu voie sau fără de 


voie şi învredniceşte-mă să fac voia Ta. Că Tu eşti Dumnezeul meu şi la Tine 
izvorul vieții. 


În timpul dumnezeieştilor slujbe învăţăm să credem cu sinceritate în Dumnezeu, 
să-L iubim din toată inima şi să iubim pe aproapele ca pe noi înşine sau să ne 
iubim pe noi în aproapele nostru, socotindu-i pe toți frați şi mădulare ale unui 
singur trup al Bisericii lui Hristos, privind la Domnul ca la Capul ei, ca la 
Împăratul, Stăpânul şi Mântuitorul tuturor oamenilor şi mai vârtos al celor 
credincioşi, şi la Maica Domnului ca la o Stăpână. 


Când rostim rugăciunea Tatăl nostru, să o facem cu multă însuflețire şi o cât mai 
limpede înţelegere şi iată cum: 

1) să pătrundem adânc fiecare cuvânt şi expresie; 

2) ceea ce cerem să dorim din tot sufletul şi din toată inima; 

3) să fim râvnitori şi plini de zel spre a împlini ceea ce vrea în această rugăciune de 
la noi Dumnezeu; şi 

4) să împlinim în fapte ceea ce trebuie făcut. Astfel, spunând cuvintele: sfințească- 
se numele Tău, trebuie să dorim din toată inima să trăim în sfinţenie şi să ne 
străduim să trăim în chip sfânt. Spunând: facă-se voia Ta, să avem râvnă pentru 
împlinirea voii lui Dumnezeu, cea sfântă, desăvârşită, mântuitoare, atotfericitoare, 
preaînţeleaptă, atotputernică, veşnică - şi aşa mai departe. Păzirea, împlinirea voii 
lui Dumnezeu este deja o mare distincţie a fiinţei raționale, fie ea înger sau om: 
fiindcă voia lui Dumnezeu este cel mai mare bine şi cea mai mare fericire pentru 
fiinţele raţionale, desăvârşirea lor. 


Veţi vedea cerul deschizându-se şi pe îngerii lui Dumnezeu suindu-se şi pogo- 
rându-se peste Fiul Omului [În 1, 51] (cuvintele Domnului). Acum în timpul 
slujbelor de noapte şi al Liturghiei îi vedem pe sfințiți slujitori intrând şi ieşind în 
altar şi din altar şi care îi închipuie pe îngerii lui Dumnezeu; deschiderea uşilor 
împărăteşti însemnează deschiderea uşilor Împărăției Cerurilor (veţi vedea cerul 
deschizându-se). De aici, în rugăciunea vohodului mic pe care preotul o citeşte în 
taina se spune: Fă (Doamne) ca împreună cu intrarea noastră să fie şi intrarea 
Sfinților Tăi îngeri. 


Dacă Duhul Sfânt pretutindenea este şi pe toate le împlineşte, de ce mai spune: 
vino şi te sălăşluieşte întru noi? Înseamnă oare că El nu este “pretutindenea ”, 
că nu le “împlineşte pe toate”? Sau că nu este şi nu rămâne în noi? Că 
Dumnezeu,Duhul Sfânt este prezent, în mod real pretutindeni, dar nu pretutindenea 
lucrează în mod activ harul Său. Fiindcă într-un păcătos, câtă vreme este păcătos, 
Duhul Sfânt nu sălăşluieşte, cu alte cuvinte, în inima lui se află cel ce poartă vina 


păcatului: diavolul; căci ce însoţire are dreptatea cu fărădelegea, sau ce împărtăşire 
are lumina cu întunericul [2 Co 6, 14]? Duhul Sfânt sălăşluieşte însă în toţi cei ce 
viețuiesc drept, sau în păcătoşii care se căiesc sincer, curăţindu-se prin pocăință. 
De altfel, Duhul Sfânt îl atinge şi pe păcătos cu puterea sa ziditoare, de viaţă 
făcătoare, atotputernică, dar fără a sălăşlui întru el, îi susține viaţa fizică, 
întreținându-i activitatea firească a tuturor organelor sale, ca şi în animale şi în 
întreaga natură, menţinând ordinea tuturor organelor şi legilor existenţei; dar 
puterea mai înaltă Duhului Sfânt, sfinţitoare, de viaţă făcătoare şi înnoitoare a 
sufletului şi a trupului, nu este în cel păcătos. Viaţa lui se desfăşoară în plan 
biologic, trupesc, animalic; de aceea, noi păcătoşii ÎL şi chemăm pe Duhul Sfânt: 
Vino şi te sălăşluieşte întru noi, fiindcă păcatele noastre îl fac să stea departe de 
noi. 


Laudă Maicii lui Dumnezeu. Lumina lină a sfintei slave celei fără de moarte a 
Fiului Tău şi Dumnezeului, a Sfântului, Fericitului lisus Hristos, O! Preacurată 
Fecioară de Dumnezeu Născătoare, cântăm Ție: cuvine-se cu adevărat să te cântăm 
în toată vremea cu glasuri cuvioase, ca pe o Maică a lui Dumnezeu şi apărătoare a 
vieţii; pentru aceasta neamul creştinesc neîncetat pe Tine te slăveşte. 


Evanghelia din ziua Născătoarei de Dumnezeu (la Liturghia cea din timpul 
săptămânii liturgice) este extrem de instructivă. Domnul îi spune ospitalierei 
Marta: Te îngrijeşti şi te sileşti de multe, dar un lucru trebuie; Maria partea bună şi- 
a ales care nu se va lua de la ea [Lc 10, 41-42]. Aceste cuvinte ale Domnului ne 
sugerează că noi toţi dorim şi stăruim pentru multe în diferite situaţii şi sub diverse 
aspecte; ne zbatem, ne îngrijim şi ne îngrijorăm de multe; pierdem însă timpul de 
aur, care ar trebui ocupat cu lucrul cel mai de preţ: mântuirea sufletului. De pildă, 
citim tot felul de jurnale, gazete, cărți, care se ocupă de diverse ştiinţe sau pur şi 
simplu cărți lumeşti, cu un conţinut divers, uneori dintre cele mai dubioase; nu 
citim în schimb cărțile de neapărată trebuinţă: Cartea Cărților, Evanghelia, nu o 
citim; nici Biblia, nici scrierile Sfinților Părinţi, nici cărțile de cult. Creştinii se 
ocupă, în zilele noastre, cu tot felul de lucruri şi afaceri lumești; dar în biserică 
intră arareori; unii sunt preocupaţi să obţină decoraţii şi alte distincţii, dar nu se 
arată deloc preocupaţi să-şi împlinească, cu conştiinţă curată îndatoririle ce le 
revin. 


Preotul care aduce Domnului pentru toţi şi pentru toate jertfa nesângeroasă a 
Trupului şi Sângelui Domnului - pentru toţi sfinţii Bisericii cereşti şi mai ales 
pentru Preasfânta, Preacurata de Dumnezeu Născătoarea, pentru toți membrii vii şi 
morţi ai Bisericii Ortodoxe, ba chiar pentru toată lumea, se cere să aibă, în primul 
rând, dragoste fierbinte față de Dumnezeu, Cel care ne-a iubit atât de mult şi față 


de toţi oamenii, mai cu seamă faţă de Suveran şi de Casa imperială, faţă de 
stăpânirea bisericească şi cea lumească, mai cu seamă faţă de cea bisericească, faţă 
de arhiereul locului - acest ochi sau soare duhovnicesc - şi faţă de toţi cei întru 
Hristos fraţi ai săi, faţă de fraţii bisericii sale, faţă de toată turma sa duhovnicească 
ŞI să nu-şi îngăduie în inimă nici cea mai mică aversiune neprietenoasă faţă de 
cineva, aceasta venind de la diavolul; să nu aibă vreo afecțiune pătimaşă spre 
comorile pământeşti, fiindcă cea mai neînsemnată patimă de acest fel îl mânie pe 
Dumnezeu Care, ca unul ce este drept şi sfânt, nu îngăduie ca locul Său - al 
Creatorului - să-l ia creatura, însuflețită sau neînsuflețită. Slujirea arhierească sau 
preoțească este cea mai înaltă slujire, slujire mai presus de ceruri, slujire a 
nestricăciunii şi nemuririi, slujire a împăcării Creatorului cu creatura, slujirea 
răscumpărării, a sfințirii, înnoirii, veşniciei, mântuirii şi îndumnezeirii omenirii, 
slujire adusă Dumnezeului Ceresc. Sus să avem inimile! 


Prin sfintele slujbe în Sfânta Biserică Ortodoxă, sfinţiţii slujitori şi simplii 
credincioşi dobândesc mila cea mare a lui Dumnezeu, curăţire de păcate, 
împăcare cu Dumnezeu şi cu propria conştiinţă, sfințire, înnoirea duhului şi a 
trupului, întărire în credinţă, nădejde şi dragoste, îndrăzneală înaintea lui 
Dumnezeu, sănătate sufletească şi trupească, veselie şi bucurie sfântă, de care se 
lipsesc cei ce nu slujesc Domnului. Aşadar, să Slujim cu sârguinţă Domnului, în 
psalmi şi în laude şi în cântări duhovniceşti, lăudând şi cântând Domnului în 
inimile noastre [Ef 5, 19] şi făcând fapte bune şi ferindu-ne cu mare grijă de 
orice păcat. 


O, preote! Ce suflet mare, întors spre cele înalte şi sublime trebuie să ai, pe măsura 
marelui tău cin, a măreției lucrului tău pe care ai fost aşezat să-l faci, pe măsura 
mijlocirii tale între Creator şi creatură, între Dumnezeu şi oameni; ce înfricoşată şi 
atotmântuitoare mijlocire! - pe măsura celor mai înalte şi măreţe Taine pe care le 
săvârşeşti spre mântuirea şi înnoirea oamenilor, pe măsura prea înaltelor şi 
atotcuprinzătoarelor rugăciuni, care mijlocesc pentru toată lumea, pentru toată 
Biserica lui Dumnezeu, cea de pe pământ şi cea a sfinților proslăviţi în ceruri. la 
seama cu cine te afli necontenit în comuniune rugătoare: cu Născătoarea de 
Dumnezeu şi cu toţi sfinţii, cu Dumnezeu Însuşi, cu toată Biserica de pe pământ. 
Se cuvine să fii - o, preote! — om mare, nicidecum mic, să stai pe treapta cea mai de 
sus, nu pe cea de jos! Tu slujeşti nemuririi şi nestricăciunii; - dispreţuieşte deci tot 
ceea ce e supus morţii şi stricăciunii. Slujirea ta este cerească - dispreţuieşte deci ce 
e pământesc. Slujeşte adevărului şi sfinţeniei; - respinge deci păcatul, urăşte-l, 
refuză-l. 


Ce înaltă teologie se cuprinde în cultul nostru divin ortodox, ce elocință 
dumnezeiască, ce simţăminte înflăcărate, ce duh de pocăință, de sfinţenie, de 
dreptate dumnezeiască, respiră în rugăciuni, în psalmi, în cântări, stihiri şi canoane! 
Ce bogăție şi diversitate cuprinde cultul divin; ce pline de duh şi viaţă sunt 
cântările sfinte şi ecteniile; ce lumină, ce foc, ce putere duhovnicească! Ce 
minunată şi dumnezeiască, frumuseţe a cuvintelor! Ce duh ceresc, de viaţă făcător, 
duh de străpungere, de blândeţe, de mântuire, de iubire şi cât de ziditoare şi de 
impresionantă este în toate amănuntele ei o biserică ortodoxă! 


Biserica, dumnezeieştile slujbe, rugăciunea în general sunt elementul vital al 
sufletului, în care, ca peştele într-o apă proaspată şi curată sau ca pasărea în 
văzduh, sufletul trăieşte cu adevărat, îşi află odihna şi desfătare, se întăreşte, se 
joacă şi se veseleşte, unde “râzi şi plângi, şi ţi-i atât de uşor, de uşor!”. 


Ce credinţă s-a arătat, încă din timpurile apostolice, întru totul vrednică prin curăția 
şi dreptatea ei dumnezeiască, întru totul în stare să curețe omenirea de păcat, să 
sfințească, să lumineze, să înnoiască, să întărească, să îndumnezeiască, să scoată 
din stricăciune, să aducă la Dumnezeu şi la viaţa veşnică şi să unească pentru 
veacuri fără de sfârşit pe oameni cu Dumnezeu? Ce credinţă, dintre toate câte 
există, s-a arătat şi se arată atât de înţeleaptă, de capabilă şi de aptă să mântuiască 
omenirea - să o facă din veche nouă? Credinţa creştină ortodoxă! Nici o altă 
credinţă, nici o altă confesiune creştină nu se poate lăuda cu acest măreț har, cu 
această însuşire, cu această putere cu adevărat dumnezeiască! De ce? Pentru că 
toate puterile dumnezeieşti spre viaţă şi bună cinstire i-au fost date credinţei 
ortodoxe, iar în celelalte credinţe şi confesiuni aceste puteri dumnezeieşti au fost 
date deoparte de oameni în mod samavolnic şi cutezător, chiar dacă nu toate, în 
folosul unor viclene înţelepciuni omeneşti. (De pildă, lipsa la catolici a împărtăşirii 
cu Sângele Domnului). 


Și toate le-a supus sub picioarele Lui (ale lui lisus Hristos) şi mai presus de toate 
L-a dat pe El cap Bisericii, care este trupul Lui, plinirea Celui ce plineşte toate 
întru toţi [Ef 1, 22-23Y. Acest trup este Biserica Lui, cerească şi pământească. Toţi 
credincioşii ortodocşi şi sfinţii din cer sunt una, toate sunt recapitulate în Hristos 
într-un singur trup, cele cereşti şi cele pământeşti, care viețuiesc în sfințenie. O, 
câtă cinste şi câtă slavă! 


La parastasele pentru cei ce au murit în credinţă şi cucernicie, trebuie să ne aducem 
aminte că ei sunt mădulare ale lui Hristos, mădulare ale trupului Bisericii Sale şi 
mădulare ale noastre, temple ale Duhului Sfânt şi de aceea se cuvine să ne rugăm 
pentru ei cu dragoste sinceră, cu inimă caldă şi simţitoare; tot aşa să ne rugăm şi 


pentru cei vii la slujbele bisericeşti, la feluritele Taine şi ierurgii, ca pentru nişte 
mădulare ale lui Hristos şi ale noastre înşine; pentru vii şi pentru morţi să ne rugăm 
fierbinte mai cu seamă în timpul Liturghiei şi îndeosebi după prefacerea Sfintelor 
daruri; pentru aceasta însă trebuie să vieţuim neîncetat în evlavie, în înfrânare şi în 
contemplare. 


Când eşti chemat să te rogi pentru vii sau pentru morți bagă de seamă, cercetează- 
te cu sârguinţă pentru ca inima să-ţi fie predată întru totul rugăciunii, ca ea să ţi se 
arate cu sinceritate şi înflăcărare plină de bunăvoință faţă de cei pentru care ai fost 
rugat să te rogi sau faţă de cei pentru care eşti dator să te rogi, ca de pildă, pentru 
Suveran, pentru Casa imperială, pentru Sfântul Sinod, pentru episcop, pentru toți 
fraţii cei întru Hristos, pentru oştire, pentru pacea a toată lumea, pentru cei ce intră 
în sfânta biserică şi pentru ceilalți; pentru buna-întocmirea văzduhului, pentru 
îmbelşugarea roadelor pământului şi celelalte; roagă-te cu duh liniştit, fără patimă, 
în pace. 


Scurtele rugăciuni: Doamne miluieşte, Sfinte Dumnezeule, Preasfânta Treime, 
Tatăl nostru şi altele trebuie să ne aducă aminte că noi, oamenii, suntem fiinţe 
căzute, păcătoase, osândite, vrednice de toată pedeapsa şi chinul şi numai prin 
credinţa în Fiul lui Dumnezeu, Care a pătimit şi a murit pentru noi, ne izbăvim de 
gheenă şi de osânda cea dreaptă; numai prin El dobândim împăcare cu Dumnezeu 
şi apropiere de Tatăl Cel Ceresc, înfiere şi drept de moştenire a vieţii şi bucuriei 
veşnice; - trebuie să vieţuim totdeauna în pocăință, în smerenie şi nu în trufie, ci în 
toată dreptatea şi fapta cea bună, pentru a ne face vrednici de Domnul nostru Iisus 
Hristos, Răscumpărătorul şi Mântuitorul nostru. 


Închinându-mă Preacuratei fecioare mă închin măreției Dumnezeirii lui Hristos, 
Care a luat trup din ea; mă închin în ea măreției negrăite şi desăvârşirii a toată 
virtutea dumnezeiască, curăției, smereniei, blândeţii, iubirii, răbdării, îndelunga- 
răbdării dumnezeieşti celei mai presus de orice minte omenească, păcii, statorniciei 
(Dumnezeu este şi rămâne statornic în ea), dreptăţii veşnice, gata de a mântui şi de 
a milui pe cei ce să călesc, pe păcătoşii credincioşi, de a-i ajuta în toate 
împrejurările, în întristări şi nevoi. 


Faţă de toate celelalte zile obişnuite, zilele noastre de naştere şi zilele onomastice 
trebuie să ne îndrepte inima şi ochii noştri spre cer cu simţăminte de recunoştinţă 


către Creatorul, Proniatorul şi Mântuitorul nostru, cu gândul că acolo este patria 
noastră şi Părintele nostru, că pământul nu ne este patrie, ci loc de vremelnică 
şedere şi pribegie, că este lipsit de minte să ne alipim de lucrurile stricăcioase şi 
acest lucru este păcat, vătămător şi împotriva lui Dumnezeu; ci că trebuie să ne 
alipim de Dumnezeu cu toată inima. 


Adeseori în timpul slujbelor liturghisitorul rosteşte către cei de față: Pe 
Preasfânta, Preacurata, Preabinecuvântata, Slăvita Stăpâna noastră, de Dumne- 
zeu Născătoarea şi Pururea Fecioară Maria, cu toţi Sfinţii pomenind-o, pe noi 
înşine şi unii pe alţii şi toată viaţa noastră lui Hristos Dumnezeu să o dăm. 
Predarea noastră lui Hristos Dumnezeu trebuie să o realizăm prin fapte în toate 
împrejurările vieţii şi să nu ne bizuim numai pe noi înşine, pe mintea noastră, pe 
situaţia şi pe starea noastră, pe puterile noastre, pe relaţii, avere etc. 


Toate rugăciunile, cântările, citirile bisericeşti, toată rânduiala slujbelor bisericeşti, 
au pentru toți oamenii, din toate timpurile o seamă de calităţi inalienabile cum sunt 
adevărul, dreptatea, folosul desăvârşit, puterea de a da viaţă, de a lumina, de a 
străpunge inimile. Câţi oameni n-au întors ele la Dumnezeu, făcându-i să suspine şi 
să plângă pentru păcatele lor şi prefăcându-i din păcătoşi şi din blestemaţi în sfinți! 
Câţi oameni nu i-au mişcat şi îi mişcă spre a mulțumi şi a proslăvi din toată inima 
pe Atoatefăcătorul, Proniatorul şi Mântuitorul Dumnezeu Cel în Treime! Pe câţi nu 
i-au făcut să imite prin virtuţi, pe sfinţii care au bineplăcut lui Dumnezeu! Tot ce e 
bisericesc este dulceaţă, lumină, forță, putere, dreptate de viaţă făcătoare. 


Preotul e un rugător în numele tuturor şi pentru toţi. Ce suflet iubitor, îndreptat 
către cele înalte, nepătimaş, trebuie să aibă! EI este săvârşitorul Tainelor celor 
mari, mai presus de ceruri, înnoitoare, de viață făcătoare şi îndumnezeitoare; 
păstorul şi călăuzitorul spre dreptatea creştină, spre virtute şi desăvârşire, spre viaţa 
veşnică. 


Prăznuim, aici, pe pământ cu veselie pomenirea sfinților care au bineplăcut lui 
Dumnezeu, pentru a ne învrednici şi noi în ceruri să auzim zvon de prăznuire în 
casa cea veşnică a lui Dumnezeu, pentru ca şi ei să ne pomenească pe noi şi să se 
roage lui Dumnezeu pentru noi. 


Toate legile şi poruncile Creatorului şi Stăpânului sunt prea înțelepte, bine- 
făcătoare, de viaţă făcătoare, sfinte, riguroase şi ferme şi trebuie îndeplinite 
întocmai, cu fermitate, fără poticnire după gândul lui Dumnezeu, ca să ne 
învrednicim de bunăvoința Lui şi de viaţa veşnică. 


Mare şi atotfericită e menirea ta, omule: după nevoinţele care te vor curăţi de 
păcat şi după Sfinţirea prin harul Duhului Sfânt vei moşteni viaţa veşnică în 
Dumnezeu şi cu Dumnezeu, te vei împărtăşi de sfinţenia Lui, de negrăita Sa 
fericire, de frumuseţea şi cu dulceaţa Lui cea negrăită, vei lua locul îngerilor 
căzuţi. Să nu-ţi uiţi niciodată menirea, şi străduieşte-te din toate puterile să birui 
păcatul şi să-ţi umpli de adevăr şi sfinţenie inima şi toată viaţa ta; îndeamnă-i şi 
pe alții către acestea, iar Dumnezeu va fi gata întotdeauna să te ajute. Stăpâne, 
Doamne, ajută-ne! 


Oare, întotdeauna cu credinţă sinceră, cu sârguinţă, cu îndrăzneală şi iubire 
alergi la Maica şi Stăpâna noastră cea după har, la Preacurata Născătoare de 
Dumnezeu; în toate împrejurările vieţii, în cele triste şi în cele vesele şi mai cu 
seamă în nenorocirea păcatului, în viforul patimilor, la vreme de grea încercare? 
Dacă n-ai învăţat şi dacă nu te-ai convins şi nu te-ai obişnuit să alergi cu nădejde în 
tot necazul şi în toată bucuria, cu încredere, cu smerenie şi bună îndrăznire la 
Maica Vieţii, la acest ocean de milostivire şi generozitate, gata oricând să ofere 
adăpost şi apărare păcătoşilor care se căiesc, vei fi cum nu se poate mai păgubit! 
Când alerg cu credinţă şi cu osârdie la Maica lui Dumnezeu, găsesc întotdeauna 
mântuire şi ajutor împotriva ispitelor. Priveşte mai des, creştine, la chipul matern 
luminos al Preabinecuvântatei şi vei găsi învățătura şi mântuire: lată mama ta! [În 
19, 27]. 


Repetarea de rugăciuni, laude, cereri, mulţumiri, făgăduinţe de milă şi mântuire (să 
ne miluiască şi să ne mântuiască pe noi), de nume: al lui Dumnezeu, al Maicii 
Domnului, al Sfinţilor îngeri, al sfinților, al reprezentanţilor autorităţii lumești şi 
bisericeşti, se face pentru ca rugăciunile, cererile, mulțumirile, laudele să fie mai 
puternice, mai sincere şi mai lucrătoare şi să aducă un mai mare folos celor ce se 
roagă şi celor ce nu se roagă, dar alţii se roagă pentru ei; nouă însă, din pricina 
uneltirilor diavolului, ni se întâmplă nu arareori contrariul: rugăciunile, laudele, 
mulțumirile slăbesc şi nu le facem atât de des pe cât ar trebui, din pricina lenei şi a 
aplecării spre deşertăciunea lumească sau dintr-o spaimă deşartă venită de la 
diavol. Surpă, Doamne, această înşelăciune a vrăjmaşului în noi; fă-ne să ne 
rugăm, să-i mulţumim şi să Te slăvim întotdeauna în libertate şi cu inimă curată 
pe Tine, pe Stăpâna noastră, spre întărirea şi mântuirea noastră şi spre slava 
numelui Tău şi a sfinţilor Tăi! 


În fiecare zi uităm acest adevăr de nestrămutat: stricăciune sau nestricăciune? Timp 
sau veşnicie? Spirit sau materie? Sfinţenie sau păcat? Virtute sau viciu? Lumină 
sau întuneric? Ignorând nestricăciunea, veşnicia, virtutea, sfinţenia şi dreptatea, 
duhul şi cerinţele lui veşnice, lumina cea neapropiată a feţei lui Dumnezeu, noi 


alegem bunuri vremelnice, dăm satisfacție materiei stricăcioase, iubitoare de păcat, 
preferăm să umblăm în întunericul patimilor iar nu în lumina virtuţii şi sfinţeniei. 


Poruncile lui Dumnezeu sunt scurte şi uşor de împlinit. Ele constau în iubirea faţă 
de Dumnezeu şi aproapele ca pe noi înşine. Dar cât de multe piedici se ridică în 
calea împlinirii acestor porunci din partea iubirii noastre de sine şi a aplecării 
noastre spre cele trupeşti, a mândriei, urii, intoleranţei, invidiei noastre; din partea 
lumii cele desfrânate şi păcătoase, din partea diavolului care ne stă împotrivă, 
folosindu-se de lume şi de cele trupeşti, precum şi el însuşi personal. Câte ispite, la 
fiecare pas! Câte visări deşarte! De câte ori, în fiecare zi, nu ne ațâţă şi ne aprinde 
diavolul împotriva aproapelui prin ademenire femeiască, prin ură, pizmă, 
intoleranţă, prin bani sau prin felurite lucruri ale vieţii! Vrăjmaşul cel netrupesc are 
un plan de amăgire pentru toţi şi prin toate, pe care şi-l urmăreşte pas cu pas, 
făcându-ne să nu vedem lumea într-o lumină reală, în adevărul ei gol-goluţ! Prin 
această amăgire mistifică se denaturează totul; toate ne apar într-o lumină falsă: 
feţele femeilor şi deseori cele ale bărbaţilor, distincțiile lumești, banii, obiceiurile 
vieţii, moravurile, deprinderile, jocurile, distracţiile (teatre, cluburi), mediul 
familial, diferite obiecte, totul a fost şi continuă să fie îndreptat astfel încât sufletul 
cel nemuritor creat după chipul lui Dumnezeu să fie ținut departe de Dumnezeu, de 
poruncile Lui, de viaţa veşnică şi de fericirea veşnică ce i-a fost pregătită. Ține-te 
bine, creştine, stai în adevăr, fugi de amăgire în toate formele ei! 


Scurta rugăciune de pocăință: Doamne miluieşte! Presupune în cel ce o rosteşte 
o adâncă, limpede şi amănunţită conştiinţă a greşelilor sale, zdrobire a inimii şi 
străpungere, nădejde în milostivirea Domnului şi gândul de a se ţine, pe viitor 
departe de păcat. Rugăciunea este scurtă, dar sensul ei este însemnat şi 
cuprinzător. 


Creştinismul trebuie să-l avem sădit în noi, în adâncul inimii, iar creştinul trebuie 
să facă totul după convingerea inimii; să rostească toate rugăciunile din inimă, 
liniştit, ferm, cu iubire. 


În acatistul Dulcelui lisus răsună glasul întregii omeniri cuprinse de căință, se 
exprimă toată păcătoşenia, toată stricăciunea, toată neputinţa, toată incapacitatea 
acesteia de a se “descurca” prin puterilem proprii, fără ajutorul lui Dumnezeu, de a 
se izbăvi singură de păcat şi de pieire; este o voce care exprimă toată nevoia 
oamenilor după un Mântuitor, precum şi aceea că pentru omul credincios 
Mântuitorul lisus Hristos este totul, tot binele: lumină, răsuflare, curăţire, sfințire, 
putere, hrană, îmbrăcăminte, comoară nesecată, viaţă veşnică - totul. 


Dacă vrei să vezi şi să slăveşti măreția dumnezeiască, nesfârşita bunătate, 
înţelepciunea şi faptele pline de înţelepciune ale Domnului nostru lisus Hristos, 
minunata Sa purtare de grijă neînţeleasă de îngeri, pentru mântuirea neamului 
omenesc, minunatele fapte ale întrupării, învăţăturii, minunilor de tot felul, 
mântuitoarele Sale patimi, moartea şi învierea, precum şi faptul că pentru 
credincioşi El este totul, tot binele, citeşte mai des acatistul şi canonul 
Mântuitorului. De asemenea, dacă vrei să vezi măreţia Maicii Domnului, nenumă- 
ratele şi bogatele fapte de bunătate ale lui Dumnezeu revărsate prin ea asupra 
neamului omenesc, citeşte canonul sau canoanele cu acatistul Maicii Domnului. 
Aceste canoane şi acatiste trebuie să fie citirea şi cântarea de fiecare zi a creștinului 
bine cinstitor: fiindcă în ele sunt adunate toate faptele cele mari ale Dumnezeului 
nostru care privesc răscumpărarea şi mântuirea noastră şi din ele se poate vedea că 
Hristos şi Maica Domnului sunt pentru creştini totul, absolut totul. 


Dacă slujeşti numai cu mintea, inima se răceşte pentru rugăciune: trebuie să te 
îngrijeşti că între minte şi inimă să existe un acord permanent şi mai cu seamă să ai 
grijă să nu ţi se răcească inima faţă de Dumnezeu, față de Maica lui Dumnezeu, 
față de Sfintele puteri cereşti, faţă de sfinţii lui Dumnezeu, faţă de cei aproape ţie, 
Vii sau morți. 


Iubeşte din toată inima rugăciunea: Doamne miluieşte! Ea te învaţă smerenia, 
pocăinţa, umilinţa. Ea este pentru cel păcătos atât de necesară ca aerul curat 
pentru respiraţie, ca o doctorie adevărată pentru un bolnav. 


Rugăciunea Domnului | Tatăl nostru] este scurtă, dar are un conţinut atât de înalt şi 
de dens şi este atât de bogată în idei, încât întotdeauna, în taină sau cu voce tare, ea 
trebuie citită cu cea mai mare atenţie, fără grabă, liniştit, cu înţelegere şi simţire, cu 
conştiinţa limpede şi nezdruncinată a prezenţei lui Dumnezeu; atunci ea ne va 
aduce multă roadă, multe daruri duhovniceşti şi trupeşti. Fiindcă în ea se roagă 
pentru noi Tatălui ceresc Însuşi Dumnezeul-om. 


Semnul crucii îl facem la frunte, la inimă şi la umeri spre a pune sub îngrădirea 
puterii lui Hristos aceste arme ale dreptăţii; pentru a răstigni de dragul lui Hristos 
tot omul vechi care îşi vădeşte lucrarea vătămătoare, păcătoasă, potrivnică lui 
Dumnezeu în gânduri, în simţăminte, în fapte şi pentru a trezi la viață omul cel 
nou, creat după chipul lui Dumnezeu spre dreptate şi sfințenie. Aşadar, înnăbuşă 
întru tine în toată vremea prin pocăință sinceră gândurile, simțămintele, intenţiile şi 
patimile păcătoase, fără să moară păcatul întru tine şi fă viu şi să sporească întru 
tine toată virtutea, fii cu desăvârşire om al lui Dumnezeu, gata la tot lucrul cel bun, 


după harul lui Hristos. lubeşte pe Dumnezeu din toată inima, din tot cugetul şi din 
toată puterea ta. 


Câte rugăciuni nu se citesc la noi în fiecare zi! Dar unde sunt roadele? Unde-i 
îndreptarea, unde-i virtutea creştinească? Toate acele rugăciuni sunt asemeni 
seminţelor semănate pe drum sau pe piatră, sau printre mărăcini; se pierd şi nu dau 
roadă adevărată [Mt 13]. 


Ritualurile exterioare din timpul rugăciunii au o însemnătate şi un sens foarte 
important sunt de foarte mare folos atât pentru suflet, cât şi pentru trup oricărui 
creştin credincios, cucernic şi înţelegător. De pildă, metaniile (închinăciunile) în 
timpul rugăciunii deşteaptă energia sufletului şi a trupului, smeresc sufletul, îl 
îndeamnă la înţelegerea şi simţirea mulțimii greşelilor noastre, a vinovăţiei noastre 
în faţa lui Dumnezeu, a dreptei osânde pentru păcate; alungă lenea şi răceala 
sufletului, încălzesc sufletul, trezesc în el frica de Dumnezeu: fără metanii ar pune 
stăpânire pe noi inerția, somnolenţa, neatenția, lenea, spre care înclină atât de mult 
sufletul şi trupul. Semnul crucii ne face în mod firesc să cugetăm asupra multor 
adevăruri din cele mai de seamă ale credinţei noastre, şi asupra marilor mile şi 
binefaceri către noi ale lui Dumnezeu şi ale Unuia din Sfânta Treime - lisus 
Hristos, Domnul nostru, Care a pătimit pentru noi pe cruce şi prin patimile şi 
moartea Sa ne-a răscumpărat din păcat, din blestem şi din moarte, dându-se 
binecuvântare, naştere din nou la viață nouă, înfiere, înviere din morţi, viață 
veşnică şi dându-ne prin cruce o armă puternică împotriva diavolului şi a patimilor. 
Pe lângă aceasta, semnul crucii ne aduce aminte dogmele de căpetenie ale credinţei 
noastre: dogma Sfintei Treimi şi dogma întrupării Fiului lui Dumnezeu - degetele 
împreunate câte trei şi câte două - sau despre cele două firi în Hristos, de faptul că 
trebuie să le avem întotdeauna în minte şi în inimă; ne aducem aminte întâia 
poruncă a legii lui Dumnezeu: să-L iubim de Dumnezeu din toată mintea 
(însemnarea la frunte), din toată inima (la inimă) şi din toată puterea (la amândoi 
umerii). În aceasta stă esenţa credinţei creştine. Cât de însemnate sunt aceste 
ritualuri şi altele asemănătoare şi cât de folositoare sunt ele pentru creştinul 
înţelegător! La urma urmei, fiecare trebuie să cunoască însemnătatea acestor 
ritualuri. 


În timpul rugăciunii trebuie îndeplinite următoarele condiţii indispensabile pentru 
ca rugăciunea să fie şi aducătoare de rod bun pentru suflet: 

1) mintea să înţeleagă limpede sensul şi puterea fiecărui cuvânt al rugăciunii; 

2) inima să simtă ceea ce spune sau să întoarcă cu scârbă de la păcat - pe scurt, să 
se roage bucuros şi nesilit; 


3) voinţa să năzuiască cu toată puterea să fugă de orice păcat şi spre a face virtutea, 
adică spre tăierea voii proprii, păcătoase şi stricate şi împlinirea voii lui Dumnezeu 
ŞI 

4) în inimă să nu fie viclenie, duplicitate, orice altă patimă sau înclinaţie pătimaşă, 
ca de pildă, ţinerea de minte a răului sau lăcomia, într-un cuvânt, să ne rugăm cu 
inimă curată. O asemenea rugăciune este bineprimită. 


Doamne miluieşte! Suntem mari păcătoşi, greşim neîncetat şi mult înaintea lui 
Dumnezeu, vrednici fiind de dreapta osândă; de aceea Îl chemăm atât de des pe 
Dumnezeu, după cum ne învaţă Maica noastră, Biserica lui Hristos, să ne 
miluiască: Doamne miluieşte! deşi suntem păcătoşi, dar păcătoşi smeriţi, supuşi 
greşelilor dar care se căiesc înaintea lui Dumnezeu. Prin această pocăință, prin 
această smerenie, prin această chemare a lui Dumnezeu să ne miluiască ne 
deosebim de demoni sau de duhurile cele rele, care greşind o dată şi greşind apoi 
de nenumărate orim nu primesc nici măcar gândul la pocăință, din pricina mândriei 
şi răutăţii lor şi nu pot spune nicicum “Doamne miluieşte!” Ce vor spune la acestea 
mintoşii noştri lipsiţi de minte, care iau în derâdere dumnezeieştile slujbe ale 
Sfintei noastre Biserici pe motiv că în ele se spune mereu “Doamne miluieşte!” şi 
“Dă, Doamne!”. Ei uită că sunt păcătoşi şi că stau sub blestem, că sunt săraci, 
lipsiţi, orbi şi goi şi de aceea au mare nevoie de mila lui Dumnezeu, de darurile 
venite de la Dumnezeu. 


În timpul rugăciunii, ca de altfel în orice timp trebuie să ne aducem aminte că 
sufletele noastre sunt cu desăvârşire deschise şi goale înaintea lui Dumnezeu, a 
Maicii lui Dumnezeu, a Sfinților îngeri, a sfinţilor car au bineplăcut lui Dumnezeu 
cu toate gândurile, simțămintele, intențiile cele mai ascunse; şi de aceea trebuie să 
ne rugăm din toată inima, din tot cugetul şi cu tot focul, sinceritatea şi simplitatea 
inimii. 


Ne pecetluim necontenit cu crucea fruntea ca sălaş al minţii, inima ca organ al 
simţămintelor, muşchii ca organe ale forţei libere - pentru sfinţirea şi afierosirea lor 
în întregime lui Dumnezeu şi aproapelui, şi pentru îngrădirea lor de păcate şi de 
ispite pătimaşe. În acest fel, tot creştinul, îngrădindu-se cu semnul crucii să-i 
consacre cu totul lui Dumnezeu mintea, inima, din tot cugetul şi cu toată puterea 
lui şi să depărteze mereu orice păcat din inimă, din minte şi din voinţa sa libera cu 
puterea Celui Răstignit pe Cruce şi să se dedice în toată vremea faptelor bune întru 
nădejdea răsplății de la Dreptul Judecător în veacul fără de sfârşit care va veni. 


In cruce, semnul cu care ne însemnăm trupul, s-a arătat toată iubirea nemăsurată a 
lui Dumnezeu pentru noi, toată deşertarea Sa pentru noi, toate meritele Sale infinite 


în faţa Tatălui Ceresc, toată cumplita Sa putere asupra demonilor cu care EI - 
Domnul nostru - S-a războit cu arma crucii şi pe care i-a biruit prin Cruce; de 
aceea, frumos, vrednic şi drept este obiceiul de a ne face semnul crucii şi fericiţi 
sunt cei care se înseamnă cu el, cu credinţă şi evlavie. 


Trăieşte mereu cu conştiinţa şi cu sentimentul prezenţei lui Dumnezeu şi a Maicii 
Domnului şi că te vede tot cerul, toţi Sfinţii îngeri şi oamenii sfinţi se uită la noi 
din cer şi văd toate intrările şi ieşirile noastre, gândurile, intenţiile, faptele noastre, 
ca nişte martori incoruptibili ai vieţii noastre. 


În biserică şi în slujbele bisericeşti un larg loc ocupă simbolismul, adică 
închipuirea unor persoane şi lucruri nevăzute sau a unor adevăruri ale credinței 
creştine: dogme, canoane, prin mijlocirea unor lucruri văzute: cruce, icoane, 
lumânări, candele, cădelniță sau tămâie, vase sfinte, odăjdii, ritualuri sfinte, ca de 
pildă: deschiderea şi închiderea uşilor împărăteşti, însemnarea cu semnul crucii, 
vohodul mic şi vohodul mare, ridicarea mâinilor. Creştinul trebuie să le înţeleagă şi 
să pătrundă cu mintea în sensul lor ascuns. Drept temei şi pildă pentru simbolismul 
liturgic slujeşte Evanghelia, multele învățături şi discuţii ale lui lisus Hristos şi 
Sfinților apostoli în formă alegorică sau de parabole. De pildă, Domnul spune 
despre Ioan Botezătorul: Acela era făclia care arde şi luminează [În 5, 35] sau: Voi 
sunteți lumina lumii [Mt 5, 14]. Câţi în Hristos v-aţi botezat în Hristos v-aţi 
îmbrăcat [Ga 3, 27] etc. De aceea, în biserică atât obiectele cât şi ritualurile sacre 
sunt povăţuitoare şi ziditoare. Toate câte se află în ea vorbesc minţii şi inimii, toate 
învaţă, zidesc, mângâie, înţelepţesc, trezesc. 


Admirabil şirul scurtelor chemări către Domnul (în ectenii) care arată pentru ce 
anume trebuie să ne rugăm întotdeauna lui Dumnezeu; admirabile şi sfintele 
cântări sau stihirile sau cântările în care sunt proslăvite binefacerile către noi ale lui 
Dumnezeu şi ale Maicii Domnului, nevoinţele sfinţilor pe care trebuie să le imităm 
şi prin care trebuie să sporim şi să ne aprindem în iubirea noastră de Dumnezeu, în 
credinţă, în nădejde, răbdare, dreptate şi sfinţenie. 


ÎI proslăvim pe Domnul şi Îi mulţumim cu sufletele şi cu trupurile nu numai în 
această viaţă, ci Îl vom proslăvi şi Îi vom cânta cu glasuri recunoscătoare şi în viaţa 
ce va să vină, care nu va avea sfârşit. Aici punem doar începutul acelei înalte şi 
celei mai curate desfătări a laudei lui Dumnezeu. Acolo Îi vom cânta împreună cu 
îngerii. lar dacă nădăjduim în Hristos numai în viața aceasta, suntem mai de plâns 
decât toţi oamenii |l Co 15, 19]. Pentru aceasta slavă Domnului Care ne-a 
învrednicit să-L prea mărim şi aici, pe pământ, cu bucurie şi solemnitate, pe EI, pe 


Preacurata Sa Maică, puterile cereşti, pe sfinți - prietenii Lui - pe patriarhi, proroci, 
apostoli, mucenici, ierarhi, cuvioşi şi pe toți sfinţii. 


Când aduc slujire lui Dumnezeu şi spun rugăciuni sau săvârşesc ritualurile, nu 
arareori sfinţiţii slujitori sau mirenii se gândesc puţin la Dumnezeu, la sfinții Lui, 
prezenţi acolo prin har sau au puţină evlavie către Dumnezeu şi sfinți şi gândul le 
stă la oamenii care stau de față şi pentru unii dintre ei nutresc slugărnicie, 
favoritism sau frică - de aceea ei fac rugăciunile cu nepăsare, sunt departe cu inima 
de Dumnezeu şi rugăciunile rămân sterpe, reci, pustii, incapabile să aducă pace, 
seci duhovniceşte. Și într-adevăr, nimeni nu poate sluji la doi domni. lar o zicală cu 
tâlc din lume spune: cine aleargă după doi iepuri, nu prinde nici unul. 


Aşa cum tu vezi în icoană faţa Maicii Domnului, tot aşa şi ea, Maică Preacurată 
a Ochiului celui neadormit, vede sufletul tău, îți cunoaşte gândurile, Ssimţă- 
mintele, intenţiile, faptele, toată starea morală, toate calităţile, patimile, 
slăbiciunile, cusururile, şi în cele din urmă, virtuțile; toate suspinele, lacrimile, 
toată evlavia. Îţi aude mulţumirea şi lauda, toate rugăciunile cele de taină şi cele 
în văzul tuturor. Minunată e vedenia ei, fiindcă ea este Maica Celui Atoate- 
văzător şi Atotprezent, creatorul inimilor noastre. 


În cântările şi citirile cultice picură, neîncetat, în felurite chipuri harul dumne- 
zeiesc, înţelepciunea dumnezeiască, credinţa, nădejdea şi dragostea, lumina, pacea 
care covârşeşte toată mintea |Flp 4, 7]: nestricăciunea, nemurirea şi viaţa veşnică, 
dreptatea şi sfințenia, bună-mireasma minţii, pocăinţa, străpungerea cu lacrimi, 
lauda şi slava şi bucuria în Duhul Sfânt. 


Semnul crucii este sabia lui Hristos care loveşte în chip nevăzut nevăzutele hoarde 
ale demonilor; cât timp vrăjmaşii nevăzuţi poartă război asupra noastră în toată 
vremea această armă (semnul crucii) trebuie folosită cât mai des. 


Care sunt însuşirile lăuntrice ale dumnezeieştilor slujbe ale Bisericii noastre 
Ortodoxe? Sfinţenia dumnezeiască, adevărul şi dreptatea, înţelepciunea, vitalitatea, 
cordialitatea, împăcăciuirea, dulceaţa duhovnicească, lucrarea irezistibilă asupra 
inimilor evlavioase (dacă slujba se săvârşeşte după tipic şi rânduială de slujitori 
sfinții şi bisericeşti bine - cinstitori şi cucernici), străpungerea inimii, într-un 
cuvânt tot harul cel dumnezeiesc. 


Sfinţii în ceruri se roagă Domnului pentru noi, altfel decât ne rugăm noi pe 
pământ pentru noi înşine şi pentru oameni; ei se roagă neîncetat, ziua şi 
noaptea, se roagă întotdeauna prin Duhul Sfânt, fierbinte, cu inimă iubitoare, cu 


concentrare, cu tărie, cu nădejde tare, cu îndrăzneală; noi însă ne rugăm nu 
arareori împrăştiat şi rece, fără iubire, fără inimă, anemic şi leneş, laş şi fricos. 
O, dacă am auzi sau am vedea cum se roagă pentru noi şi pentru lume 
Preasfânta Fecioară de Dumnezeu Născătoarea, arhanghelii şi îngerii şi toate 
oştirile cereşti, rugăciunile apostolilor şi prorocilor, care ne iubesc cu iubirea lui 
Hristos, rugăciunile ierarhilor, mucenicilor, cuvioşilor şi drepţilor şi ale tuturor 
sfinților - ne-am înfricoşa şi ne-am ruşina de lenea şi negrija noastră la 
rugăciune; nu numai ziua, ci şi în puterea nopţii ne-am ridica la ruga şi lauda 
bunătăţii,  îndelung-răbdării, măreției, înţelepciunii,  atot-puterniciei lui 
Dumnezeu care a creat şi le ţine pe toate! 





Acatistul dulcelui lisus este a unei inimi care îl iubeşte aprins pe lisus Domnul, 
care s-a predat Lui cu desăvârşire şi care rămâne în EI; în fiecare stih sufletul 
iubitor îl numeşte pe lisus “al său”, pe moştenirea sa proprie inalienabilă: Iisuse al 
meu (în canon) sau simplu lisuse (în acatist) prea mărindu-L cu toate epitetele 
inspirate de binefacerile Lui față de sufletul şi trupul nostru, sau de nenumăratele 
milostiviri revărsate asupra întregii omeniri; Îl roagă mai cu seamă pentru mântuire 
şi iertarea păcatelor cele fără de număr, pe care le urăşte şi le dispreţuieşte şi de 
care vrea cu înflăcărare să se despartă pentru totdeauna şi, în locul lor, să iubească 
numai pe Dumnezeu şi dreptatea Lui. De aceea, atunci când citim acest acatist sau 
oricare altul trebuie să-l citim cu inimă curată, fierbinte şi, de este cu putinţă, cu 
lacrimi. 


În cultul divin al Bisericii noastre Ortodoxe, în afară de rugăciuni, laude, cereri, 
mulțumiri, săvârşirea Tainelor şi a diferitelor ritualuri importante, sunt închipuite 
pe scurt destinele lumii şi ale omului, sau ale Bisericii lui Dumnezeu, de la 
începutul lumii până la venirea în lume a lui Hristos, de la venirea Lui până la 
înălţare şi până la pogorârea Duhului Sfânt şi de la pogorârea Duhului Sfânt până 
aproape de zilele noastre, dacă socotim proslăvirea noilor sfinţi care au bineplăcut 
lui Dumnezeu şi slujbele alcătuite pentru ei; în cultul nostru divin e înfăţişată pe 
scurt ca personificată aievea toată Biblia, tot Noul Testament, cu destinul omenirii 
cuprins în el, toată Evanghelia, tot Noul Testament cu evenimentele minunate care 
covârşesc toată mintea cuprinse îl el. Vreţi să cunoaşteţi în linii generale şi în 
amănunt minunata, prea înţeleapta, atotbuna economie a mântuirii noastre în lisus 
Hristos, urmăriţi cu înţelegere şi luare aminte dumnezeieştile noastre slujbe de 
peste zi şi noapte, de peste săptămână şi de peste an şi veţi vedea limpede ca într- 


un tablou, noianul milostivirii, înţelepciunii şi atotputerniciei vădite în lucrarea 
mântuirii de către Dumnezeu a neamului omenesc; unui om neatent, incapabil de 
generalizări şi de desluşirea amănuntelor, cultul divin al Bisericii noastre nu-i va 
spune prea mult, i se va părea puţin inteligibil şi ziditor. 


Și aceasta este făgăduinţa pe care EI ne-a făgăduit-o: viaţa veşnică [1 în 2, 25]. 
Sfârşitul, sau mai bine zis scopul final al credinţei creştine, al evlaviei creştineşti 
este viaţa veşnică. Cultul divin, în general, rugăciunea de acasă sau particulară şi 
cea publică sunt călăuze spre sfinţenie, înnoire, comuniune cu Dumnezeu şi spre 
viaţa veşnică; toată lucrarea învăţătorească, pastorală şi de săvârşire a Tainelor are 
drept scop ultim viaţa veşnică. Dacă nădăjduim în Hristos numai în viaţa aceasta, 
suntem mai de plâns decât toți oamenii [1 Co 15, 19], spune apostolul. Dar cine se 
mai arată astăzi preocupat să întrebe pe învățătorii Bisericii: Ce să fac ca să 
moştenesc viaţa veşnică? [Mc 10, 17]. Foarte, foarte puţini. Majoritatea oamenilor 
stă cufundată în deşertăciunile lumii acesteia; mulți nici măcar nu cred în nemu- 
rirea sufletului omenesc; pentru aceştia viața pământească este totul, începutul şi 
sfârşitul, alfa şi omega. Mulţi visează să poată împăca bunurile de aici, confortul, 
distracțiile, averile, patimile de aici cu fericirea cea viitoare, uitând ce a spus 
Domnul despre calea cea strâmtă, care duce la viaţă, despre tăgăduirea de sine în 
purtarea crucii, întristărilor, lipsurilor, bolilor şi chinurilor, despre fecioarele cele 
înțelepte şi fecioarele nebune, despre omul cel bogat care avea lanuri roditoare şi 
tot felul de agoniseli pământeşti. 


Starea noastră de acum aici pe pământ este o stare de aşteptare în săvârşirea de 
fapte bune a celei de a doua şi înfricoşătoare veniri a lui Hristos, a judecății 
universale, a hotărârii definitive ce se va lua pentru vecii vecilor asupra destinului 
neamului omenesc, a sfârşitului lumii prin foc; o stare de luptă în război cu păcatul, 
cu necazurile, bolile, încercările de tot felul, pământul fiind câmpul de luptă, 
uneori până la vărsare de sudoare şi sânge. 


Starea noastră de acum aici pe pământ este o stare de peregrinare; locuinţele 
noastre seamănă cu nişte satre de nomazi (colibe, corturi)! Tot satre sunt şi 
bisericile mai mari sau mai mici sfinţite în slava lui Dumnezeu. Aşa şi la evrei în 
pustia arabică, sanctuarele erau nişte satre sau corturi de tabără, având la mijloc 
cortul mărturiei; acest gând trebuie să ni-l inspire locuinţele noastre şi însuşi 
sălaşul lui Dumnezeu pe pământ, casa lui Dumnezeu sau biserica; adică gândul că 
aici pe pământ nu suntem decât călători, peregrini către patria cerească, veşnică. Şi 
aşa cum evreii în pustie au mâncat pâine căzută din cer şi au băut apa izvorâtă în 
chip minunat din piatră, aşa şi noi mâncăm pâine nestricăcioasă - Trupul lui 
Hristos şi bem băutură minunată - Sângele lui Hristos. Atunci când îşi urmează 


calea, călătorii nu se lasă legaţi de grijile vieţii, ci se grăbesc să ajungă la vatra 
natală; nici noi nu trebuie să ne legăm de grijile vieţii, de pofte, de patimi sau să 
avem împătimire faţă de ceva. Şi aşa cum şerpi veninoşi îi muşcau atunci pe evreii 
aplecaţi spre desfrânare, cârtitori, nesupuşi, tot aşa şi astăzi muşcă din noi şerpii 
nevăzuţi; atunci leacul era să priveşti chipul unui şarpe de aramă; astăzi leacul este 
să priveşti pe lisus Hristos Domnul nostru pironit pe cruce (0, dreptate veşnică!). 
Înţelepciune, drepți! Se numeşte “înţelepciune” veşnică înţelepciune ipostatică 
care a creat universul - Fiul lui Dumnezeu; se numeşte “înţelepciune” toată minu- 
nata Sa purtare de grijă pentru mântuirea neamului omenesc, întruparea Sa, viaţa sa 
pe pământ, învăţătura Sa, minunile, patimile, moartea şi îngroparea, Învierea, 
Înălţarea, a Doua venire. 


Luptă-te împotriva păcatului de orice fel până la ultima picătură de sânge şi adu-ți 
aminte că te lupţi pentru o fericire care va dura veacuri nesfârşite; pentru Împărăţia 
lui Dumnezeu, împărăția dreptăţii, păcii, bucuriei în Duhul Sfânt, care începe încă 
de aici şi ostenelile dreptăţii, ostenelile luptei se vor ridica iar după fiecare succes 
în luptă obţinut cu ajutorul lui Dumnezeu vei simţi în tine pace, mulţumire de tine 
însuţi, înrudire cu Dumnezeu, comuniune strânsă cu El - lumină, putere, îndră- 
zneală, biruinţa duhului. Păcatul însă înjoseşte totul, spurcă, trage spre întuneric, 
spre întristare, spre strâmtorare, slăbănogeşte sufletul, îl ucide, îl lipseşte în mod 
tiranic de harul lui Dumnezeu, domnind tâlhăreşte şi neruşinat în sufletul păcă- 
tosului. 


Biserica este Trupul mare şi sfânt al lui Hristos, articulat sfânt şi dumnezeieşte; 
acest trup este deopotrivă în cer şi pe pământ fiindcă Biserica este cerească şi 
pământească. Noi, toţi creştinii ortodocşi, trebuie să ne privim totdeauna pe noi 
înşine şi pe oricare dintre noi ca pe mădulare ale lui Hristos şi ca pe mădulare unul 
altuia şi să trăim în sfințenie, iubire, blândeţe, smerenie, nerăutate, ascultare, 
milostivire şi ajutorare reciprocă. Cum s-a proslăvit şi se proslăveşte Domnul în 
mădularele Sale, în cele proslăvite şi care viețuiesc în ceruri şi chiar în multe dintre 
cele ce viețuiesc pe pământ! Cum S-a proslăvit în apostoli, în mucenici, ierarhi, 
cuvioşi, drepţi, în toţi sfinţii! Le sărutăm moaştele şi ne desfătăm de bună 
mireasmă şi nestricăciunea lor, ne învrednicim de vindecări minunate şi de felurite 
daruri după harul lui Hristos. 


Înainte de săvârşirea Liturghiei şi în timpul săvârșirii ei trebuie să ai întotdeauna o 
reprezentare integrală, clară şi distinctă despre ea; şi mai cu seamă să ai o inimă 
curată, plină de iubire neprefăcută, atotcuprinzătoare faţă de toţi şi mai vârtos de 
iubire faţă de Dumnezeu, Atoatefăcătorul, Proniatorul şi Răscumpărătorul lumii. E 


extrem de necesar să te temi şi să fugi cât de mult de patimile pământeşti, de ură, 
răutate, lăcomie, de iubirea de desfătare şi de slava deşartă. 


Credinţa creştin ortodoxă îşi are deplina sa îndreptăţire şi demonstrare a 
adevărului şi puterii ei mântuitoare în toţi drepții, patriarhii, apostolii, mucenicii 
şi ierarhii, cuvioşii şi drepţii, în toţi Sfinţii care au dobândit cu ajutorul lui 
Dumnezeu toată virtutea şi desăvârşirea, care au bineplăcut lui Dumnezeu şi au 
dobândit viaţa veşnică dimpreună cu veşnicele sale bunătăţi, cu ajutorul 
credinței ortodoxe şi al Bisericii. Ce s-ar putea opune acestei demonstraţii? 
Sfinţii sunt demascatori ereziilor şi dezbinărilor, ai necredinţei şi imoralităţii 
creştinilor de astăzi. 


Prin mărimea negrăită a lui Hristos Dumnezeu, preotul se aseamănă cu o mare de 
har dumnezeiesc prin deasa împărtăşire cu Sfintele Taine ale Trupului şi Sângelui 
lui Hristos, precum şi prin săvârşirea celorlalte Taine; de la el trebuie să soarbă toţi 
din belşug harul lui Hristos, iar el trebuie să se îngrijească să-l reverse din ce în ce 
mai mult şi prin toate mijloacele, să nu-l țină doar pentru sine şi cu atât mai vârtos, 
să nu-l întrebuinţeze rău printr-o viaţă personală nedemnă sau prin muţenie, adică 
prin nepropovăduirea cuvântului lui Dumnezeu, poporului. Vai mie, dacă nu voi 
binevesti (Evanghelia)! [1 Co 9, 16], spune apostolul. EI trebuie să vieţuiască în 
chip vrednic de un asemenea har şi să-l înmulțească ca pe un talant primit de la 
Dumnezeu spre mântuirea sa şi a poporului lui Dumnezeu şi spre slava lui 
Dumnezeu. Altmiteri se întâmplă nu numai să se lipsească de har, ci să şi cadă sub 
grea osândă. 


În fiecare zi, în rugăciune, în doxologie şi mulţumire, fie acasă, fie pe stradă, 
intrăm în comuniune cu Dumnezeu cel nevăzut şi cu lumea spirituală - cu îngerii 
cei nevăzuţi; stricăcioşi după trup fiind, intrăm în comuniune cu ființe nestrică- 
cioase, vremelnici după trup fiind, intrăm în comuniune cu fiinţe veşnice; în acest 
chip învăţăm să nu ne alipim de ceea ce este veşnic şi să aşteptăm viaţa cea fără de 
sfârşit, fără a ne alipi de efemerul minut vremelnic; învăţăm ce trebuie prețuit şi 
iubit mai mult decât orice; învăţăm să facem dreptatea, toată virtutea şi să realizăm 
în propria noastră viaţa sfinţenia. Pentru aceasta ascultăm, citim, cântăm în biserică 
despre viaţa cea trecătoare şi despre Împărăţia cea veşnică pe care au dobândit-o 
sfinții şi din care ne dau o mână de ajutor şi spre care ne cheamă. De ce oare ne 
ținem până acum lipiţi de pământ şi de bunurile acestuia, de trupul şi de sângele 
nostru Stricăcios, de păcatul cel ce ucide sufletul şi trupul omului? Din puţina 
credinţă şi din obişnuinţă, din patima pentru trup şi pentru sânge, din prea puţina 
tăgăduire de sine, răbdare şi iubire de Dumnezeu şi aproapele. 


Cultul divin al Bisericii Ortodoxe este un imn solemn în multe forme închinat 
Domnului Dumnezeu, Mântuitorului, Biruitorului, sfinţeniei, învierii, vieții şi 
nemuririi. Fiecare dumnezeiască slujbă este 

Y un triumf al harului în Sfinţii lui Dumnezeu asupra morţii, păcatului şi a 
celui vinovat de păcat şi de moarte - diavolul; 
un triumf al sfinţeniei, al vieţii şi nemuririi asupra morţii şi stricăciunii, 
un triumf al îndumnezeirii oamenilor prin întruparea Fiului lui Dumnezeu, 
prin tainele dăruite de EI Bisericii Sale Ortodoxe; 
este o comoară nepreţuită pentru sufletele evlavioşilor creştini; 
un izvor de curăţire, de sfințire, de luminare, de mângâiere, sănătate, 
înnoire, tărie şi putere, îndumnezeire, nemurire; 
e O viețuire cerească aici pe pământ, o comuniune cu Dumnezeu, cu Maica 
lui Dumnezeu, cu toți îngerii din cer, cu toți sfinții care au bineplăcut lui 
Dumnezeu în veac. 


e 


S 


Cât de scumpă trebuie să-i fie credinciosului biserica, după toate acestea! Câtă 
întâietate trebuie să aibă cultul divin prin aceea că este o împreună şedere cu 
Dumnezeu, cu Izvorul vieţii şi al nemuririi şi cu toţi prietenii lui Dumnezeu! Ce 
buna-mireasmă de sfinţenie (căditul, Sfântul Mir) este în el! Ce lumină (lumâ- 
nările, candelele)! Ce glasuri îngereşti (cântăreții)! 


Inălţarea în chipul crucii a mâinilor preotului în timpul imnului heruvic înseamnă 
şi treimea şi pătimirea pe cruce a Unuia din Sfânta Treime - Hristos, după ome- 
nitatea Sa: fiindcă în acest moment se face pomenirea pătimirii, morții şi îngropării 
Sale. 


Toată nădejdea noastră, a păcătoşilor, de miluire şi mântuire, e în meritele lui lisus 
Hristos, în crucea Lui şi în rugăciunile Preacuratei Născătoare de Dumnezeu şi ale 
tuturor sfinţilor. Mare lucru că Domnul ne-a învrednicit să facem parte din Biserica 
Sa în care se găseşte adevărata mântuire: în Tainele şi rugăciunile ei, în mijlocirea 
Maicii Domnului, a Sfinților îngeri şi a soborului sfinţilor. 


Ce adevăruri, ce idei sublime şi mântuitoare exprimă minunatele slujbe ale 
Bisericii noastre Ortodoxe! 

V În primul rând, ideea existenţei de-a pururea a lui Dumnezeu sau a veşnicei 
bunătăţi şi iubiri de oameni, a dreptăţii şi sfințeniei, a atotştiinţei şi 
atotputerniciei Lui; 

Y în al doilea rând, adevărul că totul e creat şi condus de Dumnezeu Cel în 
Trei Ipostase; că omul a căzut dintru început în păcat, sub blestem şi în 


moarte, că s-a predat întinăciunii păcatului, cu toate urmările lui asupra 
urmaşilor lui; 

Y că Dumnezeu a făgăduit tot dintru început omului să trimită pe pământ 
Răscumpărător pe Fiul Său Unul-Născut şi i-a pregătit pe oameni pentru 
primirea Lui, că a mântuit prin EI pe cei ce au crezut în Vechiul şi Noul 
Testament, 

Y că în vremea de pe urmă Răscumpărătorul aşteptat a venit, a întemeiat 
Biserica Sa, sau obştea celor ce se mântuiesc, dăruindu-i toată puterea sa 
dumnezeiască spre cele ce sunt spre viaţă şi spre bună cucernicie [2 Ptr 1, 
3] aşezând pe apostoli şi pe urmaşii lor drept păstori şi dascăli. 


Cultul divin al Bisericii Ortodoxe e o paralelă între Vechiul şi Noul Testament. 
Cultul divin e un act sacru de educare a omului creştin în vederea primirii 
cetăţeniei cereşti sau pentru patria cerească; este în acelaşi timp ofrandă de prea 
mărire şi mulţumire, de dragoste şi recunoştinţă, adusă de creatură Creatorului, de 
cel lovit de pierzanie Răscumpărătorului şi Mântuitorului său, de cel aflat sub lege 
Legiuitorului, de fiu şi fiica Tatălui, de nimicnicie sau de cel trezit la existenţa din 
nimincnicie Fiinţei fără de început, veşnice şi care înfiinţează toate. “Domnului 
Celui ce înfiinţează toate îi înalță cântare toată făptura cea înfiinţată şi ÎL prea 
măreşte întru toţi vecii” (A 8-a cântare a canonului). 


Cultul divin luteran şi anglican suferă de o extremă inconsecvenţă şi de 
discontinuitate; lipseşte din ele ideea eclezialitații, ideea că Hristos este capul 
bisericii, ideea comuniunii sfinte între membrii Bisericii cereşti şi pământeşti; în 
fapt nu există noțiunea (ideea) de Biserică, deoarece atât la luterani, cât şi la 
anglicani Biserica în sensul adevărat al cuvântului şi în însemnătatea ei veritabilă 
este inexistentă. 


Ritualurile Bisericii noastre Ortodoxe, atât în săvârşirea cultului divin 
particular, cât şi acelui public, sunt pline de învăţăminte şi de semnificaţie: de 
pildă, semnul crucii făcut într-un anumit chip închipuie întreaga esenţă a credinţei 
creştine: natura treimică a Fiinţei Dumnezeieşti, întruparea Fiului lui Dumnezeu, 
unirea neamestecată şi nedespărţită în El a celor două firi, Dumnezeiască şi 
omenească, răscumpărarea noastră din păcat prin crucea Sa, binecuvântarea dăruită 
nouă în Hristos de a ne bucura în viaţă de putere şi de bună cinstire şi de toate cele 
bune pe care le vom cere de la Dumnezeu, fiindcă scris este: EI, Care pe Însuși Fiul 
Său nu L-a cruțat şi L-a dat morţii pentru noi toţi, cum nu ne va da oare toate 
împreună cu EI? [cf. În 3, 16; Rm 8, 32]. De aceea cu câtă luare-aminte, cu cât 
înţeles şi cu câtă simţire trebuie făcut semnul crucii! 


Y Dar căditul Sfântului prestol, al Sfintelor icoane şi a celor ce stau de faţă 
cât e de plină şi de înţeles şi de învăţătură! Fumul de tămâie care se 
răspândeşte în biserică înseamnă harul de viaţă făcător al Duhului Sfânt, 
care umbreşte cu acoperământul Său pe toţi cei ce se roagă cu sinceritate şi 
se odihnesc veşnic împreună cu sfinții, pe care EI i-a făcut sfinţi şi 
sălăşluieşte întru ei; 

VY Cădelnița aprinsă însemnează inima noastră în care trebuie să ardă nestins 
credinţa, nădejdea, iubirea pentru Dumnezeu şi pentru sfinţii Lui şi iubirea 
noastră a unora către alții; că trebuie să ne rugăm, să lăudăm şi să 
mulțumim Domnului, Maicii lui Dumnezeu, sfinţilor - prietenii lui Dumnezeu 
- cu duh arzător, 


Căditul Sfântului prestol, al Sfintelor daruri, a Trupului şi Sângelui Domnului, a 
Sfintelor icoane exprimă credinţa şi evlavia noastră vie faţă de Dumnezeu şi de 
înfricoşătoarele şi de viaţă făcătoarele Sale Taine, faţă de Maica lui Dumnezeu şi 
sfinții care au bineplăcut Domnului, legătura noastră vie, sfântă, rugătoare cu 
Biserica cerească, credinţa noastră în participarea rugătoare şi ocrotitoare a sfinţilor 
la rugăciunile noastre obşteşti şi particulare, înseamnă că ei sunt întotdeauna vii şi 
vin alături de noi; înseamnă un salut, o mărturisire a faptului că ei răspândesc 
bună-mireasma harului Duhului Sfânt şi un semn de respect faţă de noi; iar căditul 
poporului însemnează dorinţa de bine pe care Maica Biserică o face fiilor săi, ca ei 
să fugă departe de duhoarea păcatului şi să se umple de bună-mireasma harului 
Sfântului Duh, de toate virtuțile, de toate roadele Duhului: de credinţă, de dragoste, 
rugăciune, blândeţe, smerenie, nerăutate, curăţie, milostivire, îndurare unii faţă de 
alții, tăgăduire de sine sau tăgăduirea patimilor şi poftelor - mânia, răutatea, invi- 
dia, iubirea de avuţii, împietrirea inimii, zgârcenia, neînfrânarea sau curvia şi alte 
patimi care umplu sufletul de duhoare diavolească şi îl fac pe Duhul Sfânt să se 
depărteze cu scârbă şi să nu mai sălăşluiască în inimile oamenilor predaţi 
patimilor; 


V căditul sfințiților slujitori şi a poporului mai înseamnă şi respectul datorat 
lor ca unor mădulare ale Bisericii şi mădulare ale lui Hristos. 


Iată ce înţelesuri şi ce învățăminte cuprind ritualurile Sfintei noastre Biserici! 


Y Lumânările aprinse pe Sfântul prestol închipuie lumina cea necreată a 
Sfintei Treimi, fiindcă Domnul vieţuieşte în lumina cea neapropiată [1 Tim 
6, 16], iar focul Dumnezeirii arde fărădelegile şi păcatele noastre; 

Y Lumânările înaintea icoanelor Mântuitorului însemnează faptul că El este 
Lumina cea adevărată care luminează pe tot omul care vine în lume [În 


1,9] şi totodată Focul care mistuie sau care dă viaţă sufletelor şi trupurilor 
noastre; 

Y Lumânările înaintea icoanei Maicii Domnului însemnează că ea este Maica 
Luminii celei neapropiate şi iubirea Ei prea curată şi aprinsă faţă de 
Dumnezeu, precum şi iubirea ei faţă de neamul omenesc; însemnează faptul 
că ea a purtat în pântece focul Dumnezeirii şi că acest Foc rămâne în ea 
aprins şi Să nu se mistuie nicicând; 

Y Lumânările în faţa icoanelor sfinţilor însemnează iubirea arzătoare a 
sfinților către Dumnezeu, pentru Care au jertfit toate câte trec în viaţă drept 
lucrurile cele mai de preţ pentru om până şi viaţa lor precum sfinţii 
apostoli, mucenici şi ceilalți; însemnează că ei sunt pentru noi făclii aprinse 
luminând prin viaţa lor, prin virtuțile lor, că sunt rugători fierbinţi înaintea 
lui Dumnezeu rugându-se pentru noi, ziua şi noaptea; 

Y Lumânările aprinse mai însemnează şi râvna noastră apinsă faţă de sfinţi şi 
jertfa de inimă, din evlavie şi mulțumire, pe care le-o aducem pentru că 
mijlocesc pentru noi înaintea lui Dumnezeu, 

Y metaniile şi închinăciunile noastre către Dumnezeu şi către sfinţi înseamnă 
credința, smerenia şi evlavia noastră faţă de Dumnezeu şi de sfinţi, 
zdrobirea inimii pentru neîncetatele căderi în păcat şi dorința puternică de 
a sta în credinţă şi virtute, ne rugăm lui Dumnezeu Care ne dă tot ce cerem 
cu credinţă şi osârdie. 


Liturghia este o jertfă a toată lumea, mai presus de ceruri, săvârşită de Însuşi lisus 
Hristos, prin intermediul sfințiților slujitori, arhierei şi preoţi, jertfă a dreptăţii lui 
Dumnezeu săvârşită veşnic, neschimbat, jertfa milostivirii Dumnezeieşti pentru 
neamul omenesc care piere în păcat, jertfă de satisfacere a dreptăţii lui Dumnezeu 
pentru păcatele lumii prin dreptatea, patimile şi moartea pentru oameni a Fiului lui 
Dumnezeu; e slujirea îndreptării, a curăţirii prin sângele lui Dumnezeu, a sfințirii, 
înnoirii, a curățirii prin sângele lui Dumnezeu, a sfințirii, înnoirii, întăririi în 
dreptate şi îndumnezeire, slujire nemuririi şi nestricăciunii. De aceea arhiereul sau 
preotul liturghisitor trebuie să fie tot îmbrăcat în Hristos, în dreptatea Sa, în iubirea 
şi milostivirea Sa, în sfinţenia, blândeţea, smerenia, nerăutatea şi tăgăduirea Sa de 
sine, în predarea Sa voii Tatălui Ceresc; într-un cuvânt trebuie să fie tot îmbrăcat în 
Hristos, întru înţelepciunea Lui, în puterea Sa: numai atunci slujirea sa va fi plăcută 
lui Dumnezeu şi va aduce tuturor credincioşilor cel mai mare şi mai adevărat folos, 
va mângâia, sfinţi, întări şi-i va umple de Duhul Sfânt pe toți. 


Mântuirea omenirii se lucrează sfințit, printre altele, acele acte de cult în care se 
realizează o rugăciune reciprocă şi o împreună-lucrare de iubire a unora către alții 
şi mai cu seamă, prin rugăciunile şi împreună-lucrarea Preasfintei Născătoare de 


Dumnezeu, a sfinților care au bineplăcut lui Dumnezeu, cu rugăciunile şi cu împre- 
ună-lucrarea Bisericii luptătoare de pe pământ şi a membrilor acesteia unii pentru 
alții. Rugaţi-vă unul pentru altul, ca să vă vindecaţi [lac 5, 16]; Vă îndemn deci să 
faceţi cereri, rugăciuni, mijlociri, mulţumiri pentru toţi oamenii, pentru împărați şi 
pentru toți cei care sunt în înaltele dregătorii, ca să petrecem viaţă paşnică şi 
liniştită, întru toată cuvioşia şi buna-cuviinţă [1 Tim 2, 1-2]. lată pentru ce se roagă 
în toată ziua Sfânta Biserică după porunca lui Hristos şi a apostolilor. 


Domnul Dumnezeu a îngăduit căderea duhurilor şi a oamenilor pentru ca să se 
arate toată minunata armonie a perfecțiunii lui Dumnezeu. Aşa cum în creatură s-a 
arătat nemărginita Lui bunătate, înţelepciune, atotputernicie, frumuseţe, sfinţenie, 
simplitate, infinitate, tot astfel şi în îngerii căzuţi şi în oamenii căzuţi a trebuit să se 
arate dreptatea infinită, desăvârşită, neîndoielnică şi nestrămutată a Fiinţei Lui 
celei prea curate şi judecata Sa aspră - iar în demoni: toată asprimea necruțătoare şi 
nesfârşirea înfricoşătoarei judecăţi şi a chinurilor veşnice, iar în oamenii căzuţi o 
judecată, dar şi milostivire; într-unii - cei care nu s-au căit şi nu l-au luat în seamă 
pe Dumnezeu - judecata veşnică, iar în cei ce se pocăiesc - judecată, dar şi 
milostivire. Slavă Dumnezeului nostru Cel Atotbun şi Atotdrept, Care pedepseşte 
dar şi miluieşte! 


Toată făptura (creatura), mai cu seamă cea rațională, cuvântătoare şi liberă a fost 
creată de Domnul pentru Sine, pentru ca toate să slujească Lui, țelul şi bucuria 
veşnică (a fapturilor raţionale) stând tocmai în această slujire a lor Creatorului. În 
lume în rândul fiinţelor raționale cele fără de trup, a apărut, însă, nu fără preştiinţa 
şi îngăduinţa lui Dumnezeu, cel mai mare şi mai puternic renegat (apostat), Lu- 
cifer, cu mulțime de alte duhuri, pe care el le-a abătut de la supunerea către 
Dumnezeu, potrivnicul lui Dumnezeu, clevetitorul, cel ce s-a făcut izvorul tuturor 
răutăţilor din lume şi acesta, după nemăsurata sa trufie şi răutate, vrea ca oamenii 
să nu slujească lui Dumnezeu, întocmai ca şi el, ci să slujească lui, răului renegat, 
pentru ca împreună cu el să aibă parte de veşnica pierzanie, şi-i sileşte pe oameni 
să-i slujească neîncetat cu gândul, cu simţirea, cu vorba, cu facerea a tot păcatul: 
trufie, răutate, invidie, împotrivire lui Dumnezeu şi oamenilor, plictiseală, 
disperare, neînfrânare, curvie, beţie, iubire de arginţi şi alte păcate. De aceea tot 
creştinul trebuie să se împotrivească neîncetat păcatului şi să săvârşească sfinţenia 
întru frica lui Dumnezeu [2 Co 7, 1] şi prin aceasta să slujească lui Dumnezeu şi să 
biruie păcatul şi să strălucească în virtute şi să se facă vrednic de cununa slavei 
cele veşnice [cf. 1 Ptr 5, 4]. Cultul divin, particular şi public îi călăuzeşte către 
acest ţel pe toţi fui Bisericii Ortodoxe. 


Căderea neamului omenesc prin ispitirea răului diavol, a fost îngăduită de 
Dumnezeu pentru a se descoperi dreptatea lui Dumnezeu către păcătoşii care au 
căzut şi se călesc, pentru a se arăta bunătatea, mărinimia şi iubirea de oameni a 
Fiului lui Dumnezeu, Care pentru mântuirea păcătoşilor, S-a făcut om, a pătimit, a 
murit şi a înviat, înălțându-se acolo unde a coborât şi luând cu Sine şi omenirea 
îndumnezeită - pentru a se descoperi nesfârşita înţelepciune a lui Dumnezeu în 
economia mântuirii. A-l înălța pe om dintr-o cădere atât de adâncă dintr-o 
asemenea duhoare şi ruşine a păcatului, dintr-o asemenea îngrozitoare şi fără de 
sfârşit pieire la vrednicia de fiu al lui Dumnezeu, la vrednicia îndumnezeirii - o! Ce 
nemăsurată bunătate, ce dumnezeiască înţelepciune! Ce atotputernicie a jertfei de 
pe Cruce a Fiului lui Dumnezeu! Ce putere şi tărie a dreptăţii lui Dumnezeu Cel 
care pedepseşte pentru păcat şi miluieşte pentru pocăință şi credinţă! 


Păcatul şi cel vinovat de el - diavolul - e o negare desăvârşită a vieţii, luminii, 
adevărului şi dreptăţii, a păcii, libertăţii, îndrăznelii, curăţiei şi nestricăciunii şi tot- 
odată, moarte veşnică, minciună, întuneric, beznă, nedreptate şi clevetire, smin- 
teală, robie, înlănţuire lipsită de minte (dacă omul nu se căieşte în mod sincer şi nu 
aleargă la Dumnezeu cu tot sufletul), plictiseală, laşitate şi disperare, necurăţie şi 
ticăloşie, depravare. Cine vrea să facă de bunăvoie păcatul? Cine şi-a ieşit din 
minţi într-atât încât să lase calea dreptăţii dumnezeieşti, de viaţă făcătoare, şi să 
aleagă calea blestemată şi purtătoare de moarte a nedreptăţii? De bună seamă, 
păcatul atrage prin aspectul său ademenitor, prin dulceaţa sa părelnică. Dar în ce se 
preschimbă, după săvârşirea păcatului, această amăgire, aceasta dulceaţă? Oare nu 
într-o amărăciune ucigătoare şi într-o slăbănogeală a sufletului şi trupului? 


Suntem datori să-i mulţumim întotdeauna lui Dumnezeu pentru că ne-a dat dreptul 
de a ne numi fii ai lui Dumnezeu şi să ne apropiem de EI cu rugăciuni, rugăminți, 
cereri şi mulţumiri, să ne bucurăm de o asemenea milostivire a Lui faţă de noi şi 
gata în permanenţă să ne apropiem cu îndrăzneală şi cu evlavie de EI, iar, după EI, 
de Născătoarea de Dumnezeu, de Sfinţii îngeri şi de sfinţii care au bineplăcut lui 
Dumnezeu. Mare cinste pentru ființa vremelnică a omului este să vorbească cu 
Fiiinţa fără de moarte, fără de început, atotbună, atotfrumoasă şi atotsătisfăcută. ŞI 
cu toate acestea, cât de mulți se apropie EI fără tragere de inimă, cu lenevie, cu 
răceală şi cu negrijă, cu gândurile aiurea, iar mulți alţii nici măcar nu se apropie şi 
trăiesc asemenea dobitoacelor necuvântătoare! 







Fii oamenilor au pornit pe calea deşertăciunii, s-au supus ei înşişi 
deşertăciunilor, s-au depărtat de Dumnezeu, s-au sălbăticit, s-au înstrăinat, 1-a 
înstrăinat păcatul blestemat; în mintea şi în inima lor e numai deşertăciune; ziua şi 
noaptea inima li se frământă de visări deşarte şi ei dorm, dorm mereu somn fără 


trezire, îndără-tnicindu-se să nu se mai deştepte, au uitat mila şi bunătatea Celui ce 
i-a creat şi i-a răscumpărat, Care le luminează mintea, Care-i hrăneşte şi îmbracă, 
Care-i păzeşte ca pe lumina ochilor, îi sfinţeşte şi îi izbăveşte de blestemul veşnic 
ce i-a lovit pe drept pe oamenii păcătoşi, şi Care le dă pentru credinţă şi pocăință 
binecuvântarea Sa de viaţă făcătoare şi atotbucurătoare. 


Oamenii moţăie şi dorm duhovniceşte în desfătările lor, în goana după căpătuială, 
după onoruri; dorm îndelungat şi cuprinşi de somnul trupesc şi prin aceasta îşi 
slăbesc inimile, devin leneşi şi nemişcaţi spre rugăciune şi spre mulțumire lui 
Dumenzeu. 


Preasfânta Născătoare de Dumnezeu s-a păzit, prin harul dumnezeiesc de tot 
păcatul şi s-a împodobit cu toată virtutea; fiindcă toată slava fiicei Împăratului este 
înăuntru, ea este îmbrăcată cu haină de aur şi prea înfrumuseţată [Ps 44, 14]; prin 
har ea s-a făcut Maică lui Dumnezeu şi Împărăteasa tuturor fapturilor; tot prin har 
sfinții lui Dumnezeu s-au izbăvit de păcat şi s-au învrednicit de sfinţenie care îi 
plac lui Dumnezeu, de nestricăciune şi de slavă în Împărăţia cerurilor; prin har s-au 
întărit în toate ispitele de pe pământ, în nevoinţe şi cu osteneli, s-au împodobit de 
toată virtutea - pentru ei harul a însemnat totul. Caută şi tu, omule, înainte de orice 
comoara, harul lui Dumnezeu; fie ca el să împărăţească în tine mereu! Vie 
împărăţia Ta! 


O, ce măreție, ce îndumnezeire, ce sfințenie, ce frumuseţe a firii omeneşti e în 
persoana Dumnezeului-om Domnul lisus Hristos şi a Născătoarei de Dumnezeu, 
Pururea Fecioară Maria ! O, Preabinecuvântată Marie! Din tine Dumnezeu Cel 
Preabinecuvântat a luat omenitatea mea şi luând-o a unit-o cu Dumnezeirea Sa 
printr-o unire negrăită! O, unire minunată, negrăită, mai presus de fire! Oamenii 
sunt loviți de pieire şi se mântuiesc! Cum preţuiți un asemenea pogorământ şi o 
asemenea milostivire a Domnului? Ce îi veţi da în schimb Domnului? Vă străduiţi 
oare să vieţuiţi potrivit unei atât de înalte vrednicii? Năzuiţi oare spre unire cu 
Dumnezeu, spre pocăință, spre depărtare de păcat, spre îndreptare, spre virtuţi, spre 
sfințenie şi curăţie, spre dragoste şi milă, spre înfrânare, smerenie, nerăutate, 
răbdare, speranţă, bărbăţie în necazuri, în boli, în lipsuri, spre neîmpătimire faţă de 
lucrurile văzute şi trecătoare, spre învierea aşteptată a morţilor şi viaţa veacului ce 
vine, spre îndumnezeirea şi fericirea nesfârşită? Dacă nu, gândiți-vă de câte vă 
lipsiţi prin puţina voastră credinţă, prin necredință, lene şi nepăsare, prin 
împătimirea voastră după nişte năluci! 


Luând trup şi sânge din Preasfânta Fecioară de Dumnezeu Născătoarea şi 
sălăşluind în ea prin purtarea în pântece şi născându-se din ea şi unindu-se cu ea 


pentru toți vecii într-un singur duh: fiindcă cel ce se alipeşte de Domnul este un 
duh cu EI [1 Co 6, 17]- cu ce sfinţenie şi cu ce minunate virturi a umplut-o Fiul ei 
şi Dumnezeu; cu ce daruri a înfrumuseţat-o, cu ce înţelepciune, cu ce frumuseţe 
cerească, cu ce nestricăciune, bună-mireasmă, cu ce măreție a cinstit-o! Şi cu ce 
iubire, blândeţe şi îndelungă-răbdare faţă de păcătoşi este ea plină, după pilda 
Fiului său! 







În gurile ucenicilor şi muceniţelor, ale ierarhilor, cuvioşilor, ale apostolilor înşişi şi 
chiar din gura Însuşi Cuvântului celui Ipostatic - Domnul Iisus Hristos auzim sau 
citim foarte adeseori cuvinte luate din psalmii lui David, privite ca nişte vestiri ale 
Duhului Sfânt, care a grăit prin proroci [cf. Evr 1,1]. Într-atât de răspândită era 
folosirea psalmilor cei de Dumnezeu insuflaţi. Fi, psalmii, au intrat în folosinţa 
obştească în cultul divin al tuturor popoarelor creştine, mai cu seamă la creştinii 
ortodocşi. Psalmii teologhisesc, prorocesc, îl proslăveşte pe Dumnezeu, Îi 
mulțumesc, mângâie sufletele credincioase, învaţă pocăinţa, rugăciunea, răbdarea, 
mărinimia, bărbăția, dreptatea şi sfinţenia, milostivirea, nerăutatea, blândeţea şi 
smerenia, nădejdea în Dumnezeu. 


După invocarea rugătoare a Sfinților în canoane şi înălțăm de fiecare dată 
doxologie către Sfânta Treime; fiindcă sfinţenia lor vine de la Fa şi Ea este Cea 
care sălăşluieşte, se proslăveşte şi lucrează în ei. Ea (Treimea) este Alfa şi Omega 
sfinţilor, începutul şi sfârşitul sau, mai bine zis, începutul cel fără de sfârşit. 


Preoția Bisericii Ortodoxe trebuie să fie luminoasă ca soarele în însuşirile ei 
sufleteşti şi în viaţa ei, precum şi după cinul ei foarte înalt şi ceresc de începătoare 
a sfințeniei şi lucrătoare a tainelor. Să ne rugăm, aşadar, întotdeauna cu toţii 
Domnului să ne dea tuturor sfințiților slujitori şi slujitori bisericeşti sfinţenie, 
dreptate, tărie a duhului, înţelegere şi înţelepciune, ca prin ei să se proslăvească în 
chip vrednic Sfânta Treime, de la Care am primit o slujire mântuitoare atât de 
înaltă; să ferească Dumnezeu, ca nici unul să nu cadă sub osânda veşnicului 
întuneric: fiindcă stau sau cad pentru Stăpânul nostru; EI singur e Judecătorul lor 
[cf. Rm 14, 4; lac 5, 12]. 


De ce oare cultul divin public şi rugăciunile de acasă încep şi uneori se isprăvesc 
cu cuvintele Binecuvântat este Dumnezeul nostru...Binecuvântat fie Hristos, 
Dumnezeul nostru şi în general, pe parcursul unei slujbe se întrebuinţează uneori 
expresia Binecuvântat este Dumnezeu sau o altă asemănătoare: Slavă Tatălui şi 
Fiului şi Sfântului Duh etc.? De ce oare? Fiindcă: 


1) Dumnezeu este binecuvântat în ființa Sa; este Dumnezeul slavei cele negrăite, 
este slavă veşnică, neapropiată, de viaţă făcătoare, înfricoşătoare; 

2) pentru că în toate făpturile Sale s-a vădit, s-a descoperit o slavă, o măreție şi o 
frumuseţe minunată (binecuvântaţi lucrurile Domnului, cântați Domnului) şi 

3) pentru că la începutul creaţiei a apărut acel mare renegat (apostat) şi hulitor 
neruşinat al numelui şi al slavei lui Dumnezeu, care îl cleveteşte necontenit pe 
Domnul, ziua şi noaptea, care a scornit păcatul şi fărădelegea, pe care le-a sădit, le- 
a crescut şi le-a înrădăcinat întru sine şi în duhurile căzute şi apoi în neamul 
omenesc, în nenumărate aspecte şi manifestări. 


Păcatul, prin care este hulit neîncetat veşnic slăvitul nume al lui Dumnezeu, e un 
fenomen şi e un lucru înspăimântător şi aducător de moarte în lumea spirituală. lată 
de ce Sfânta Biserică, cea care este aici pe pământ, un minunat lucru al slavei lui 
Dumnezeu, o vestitoare a slăvitelor Sale fapte ale creației, pronieri şi răscum- 
părării, ridicându-se împotriva diavoleştii huliri a numelui lui Dumnezeu, Îl 
slăveşte neîncetat pe Domnul, după vrednicie şi dreptate, pentru a pune prin 
această stavilă acelor guri spurcate şi hulitoare de Dumnezeu, ale diavolului şi ale 
oamenilor necuraţi şi care nu încetează să defăimeze numele lui Dumnezeu cu 
fapta şi cu cuvântul. lată de ce este slăvit şi proslăvit atât de des numele lui 
Dumnezeu sau Împărăţia Treimii Dumnezeieşti. Amin. Slavă lui Dumnezeu ! Şi 
noi trebuie să-l slăvim pe Dumnezeu neîncetat, nu numai prin cuvinte, ci mai ales 
prin fapte bune. Sfinţească-se numele Tău! 


Bagă de seamă ca în timpul rugăciunii să nu fie nici o barieră şi nici o oprelişte 
între tine şi Dumnezeu sau Preacurata Maică a lui Dumnezeu, sau sfinţi; nici o 
îndoială vicleană, nici o lenevire, nici o răceală, nici o pornire cu răutate împotriva 
aproapelui, nici o împătimire de cele ale vieții, ci sufletul să se găsească cu 
Dumnezeu faţă către faţă fără nici cea mai mică oprelişte a păcatului. O, ce mare 
cinste i-a dat Dumnezeu omului îngăduindu-i să se apropie totdeauna de 
Dumnezeu pentru rugăciune şi comunicare, pentru pocăință, pentru mulţumire şi 
doxologie! Ce mare cinste este aceea de a avea drum deschis în fiecare zi la un 
împărat pământesc, de a-i vedea faţa, de a sta de vorbă cu el, de a fi vrednici de 
prietenia lui! Cu cât mai mare este cinstea de a avea drum deschis la Împăratul 
veacurilor |l Tim 1, 17] cel fără de moarte şi nestricăcios şi a te desfata de 
minunata Sa bunătate, frumuseţe, pace, dulceaţă, dreptate şi sfinţenie. 


Când te rogi fără silință, adu-ţi aminte pentru a te trezi şi a-ţi da singur gheş: de la 
cine ai răsuflarea? De la cine gura? De la cine vederea? De la cine mâinile şi 
picioarele, de la cine mintea? De la cine inima, organul sensibilităţii? De la cine 
sufletul, de la cine puterea, de la cine darul sănătăţii, darul nemuririi şi minunata 


libertate care năzuieşte la infinit spre desăvârşire şi bine, spre adevăr, spre 
frumuseţe infinită, spre Dumnezeu? Şi atunci te vei ruga cu adevărat fierbinte, cu 
lacrimi de străpungere a inimii şi recunoştinţă. De la cine ai mântuire şi paza vieții 
tale în fiecare zi? De la cine primeşti ajutor neîncetat în lucrurile slujirii tale? De la 
cine îți vine mângâiere neîncetată? A cui este iubirea dornic revărsată asupra ființei 
tale îndoite: trupeşti şi sufleteşti? 


În Biserică, în cultul ei, în cuvântul lui Dumnezeu se cuprind cele mai sublime, mai 
sfinte, mai preţioase şi mai veşnice lucruri şi interese ale întregii omeniri: aici omul 
se află ca şi cum ar sta faţă către faţă cu Creatorul şi Dumnezeul său, adresându-i- 
se neîncetat (în persoana Bisericii slujitoare) la persoana a doua şi stând de vorbă 
cu EI, slăvindu-L, mulţumindu-l, aducându-l pocăință şi cerând milostivirea Sa; 
faţă către față cu Maica lui Dumnezeu, cu Puterile cereşti şi cu toţi sfinții care au 
bineplăcut lui Dumnezeu din veac; faţă către faţă - vorbind la figurat - cu veşnicia 
lui Dumnezeu, cu infinita Lui bunătate, sfinţenie, dreptate, înţelepciune, atotştiință 
şi putere atotputernică ce a chemat toate dintru neființă la ființă, care păzeşte şi 
diriguieşte toate; aici omul aude minunate cuvinte ale Dumnezeirii cele prea 
înțelepte, atotputernice, bune şi prea curate, care pătrund în suflet şi îl fac viu; aici 
privirilor sale pline de uimire i se înfăţişează în imagini, în cântări, în citiri, 
minunatele fapte ale lui Dumnezeu - facerea lumii şi a omului, acesta din urmă 
după chipul şi asemănarea lui Dumnezeu - măreţia, sfinţenia şi fericita sa viaţă 
dintru început, jalnica-i cădere şi pedeapsă şi nesfârşita bunătate a lui Dumnezeu 
față de omul căzut, făgăduinţa răscumpărării lui din păcat, din blestem, din moarte 
prin întruparea viitoare a Fiului lui Dumnezeu; aici se întâlnesc chipurile prorocilor 
şi scrierile lor, în care se prevesteşte venirea Fiului lui Dumnezeu şi a minunatei 
Sale Maici; aici vedem în chipuri şi auzim în citiri şi în cântări taina cea negrăit de 
minunată, de care se minunează minţile cele de sus, a întrupării Fiului lui 
Dumnezeu, vârsta copilăriei Lui, începutul slujirii mântuirii noastre de către Fiul 
lui Dumnezeu, Dumnezeul-om, toate vorbirile, minunile şi prorocirile Sale cele 
mai de seamă, nenumăratele Sale binefaceri către oameni, toată viaţa Sa din 
scutece şi până la mormânt, învierea şi înălțarea la cer; aici afli, omule, despre 
desăvârşita răscumpărare din blestem şi din moarte şi despre dăruirea binecu- 
vântării, învierii şi vieţii veşnice; aici auzi neîncetat adevărul plin de bucurie că te- 
ai învrednicit de nemurire, că lisus Hristos te-a trecut din moarte la viaţă şi de pe 
pământ la cer; auzi nu numai de nemurire, ci şi despre înfiere de către Dumnezeu şi 
îndumnezeire şi de şederea pe tronul Dumnezeirii; aici te întâlneşti cu cele mai 
înalte învățături dogmatice ale Bisericii Ortodoxe despre Dumnezeirea cea în Trei 
Ipostase, despre înomenirea Fiului lui Dumnezeu, despre unirea în EI a celor două 
firi, despre pururea Fecioara şi măreția Maicii lui Dumnezeu, despre atotputernica 
ei reprezentare şi ocrotire a neamului omenesc; despre Tainele Bisericii Ortodoxe 


şi îndeosebi despre Taina Trupului şi Sângelui lui Hristos, despre harul sfințitor, 
întăritor şi călăuzitor către mântuire al lui Dumnezeu, despre învierea morţilor, 
despre a doua venire şi înfricoşătoarea judecată a lui lisus Hristos asupra viilor şi 
morţilor, despre viaţa veacului ce va să vină, despre viaţa fără de sfârşit sau chinul 
veşnic, despre necesitatea posturilor, despre toate virtuțile creştine, mai cu seamă 
despre iubire şi milostenie; despre trupul unic al Bisericii şi despre sfânta 
copărtăşie a mădularelor ei, - despre Biserica cerească şi pământească, triumfătoare 
şi luptătoare; despre rugăciune unora pentru alții, pentru vii şi pentru morţi, despre 
Sângele Mielului lui Dumnezeu, Domnul lisus Hristos, care se varsă pentru toţi - 
pentru cei vii şi pentru cei morţi - despre puterea nesfârşită a jertfei pe Cruce, jertfă 
de mijlocire, milostivire şi mulțumire; despre înalta chemare a păstorilor turmei lui 
Hristos, despre îndatoririle, autoritatea şi drepturile lor. 


O, câte lucruri şi fapte minunate ne descoperă în fiecare zi Biserica, câte făgăduinţe 
îmbucurătoare aduce la cunoştinţă, cu încredințarea împlinirii ei negreşite! Şi pe 
cât de mulţi nu i-a vindecat desăvârşit, nu i-a dus de la păcat la dreptate, de la rău 
la bine, de la moarte la viaţă şi de la stricăciune la nestricăciune, oameni de rang şi 
de orice stare, de orice sex şi orice vârstă! Cine, după toate acestea, după aflarea 
unor atât de mari interese pe care ni le oferă Biserica, n-ar vrea să fie mădular al ei 
prin credinţă şi ascultare; cine n-ar vrea să ia parte la dumnezeieştile ei slujbe în 
fiecare zi sau măcar în fiecare duminică şi în zile de sărbătoare! 


Aici întâlniți şi tot felul de pocăinţe a celor păcătoşi în persoane, în modele, în 
rugăciuni de pocăință, în psalmi, în canoane de pocăință, în stihiri şi în celelalte 
cântări, precum şi minunate doxologii, mulțumiri, cereri către Dumnezeu, către 
Maica lui Dumnezeu, îngeri şi sfinţi. Biserica şi cultul ei divin este un minunat 
hambar dumnezeiesc în care orice credincios găseşte pâine cerească şi aceasta îl 
face să se nască din nou, şi-i întăreşte puterile duhovniceşti pentru a-şi urma 
drumul spre patria veşnică - cerul, spre chipurile apostolilor, ierarhilor, muce- 
nicilor, cuvioşilor, drepţilor şi ale tuturor sfinţilor, care au strălucit în harul cel 
nou, în care au prins fiinţă toată virtutea pe care trebuie să o imităm după 
puterea noastră; aici vedeţi toată virtutea în persoană: credinţa nezdruncinată, 
nădejdea nebătută şi neprefăcută, iubirea care nu cade niciodată, blândeţea, 
smerenia, nerăutatea, răbdarea, tăgăduirea de sine, ascultarea, bărbăţia, curăţia 
şi Ssfinţenia. 


Creştinul are mare trebuinţă de ajutorul ceresc al lui Dumnezeu şi de mijlocirea 
sfinţilor pentru noi, de ajutorul Maicii lui Dumnezeu, al Sfinţilor îngeri, al Înainte- 
mergătorului, prorocilor, apostolilor şi al tuturor sfinților, spre care ne îndrumă 
adeseori Sfânta noastră Biserică în rugăciunile sale de obşte. Fericiţi suntem că 


aparținem Sfintei Biserici Ortodoxe, care se roagă necontenit pentru noi, în chip 
lucrător şi mântuitor. Astfel, pomenind-o pe Preasfânta, Preacurata, Preabine- 
cuvântata, Stăpâna noastră, de Dumnezeu Născătoare şi Pururea Fecioară Maria, 
împreună cu toţi sfinţii, ne predăm pe noi înşine şi unii pe alții lui Hristos, ca 
Unuia ce este Capul Trupului Bisericii. Amin. 


Fă, Doamne, să împlinesc legea Ta, care este a iubi în toată puterea, în toată 
lărgimea şi în toată adâncimea. Amin. 


Biserica lui Hristos este o Biserică ce duce război cu “începătoriile şi cu puterile şi 
cu stăpâniile întunericului veacului acesta, cu duhurile rele care sunt sub cer” [Ef 6, 
12]; acestea alcătuiesc o “împărăție” straşnic organizată şi se războiesc neîncetat cu 
extremă iscusinţă şi putere cu toţi oamenii şi cu lumea care în rău zace. Un singur 
om pe câmpul de luptă nu este ostaş, iar creştinul care se bizuie numai pe sine 
însuşi sau care nu aparține turmei celei adevărate a lui Hristos, al cărei Cap este 
Hristos Însuşi (nu un om, ca papă), nu poate de asemenea, ţine piept cu succes 
nenumăraţilor, puternicilor şi şireţilor duşmani ai mântuirii. Creştinul are nevoie 
neîncetat de un ajutor puternic şi de o susţinere de sus, de la Dumnezeu şi după 
harul Său, de la Maica lui Dumnezeu, de la Sfintele Puteri cereşti fără de trup şi de 
la sfinţi, oştenii Lui pentru noi care au bineplăcut lui Dumnezeu şi care, cu ajutorul 
Lui, au biruit în viaţa lor pământească trupul, lumea şi pe diavolul; într-un cuvânt, 
are nevoie de ajutorul necurmat al Bisericii cereşti, triumfătoare. De aceasta 
ajutătoare în lupta cu vrăjmaşii văzuţi şi nevăzuţi, adică de Sfânta Biserică, 
creştinul care se luptă pe pământ are întotdeauna neapărată nevoie; de aceea la 
toate slujbele dumnezeieşti Îl rugăm pe Domnul să ne ocrotească şi să ne 
mântuiască, pentru rugăciunile şi prin mijlocirea Preacuratei Născătoare de 
Dumnezeu, ale cinstitelor Puteri cereşti celor fără de trup, ale Înainte-mergătorului, 
prorocilor, apostolilor, mucenicilor, cuvioşilor şi ale tuturor sfinților. 


Catolicii au căzut de la Capul întregii Biserici - Hristos - atunci când şi-au ales un 
cap pământesc, pe papă, om supus greşeli; luteranii şi anglicanii au căzut de 
asemenea; la ei nu există Biserică, legătură cu Capul a fost ruptă; nu este la ei 
ajutorul cel atotputernic şi atotlucrător fiindcă nu au Tainele: Împărtăşania, 
Pocăinţa şi celelalte prin care se dă harul cel atotputernic. Mulţi pier în ateism, în 
lipsirea de har şi în desfrânare - şi nu au ajutor din cer. 


În dumnezeiasca Liturghie se cuprinde minunata putere unificatoare a rugăciunii 
pentru toţi, care înrudeşte între ele toate sufletele! O, minunată Liturghie - semn al 
nemăsuratei iubiri a lui Dumnezeu pentru neamul omenesc şi al minunatei 
retnălțări a firii omeneşti îndumnezeite prin întruparea Fiului lui Dumnezeu Unul- 


Născut şi prin gustarea Preacuratului Său Trup şi Sânge în taina Împărtăşaniei. 





În viaţa de aici, pe pământ, viață de încercări şi de lupte, creştinul stă neîncetat 
între două tendinţe: spre bine şi spre rău, între ispitele şi necazurile de la vrăjmaşi 
şi mângâierea şi ajutorul de la Dumnezeu; e ceva ca o competiţie (concurs) între 
dreptul, sfântul şi aotmilostivul Dumnezeu şi răul, vicleanul şi atotpierzătorul 
Dumnezeu: omul se află fie sub înrâurirea vrăjmaşilor, fie sub harul lui Dumnezeu; 
vrăjmaşii trag, de el către toate vinovăţiile şi păcatele posibile iar Domnul miluieşte 
pe păcătoşii care se pocălesc, îi curăţă, îi sfinţeşte, îi îndreaptă, îi împăcăciuieşte, îi 
înnoieşte şi îi întăreşte. Această competiţie şi biruinţa harului asupra păcatului are 
loc îndeosebi în timpul Liturghiei - această minunată jertfă de împăcare şi de 
sfințire a lui Dumnezeu, de milă a păcii şi jertfă a laudei. 


Ce sfântă lărgime, adâncime şi înălțime a inimii trebuie să aibă preotul care 
săvârşeşte Liturghia! Inima lui trebuie să cuprindă în ea tot universul, chiar şi tot 
cerul şi cele de sub pământ! EI se roagă pentru toți, mulţumeşte şi proslăveşte pe 
Creatorul pentru toţi, mijloceşte pentru împăcarea şi pentru unirea tuturor 
pământenilor despărțiți prin limbă, seminţie, credinţă, obiceiuri. 


Ce minunată este puterea unificatoare a rugăciunii Bisericii pentru toţi şi care 
înrudeşte între ele toate sufletele! Iată, eu, prin harul lui Dumnezeu, mă rog 
îndeosebi în timpul Liturghiei din inimă, pentru toți; pentru tot soborul sfințit al 
fraților mei (intru preoţie), pentru Suveran (ţar), pentru Suverană (țarină), pentru 
toată Casa imperială, pentru curte, pentru toată oştirea şi pentru toate stările şi în 
aceste chip Domnul i-a apropiat de mine în duh pe toţi, i-a înrudit cu mine, pe toţi, 
copii şi vârstnici de toate categoriile. Toţi (cu excepția necredincioşilor) au, la 
rândul lor, o aplecare sufletească față de mine, mă iubesc, mă cinstesc, se roagă 
pentru mine; chiar şi ierarhii îmi acordă cinste, mie, un om de nimic şi păcătos. Îţi 
mulțumesc Ție, singurul Părinte, Împărat, Mântuitor, Păstor, Doctor şi Drept 
Judecător a toate; singurul Cap al Bisericii Tale care adună pe toţi într-un singur 
trup şi într-un singur duh! Tu toate le orânduieşti în chip minunat, îi uneşti pe toți, 
lucrezi în toţi prin Duhul Sfânt, unindu-i pe toţi în credinţă, speranţă şi iubire, în 
dreptate şi în sfinţenie! 


Sfânta Biserică se roagă în fiecare zi pentru bună întocmirea văzduhului şi pentru 
sfințirea lui prin harul Sfântului Duh, fiindcă văzduhul, ca şi celelalte stihii este 
infectat şi s-a spurcat prin tot felul de nelegiuiri omeneşti, ascunse sau vădite, de zi 


şi de noapte şi poartă în el tot felul de germeni (microbi) ai stricăciuni şi feluritelor 
boli. 


Unde, oare, în care Biserici neortodoxe este pomenit, înălțat, prea mărit şi chemat 
numele Născătoarei de Dumnezeu ca în Biserica Ortodoxă, din zi în zi, din an în 
an, ca de pildă în ectenia mică şi în cea de cerere: Pe Preasfânta, Preacurata, 
Preabinecuvântata, Slăvita Stăpâna noastră de Dumnezeu Născătoarea şi Pururea- 
Fecioară Maria cu toţi sfinţii pomenind-o şi celelalte...? Rostiţi deci necontenit şi 
cu osârdie, voi preoţi şi diaconi ai Bisericii Ortodoxe numele Preabinecuvântatei 
Stăpânei noastre în auzul tuturor spre laudă şi milostivire către noi păcătoşii şi 
nevrednicii robii Săi, pentru ca să ne apere întotdeauna înaintea Stăpânului vieţii 
noastre, Domnul lisus Hristos şi înaintea Preasfintei Treimi: fiindcă de atâtea 
veacuri cunoaştem şi ne-am convins cât de puternică şi de mântuitoare este 
rugăciunea ei! De câte ori n-a mântuit ţara noastră, oraşele noastre, poporul nostru, 
satele noastre şi pe mulţi dintre noi în parte, din tot felul de nenorociri şi rele şi nu 
încetează să ne apare şi să mântuiască pe toţi cei ce se roagă ei, luând aminte la 
smeritele şi sârguincioasele noastre rugăciuni! Unde oare, pe acest pământ, este 
mai prea mărit şi rostit în chip vrednic - întru adevăr şi vrednicie - numele 
Preasfintei Născătoare de Dumnezeu ca în Biserica Ortodoxă şi cu deosebire în cea 
rusească? Să mulţumim Domnului că ne-am născut în credința şi în Biserica 
adevărată şi să ne străduim să fim mădulare vrednice ale ei, trăind în înfrânare, 
curăţie, smerenie, supunere, exercitându-ne în fapte bune, mai cu seamă în fapte de 
milostenie. Slavă lui Dumnezeu! Slavă Stăpânei de Dumnezeu Născătoare! 


Maica Domnului se roagă neîncetat pentru mine Domnului, Fiului ei, pentru 
mântuirea mea şi caută cu milostivire la lupta mea cu păcatele, apărându-ne de 
săgețile vrăjmaşilor. Măreşte, suflete al meu, neîncetat pe Maica lui Dumnezeu, 
apărătoarea noastră, după Dumnezeu. 


Avem gata în Stăpâna noastră de Dumnezeu Născătoarea un ajutor ceresc, pe care 
nu-l au potrivnicii noştri, cei ce nu o cinstesc după vrednicie şi nu se închină 
chipului ei atotcinstit. Câte căpetenii militare, geniale n-au fost biruite la noi în 
războaie de-a lungul veacurilor în istoria patriei noastre - şi toate prin credinţa în 
ajutorul lui Dumnezeu şi al Maicii lui Dumnezeu şi prin puterea Lor! De câte 
glorie se bucură Carol al XII-lea ca şi conducător militar, cât de glorios a fost 
Napoleon; oştirile lor erau mari şi bine înzestrate - şi ce s-a ales de ele? Puternici 
au fost la vremea lor tătarii care ne robiseră, dar, cu ajutorul şi prin ocrotirea Maicii 
lui Dumnezeu au fost biruiţi. Acolo a zdrobit tăria arcurilor, arma şi sabia şi 
războiul...De certarea Ta, Dumnezeule, au încremenit călăreţii pe cai [Ps 75, 4-7]. 


Cât timp Rusia va fi pravoslavnică şi va cinsti cu osârdie pe Dumnezeu şi pe Maica 
lui Dumnezeu, va fi puternică şi nebiruită, fiindcă de la început şi până astăzi ea a 
ieşit din toate nenoricirile, s-a întărit şi s-a lăţit cu ocrotirea şi ajutorul Maicii lui 
Dumnezeu în toate războaiele, luptele şi nenorocirile, iar enejii, țarii şi împărații 
ruşi, precum şi de Hristos iubitoarea oştire cinsteau întotdeauna cu osârdie pe 
Pururea Fecioara Maria. 


Rostind numele Preasfintei Stăpânei noastre de Dumnezeu Născătoarea, înţelege şi 
adu-ţi aminte de ce cinste i-a învrednicit Domnul pe creştinii ortodocşi, atunci când 
i-a unit într-un Singur trup duhovnicesc cu protopărinţii, părinţii, patriarhii, 
apostolii, mucenicii, ierarhii, cuvioşii, drepții şi cu toţi sfinţii, împreună cu însăşi 
Preasfânta Născătoare de Dumnezeu, care este cu adevărat plină de har şi în mod 
fiinţial Stăpâna Împărăției duhovniceşti a lui Hristos - Biserica, precum şi cea 
apropiată, grabnică şi atotputernică apărătoare şi zid de apărare al creştinilor - şi de 
asemenea cu Însuşi Domnul lisus Hristos, Care este Capul Trupului - al Bisericii. 
Păstrează ca lumina ochilor această copărtăşie duhovnicească, căreia îi aparții şi tu 
şi străduieşte-te din toate puterile sufletului şi trupului să te afli în destoinicie şi în 
sfințenie, ca să fii vrednic de o asemenea copărtăşie şi mijlocire pentru tine a 
Maicii Domnului şi a tuturor sfinților. 


Creştinul ortodox trebuie să-și aducă aminte întotdeauna de nemăsurata bunătate a 
lui Dumnezeu faţă de sine pentru aceea că are cinstea să fie mădular al adevăratei 
Biserici a lui Dumnezeu, călăuzite de dreapta înţelepciune şi mântuitoare şi are 
drept Cap al Său pe Însuşi Domnul nostru lisus Hristos, iar ca Stăpână pe însăşi 
Maica lui Dumnezeu, începătoarea zidirii înţelegătoare a Bisericii iar ca mădulare 
ale Sale pe toţi sfinţii: apostoli, proroci, ierarhi, cuvioşi, mucenici, drepţi şi toți cei 
ce au strălucit într-o viaţă sfântă şi harică şi au bineplăcut lui Dumnezeu şi s-au 
făcut mijlocitori pentru noi înaintea Lui. Gândiţi-vă numai câți rugători pentru noi 
înaintea lui Dumnezeu! Cât ajutor dau aceştia celor ce doresc mântuirea! Ce 
mijlocire de obşte pentru mântuirea noastră! Ce modele, pilde de viaţă creştină 
desăvârşită! Cum ne atrag spre imitarea virtuţilor lor şi spre mântuire! 


Împărăţia lui Hristos pe pământ sau Biserica poartă război cu împărăţia satanei 
alcătuită dintr-o nenumărată mulțime de demoni (într-un singur om îndrăcit sunt 
legiuni întregi de demoni). Pentru izbânda în luptă, pentru mântuire şi izbânda 
nevoinţelor desăvârşirii e neapărată trebuinţă a lupta împotriva unor asemenea 
hoarde ale vrăjmaşilor, sub stindardul lui Hristos Dumnezeu, Biruitorul iadului, şi 
în Biserica Lui, în comuniune prietenească, viguroasă, nedespărțită unii faţă de 
alții, având ajutorul şi împreună lupta Maicii lui Dumnezeu, stratega noastră 
aleasă, a Sfinţilor îngeri cereşti, a apostolilor, prorocilor, ierahilor, mucenicilor, 


cuvioşilor şi al tuturor sfinților care au luptat lupta cea bună şi au dobândit 
cununile biruinţei. Dar cei ce se află în dezbinări, erezii, secte sau în alte religii, 
cum vor putea birui ei pe vrăjmaşii mânturii, atât de puternici prin amăgirea lor, 
prin minciună, hulă, clevetire împotriva lui Dumnezeu şi a Bisericii Lui? Cum se 
vor putea ei mântui? Cu neputinţă. Înţelegeţi aceasta, voi cei ce vă aflați în 
dezbinări, erezii şi secte - nu vă luptaţi împotriva singurei Biserici mântuitoare şi 
întoarceţi-vă la ea! 


Câţi nevoitori, stâlpi ai credinţei au fost printre membrii Sfintei Biserici Ortodoxe 
de-a lungul veacurilor! Cât de vrednic şi de minunat i-a prea mărit pe ei Domnul, 
pentru că şi ei au avut râvnă de a-L prea mări cu cuvântul şi cu fapta şi cu toată 
viaţa lor, de a-L iubi pe EI şi poruncile Sale mântuitoare din toată inima, din tot 
cugetul şi din toată puterea lor, până la sfârşitul vieţii lor! Fiecare zi este consacrată 
de Biserică pomenirii şi proslăvirii vitejilor luptători ai credinţei, încununaţi de 
Domnul pentru toate veacurile cu măreție şi cu cinste şi prea măriţi cu nenumărate 
şi binefăcătoare minuni! Luminoasa lume a Bisericii nu duce lipsă de nevoitori şi 
de nevoitoare! Sfânta noastră Biserică are cu ce se mândri! Neprihănită, sfântă şi 
mântuitoare e credința noastră şi a Bisericii Ortodoxe, nu deşartă sau zadarnică şi 
nu 0 vor putea defăima nici un fel de eretici şi sectanţi; chiar dacă se poate să fie 
unii drepţi la ei, nu se pot lăuda cu chip vrednic, după dreptatea lui Dumnezeu, cu 
nici un sfânt singur om cu adevărat bineplăcut lui Dumnezeu şi mărturisitor al 
dreptei credinţe între ei, cu nic un singur om care să fi primit în chip desăvârşit din 
cer o mărturie despre sfinţenia sa şi despre faptul că a bineplăcut lui Dumnezeu; 
prin erezie şi dezbinare nimeni niciodată nu a bineplăcut lui Dumnezeu! 


Voi, eretici, rascolnici, sectanţi scoateţi în faţă, să cunoaştem şi noi, măcar unul din 
sfinții voştri: n-o să găsiţi, chiar dacă l-aţi căuta un veac întreg! Veţi putea oare 
tăgădui în chip prostesc şi neruşinat realitatea neputrezirii şi minunile sfinţilor 
noştri? Surzi şi orbi! Veniţi la noi, voi cei ce vă numiţi catolici şi pe noi ne-aţi 
poreclit schismatici, să ne lămurim; să privim fără părtinire, după dreptatea lui 
Dumnezeu, după criteriile lui Dumnezeu, la sfinţii voştri glorificaţi de papă, nu de 
Dumnezeu şi să-i comparăm cu sfinţii noştri, pentru care dă mărturie Dumnezeu 
Însuşi, prin nenumărate minuni, vindecări şi felurite mângâieri pentru drept- 
măritorii creştini care au alergat la ei cu credință! Ce deosebire! Cum străluceşte 
adevărul credinţei noastre şi lumina ei o umbreşte pe a voastră întunecată de erezii 
şi de mincinoasă înţelepciune! Cum mergeţi voi în chip vădit împotriva adevărului 
învederat al credinţei ortodoxe, care prin nume şi prin fapte este cu adevărat drept- 
măritoare şi mântuitoare! Sau cutezaţi a vă ridica cu îndrăzneală chiar împotriva lui 
Dumnezeu şi a spune neadevăruri? Vă va smeri Dumnezeul dreptăţii şi de va fi 


necesar, va înarma făptura împotriva vrăjmaşilor. Dar EI este îndelung-răbdător şi 
aşteaptă întoarcerea rătăciţilor. 


Veniţi, apropiaţi-vă, voi, iconoclaşti, următorii lui Luther, care ne învinuiți de o 
părută idolatrie, prin care înfieraţi sfânta noastră cinstire a icoanelor, cea 
binecuvântată şi îndreptățită de mii de ori de însuşi Cerul prin nenumărate minuni 
la noi, ortodocşi; şi dacă aşa vă este voia, luptaţi-vă cu Dumnezeu, ridicaţi-vă 
împotriva adevărului mântuitor, împotriva dogmei celei drepte, pe care Însuşi 
Dumnezeu ne-a învăţat şi ne învaţă neîncetat; şi dacă aveţi gura mare, învinuiţi-ne 
cât poftiţi de idolatrie! l-aţi învăţat pe stundişti, tolstoişti, paskovişti să înjure 
Sfintele icoane; mai devreme sau mai târziu însă aceşti oameni creduli, neştiutori şi 
vulgari se vor căi amarnic de rătăcirea lor; dar printre adevărații ortodocşi nu veţi 
avea succes niciodată, nu-i veţi atrage la erezia voastră, pentru că adevărații ruşi, 
adevărații pravoslavnici s-au convins de mult de puterea mântuitoare a cinstirii 
icoanelor. 


Inimile sfinţilor au fost temple curate ale lui Dumnezeu, prin credință, curăţie, 
sfinţenie, smerenie, ascultare, răbdare, prin iubire faţă de Dumnezeu şi de 
aproapele, bărbăţie şi tăgăduire de sine. De aceea sfinţii au fost făcători de minuni. 
Ei s-au consacrat cu totul lui Dumnezeu; pentru ei Dumnezeu era totul, după cum 
ei au fost cu desăvârşire ai Lui, s-au unit şi s-au contopit cu El. Aşa a fost şi 
Sfântul Nicolae al Miriei Lichiei. 


La judecata lui Dumnezeu vom afla cât de vrednică de cinstire şi de venerare şi cât 
de sfântă este comuniunea celor două Biserici, cerească şi pământească şi cât de 
nevrednic te-ai arătat de ea. Ce mijlocitori puternici aveai înaintea lui Dumnezeu 
pentru mântuirea ta şi pentru necredinţă, trufia şi pervertirea ta nu i-ai chemat în 
ajutor, bizuindu-te doar pe tine însuţi, pe mintea ta pătimaşă şi mioapă. 


Chipurilor sfinților ne închinăm ca şi chipurilor unor creştini vestiți şi atotlăudaţi, 
prin virtuțile lor: credinţa, nădejdea, iubirea, tăgăduirea de sine, milostenia, 
blândeţea, smerenia, nerăutatea, bărbăţia şi răbdarea, ascultarea, curăţia, rugă- 
ciunea neîncetată, vigoarea sufletească. lată de ce şi la ce ne închinăm - în ei ne 
închinăm lui Dumnezeu Însuşi Care sălăşluieşte în ei şi în ei şi prin ei lucrează şi 
săvârşeşte binefăcătoare minuni de tămăduire. 


Folosirea Sfintelor icoane în comunităţile ortodoxe şi în alte comunităţi creştine e 
neapărat necesară deoarece independent de alte pricini, Domnul, Preasfânta 
Născătoare de Dumnezeu, Sfinţii îngeri şi sfinţii care au bineplăcut lui Dumnezeu 
nu sunt acesibili vederii noastre trupeşti în minunata lor slavă cerească; în Sfintele 


icoane însă, ei devin acesibili, perceptibili, ca să spunem aşa, iar firea noastră 
îndoită, spirituală şi corporală cere imagini vizibile, perceptibile - însuşi Trupul şi 
Sângele lui Hristos se află în Împărtăşanie sub forma pâinii şi a vinului. De aceea 
Domnul, pogorându-Se până la neputinţa noastră, S-a închipuit El Însuşi pe 
mahramă şi Şi-a dat astfel chipul Său spre închinare evlavioasă, vindecare şi 
mângâiere, pentru toate veacurile; de aceea, ne-a dat nouă prea curatul Său Trup şi 
Sânge; de aceea prin Mir ne pecetluieşte la Mirungere, pentru o comunicare văzută 
a darurilor Duhului Sfânt. Pentru aceasta, Slavă Domnului nostru lisus Hristos. 


Închinându-mă icoanelor, cinstesc personificarea unei virtuţi, cinstesc restaurarea 
în omul căzut a chipului lui Dumnezeu şi a asemănării cu EI, cinstesc pe 
Dumnezeu, Cel ce se odihneşte întru Sfinţii Săi, căci cel ce se alipeşte de Domnul 
este un duh cu EI [| 1Co 6, 17]. Ce îmi vei spune la aceasta tu, adeptule al lui 
Luther, sau tu renegatule tolstoist, cu Tolstoi al tău, sau paskovist de-al lui Paskov, 
sau tu care te-ai dat cu nemții stundişti, care scuipă sfânta, cereasca şi de 
Dumnezeu dăruita Maică Biserica, batjocorind harul Duhului? [Evr 10, 29], voi cei 
căzuţi de la harul dumnezeiesc? Sau aţi făcut aceasta din neșştiință şi ademenire? 
Întoarceţi-vă neîntârziat în pocăință şi lacrimi la Maica voastră pe care aţi acoperit- 
o de ocări! Ea vă va ieşi în întâmpinare cu braţele deschise, ca unor fii risipitori ce 
sunteţi! 


Luteranii, sectanții, paskoviştii, tolstoiştii, stundiştii ne reproşează închinarea la 
icoane şi folosirea acestora. Ce neghiobie! Oare prin dreapta lor cinstire nu ne 
zidim toţi aducându-ne aminte viaţa bineplăcută lui Dumnezeu, a sfinţilor închi- 
puiţi de ele, nevoinţele lor, virtuțile lor, iubirea de Dumnezeu şi de aproapele şi nu 
ne facem noi înşine mai buni şi mai plini de evlavie? Oare noi nu avem la noi 
înşine chipurile unor persoane cinstite dintre cei vii arătându-le în acest chip 
cinstirea? Pe lângă aceasta, în religie, imaginile, simbolurile sunt îngăduite şi 
cerute de Evanghelie însăşi. Cât de des învaţă Domnul poporul apelând la imagini, 
la pilde luate din viaţă, din natură, la simboluri, la parabole! Dacă n-am îngădui 
imaginile sfinte şi nu le-am cinsti, firea noastră coruptă nu şi-ar lua oare ea singură 
îngăduinţa şi şi-ar face idoli din imaginile patimilor omeneşti, cum se şi întâmplă 
astăzi în cazul multor oameni de lume bogaţi şi intelectuali, care îşi umplu 
locuinţele cu figuri de femei frumoase, goale sau sumar îmbrăcate, aceste picturi 
alcătuind estetica, genul şi stilul oamenilor de lume? Oare în acest chip nu se întorc 
mulți la cultul păgân? Ce bătaie de joc față de natura umană creată atât de frumos, 
plăcut, inimitabil şi artistic? În loc de a privi cu evlavie spre lucrul desăvârşit şi 
prea frumos ieşit din prea curatele mâini ale Creatorului, ne batem Joc de ele şi de 
noi înşine, le prefacem în obiect şi scop al unor pofte animalice, josnice, iar 
templul sufletului nemuritor îl prefacem în obiect de desfătare animalică! 


Prin cinstirea Sfintelor icoane ale Domnului, ale Maicii lui Dumnezeu şi a tuturor 
sfinților se înfăţişează tuturor într-un mod intuitiv, instructiv şi memorizator, chiar 
şi oamenilor lipsiţi de învăţătură, credința noastră sfântă sublimă şi atot- 
mântuitoare; aceasta se realizează, prinde fiinţă prin ele (adică prin Sfintele icoane) 
şi de asemenea prin cultul divin, rugăciuni, citirea cuvântului lui Dumnezeu, 
dogme, porunci şi canoane bisericeşti. Cinstitele icoane, de viaţă făcătoarea Cruce, 
orice formă de evlavie exprimată în cult, precum căditul tămâii, stropirea cu apă 
sfințită, binecuvântarea cu semnul crucii, sunt folosite în Biserica Ortodoxă într-un 
mod rațional, corect şi mântuitor. Toate acestea țin de tradiția apostolică şi a 
Sfinților Părinţi, fiind un lucru bineplăcut lui Dumnezeu, faptul că sunt plăcute lui 
Dumnezeu, adevărate şi mântuitoare fiind demonstrat atât în mod raţional, cât şi 
prin cuvântul lui Dumnezeu şi prin nenumăratele experimentări asupra creştinilor 
ortodocşi. 


Am prăznuit Buna-vestire a PreaSfintei de Dumnezeu Născătoare, eveniment sfânt 
de o foarte mare însemnătate: Dumnezeu trimite din ceruri pe cel mai mare şi mai 
sfânt dintre arhangheli - Gavriil- în cetatea Nazaret, la Preacurata Fecioară Maria, 
pentru a-i binevesti zămislirea din ea în trup a Fiului lui Dumnezeu, Cel mai 
înainte de veci. Ce minunată, gingaşă, prisositor iubitoare grijă a vădit prin aceasta 
Tatăl Ceresc față de neamul omenesc ce pierea în păcat! Ce mijloc extraordinar 
dăruit oamenilor spre mântuire din păcat, din blestem şi din pieirea cea veşnică! 


25 decembrie 1899. Mulţumesc Domnului că m-a învrednicit să mai văd o dată 
ziua slăvitei Naşteri celei după trup a lui Dumnezeu-Cuvântul pentru mântuirea 
lumii; îţi mulţumesc iarăşi şi iarăşi, Doamne, pentru multa Ta bunătate de a vedea 
această zi şi de a cânta dulce şi proslăvi minunata Ta întrupare, Hristoase. Amin. 


Dumnezeu a venit în lume şi S-a unit cu oamenii; suntem chemaţi și noii să ne 
unim cu El! Ce milostivire, ce cinste şi vrednicie! Ce fericire, la care suntem 
chemaţi, pe care vrea să ne-o dăruiască Dumnezeu Marele Dăruitor! Ce minunată 
unire a lui Dumnezeu cu oamenii! Ce trebuie să fie unirea oamenilor între ei, a 
popoarelor, a seminţiilor ivite dintr-un sânge! 


Procesiunea anuală de Bobotează nu este doar un ritual impresionant - Biserica nu 
ocupă pe nimeni şi nu se ocupă cu spectacole inutile - ci unul sfânt; e un rit de 
rememorare impus de o necesitate extremă a naturii înseşi sau a fiinţei elementelor 
(stihiilor) sale - apa şi aerul - spurcate şi stricate neîncetat de păcatele oamenilor 
care viețuiesc în spaţiul atmosferei şi au continuă nevoie de elementul apă. Întreaga 
natură, toate elementele ei sunt spurcate necontenit de păcatele omeneşti, de 
viclenele duhuri ale întunericului care viețuiesc în văzduh şi care generează în el 


tot felul de fluxuri de stricăciune şi boli. Apare deci ca o necesitate presantă 
sfințirea şi însănătoşirea prin Biserică a acestor stihii. N-aţi observat oare că în anii 
de acum s-au petrecut la noi, pe pământ, fenomene neobişnuite: fie o iarnă lipsită 
cu desăvârşire de cele ale iernii - cu ploi, cu ninsori care s-au topit îndată, cu 
reveniri bruște la iarnă, dar numai pentru câteva zile şi tot aşa, din nou - nici 
toamna, nici primăvara, apoi iarăşi ceva nedefinit, instabil, treceri frecvente de la 
ploaie la ninsoare, de la cald la rece, de la uscăciune la umezeală; organele 
respiratorii suferă; întreg organismul este zdruncinat din creştet până la tălpi din 
cauza instabilității timpului; există nenumărați bolnavi, adulți şi copii, din cauza 
instabilității şi neregularităţii curenților atmosferici. Aceasta, pentru că la porunca 
Creatorului, natura ne arată prin asemenea fenomene propria noastră instabilitate, 
modul nostru de viaţă neregulat, pervertit. Caută, Biserica a lui Dumnezeu, tu cea 
sfântă şi care ne sfinţeşti pe noi toţi, către ape, ca şi când ar fi apele Iordanului şi 
sfințeşte cu harul dat ție de la Dumnezeu firea văzduhului şi a apelor şi prin 
stropirea cu apă sfințită şi prin gustarea ei, dă-ne nouă curăţire şi sfințire nouă şi 
caselor noastre şi sfințirea sufletelor şi trupurilor! Sfințitorule atotbun şi 
atotputernic, Duhule Sfinte, care din Tatăl purcezi şi în Fiul Te odihneşti, vino şi 
ne curăţeşte, ne sfinţeşte, ne vindecă, ne întăreşte, ne luminează şi ne mângâie pe 
noi toți cu prea minunată, de viaţă purtătoare şi prea dulcea Ta umbrire! 


Care credeţi, iubiţi fraţi şi surori, că a fost cea mai însemnată lucrare împlinită 
pentru noi toţi şi în numele nostru de Domnul lisus Hristos, Care a pogorât din 
ceruri pentru a noastră mântuire, viețuind pe pământ treizeci şi trei de ani şi 
jumătate, învăţându-i neîncetat pe oameni EI Însuşi şi prin apostoli mântuirea, 
pătimind pentru noi, Suferind moarte şi înviind din morţi? Cu ce a început 
cuvântul şi lucrarea Sa? Cu postul şi prin aceea că s-a supus ispitirii de către 
diavol, biruindu-l pe el; şi apoi, cu un cuvânt despre pocăință. 


Vremea Postului mare este o vreme de luptă şi de nevoinţe împotriva vrăjmaşilor 
văzuţi şi nevăzuţi, împotriva patimilor şi păcatelor de tot felul. Aşa trebuie să fie 
ea, potrivit înţelesului Bisericii. Cele patruzeci de zile au fost rânduite pentru a 
imita pilda Mântuitorului care în toate privinţele ne-a dat un model şi un exemplu 
de urmat, iar în timpul postului EI a fost ispitit de către diavolul, pe care l-a biruit 
cu cuvântul lui Dumnezeu. 


Duminica izgonirii din Rai pentru neînfrânare a lui Adam şi Eva. Câte nenumărate 
nenorociri nu ni s-au tras de la neînfrânarea celor dintâi oameni! Câte nenorociri nu 
ni se trag şi astăzi de la lăcomia de toate felurile, de la ghiftuială, beţie! Cât de 
necesar este postul pentru mântuire şi pentru împăcarea cu Dumnezeu!... 


Domnul a intrat în Ierusalim cu smerenie, dar, în acelaşi timp în triumf, şezând pe 
mânzul asinei. Evreii şi copiii evreieşti i-au făcut o primire triumfală. Dar curând, 
aceiaşi evrei, l-au răstignit pe cruce. Atât de schimbători, de nestatornici şi de răi 
sunt oameni! Şi noi suntem asemenea lor: nestatornici şi schimbători în credinţă şi 
virtuți; şi grabnici spre rău şi spre toată patima; şi noi îl răstignim pe Hristos de 
multe ori în fiecare zi, în loc de a ne răstigni pe noi înşine, patimile noastre, omul 
cel vechi din noi, în loc de a ne înnoi în fiecare zi şi de a ne face oameni noi. 0, cât 
de necesară a fost jertfa pentru noi pe cruce a Fiului lui Dumnezeu, Care S-a 
jertfit pentru noi, pentru răscumpărarea şi împăcarea noastră cu Tatăl ceresc, cu 
EI Însuşi; cât de neapărat necesară este pentru noi crucea lui Hristos, pentru ca 
în fiecare zi să alergăm sub umbrirea ei! Nu în zadar Sfânta Biserică ne-a 
poruncit să ne însemnăm des cu semnul crucii Domnului pe mădularele trupului 
nostru şi pe toate simţurile! Cu ce ne mântuim în fiecare zi, dacă nu prin cruce, 
dacă nu prin meritele lui Hristos, Cel ce S-a răstignit pentru noi! Fără cruce, 
am pieri cu toţii, am fi pradă diavolului şi iadului. O, Hristoase, Dumnezeule! 
Slavă Ţie Celui ce ai pătimit pentru noi şi care ne-ai răscumpărat prin crucea Ta 
din păcat, din blestem şi din moarte! 


Paştile lui Hristos - Mulţumesc Domnului că m-am învrednicit să ajung şi la 
acest Praznic Luminos şi să-l întâmpin cu bucurie, cu bună sănătate, Slăvind pe 
Cel ce a înviat. 







Invierea lui Hristos - Mulţumesc Domnului Care m-a învrednicit să întâmpin şi 
anul acesta luminosul praznic al Invierii Lui. 





Ziua onomastică a fiecăruia dintre noi însemnează strânsa legătură a membrilor 
Bisericii pământeşti cu cei ai Bisericii cereşti; ea ne inspiră gândul bun de a imita 
pe membrii Bisericii cereşti ai căror nume le purtăm, de a vieţui în duhul lor şi a-i 
chema în rugăciunile noastre. 


Minunea săvârşită la 8 martie la icoana Maicii Domnului de la mănăstirea 
Znamenie din Kursk, este în toate privinţele uimitoare, întoarce spre ea spre 
învăţătură şi zidire pe fiecare creştin pravoslavnic. Minunat lucru este să păzim 
Preacuratul ei chip şi prin el, s-a avem printre noi, ruşii, pe Preasfânta Născătoare 
de Dumnezeu. Ea n-a îngăduit să fie batjocorită de profanatori, după cum n-a 
îngăduit să fim nici noi batjocoriţi. Facă-se de ocară şi piară toți profanatorii, dacă 
nu se căiesc şi nu se întorc din toată inima la Domnul. Cine sunt aceşti profanatori? 
Paskoviştii, tolstoiştii... Domnul îi va vădi şi îi va face de ruşine, pedepsindu-i, iar 


pe cinstitorii Maicii lui Dumnezeu şi a icoanei sale îi va înălța şi îi va proslăvi, 
izbăvindu-i din toate nevoile şi învrednicindu-i de Impărăţia Cerurilor. Slavă lui 
Dumnezeu! Slavă Maicii lui Dumnezeu! 


Biserica creştină e bogată în oameni sfinţi cu minţi şi cugete inalate, cu suflete 
elevate, pline de tăgăduire de sine, tari ca diamantul în credinţă şi în evlavie, de un 
curaj neclintit, oameni ai unor fapte de o extradordinară măreție, de o nesecată 
iubire. Printre mulți alţii, din aceştia face parte, mai cu seamă Sfântul Nicolae 
făcătorul de minuni, căruia i s-a dat, pentru a-l distinge de alți sfinți numele de 
făcător de minuni. În acest chip, Sfânta Biserică s-a proslăvit prin bărbaţi şi chiar 
prin femei de o minunată sfinţenie şi care au făcut mari minuni. Să mai spună 
mMIopii fii ai veacului acestuia, că, pasă-mi-te, minuni n-au fost niciodată şi nici nu 
vor fi, sau că chipurile, minunile ar putea fi explicate prin cauze naturale, de altfel, 
cu neputinţă de explicat în vreun chip oarecare. Aceste minuni dau mărturie în gura 
mare şi fără putinţă de tăgăduire, despre atotputernicia, bunătatea şi dreptatea 
Începătorului şi Înfăptuitorului credinţei noastre, lisus. Necredinciosului i-am 
putea spune: vino şi vezi [În 1, 47] arătându-i nenumăratele minuni ale sfinţilor, 
atât din vechime, cât şi mai noi, şi nu fi necredincios, ca Toma, ci credincios [în 
20, 27] asemenea lui după ce a pipăit coasta şi rănile Domnului Celui Înviat. 





0, 
voi, fii iubiţi ai Tatălui ceresc! Privind Preacuratul ei chip şi cunoscându-mi 
starea de om supus blestemului, am cugetat în mine însumi cutremurându-mă: 
nu mă va depărta oare de la sine, cu mânie, Împărăteasca Cerurilor? O, chip 
prea sfânt şi prea bun!$Şi voi, ochi albaştri, ochi de porumbel, buni, smeriţi, 
liniştiţi, majestuoşi, cereşti, dumnezeieşti! Nu vă voi uita niciodată - ochi 
minunaţi! Arătarea s-a prelungit timp de un minut, apoi ea s-a depărtat de mine 
agale păşind peste o prăpastie nu mare, S-a făcut nevăzută. Retragerea 
Oaspetului ceresc am văzut-o din spate. La început am văzut-o că într-o icoană, 
după care s-a desprins din icoană şi s-a aşternut la mers pe cale. Seara scrisesem 
predica pentru ziua Adormirii şi mă culcasem târziu, pe la două noaptea. În 
timpul privegherii de toată noaptea citisem cu mare zdrobire a inimii acatistul şi 
canonul Adormirii Maicii Domnului în biserica Uspenie. 


O minunată vedenie a avut un mirean în biserica cu hramul Sfântului Andrei cel 
întâi chemat: o vedenie a Mântuitorului întinzându-şi mâinile peste cei ce şedeau 
de față, în timp ce săvârşeam spovedania de obşte şi dezlegarea păcatelor. - 
Mâinile Sale dumnezeieşti păreau a-i îmbrăţişa pe toţi. Mulţumesc Domnului 


pentru această vedenie, pentru această milă a Lui care vesteşte că spovedania de 
obşte este un lucru bineprimit şi se face potrivit voii Sale dumnezeieşti. 


La săvârşirea rugăciunilor particulare, acasă sau obşteşti în biserică, trebuie să ne 
străduim să înţelegem limpede fiecare cuvânt şi fiecare expresie a rugăciunii, să 
dorim din toată inima ceea ce cerem şi să ne concentrăm voinţa spre îndeplinirea 
lucrului cerut sau spre mulțumirea pentru ceea ce am primit şi cea mai potrivită 
folosire a lucrului primit. De pildă, în rugăciunea de dimineaţă spunem: iar după 
somnul nopţii să-mi luminezi ziua fără de păcat, Hristoase, Doamne; trebuie deci 
să dorim şi să ne străduim să petrecem toată ziua fără de păcat făcând bine. 


Trupul supus atât de multor patimi se sileşte necontenit să înstrăineze sufletul de 
Domnul prin răceală şi lenevire la rugăciune, mai cu seamă prin somn iar după 
somn prin gânduri, simţăminte, pofte şi visări trupeşti, cu deşertăciuni şi patimi 
lumeşti. De aceea trupul trebuie răstignit neîncetat împreună cu patimile şi cu 
poftele lui şi făcut să se meargă împotriva lui şi să facă bucuros, ceea ce el nu vrea 
şi de care fuge. 


Te întreb pe tine, rugătorule, confrate al meu sau soră, sunteţi oare interesaţi de 
rugăciune, vă este ea scumpă, plăcută, vă desfătează, va schimbă oare în bine, vă 
mângâie inima? Sau aveţi faţă de ea o atitudine rece, indiferentă, neparticipativă, 
neroditoare? Atunci degeaba vă rugaţi. Poporul acesta Mă cinsteşte cu buzele, dar 
inima lor este departe de Mine [Mt 15, 18]. 


Spui: Tatăl nostru Care eşti în ceruri...Eşti oare interesat de toate cerurile pe care le 
aminteşti în rugăciune? Doreşti, oare, în mod sincer ceea ce ceri? Urăşti oare 
păcatul, împărăţia celui viclean, voinţa şi intenţiile acestuia în ceea ce te priveşte? 
Te interesează oare decalogul, adică cele zece porunci? Doreşti, oare, din tot 
sufletul să le împlineşti, pentru a fi bineplăcut lui Dumnezeu şi pentru viaţa 
veşnică? 


Anul nou 1898. Mulţumescu-Ți atoatedarnicule Doamne, că mi-ai dăruit încă un an 
al bunătăţii Tale! Înnoieşte duh drept întru cele dinăuntru ale mele, Stăpână şi 
zideşte în mine inimă curată pentru ca să sălăşluieşti Tu în mine. Îţi mulţumesc 
pentru binefacerile Tale cele fără de număr pe care le-ai revărsat şi le reverşi 
neîncetat asupra mea, mult-păcătosul. Îţi mulţumesc pentru îndelunga Ta răbdare 
faţă de mine, faţă de nenumăratele păcate cu care te-am mâniat; Îţi mulţumesc 
pentru milostivirea Ta care a biruit şi biruie toate. Îţi mulţumesc pentru sănătatea 
mea sufletească şi trupească, deoarece bătrân fiind de ani, sunt tânăr cu duhul şi cu 
trupul; Îţi mulţumesc pentru că zilnic şi uneori de mai multe ori pe zi, am putut să 


aflu îndreptăţirea jertfei Cinstitului Tău Sânge. Îţi mulţumesc pentru lacrimile de 
străpungere a inimii pe care le vărs de câte ori săvârşesc Liturghia şi pentru 
mângâierile pe care le primesc mereu de la Duhul Tău cel Sfânt; Îţi mulțumesc 
pentru sfinţenia Lui care purcede din preasfânta şi neistovita Lui fiinţă care e una 
cu Tine; Îţi mulţumesc pentru că navala nestăvilită către mine a poporului Tău - 
copii, tineri, oameni de felurite vârste care aleargă la mine de peste tot şi mereu, 
oriunde m-aş afla, în oraşe sau sate; Îți mulţumesc pentru că sădeşti pretutindeni cu 
stăpânire şi putere credinţa şi evlavia ortodoxă, mai cu seamă în mănăstirile de 
femei; Îţi mulţumesc pentru că îmi dai îndrăzneală atunci când mă rog pentru toată 
lumea şi pentru toţi oamenii, pentru ca să fie feriți de rătăciri, pentru unitatea 
credinţei şi evlaviei; Îţi mulţumesc pentru că domoleşti ura nedreaptă a popoarelor 
vrăjmaşe neortodoxe împotriva noastră, a ortodocșilor, călăuzindu-le spre înţele- 
gerea adevărului; Îţi mulțumesc pentru că îi atragi pe toţi spre unitate - ca toţi să fie 
una, aşa cum Tu eşti un Dumnezeu, slăvit în Treime; Îţi mulţumesc că pe diavolul, 
cel puternic în întăriturile lui îl surpi şi îl ruşinezi în fiecare zi în uneltirile lui 
atotviclene şi atotsilnice; Îţi mulţumesc că mă faci să stau în adevărul şi dreptatea 
Ta; Îţi mulţumesc că mi-ai dat cuvânt cu înţelegere şi putere, pentru a vesti 
totdeauna oamenilor, în numele Tău, cuvântul Evangheliei Tale; Îţi mulţumesc că 
mă prea măreşti pretutindeni, deşi nu sunt vrednic de aceasta şi sunt mult păcătos; 
Îţi mulţumesc pentru viaţa mea neîntinată, deşi mă simt atras şi chinuit de păcat în 
fiecare zi şi dacă nu m-ai păzi Tu, ca pe lumina ochilor, aş făptui tot păcatul. 
Milele Tale faţă de mine, Doamne, n-au număr şi pentru toate Îți mulțumesc şi n- 
am cuvânt, Doamne pentru a-Ți mulţumi după vrednicie! Amin. 


